
CUVANT-INAINTE 


Nascute în acelaşi timp ca domenii specifice de cunoaştere şi de 
acțiune, psihologia şi psihiatria s-au dezvoltat împreună în ultimele două 
secole, deşi sursele lor au fost complet diferite: filosofia în cazul psiho- 
logiei şi medicina în cel al psihiatriei. 

Odată cu publicarea, în 1801, a cărții medicului Philip Pinel — 
nume emblematic în psihiatria modernă, cu titlul Tratat medico-filosofic 
asupra alienării mintale, s-a conturat o nouă dimensiune a medicinei şi o 
coordonată indispensabilă psihiatriei, cea filosofică. 

După apariția lucrărilor lui Pierre Janet si Sigmund Freud — 
medici care au spart, pur şi Simplu, tiparele doctrinare ale epocii 
multiplicând demersul psihologiei şi imbogatind conceptele fundamentale 
ale acesteia —, istoria comună a celor două discipline a devenit mai 
bogată, dar si mai complicată. Opera de tinerețe a medicului si 
filosofului Karl Jaspers a dar consistență fenomenologică psiho-pato- 
logiei; principiile metodologice elaborate de el au completat si au 
contribuit la aprofundarea sistematica a rezultatelor abordarii clinice pe 
care şcoala kraepeliană le obținuse si au oferit premise critice de 
raportare la şcoala psihanalitică si chiar la existentialism. De altfel, 
fenomenologia se va dovedi una din cele mai fertile surse de dezvoltare şi 
înțelegere a psihopatologiei. 

Modelul de boală psihică kraepelian orientat spre biologia 
cerebrală postulând atingerea creierului a fost relativizat şi îmbogățit de 
viziunea dinamică a lui Adolf Mayer care a adăugat dimensiunea 
psihosocială determinismului bolii. 

Progresul enorm al medicinei în ultimele decenii s-a răsfrânt şi 
asupra psihiatriei atât în ceea ce priveşte configurarea nosografică, dar 
şi asupra interpretării mecanismelor etiopatogenice sau a semnificatiilor 
psihopatologice. Acest progres, în special in psihofarmacologie, a 

antrenat şi dezvoltarea unor domenii de graniță, cum ar fi neuropsi- 
hoendocrinologia, neurolingvistica, psihoimunologia, care vin să între- 
gească patrimoniul de cunoaştere al psihiatriei moderne. Acceptarea 
tehnicilor psihoterapeutice în tratamentul tulburărilor psihice a dus la 
enorma lor dezvoltare şi a restabilit un teritoriu de comunicare fertilă 
între psihiatru şi psiholog. Aşa cum psihiatrul nu va putea să ignore nicio 
clipă în demersul său medical datele pe care psihologia ca ştiinţă a 
comportamentului le oferă, psihologul nu ar putea schița niciun gest 
terapeutic fara o temeinică cunoaştere a psihopatologiei şi psihiatriei. 

Subliniem faptul că psihologul modern nu se mai poate opri doar 
la studiul psihopatologiei atâta timp cât psihiatrul prin definiţie este un 
vindecător (iatros — vindecare). Ignorarea sau minimalizarea unei parti 
din mijloacele pe care terapia contemporană le pune la dispoziția 
medicului ar fi o greşeală în defavoarea celui în suferință, dar si un gest 
anetic şi neprofesional. 

Evaluator sau psihoterapeut, cercetător sau practician, psiho- 
logul este obligat în demersul său să-şi asimileze tezaurul complex de 
noțiuni şi concepte cu care psihiatria operează, şi subliniem, cu plăcere, 
dar şi îngrijorare, pe cel al psihopatologiei. Îngrijorarea noastră este 
generată de apariția unor modele mai mult sau mai putin ateoretice care 
abordează psihiatria nu din perspectiva fundamentală a faptului psiho- 
patologic — singurul care evidenţiază dimensiunea antropologică a 
psihiatriei —, ci într-o manieră tehnicistă, în care biologia, biochimia, 
statistica, sociologia sau chiar informatica tin locul dimensiunii fireşti a 
psihopatologiei — cea cultural-spirituală. 

Psihologia nu a fost, cum ar fi fost de aşteptat, un aliat şi un 
susținător al psihiatriei deşi confuzia psihiatru-psiholog este una 
frecventă (ba chiar una întreţinută deliberat de unii psihologi!). Au 
existat deseori „pactizări” din partea psihologilor cu opinia publică în 
jurul unor prejudecăți privind natura şi imaginea bolii psihice. 

Dogma inexistenfei bolii psihice a fost esenţa antipsihiatriei care 
a negat apartenența tulburărilor psihice la conceptul de boală şi de aici 
necesitatea de a institui măsuri terapeutice medicale. Psihopatologia este 
redusă la un conflict generic individ-societate. Iniţial antipsihiatria a 
relevat importanța analizei sociologice şi a poziției sociogenetice în 
determinarea cauzelor bolii psihice, cadru depăşit rapid prin contestarea 
instituțiilor psihiatrice şi, ulterior, a psihiatrilor, care devin personajele 

țintă acuzate de promulgarea violenţei sanatoriilor împotriva celor 
„etichetaţi” drept bolnavi. 

Bosseur, Ch. subliniază faptul că antipsihiatria apare la proba 
timpului ca un curent de idei scandalos, percutant contestatar, uneori 
folcloric, născut în deceniul al şaptelea. 

Cu toată zgomotoasa contestare şi negatie, antipsihiatria nu a 
reuşit să ofere nimic în schimbul ,,modelelor” pe care le dorea dispărute, 
transformându-se, aşa cum arăta H. Ey, prin lipsa de coerenţă şi metodă, 
ca şi prin abordarea inadecvată a concepțiilor teoretice şi stiinti-fice pe 
care psihiatria se fondează, într-o mişcare antimedicalà, anti- 
instituțională şi anticivilizatorie. 

Realitatea bolii psihice, corelatiile sale organice şi transcul- 
turale, suferința si alienarea bolnavului psihic, precum şi nevoia acestuia 
de ajutor constituie adevărurile cu care psihiatria operează eficient, dar 
pe care antipsihiatria le-a negat cu vehementa, construindu-si un 
eşafodaj de fantasme care au transformat-o în „apsihiatrie”. 

Vom prezenta pe larg unele din prejudecăţi (sau poate fantasme) 
legate de domeniul psihiatriei si psihopatologiei, în special ,,atacul” 
antipsihiatric, pentru că în ciuda unor progrese metodologice, ştiinţifice 
şi praxiologice excepționale, psihiatria este specialitatea medicală cea mai 
controversată (Teodorescu, R., 2000). 

Abordările dogmatice legate de anumite curente de gândire care 
au dominat sau domină psihologia la un moment dat, oricât de 
seducătoare ar fi în dimensiunea lor explicativă sau ordonatoare, s-au 
dovedit incomplete. Am preferat de aceea, cu toate limitele sale, 
abordarea eclectică şi pragmatică recunoscând că psihiatria „a devenit 
un spaţiu de constelație a tuturor direcțiilor după care se studiază natura 
umană” (Lăzărescu, M., Ogodescu, D., 1993). 

În ultimii ani, în special în ultimul deceniu, s-a manifestat o 
tendință importantă de a acorda interes unor perturbări, disfuncţii sau 
dizabilități aflate într-o fază preclinică sau poate doar la graniţa dintre 
patologie si cenuşiul unor trăiri normale dezagreabile (neliniştea, teama, 
tristețea, oboseala, frica, indiferența). Preocuparea deosebită din 
societatea modernă pentru sănătatea mintală văzută nu doar ca o 
componentă fundamentală a sănătăţii, ci şi ca o cheie de boltă a „fericirii 
perpetue” (Bruckner, P.) căutată de lumea occidentală a extins, de 
asemenea, câmpul de intervenţie a psihiatriei. 

Cu toate acestea, psihiatria nu se poate extinde la nesfârşit, 
chiar sub acoperirea acestui concept extrem de mediatizat numit sănătate 
mintală. Psihiatrul nu este un gránicer care păzeşte o frontieră, care îşi 
schimbă permanent traseul transformându-l într-un Sisif al normalitatii. 

O recentă sinteză arăta că, pe măsură ce perspectiva soluţiilor la 
problemele de sănătate mintală este din ce în ce mai bogată prin trata- 
mentele psihiatrice, granitele tradiționale ale tulburării psihiatrice s-au 
lărgit. Problemele zilnice considerate ca teritoriu al altor sfere sociale 
s-au „medicalizat” prin psihiatrie. Se consideră că îngrijirea sănătății 
mintale poate funcţiona ca o soluţie pentru multe probleme personale şi 
sociale diferite. 

Medicalizarea suferinței umane traumatice prezintă riscul 
reducerii acesteia la nivelul unei probleme tehnice. 

Este deosebit de interesant că adepții viziunilor biologice în 
psihiatrie nu numai că nu neagă noile entități, ci găsesc modele 
neurochimice cu o suspectă uşurinţă creatoare. Mai mult, marile 
companii producătoare de psihotrope produc într-un vârtej ametitor de 
înnoire medicamente precis circumscrise noilor entităţi. La fel de 
inventivi, psihoterapeuti de cele mai diverse orientări doctrinare găsesc 
soluții rapid adaptate noilor provocări. 

O serie de medici, sociologi, psihologi arată că psihiatria trebuie 
să-şi reducă excesele, în special pe cele biologizante, reîntorcându-se şi 
limitându-se cu insistență la modelul biopsihosocial. 

Provocările cărora psihiatria postmodernă va trebui să le facă 
față sunt următoarele: încrederea în puterea ştiinţei şi tehnologiei de a 
soluţiona problemele sociale şi umane este în scădere, psihiatria trebuie 
să meargă dincolo de caracterul său ,,modernist” pentru a se corela cu 
propunerile guvernamentale cele mai recente şi cu puterea din ce în ce 
mai mare a utilizatorilor de servicii, postpsihiatria accentuează 
contextele sociale şi culturale, pune etica înaintea tehnologiei şi încearcă 
să reducă, cát de mult posibil, controlul medical al intervențiilor 
coercitive. 

Această direcţie se doreşte o cale de mijloc între excesele 
psihiatriei si orgoliile antipsihiatriei, dar sunt mulți aceia care arată ca 
psihiatria poate trece fără secuse în epoca postmodernă dacă pregătirea 
medicilor îşi păstrează dimensiunea antropologica şi filosofică si dacă 

psihiatria este gata să îşi asume responsabilitatile pe care le-a avut 
întotdeauna. 

Se demonstrează că afirmaţia de acum un deceniu a şcolii de la 
Timişoara tutelata de spiritul profesorului Pamfil, psihopatolog si 
psihiatru de excepție, după care: „Psihiatria constituie un document 
autentic al curajului, generozităţii şi responsabilitatii de a înfrunta, 
descifra şi asista una dintre cele mai cumplite şi, în acelaşi timp, 
misterioase tragedii ale fiinţei umane, numită generic boală psihică” este 
mai actuală ca niciodată. 

Parcurgerea acestui manual nu va transforma în niciun caz 
psihologul într-un psihiatru simplificat. Reiterăm până la banalizare 
ideea că psihiatria şi psihopatologia aparțin domeniului medical. Aşa 
cum psihologii care lucrează în laboratoarele de neuropsihologie, de 
exemplu, nu devin neurologi, nici psihologul clinician nu va substitui 
psihiatrul. 

Într-o vreme în care ,,mareea informațională” se materializează 
nu rareori în voluminoase tratate în domeniu, ne-am orientat efortul 
pentru o carte de sinteză, un ghid accesibil celui aflat la început de drum. 
O descifrare corectă a orizontului suferinței psihice va îmbogăţi nu doar 
percepția profesională a fiecărui specialist, ci şi viziunea mai largă, 
umanistă, pe care psihologul trebuie să o aibă. 

Această carte este şi o încercare de a defini locul în care 
demersul psihologului este maxim, în echipa terapeutică sau individual, 
într-o afecțiune sau alta. 

CAPITOLUL 1 


OBIECTUL SI CONȚINUTUL PSIHOPATOLOGIEI. 
MODELE ÎN PSIHOPATOLOGIE. CONCEPTUL DE 
NORMALITATE. ADAPTARE ȘI BOALĂ. 
DIFICULTĂȚI ÎN EPIDEMIOLOGIA PSIHIATRICĂ. 
CONCEPTUL DE BOALĂ PSIHICĂ. 
STIGMATIZAREA BOLNAVULUI PSIHIC 


1.1. Definiţia, obiectul şi conţinutul psihopatologiei 


Născută în marginea practicii medicale psihiatrice, psiho- 
patologia poate releva lucruri esențiale despre om, despre infrastructura 
existenței conştiente şi aduce mărturie despre situații limită în care 
persoana umană conştientă alunecă spre minusul dezorganizării şi anulării 
specificitátii sale, afirmă M. Lăzărescu (1989) abordând domeniul dintr- 
o perspectivă antropologică. 

Definirea noțiunii de psihopatologie rămâne încă supusă 
disputelor, cu atât mai mult cu cât folosirea unor sinonime de tipul pato- 
psihologiei sau psihologiei patologice dispune la confuzia cu psihologia 
clinică. Dicţionarul LAROUSSE consideră că există o sinonimie între 
psihopatologie şi psihologia patologică (disciplina având drept obiect 
studiul tulburărilor de comportament, de conştiinţă si de comunicare — 
N. Sillamy, 1995). Psihopatologia se plasează la jumătatea drumului 
dintre psihologie şi psihiatrie şi completează abordarea clinică prin 
metode experimentale, teste şi statistică. 

Uneori există tendința de a suprapune domeniul psihopatologiei 
psihologiei medicale şi de a o prezenta pe aceasta ca forma în care 
medicul sau psihologul ia cunoştinţă de tulburările psihice. 

Psihopatologia îşi propune să pătrundă în universul morbid al 
subiectului (N. Sillamy, 1965) pentru a cunoaşte viata psihică anormală 
în realitatea sa, mijloacele sale de exprimare, raporturile sale de ansamblu 
(K. Jaspers, 1928). Simptomele nu sunt abordate într-o perspectivă 
organică prin care s-ar răspunde la întrebarea „de ce?", ci într-o 

perspectivă funcțională care se referă la desfăşurarea acestora în 
comportamente anormale răspunzând la întrebarea „cum?”. 

E. Minkowski (1966) a sintetizat această diferență precizând că 
psihopatologia este în raport cu psihologia, ceea ce patologia este în 
raport cu fiziologia, iar în raport cu clinica psihiatrică are statutul unei 
surori mai MICI. 

Psihopatologia este un studiu sistematic al trăirilor anormale, 
cunoaşterii şi comportamentului; studiul manifestărilor tulburărilor 
mintale (A. Sims, 1995). Acest autor subliniază cele două direcţii impor- 
tante ale psihopatologiei: cea explicativă — aflată în raport cu construcțiile 
teoretice, şi cea descriptivă — care descrie şi clasifică experienţele 
anormale relatate de pacient sau observate în comportamentul său. 


psihodinamică 


explicativă structuralista 
comportamentala 


cognitivista 
Psihopatologie 


observare 
descriptiva 


fenomenologie 


Pentru alti autori psihopatologia este un studiu sistematic care 
presupune evidențierea etiologiei, simptomatologiei şi evoluției bolilor 
mintale, iar alții consideră că este parte a psihologiei patologice care se 
ocupă cu boala psihică, cu manifestările psihice ale bolii somatice sau cu 
dezadaptarea. Se poate uşor observa că psihopatologia îşi suprapune 
domeniul peste cel al psihiatriei de care este despărțită de intervenția psi- 
hoterapeutică. Totuşi, există deja descrieri psihopatologice privind 
patologia adăugată prin intervenţia terapeutică fie că aceasta este biolo- 
gică sau psihologică. 

Trebuie notată şi distincția făcută de K. Jaspers care arăta că, în 
timp ce psihiatria, ştiinţa aplicativă are drept obiect individul, psiho- 
patologia analizează generalul pentru a-l exprima în concepte şi relații. 
Dacă K. Jaspers (1913) se referea la aşa numita psihopatologie generală, 
K. Schneider vorbeşte de psihopatologia clinică (1955) ca fiind studiul 
anormalitátii psihice prin referire la cazuri clinice care conduc la cunoas- 
terea simptomelor psihopatologice şi la diagnostic. Folosind metoda 
descriptiv-analitică, psihopatologia clinică s-ar afla, în opinia acestui 
autor, sub semnul unui dualism empiric: pe de o parte abordarea ano- 
maliilor psihice ca varietăţi anormale ale fiinţei psihice, iar pe de altă 
parte abordarea acestora drept consecință ale bolilor şi malformatiilor. În 
acest fel conceptele utilizate şi diagnosticele se subordonează atât direc- 
tiei somatice, cât şi celei psihice. 

Este evidentă legătura psihopatologiei cu psihologia medicală 
căreia îi oferă mijloacele de abordare ale unor situații decurgând din 
cunoaşterea topografiei şi dinamicii unor situaţii patologice. Noţiunile de 

psihopatologie vor face întotdeauna parte structurală din corpul psiho- 
logiei medicale. 


1.2. Modele în psihopatologie 


În domeniul psihopatologiei termenul de „model” revine frec- 
vent. Fără îndoială, aşa cum sublinia H. Rouanet (1983), „modelele sunt 
la modă”. În fiecare zi, întâlnim noi modele; le folosim şi apoi, mai 
devreme sau mai târziu, le uităm, fără a fi încercat cu adevărat să apro- 
fundăm nici motivele pentru care au fost la modă şi nici pe cele ale 
declinului lor. 

După H. Rouanet există două tipuri de modele: 

(a) modelul-cadru, model pe care nu îl readucem în discuţie şi 
care furnizează un context pentru interpretarea datelor culese. Acesta ar 
fi, după cum spunea Goguelin (1983) modelul ca instrument ştiinţific. 

(b) modelul-ipotetic, model pe care încercăm a-l valida, 
probându-l prin rezultate experimentale. 

Abordările domeniului psihopatologiei făcute din aceste două 
direcții au condus la o multiplicare a unghiurilor de sub care domeniul a 
fost analizat. Ş. Ionescu (1995) inventariază nu mai putin de 14 perspec- 
tive diferite care în ordine alfabetică sunt: abordarea ateoretică, beha- 
vioristă (comportamentalistă), biologică, cognitivistá, din perspectiva 
dezvoltării, ecosistemica, etnopsihologică, etologica, existentialista, expe- 
rimentală, fenomenologică (developmental), psihanalitică, socială şi 
structuralistă. Vom trece în revistă aceste modele şi pentru a sublinia 
enorma diversitate a încercărilor de explicare a manifestărilor psihologice 
patologice. 


MODELUL ATEORETIC 


Psihopatologia, în cadrul căreia descrierea tulburărilor se doreşte 
ateoretică, a fost creată în Statele Unite, odată cu elaborarea celei de-a 
doua şi, ulterior, a celei de-a treia ediţii a Manualului diagnostic si 
statistic al tulburărilor mintale, cunoscute sub numele de DSM II si 
DSM III. Abordarea ateoretică vizează depăşirea limitelor cunoştinţelor 
noastre actuale privind etiologia tulburărilor psihice si facilitarea 
comunicárii între clinicieni cu orientări teoretice diferite. 

În cazul DSM III şi DSM IV, adoptarea unui sistem multiaxial de 
diagnostic este consecința ateorismului etiologic ce a făcut necesară 
înregistrarea ansamblului informațiilor disponibile: tulburările mintale 
(Axele I şi ID, tulburările sau afecțiunile fizice prezente la persoana 
evaluată şi susceptibile de a avea importanță în înţelegerea sau 
tratamentul cazului (Axa III), problemele psihosociale şi de mediu care ar 
putea influența diagnosticul, tratamentul sau prognosticul tulburărilor 
mintale (Axa IV) şi, în fine, funcţionarea psihologică, socială şi 
profesională a persoanei evaluate (Axa V). 

Pentru a ameliora fidelitatea diagnostică, DSM III şi IV se 
bazează pe un sistem operațional de criterii diagnostice. Aceste criterii 
sunt descriptive, definirea lor este precisă şi univocă. Ele au fost validate 
empiric şi posedă o înaltă fidelitate inter-evaluatori. Aceste criterii se 
bazează totuşi pe un raţionament clinic şi nu au fost încă validate 
complet. Modelul ateoretic este, de fapt, nu un model ateoretic, ci unul 
care nu validează ca importantă nicio teorie explicativă şi conturează 
configurații patologice plecând de la elemente disparate, ajungând la un 
excesiv eclectism. Dacă inițial manualele DSM au stârnit reacții dintre 
cele mai entuziaste şi au fost asimilate şi de psihologi drept ghiduri 
importante (deşi algoritmii diagnostici pe care îi generează sunt strict 
modelati, conform stereotipiilor gândirii medicale) la ora actuală, există 
un curent important de reîntoarcere spre conținuturile psihopatologice 
clasice ale bolilor. În opinia noastră, modelul ateoretic generează 
dificultăți insurmontabile pentru numeroase abordări psihoterapeutice. 


MODELUL BEHAVIORIST (COMPORTAMENTALIST) 


Trei principale direcții în dezvoltarea behaviorismului — primele 
două bazate pe paradigmele condiționării clasice si a conditionarii 
operante si, a treia, reprezentată de behaviorismul social sau paradigmatic 
— au influenţat nu numai intervenția terapeutică, dar au marcat de 
asemenea într-o manieră importantă modul de înţelegere al tulburărilor 
psihopatologice. Potrivit opticii behavioriste, comportamentele anormale 
şi normale sunt dobândite şi menținute prin mecanisme identice şi în 
conformitate cu legile generale ale învăţării. Behavioristii resping orice 
cauză internă ca o cauză ultimă a comportamentului şi leagă apariția 
oricărui comportament de mediul înconjurător al subiectului. Din acest 

motiv, clinicienii încearcă să precizeze condițiile specifice de mediu care 
preced, acompaniază sau urmează comportamentele studiate. Este vorba 
de o analiză destinată a preciza variabilele de mediu care sunt în relaţie cu 
comportamentele respective. Behaviorismul paradigmatic sau social 
acordă o greutate superioară investigațiilor sistemelor de personalitate 
descrise de A.W. Staats şi constituite din repertorii comportamentale de 
bază. Aceasta implică un examen al fiecărei sfere de personalitate în 
termeni de lacune comportamentale sau de comportamente incorecte. În 
cadrul acestei abordări, o importanță particulară este acordată istoriei 
perioadei de învăţare a pacientului şi a condiţiilor de învăţare descrise ca 
lacunare sau inadecvate. 


MODELUL BIOLOGIC 


Psihopatologia biologică este o abordare în care accentul este pus 
în principal pe influența modificărilor morfologice sau funcționale ale 
sistemului nervos asupra genezei tulburărilor mintale. Teza conform 
căreia afecțiunile mintale sunt substratul organic este veche şi lucrarea lui 
E. Kraepelin este, în general, considerată ca apogeul psihiatriei 
organiciste. Evoluţia ulterioară implică apariția a două curente: 
psihobiologia dezvoltată de A. Meyer şi organodinamismul lui H. Ey. 

În prezent a devenit alarmantă dimensiunea la care tulburările 
psihice tind să fie explicate şi abordate din perspectivă neurobiologică şi 
neurochimică, accentuându-se defecte la nivel de receptor, neuro- 
mediator, sinapsă etc. şi golindu-se de orice fel de conţinut psiho- 
patologic. Continuarea abordării tulburărilor psihice din această perspec- 
tivă organicistă va conduce la îndepărtarea psihologului de psihopatologie 
şi medicalizarea absolută a acesteia. 


MODELUL COGNITIVIST 


Abordarea cognitivistă a psihopatologiei vizează explicarea 
tulburărilor mintale ținând cont de procesele prin intermediul cărora o 
persoană dobândeşte informaţii despre sine şi mediu, asimilându-le 
pentru a-şi regla comportamentul. 

Două teorii explică apariția depresiei. Prima, teoria lui Aaron 
Beck, poate fi schematizată sub forma unei secvențe ce cuprinde 
următoarele cauze: 

(a) cauzele contributive distale reprezentate de schema 
depresogenă (care constituie o diateză sau predispozitie) şi 
de stresul generat de evenimentele de viaţă negative; 

(b) cauzele contributive proximale reprezentate de distor- 
siunile cognitive (diferitele tipuri de erori logice comise de 
subiect); 

(c) cauza suficientă proximală constituită din triada negativă 
(un punct de vedere negativ privind propria sa persoană, 
judecăți pesimiste privind lumea exterioară şi un punct de 
vedere negativ referitor la viitor). 

A doua teorie, elaborată de L.Y. Abramson, M.E.P. Seligman si 

J.D. Teasdale, este denumită teoria disperării. Ea se referă la o secvenţă 
care începe prin două cauze contributive distale: 

(a) apariţia de evenimente de viață negative sau neaparitia de 

evenimente pozitive; 

(b) o diateză legată de atribuire (stil depresogen de atribuire), 

care înseamnă că anumite persoane au tendinţa generală de a 
atribui evenimentele negative unor factori interni, stabili şi 
globali şi de a considera aceste evenimente ca fiind foarte 
importante. 

Cauza contributivă proximală o reprezintă faptul că, pe de o 
parte, subiectul atribuie evenimentele de viata negative unor factori stabili 
şi globali, iar, pe de altă parte el acordă o mare importanță acestor 
evenimente. Demersul conceptual dominant în psihopatologia cogni- 
tivistă este actualmente paradigma tratamentului informației. Numeroase 
cercetări sunt consacrate tratamentului inconştient al informației, 
problematică importantă pentru psihopatolog. 


MODELUL DEZVOLTĂRII 


Printre contribuțiile care au condus la constituirea abordării din 
perspectiva dezvoltării a psihopatologiei, lucrările lui Edward Zigler şi 
ale colaboratorilor săi ocupă un loc important. Cercetările acestora sunt 
influențate de conceptualizarea ,,organizationalá" a dezvoltării propuse de 
H. Werner. Şcoala lui E. Ziegler consideră dezvoltarea patologică drept 
o lipsă de integrare a competenţelor sociale, emoţionale şi cognitive 
importante pentru adaptarea la un anumit nivel de dezvoltare. 

Printre celelalte contribuţii la constituirea unei abordări a 
psihopatologiei din perspectiva teoriei dezvoltării, două sunt mai 
importante. Prima, cea a lui T.M. Achenbach constituie — spre deosebire 
de E. Zigler care s-a interesat de psihopatologia adultă — o abordare din 
perspectiva dezvoltării a psihopatologiei copilului şi adolescentului. A 
doua contribuţie a rezultat din studiul sistematic al derulării vieții 
diferitelor persoane cu scopul de a decela indici privind originile şi 
dezvoltarea tulburărilor mintale. 


MODELUL ECOSISTEMIC 


Interactionismul — sinteză dialectică între personalism şi situa- 
tionism — a evoluat spre abordarea ecosistemică datorită a două progrese 
epistemologice: teoria generală a sistemelor şi ecologia umană. Eco- 
sistemul uman, unitate de bază în câmpul ecologiei umane, se schimbă 
permanent pentru a-şi menţine stabilitatea. Înțelegerea acestui paradox 
aparent necesită utilizarea unui model cu niveluri multiple, cum ar fi, de 
exemplu, cel cu şase niveluri propus de J. Stachowiak si S.L. Briggs, 
pentru o utilizare diagnostică şi terapeutică. 

Abordarea ecosistemică are importante implicaţii în psihologie. 
Ea propune o interpretare diferită a noţiunilor de sănătate mintală şi 
patologie, precum şi a noțiunii de simptom. În acest cadru, simptomele 
unei persoane pot fi considerate drept o metaforă a relațiilor 
interpersonale. Spiritul abordării ecosistemice este ilustrat într-o secțiune 
a acestui capitol, prin modelul interactionist al psihopatologiei propus de 
Marsella. Acest model are patru componente de bază: 

(1) persoane care, cu resursele de care dispun (biologice, psihologice 
sau sociologice), încearcă să înfrunte stresul; 

(2) mediul de unde provin factorii de stres; 

(3) interacțiunea factorilor de stres cu resursele organismului, care 
conduce la starea de stres; 

(4) psihopatologia, concepută drept „adaptativă”, întrucât ea este 
constituită din configurații de răspunsuri psihologice şi 
fiziologice la stres. 

Rețelele sociale constituie a doua temă utilizată pentru a ilustra 
abordarea ecosistemică. Cu ajutorul unei metodologii special concepute, 
E.M. Pattison diferenţiază trei tipuri de reţele sociale — cea a persoanei 

normale şi cea de tip nevrotic şi psihotic — tipuri de reţele care au 
implicaţii practice în dezvoltarea strategiilor de intervenție asupra 
reţelelor sociale. 


MODELUL ETNOPSIHOPATOLOGIC 


Etnospihopatologia studiază raportul dintre tulburările 
psihopatologice şi cultura pacientului. S. Freud, reprezentanții şcolii 
culturaliste şi neofreudiene americane, precum şi G. Devereux, au adus 
contribuții majore la dezvoltarea acestei abordări. 

Actualmente, în etnopsihopatologie se înfruntă două mari pers- 
pective. Prima, denumită emică, subliniază ceea ce este specific unei 
anumite culturi şi poate fi ilustrată, în special, prin sindromurile „cu 
specificitate culturală” sau „legate de cultură” care nu apar decât în anu- 
mite comunități culturale. Printre aceste sindromuri pot fi citate latah, 
koro şi amok. A doua perspectivă, numită etică, privilegiază univer- 
salitatea tulburărilor, existența unor invarianti clinici. Programele de 
cercetare ale Organizației Mondiale a Sănătății asupra tulburărilor 
depresive şi schizofreniei aduc argumente în favoarea acestei poziții. 


MODELUL ETOLOGIC 


Cu precădere după apariția teoriei ataşamentului, etologia — adică 
studiul comportamentelor speciilor animale în mediul lor natural — a 
început să exercite o influenţă metodologică şi conceptuală asupra psiho- 
patologiei. Aportul etologiei este şi euristic, întrucât ea permite 
formularea de ipoteze privind originea tulburărilor psihopatologice. O 
componentă importantă a contribuției etologilor la înțelegerea manifes- 
tărilor psihopatologice este constituită de o descriere minuțioasă a 
schemelor comportamentale. Această fază descriptivă este un preambul 
obligatoriu al oricărei cercetări ce vizează formularea de ipoteze privind 
cauzalitatea faptelor patologice. Cercetarea bazată pe o abordare etologică 
cuprinde trei faze: descriptivă, exploratorie şi evaluativă. În ultima 
perioadă există un interes deosebit, în special, în studierea efectelor 
stresului şi cele ale interacțiunii sociale în determinarea unor fenomene 
psihopatologice. 

MODELUL EXISTENTIALIST 


Profund influențată de filosofia existentialistá de la care 
împrumută elemente esenţiale ale cadrului teoretic şi o mare parte din 
vocabular, psihopatologia existentialista, abordare relativ putin cunoscută, 
are implicații importante pentru înțelegerea existenței persoanei care 
prezintă tulburări psihologice, precum şi pentru înțelegerea tulburărilor în 
cauză. În cadrul acestei orientări trebuie încercată, înainte de toate, o 
percepere a pacientului aşa cum este el în realitate, o descoperire a sa ca 
ființă umană, ca fiinta-in-lume, şi nu drept o simplă proiecţie a teoriilor 
noastre despre el. Această abordare ne arată că persoana umană trebuie 
considerată drept un proces şi nu un produs. Preocupati de problemele 
voinței şi deciziei umane, existentialistii insistă asupra faptului cá ființa 
umană îşi poate influenţa relația cu destinul. Abordarea existentialistá 
repune în discuție frontiera dintre „normalitate” şi „patologie”, făcându- 
ne să descoperim o psihopatologie a majorității larg răspândită printre 
membrii societăţii noastre, care trăiesc angoasa izolării şi alienárii. 


MODELUL EXPERIMENTAL 


În 1903, LP. Pavlov foloseşte pentru prima dată termenul de 
psihopatologie experimentală şi subliniază importanța experimentelor pe 
animale pentru înțelegerea patologiei umane. Psihopatologia experi- 
mentală este abordarea consacrată studiului comportamentului patologic 
experimental sau studiului experimental al comportamentului patologic. 
O a doua direcție de cercetare este inițiată de H. Baruk şi de Jong care, în 
anii 1928-1930, încep să studieze realizarea la animal a catatoniei. Aceste 
cercetări au atras atenția asupra importanței studiului biochimic al 
psihozelor şi au arătat că se pot produce în laborator — cu ajutorul 
bulbocapninei — perturbări psihomotorii de tip catatonic, specifice 
schizofreniei. Impactul acestor cercetări în plan terapeutic nu a fost însă 
semnificativ. Studiul experimental al tulburărilor psihopatologice 
prezentate de pacienţii psihiatrici poate fi ilustrat prin cercetările privind 
viteza de tratare a informaţiei la persoanele cu schizofrenie. 


MODELUL FENOMENOLOGIC 


Psihopatologia fenomenologică îşi are originile în filosofia 
germană cu acelaşi nume. Aportul fenomenologiei a condus la două 
demersuri principale în psihopatologie. Prima, care ar putea fi calificată 

drept descriptivă, este cea a lui K. Jaspers. În acest caz, psihopatologia se 
ocupă mai ales de ceea ce trăiesc bolnavii, le studiază stările sufleteşti, 
încercând să le dezvăluie semnificaţiile. Al doilea demers este cel al lui 
L. Binswanger, mult mai impregnat de referințe filosofice şi cunoscut 
mai ales datorită studiilor asupra schizofreniei, maniei şi melancoliei. 
Modelul fenomenologic de cercetare, ilustrat în acest capitol de studiul 
asupra spitalizári în psihiatrie, are două caracteristici principale: (1) nu 
caută cauzele unei boli sau ale unei deviații care au condus la internare; 
(2) încearcă să descopere care este „experienţa nebuniei” pornind de la cei 
care au trăit-o şi care devin astfel principalele surse de informaţii şi date. 


MODELUL PSIHANALITIC 


Abordarea psihanalitică are o importanță capitală. Acest lucru 
este valabil din motive diferite, atât pentru partizanii ei, cât şi pentru 
adversari sau pentru cei care se situează între aceste două poziții extreme. 
În ciuda imensitatii operei psihanalitice, unele contribuţii ale abordării 
psihanalitice în psihopatologie au o semnificaţie deosebită: importanţa 
trecutului personal, a sexualității, a experienţelor individuale şi faptul de a 
concepe boala mintală dintr-o perspectivă funcţională, ca o tentativă de 
ajustare, de rezolvare a unor probleme care nu au putut fi rezolvate într-o 
altă manieră, mai satisfăcătoare. 

Prima secțiune a capitolului este consacrată răspunsurilor privind 
problema caracterului ştiinţific al psihanalizei. Punctele de vedere 
cuprinse în aceste răspunsuri sunt grupate în cinci categorii: 
(1) psihanaliza este o ştiinţă; (2) psihanaliza este partial o ştiinţă; 
(3) psihanaliza este o ştiinţă hermeneutică; (4) psihanaliza nu este o 
ştiinţă; (5) psihanaliza este altceva. 


MODELUL SOCIAL 


Psihopatologia socială are două obiecte de studiu principale: 
(1) rolul factorilor sociali în etiologia manifestărilor psihopatologice (sau 
sociogeneza acestora); (2) repercusiunile bolii mintale asupra relațiilor 
pacientului cu mediul său social. 

Două teme de cercetare ilustrează preocupările specifice 
câmpului psihopatologiei sociale. Prima este cea a relației dintre apariția 
tulburărilor mintale şi apartenenţa la o clasă socială. Datele disponibile — 

şi în special cele obținute în cercetarea lui R.J. Goldberg şi Morrison 
(1963) — tind să sprijine ipoteza „derivei sociale”, care afirmă cá 
persoanele atinse de schizofrenie (şi probabil şi de alte tulburări mintale) 
alunecă spre partea de jos a structurii sociale, ca rezultat al incapacității 
lor de a face față problemelor cotidiene. A doua temă abordată este 
variația istorică a datelor epidemiologice. Observarea unor astfel de 
modificări permite formularea unor ipoteze privind relaţiile dintre ele şi 
schimbările sociale observate în perioada respectivă. Rezultatele obţinute 
până acum arată că astfel de relații există, de exemplu, în cazul suicidului 
şi al schizofreniei. 


MODELUL STRUCTURALIST 


Apariția şi dezvoltarea unei abordări structuraliste a psiho- 
patologiei sunt legate, mai întâi, de dezvoltarea puternică a structura- 
lismului, important curent de gândire care propune căutarea unor 
explicații prin folosirea noțiunii de structură. Aceasta poate fi definită 
drept aranjamentul în care părțile sunt dependente de întreg şi, prin 
urmare, solidare între ele. Legat de noţiunea de structură, J. Piaget insistă 
pe caracterul ei de totalitate, de transformare şi autoreglare, adăugând că 
descoperirea unei structuri trebuie să permită o formalizare. 


1.3. Obiectul psihopatologiei 


Ambitia psihopatologiei de a cuceri în întregime un domeniu 
imens nu se poate realiza, în opinia lui K. Jaspers, decât cu criterii şi 
limite care să o ajute să nu-şi depăşească atribuţiile. 

G. Lanteri Laura citat de D. Prelipceanu (1989) stabileşte 
criteriile de clasificare a teoriilor psihopatologice: 

** concepţia psihiatrică iniţială, care diferenţiază teoriile 
intrinseci domeniului psihiatric (ca  organicismul, 
organodinamismul, psihanaliza, antipsihiatria) de cele 
extrinseci acestui domeniu (psihologice, ca behavio- 
rismul, sau sociologice, ca teoriile sociogenetice); 

** extensiunea domeniului psihiatric a avut în vedere teorii 
care pretind că studiază totalitatea psihismului sau numai 
un sector modificat patologic al acestuia. Acest criteriu 

permite validarea teoriilor psihopatologice în funcție de 
sectoarele de patologie psihică efectiv studiate; 
** criteriul sincronic sau diacronic al abordării explicative 
psihiatrice. 
În ceea ce priveşte obiectul psihopatologiei, aşa cum arătam, 
acesta nu este individul în sens restrâns, ci persoana umană în toate 
ipostazele organizării sale multinivelare. 


Nivele în organizarea persoanei 
Personalitatea Corpul + psihismul (soma + psyche) 
Fiinţa umană Supraeu + conştiinţă umană 
Individul social Persoana umană ca instituție social-juridică 
Fiinţa istorică Existenţa persoanei în sens psihobiografic 
Fiinţa metafizică | Persoana ca proiecţie sau ca transsubiectivitate individuală 


(după C. Enăchescu, 2000) 


Desigur, descrierea faptelor psihopatologice necesită un 
instrumentar adecvat ca şi un limbaj corespunzător pentru a obține acel 
continuum de nuanţe şi delimitări care alcătuiesc realitatea patologică sau 
disfunctionalá a individului. A existat şi există tendința de a descrie 
situații psihopatologice cu ajutorul unor teste sau chestionare. 
Considerăm această direcție una extrem de limitată care nu corespunde 
globalitatii reprezentată de persoana aflată în suferință. 


1.4. Conceptul de normalitate 


Normalitatea, adică sănătatea, în cazul nostru cea mintală pare a 
fi o vastă sinteză, o rezultantă complexă a unei mulțimi de parametri ai 
vieţii organice şi sociale aflați în echilibru dinamic, ce se proiectează pe 
modelul genetic al existenței individuale, nealterat functional si 
morfologic, în istoria sa vitală. Manifestarea acestei stări de sănătate ar fi 
existenţa unei judecăţi şi a unei viziuni realist-logice asupra lumii, dublate 
de existenţa unei discipline psihologice şi sociale, pe fundalul bucuriei de 
a trăi şi al echilibrului introversie-extroversie. 

Ca şi în alte domenii de studiu ale medicinii, pare complicat, în 
primul rând, a defini normalul, la fel şi sănătatea mintală, aici fiind mai 

adevărată ca oriunde în altă parte părerea că acest atribut al omului nu se 
poate cuantifica precis. 

Introducerea în psihiatrie a conceptului de normalitate a ideii de 
normă pare să clarifice întrucâtva problema psihiatriei, aceasta fiind, în 
special în domeniul medicinii, o specialitate diacritică (H. Ey), pentru 
care diferența normal/patologic reprezintă principalul obiect de lucru. 


CRITERII DE NORMALITATE (după Ellis şi Diamond) 
conştiinţă clară a eului personal 
capacitate de orientare în viață 
nivel înalt de toleranță la frustrare 
autoacceptare 
flexibilitate în gândire şi acţiunea 
realism şi gândire antiutopică 
asumarea responsabilitatii pentru tulburările sale emoţionale 
angajarea în activităţi creatoare 
angajarea moderată şi prudentă în activităţi riscante 
conştiinţă clară a interesului social 
gândire realistă 
acceptarea incertitudinii şi capacitatea de ajustare a acesteia 
13. | îmbinarea plăcerilor imediate cu cele de perspectivă 


SOOO PAD] ry BY Sy] 


= 
e 

M. Lăzărescu subliniază cá se cere precizat ce se înțelege prin 
normalitate (si inclusiv sánátate), anormalitate, boalá si defect. Pro- 
blematica cuplului normalitate-anormalitate este mai apropiată de „gene- 
ralitatea" normelor, a abordării statistice, a regulilor şi legilor, pe când 
problematica „bolii” e mai legată de ,,concretul” cazului dat, adică de 
cazuistică. Concepte mai largi decât cele de sănătate şi boală, norma- 
litatea şi anormalitatea sunt teme de reflexie şi delimitare conceptuală şi 
pentru alte domenii ştiinţifice care au în centrul preocupărilor lor omul. 

G. Ionescu (1995) face o distincţie între anormalitate şi boală 
arătând că anormalitatea se referă la conduite şi comportamente, este un 
fundal, pe când boala este un fapt individual cu o anumită procesualitate. 
Anormalitatea s-ar referi la structură şi organizare psihică, iar boala la 
procese morbide. Nu suntem de acord cu părerea unor autori, care 
consideră că psihiatria este centrată pe anormalitate, această imagine 
deformată fiind de fapt o răsturnare pesimistă a perspectivei medicale, 

care şi-a propus întotdeauna o revenire în cadrul normalului; normalul nu 
pare o limită, deşi din perspectiva bolii, el este una. 

Patru perspective par să înglobeze majoritatea numeroaselor 
concepte clinice şi/sau teoretice care se referă la normalitate dar, deşi 
acestea sunt unice, au domenii de definiţie şi de descriere de fapt ele se 
completează una pe cealaltă şi numai însumarea lor poate da imaginea 
cea mai apropiată de real. Prima perspectivă, cea a normalitátii ca sănătate 
este una tradițională cei mai mulți medici şi printre aceştia şi psihiatri 
echivalând normalitatea cu starea de sănătate căreia i se atribuie 
caracterul unui fenomen universal. Dacă toate comportamentele ar fi 
înscrise pe o scală, normalitatea ar trebui să cuprindă porțiunea majoritară 
dintr-un continuum, iar anormalitatea să reprezinte mica porțiune rămasă. 


1.5. Diferite perspective ale normalitatii 
Normalitatea ca sănătate 


Desigur, limita normal-patologic este extrem de complicată, 
interferentele şi imixtiunile celor două domenii fiind un imprevizibil 
labirint. Niciun univers nu este mai greu de analizat decât psihismul şi 
nicio nebuloasă mai complicată decât individul, orice încercare de 
standardizare, aşa cum arătam, lovindu-se de un previzibil eşec. Ne aflăm 
în prezența unor nisipuri mişcătoare pe care este schitata fragila graniță 
dintre două sisteme, unul căutând să-şi crească, celălalt să-şi scadă în 
permanență nivelul organizational sau poate entropia informațională. 
Boala poate fi privită ca o greşeală în organizarea terenului pe care se 
înscrie textul vieţii. În plus, boala mintală dezorganizează individul în 
propria sa normativitate constrângându-l la pierderea din această cauză a 
direcţiei existențiale. H. Ey arată că bolnavul mintal este privat atât de 
libertatea exterioară cât şi de cea internă. Faptul psihopatologic este, 
desigur, mai greu sesizabil decât o plagă sau o anomalie biochimică, dar 
percepția lui de către specialist se va face după aceleaşi reguli ale 
cunoaşterii diferenţiale, impunându-se, de asemenea, ca o tulburare a 
organizării, ca o descompunere. Patologic implică „patos”, sentiment 
direct şi concret al suferinței şi neputinței, sentimentul unei vieți 
nemultumitoare. Semnul patologic este totdeauna diferențial marcând o 
ruptură sincronică între bolnav şi nebolnav, dar şi o ruptură diacronică 
între prezent şi trecut. G. Ionescu consideră sănătatea ca o stare ideală, ca 

un deziderat, pe când boala este un dezechilibru la toate nivelurile 
organismului. 

Normalul, ca normă statistică, nu pare totuşi semnificativ decât 
parțial în cadrul psihopatologiei, abaterile de tip cantitativ fiind pe al 
doilea plan fata de cele calitative. Dificultatea sporeşte atunci când 
anormalitatea, patologicul este reprezentat de un amalgam complicat de 
abateri cantitative care, sumate, alcătuiesc un tablou clinic distinct. 
Relaţia se complică în plus atunci când intră în joc planuri diverse, legate 
prin fire nevăzute, acolo unde sănătatea (normalitatea) psihică se 
integrează cu cea fizică. O tulburare afectivă poate genera o afecțiune 
până nu demult considerată pur somatică, aşa cum ar fi ulcerul, infarctul 
miocardic, în absenţa unor factori biologici favorizanti preexistenti, deci 
pe terenul normalitatii fizice. Cu toate că această abordare a fost utilizată 
mai mult în biologie şi psihologie, ea şi-a căpătat prin extensia scalelor şi 
testelor o utilizare tot mai importantă în psihiatrie. 


Norma ideală (valorică) stabileşte un ideal de normalitate atât 
din punct de vedere individual, cât şi comunitar. Acesta poate fi 
exemplificat prin unele „tipuri ideale” pe care le descrie, le invocă şi le 
promovează o anumită cultură şi care se exprimă în formulări normative, 
prescriptive. Din această perspectivă, normalitatea este percepută ca o 
îmbinare echilibrată, armonioasă şi optimală a aparatului mintal având 
drept rezultantă o funcţionalitate optimă. S. Freud afirma despre 
normalitate un Ego normal este ca şi normalitatea în general, o ficțiune 
ideală. Istoricitatea acestui normal ideal este foarte relativă, ea neavând 
cursivitate, criteriul axiologic fiind inoperant de la o epocă la alta, ba 
chiar şi pentru intervale restrânse de timp. F. Cloutier afirmă conceptul 
de sănătate mintală nu poate fi înțeles decât prin sistemul de valori al 
unei colectivități. 

Colectivitatile umane concrete îşi organizează existenţa în raport 
cu idealuri comunitare în care transpar legi, modele educaţionale, legende 
şi epopei, mitologia si mistica, istoria respectivului grup. Normalitatea 
ideală defineşte felul în care individul şi comunitatea consideră că 
persoana ar trebui să fie. Desigur, normativitatea ideală nu este şi nici nu 
poate fi niciodată atinsă efectiv cu atât mai mult cu cât ea variază mult în 
funcție de contextul sociocultural, istoric şi geografic (etnic, comunitar, 
statal, religios, ş.a.). Antropologia şi psihiatria transculturală au atras pe 

bună dreptate atenţia asupra diferențieri care există în cadrul diverselor 
civilizaţii, între valorile acceptate ca normale, între semnificația unor 
fapte, credințe. Că este aşa, ne demonstrează des citata categorisire 
kraepeliniană, care includea în rândul anormalilor pe scriitorii de anonime 
alături de ucigaşii de copii, dintre care astăzi doar ultimii mai păstrează 
eticheta de anormali. 

Un alt mod de a aprecia normalitatea este perspectiva responsivă 
sau funcțională (Kolle, K.) care reflectă măsura în care un organism, o 
persoană, un subiect îşi împlineşte rolul funcţional pentru care există în 
economia sistemului supraiacent din care face parte. Luând în considerare 
această definiție, schimbările temporale devin esenţiale pentru completa 
definiţie a normalitatii. Cu alte cuvinte, normalitatea — ca proces — 
consideră esențiale schimbările şi procesele mai mult decât o definire 
transversală a normalitatii. Din păcate, deşi această normă pare să fie cea 
care ne interesează, ea este fixistă şi deterministă. Nu se poate răspunde la 
întrebarea „care este rolul funcțional pentru care o persoană există?” 


1.6. Adaptare şi boală 


Termenul de adaptare a fost preluat şi de psihiatrie, care a 
dezvoltat în context o adevărată patologie legată atât de adaptare, cât şi de 
stres; deşi aceasta nu mai este în legătură directă cu concepția inițială, 
urmează, în linii mari, etapele de desfăşurare ale procesului de adaptare. 

A. Meyer va defini boala mintală ca o adaptare greşită, 
insuficientă sau inadecvată. Psihanaliza va susține acest punct de vedere, 
considerând inadecvate acele mecanisme de adaptare care generează 
boala psihică. Regresia ar fi una dintre aceste inadecvări adaptative, 
subiectul renunțând la adaptare la nivelul de solicitare cerut, pentru a 
cobori către unul mult mai redus. 

Nevrozele reprezintă o slabă capacitate adaptativa la lume şi la 
problemele personale, resimtite dureros de subiectul care rămâne în restul 
timpului „în afara jocului”. După C. Enăchescu nevrozele ar apărea ca 
un conflict între acţiunea practică şi rezultatele acesteia. În procesele 
organice şi în endogenii nu se mai poate vorbi despre adaptare ca 
mecanism fundamental declanşator sau patoplastic. Exagerările în acest 
sens au fost sancţionate cu respingerea de către majoritatea psihiatrilor 
(vezi în acest sens exagerările reactioniste ale psihiatriei americane din 

deceniile 4-6, ca şi antipsihiatria). Dezadaptarea este aici un efect, şi nu o 
cauză a bolii. 

Adaptarea oferă celor care evaluează starea de sănătate şi 
specialiştilor un nou şi contrastant aspect al conceptualizării stării de 
sănătate şi bolilor. Mai mult decât atât, focalizându-se pe tulburări, dureri, 
stres, destabilizări şi alte dereglări ale funcțiilor umane, adaptarea ne 
permite să căutăm starea de sănătate, resursele, competențele şi alte 
aspecte ale succesului funcționării umane. După cum rezultă din cele de 
mai sus, adaptarea este un fenomen cu vădite tente finaliste, care atinge la 
nivelul personalității nivelul de maximă complexitate. După părerea 
noastră, adaptarea este un echilibru care se stabileşte între personalitate şi 
lumea înconjurătoare, lume constituită din persoane, situații, spațiu 
cultural, obiecte etc. 

Aceasta înseamnă că adaptarea se poate realiza atât prin meca- 
nisme stereotipe sau scheme comportamentale asimilate şi algoritmizate, 
cât şi prin scheme comportamentale a căror finalitate este doar presupusă, 
urmând să fie validate, ceea ce implică chiar şi asumarea riscului unui 
eşec. În acest context, trebuie nuanţată însăşi semnificaţia psihologică a 
eşecului, în sensul că, dacă îndeobşte eşecul este, în expresia sa concretă, 
efectul „dezadaptării”, uneori este întruchiparea explorărilor cu finalitate 
adaptativă, deci este semnificantul începutului unui proces de tip 
adaptativ. 

În al doilea rând, trebuie nuantat înţelesul noțiunii de adaptare 
în ceea ce priveşte aspectul general de fenomen dinamic. Se ştie că 
adaptarea presupune, de regulă, un efort adaptativ care, de cele mai multe 
ori, ia forma unor acţiuni mintale şi motorii, mai mult sau mai putin 
evidente în exterior. Dar sunt destule situații când efortul adaptativ nu 
presupune declanşarea, menţinerea sau modificarea unor scheme compor- 
tamentale anume, ci întreruperea, stoparea acestora. Uneori blocarea la 
timpul cuvenit a unei simple reacții sau a unei operații complexe este de o 
importanță fundamentală pentru însăşi existenţa fizică a persoanei. 


1.7. Dificultăţi în epidemiologia psihiatrică 


Epidemiologia contribuie la înțelegerea relaţiei dintre o anumită 
problemă de patologie psihiatrică şi anumite caracteristici ale individului: 
vârstă, antecedente, personalitate anterioară, sex, evenimente de viata. 
Frecvența acestor tulburări este exprimată de obicei ca: 


—prevalenta  —pe o perioadă de timp; 
— la un singur punct (moment); 
— incidență (cazuri noi/perioadă, de obicei un an). 


Fiecare astfel de caracteristică poate fi măsurată/definită brut sau 
mai departe procesată (de exemplu, prin detalierea cadrului şi relațiilor 
sociale structurii sociale respective), pentru a permite examinarea unei 
ipoteze sociale respective. 

e Alte caracteristici asociate cu subgrupurile definite pentru 
analiza ipotezelor, pot fi derivate din: 
= factori de risc (suspectaţi); 
= gradul si tipul de utilizare a serviciilor; 
= probleme de sănătate, altele decât cele psihice etc. 

e „Probleme psihiatrice” înseamnă, în general, categorii de 
diagnostic, dar pot fi: 1) restrânse la nomenclatură (ex.,: ICD-10 
sau DSM-IV) sau 2) extinse astfel încât să se refere la categorii 
noi, simptome diferite sau probleme nespecifice, cum ar fi 
consecinţele funcționale ale tulburărilor mintale. 

e  Epidemiologia are semnificaţie redusă dacă e restrânsă la defi- 
nirea subgrupului şi enumerări statistice; importanţa clinică e da- 
tă de analiza circumstanțelor care au dus la variațiile respective. 

O serie de alți indicatori pot ghida estimările epidemiologice, cum ar fi: 

e durata naturală a bolii/episodului acut, şi ratele de 
recuperare/recădere cu şi fără tratament; 

e frecvența şi severitatea consecinţelor bolii; 
mărimea şi localizarea grupurilor cu risc crescut. 

Toţi aceşti indicatori epidemiologici sunt relativ incomplet 
documentati. Totuşi, este evident din studiul prevalentei bolii psihice că 
acestea sunt frecvente în timpul perioadei desemnate (convențional) drept 
„vârsta a treia” începând cu vârsta de 65 de ani. 

Astfel, în comunitate (adică, loturi reprezentative pentru toate 
persoanele neinstitutionalizate, > 65 de ani, într-o anumită arie 
geografică), depresia este găsită la 2 — 4% din populaţie (Myers şi alţii, 
1984), din care depresie majoră <1% (Blazer şi alţii, 1980). Daca sunt 
incluse toate persoanele cu simptomatologie depresivă cu semnificaţie 
clinică, rata va creşte la 10-15% (Blazer şi Williams, 1980; Gurland şi 
alții, 1983). 

e Episoade active la vechii schizofrenici (ajunşi la >65 de ani) şi 
statusuri paranoide cu debut tardiv sunt observate la sub 0,5% 
din populaţie (Kay, 1972). Dacă se iau în considerare criterii mai 
sensibile de diagnostic, peste 11% dintre bătrâni apar paranoizi 
(Lowentahl, 1964; Savage si alții, 1972). 

e Dementele progresive afectează 7,5% din populaţia de peste 65 
de ani, din care 2/3 rămân în comunitate (Gurland şi Cross, 
1982), deşi proporția poate scădea la sub 50% acolo unde există 
facilități ample de ingrijire/institutionalizare cronică (Bland şi 
alții, 1988). 

e Tulburările anxioase (incluzând fobii, panica, bolile 
obsesionale şi de somatizare) afectează >4%, cele mai frecvente 

fiind: agorafobiile — în special la femei bătrâne (Turnbull şi 
Turnbull, 1985). 

e Dependența de alcool/droguri se situează între 1-2% (Bland şi 
alţii, 1985; Weissman si alţii, 1985). 


1.8. Conceptul de boală psihică 


Pentru înţelegerea dinamicii raportului sănătate-boală, trebuie să 
apelăm la noţiunea de proces patologic. În acest sens, boala reprezintă o 
formă de existență a materiei vii caracterizată prin apariția procesului ce 
implică tulburarea unității forțelor din organism (integritatea) şi a 
organismului cu mediul (integrarea). 

Boala umană se caracterizează, în general, prin perturbarea la 
diverse nivele şi din variate incidente a structurilor funcționale ale indi- 
vidului în perspectivă corporal-biologică sau psihic-conştientă. Pertur- 
barea indusă de boală determină un minus şi o dizarmonie a ansamblului 
unitar al persoanei, dificultăți obiective şi subiective în prezenţa, adap- 
tarea şi eficienţa în cadrul vieţii sociale, dezadaptarea, involutia, moartea 
nefirească (prin accident) ori evoluţia spre constituirea defectualitátii sau 
deteriorării grave. Boala psihică este considerată o problemă de sănătate 
publică dintre cele mai importante datorită frecvenţei pe care tulburările 
psihice le au în populaţie şi costurilor extrem de ridicate pe care 
tratamentul şi incapacitatea temporară de muncă le generează. În practica 
curentă statisticile arată că 20-25% din pacienţii medicului de familie au 
tulburări psihiatrice sau importante probleme psihologice. 

Psihiatria modernă beneficiază de un important aport terapeutic, 
deoarece perioada ultimilor 50 de ani a însemnat apariția primelor 
medicamente cu efect clar terapeutic în ceea ce priveşte bolile mintale 
(anxiolitice, antidepresive, neuroleptice, izoleptice). La acestea se adaugă 
dezvoltarea fără precedent a tehnicilor şi metodelor de psihoterapie, 
precum şi a rețelelor de suport social care permit menţinerea pacienţilor 
inserati în mediul profesional şi familiar, la fel ca în orice altă boală 
somatică. 

Există, la oara actuală, trei direcții explicative în ceea ce priveşte 
boala psihică pe care le considerăm complementare. Acestea sunt: 

— modelul psihanalitic, pleacă de la coordonate antropologice 

$i culturale care prin aportul său teoretic a reuşit să găsească 

explicaţii plauzibile pentru majoritatea faptelor psihopato- 
logice, dar care din punct de vedere terapeutic a eşuat în 
numeroase situaţii dovedindu-se complet ineficient în psihoze; 

—  modelul biologic, consideră că boala mintală este un feno- 

men biologic, având diverse cauze genetice şi mezologice. 
Acest model este cel mai apropiat de modelul medical şi 
pare să ofere o perspectivă optimistă datorită extraordi- 
narelor progrese făcute de biologia moleculară, genetică şi 
neurochimie. Adepții acestui model au credinţa că, prin 
cercetare neorobiologică şi biochimică, cauzele bolii mintale 
pot fi descoperite în totalitate şi, probabil eliminate într-un 
timp relativ scurt. Din punct de vedere explicativ, acest 
model pare să fie însă o replică al celui psihanalitic. 

— modelul psihosociologic pune în valoare influența factorilor 

sociali atât în determinarea cât şi în tratamentul bolilor. 
Acest model este interesat de impactul pe care boala psihică 
îl are nu doar asupra individului, ci şi asupra familiei şi 
grupului social din care individul face parte. El insistă asupra 
terapiei consecinţelor bolii psihice atât în planul descifrării 
patologiei, cât şi planul terapiei propriu-zise; acest model are 
numeroase lacune. 

Modelul cu adevărat operant în psihiatrie este modelul 
biopsihosocial, care este un model integrativ în măsură să pună în acord 
cele trei orientări anterioare. 

G. Engel a fost cel mai important susținător al modelului după 
care se pune accentul pe abordarea integrată, sistemică a comporta- 
mentului uman şi a bolii. 

Modelul biopsihosocial este derivat din teoria generală a siste- 
melor. Sistemul biologic pune accentul pe substratul atomic, structural şi 
molecular al bolii şi impactul său asupra funcţionării biologice a 
pacientului. Sistemul psihologic pune accentul pe impactul factorilor 
psihodinamici al motivatiei şi personalităţii privind trăirea bolii şi reacția 
la ea. Sistemul social pune accentul pe influențele culturale de mediu şi 
familiale asupra exprimării bolii şi trăirii ei. 

Şcoala românească de psihiatrie a avut importanți susținători şi 
reprezentanți ai acestui model, în profesorul Petre Brânzei şi colectivul de 
la Spitalul de Psihiatrie Socola, precum şi în Şcoala de la Bucureşti. 

BOALĂ PSIHICĂ ȘI ECOSISTEM 


Boala psihică trebuie considerată ca interesând întreaga ființă 
umană în complexitatea ei biologică, psihologică, axiologică şi socială. 
Apare deci evident, ca analiza normalitatii psihice a psihismului văzut cu 
un ,,multiplex” să implice nu numai corelaţii biologice, ci şi sociale, 
culturale, epistemologice şi dinamice. 

După M. Lăzărescu, boala psihică constă într-o denivelare 
(simplificare), dezorganizare (destructurare), dezechilibrare (dizarmonie) 
a vieţii psihice conştiente a persoanei. Psihismul subiectului se reorgani- 
zează la un nivel inferior, prezentând manifestări care nu sunt evidente în 
starea normală. Această disfunctionalitate se datorează fie absenței instan- 
telor psihice superioare, fie efortului constituit de încercarea de reechi- 
librare, de reorganizare în situația deficitară dată. 

Ecosistemul uman în care se manifestă sănătatea şi boala nu este 
izolat şi nici static. Conţinutul conceptului de sănătate mintală este 
determinat de calitatea raportului personalitate-mediu. În condiţiile vieții 
contemporane, relațiile omului cu factorii de mediu s-au complicat. Ele 
nu se realizează exclusiv prin mecanisme biologice, ci sunt dependente şi 
de factorii socioculturali, care se adaugă şi mijlocesc relațiile dintre om şi 
natură. Deci socialul nu poate fi separat, dar nici identificat cu naturalul. 
Nu putem să nu reținem că este caracteristic contemporaneitatii, faptul că 
dezvoltarea tuturor laturilor vieții sociale a devenit tot mai dependentă de 
natură, de rezervele ei, de echilibrul ecologic. Relaţiile ecologice om- 
natură-societate, trebuie privite prin interacțiunea lor, cu evidenţierea 
contradictiilor ce pot apărea în cadrul interacțiunii dintre mediul social şi 
individual. Capacitatea subiectului de a se autoadministra rațional 
diminuează şi perturbă libertatea lui interioară. Comunicarea interper- 
sonală, intersubiectivitatea, capacitatea de integrare a persoanei în plan 
sociocultural sunt de asemenea grav afectate, iar, în formele severe ale 
bolii psihice, individul apare ca o ființă „alienată”, înstrăinată de viata 
comunitară sociospirituală, desprinsă de însăşi existența umană. Boala 
psihică anulează capacitatea de autodepăşire si de creaţie a subiectului 
şi poate conduce la diverse forme si intensitati de defect psihic 
(Lăzărescu, M., 1995). 

Boala se referă, în genere, la o stare anormală cu o cauzalitate 
determinată, cu un debut precizabil (apare la un moment dat mai mult sau 
mai putin favorabil apariţiei sale), are un anumit tablou clinic, un anumit 
substrat, o anumită tendință evolutivă şi un răspuns terapeutic specific. 
Un om devine bolnav psihic din momentul în care nu-şi mai este suficient 
sieşi, făcând eforturi pentru a se accepta (ori neacceptându-se, ori 
neacceptându-i nici pe alții), acordând o atenţie şi o preocupare crescută 
pentru propriul corp, propria persoană, interogând fără a-şi găsi răspunsul şi 
liniştea în propriile valori, ori lipsindu-se de valori (G. Cornutiu, 1998). 

Boala psihică este şi va rămâne o dimensiune (poate cea mai 
tragică) a fiinţei umane şi prin aceasta ea va cuprinde întotdeauna tot ceea 
ce alcătuieşte umanul din noi. Dar ea va fi şi absenţa libertăţii interioare a 
subiectului, incapacitatea de a se adapta armonios în mijlocul 
colectivităţi şi imposibilitatea de a crea pentru semeni, prin si cu ei. În 
acest sens, boala va dezorganiza esenţa umană în tot ce are ea definitoriu. 


1.9. Stigmatizarea bolnavului psihic 


STIGMA - derivă din limba greacă şi se referă la semne corporale 
desemnate să exprime ceva neobişnuit şi nefavorabil despre statutul 
moral al stigmatizatului; asemenea semne erau cicatrici corporale care 
semnificau faptul că acela care le avea era un sclav, un criminal sau un 
trădător, cineva care trebuia evitat, în special în public. În perioada 
creştinismului s-au adăugat alte două modificări metaforice. Prima se 
referea la semne corporale, fizice ale spiritualității sau harului divin, aşa 
numitele 'stigmata' incluzând erupții şi răni corporale asemănătoare cu 
cele pe care le suferise lisus. A doua se referea la semnele corporale ale 
unei boli somatice în clasica stigmata a leprei sau a cirozei alcoolice 
avansate. Totuşi, folosirea convențională contemporană a conceptului de 
stigma implică noțiunea unei caracteristici care discreditează persoana 
respectivă. Istoria este plină de exemple de stigmatizare în funcție de rasă, 
etnie, sex, statut social, naționalitate şi orientare sexuală, ca şi functio- 
narea fizică şi mintală. 

E. Goffman (1963), analizând stigma, a subliniat faptul că 
persoana cu o stigmă este mult mai adesea definită ca fiind mai puţin 
umană şi că pentru a explica şi justifica stigmatizarea ființelor umane se 
recurge întotdeauna o ideologie particulară. 

Stigmatizarea suferindului psihic, de exemplu, se sprijină pe 
teoriile care se referă la slăbiciunea morală, periculozitate, contaminare şi 
culpabilitate. Termenul a cunoscut o deosebită vogă în secolul al XIX-lea, 
fiind legat de teoria degenerării elaborată de Morel care l-a introdus in 
limbajul psihiatric. Ideile lui reluau, de fapt, concepții mai vechi, după 
care corpul traduce calitățile trupului, apărute sub o forma ,,sublimatá" în 
teoria frenologică a lui Gall. Magnan a precizat conţinutul termenului, 
distingând stigmate morale (întârziere intelectuală sau afectivă, inadaptare 
socială) si stigmate fizice (atrofii, hipertrofii şi distrofii). El a arătat in 
1895 că degenerescenta se traduce prin „stigmate permanente şi 
esențialmente progresive, în afara regenerării intercurente”. 

Lombroso va relua argumentul stigmatizarii pentru a-şi construi 
celebra sa teorie (prea putin ştiinţifică şi nu mai putin periculoasă) asupra 
antropologiei criminale. În lucrarea sa „Uomo criminale", el identifică 
pentru aşa-numitul criminal înnăscut, o serie de stigmate „sigure”, printre 
care asimetria facială, prognatismul, dispunerea şi frecvenţa pilozitátii 
faciale, dezvoltarea exagerată a pometilor etc. Cazuta în desuetudine pen- 
tru lumea ştiinţifică, această teorie nu a fost însă uitată de publicul larg. 

Teoria stigmatelor a putut îmbrăca aspecte profund negative în 
plan sociopolitic, fiind folosită ca „argument ştiinţific” de unele ideologii. 
Mai mult, sub o formă „elevată”, sociobiologia contemporană încearcă 
transpunerea „stigmatelor” la nivel genetic, pentru a dovedi inegalitatea 
biologică a indivizilor. În prezent, accepțiunea termenului este mult res- 
trânsă, recunoscându-se că anumite aspecte morfologice sunt corelate cu 
anumite aspecte fizice în cazul unor boli genetice, endocrine, malformații 
craniene etc. 

Consecințele stigmatizării bolnavului psihic sunt numeroase şi 
dramatice. Ascunderea suferinței psihice din teama de a fi ironizat, temut 
şi respins duce la amânarea şi uneori la evitarea consultului psihiatric, cu 
implicaţii severe în evoluţia bolii. 

Scăderea autostimei, sentimentele de jenă, eşec, ratare, anxietatea 
şi depresia sunt doar câteva dintre stările pe care le trăieşte pacientul. 
Stigma reduce accesul pacienților la resurse şi diferite oportunități (cum 
ar fi un loc de muncă) şi duce la scăderea stimei de sine, la izolare şi 
nefericire. În cele mai multe dintre formele sale publice, stigma generează 
discriminare şi abuz. Cei mai mulți dintre noi capătă prejudecăți privind 
boala psihică din timpul micii copilării şi dobândesc anumite expectatii; 

în timp, imaginația bogată a acestei vârste dezvoltă pe baza unor 
informaţii neclare cu un conţinut amenintator anumite tipuri de expectatii 
privind boala psihică. 

Asemenea expectatii şi convingeri sunt de obicei reafirmate şi 
consolidate prin interacțiunile sociale ulterioare. De altfel, limbajul 
privitor la sănătatea mintală a fost integrat în discursul public într-o 
manieră care stigmatizeazá explicit — folosirea unor cuvinte ca „dement”, 
„maniac”, „diliu”, „sisi”, „sonat” — prin acestea denigrându-i pe cei 
bolnavi şi întregul domeniu al sănătății mintale. Abuzul politic din 
psihiatrie i-a determinat pe psihiatri să fie atenți la pericolul profesional 
de a fi folosiți ca agenti în controlul social si de a contribui la procesul 
stigmatizárii bolnavilor psihici. 

Nucleul stigmatizarii bolnavilor psihici şi a acelora care îi 
îngrijesc se bazează pe câteva convingeri şi prejudecăţi care, la rândul lor, 
ar necesita anumite măsuri specifice. 


CONVINGERE MĂSURI NECESARE 


Boala psihică — falsă boală 
Boală simulată 


Bolnavii trebuie făcuți responsabili de 
acțiunile lor şi trebuie să li se nege 


Acuze exagerate 
Evitarea responsabilitatilor 


ipostaza de suferinzi (rolul de 
bolnavi) 


Bolnavul psihic 
e este periculos 
e este contagios 
e dă dovadă de slăbiciune 
e este vinovat 


Control, custodie, disciplină 
Izolare 

Respingere — necesită autocontrol 
Trebuie făcut responsabil şi pedepsit 

(după Anthony Clare) 


Mituri care fac rău — Să le confruntăm cu realitatea! 


Tulburările mintale sunt doar rodul imaginației persoanei afectate? 

Nu. Sunt boli reale care generează suferinţă şi dizabilitate. 

e Deja pentru multe tulburări mintale au fost descrise anormalitatile de 
infrastructură biologică. A nega realitatea bolilor psihice este ca şi cum ai 
nega existența cancerului, motivând cá nu poti vedea celulele anormale cu 
ochiul liber. 

e Tulburările mintale pot fi diagnosticate şi tratate înainte de a fi prea târziu. 

Tulburările mintale sunt determinate de slăbiciuni de caracter? 

Nu. Aceste tulburări au cauze biologice, psihologice si sociale. 

e S-a demonstrat că unele gene sunt implicate în schizofrenie şi în boala 
Alzheimer; 

e Se ştie că depresia este asociată cu modificări ale unor substanțe chimice 
din creier; 

e Dependenţa de alcool, catalogată altădată drept un viciu decurgând dintr-o 
slăbiciune de caracter, este legată atât de gene cât şi de factori sociali; 

e Influențele sociale pot contribui semnificativ la dezvoltarea diverselor 
tulburări. Indivizii reacţionează diferit la stres. Pierderea unei persoane 
dragi poate determina depresie. Pierderea locului de muncă este asociată cu 
abuzul de alcool, suicid, depresie; 

e Sărăcia extremă, războiul sunt factori care influențează apariția, durata şi 
severitatea tulburărilor mintale. 

Trebuie pur si simplu sa închidem persoanele care au tulburări mintale? 

Nu. Persoanele cu tulburări mintale pot funcționa social şi nu trebuie izolate. 

e Astăzi este posibil să tratăm persoanele cu tulburări mintale în diverse 
locuri: acasă, în clinici, în secții psihiatrice din spitalele generale, in centre 
de zi; 

e Reabilitarea şi reinsertia socială se poate face prin grupuri de sprijin social, 
locuri de muncă protejate, locuinţe protejate; 

e Ca şi bolile fizice, tulburările mintale variază cu severitate, putând fi 
tranzitorii (cum ar fi tulburarea acută de stres), periodice (cum ar fi 
tulburarea afectivă bipolară, caracterizată de episoade de expan-sivitate, 
alternând cu episoade depresive) sau cronice şi progresive (cum ar fi 
schizofrenia); 

Persoanele cu tulburări mintale nu suferă doar din cauza bolii lor, ci şi datorită 

stigmatizarii sociale care împiedică adesea reintegrarea deplină în societate. 


(„Deschideţi calea bolnavilor psihici” Liga Română de Sănătate Mintală, 2002) 

CAPITOLUL 2 
SEMIOLOGIE PSIHIATRICĂ 


Ca în orice alt domeniu şi în psihologia clinică stăpânirea corectă 
a limbajului de specialitate şi folosirea unor termeni a căror semnificație 
să fie identică pentru toti receptorii de mesaj este condiția primordială a 
reuşitei. lată de ce vom continua să preferăm o abordare didactică a 
semiologiei. Din motive pragmatice, vom prezenta aceste elemente 
semiologice într-o manieră sistematică şi operaţională care nu va face 
apel la formalizări teoretice sau la tentante prezentări fenomenologice. 


2.1. Tulburările percepţiei 
CADRUL CONCEPTUAL 


Activitatea senzorial-perceptivă este procesul cognitiv prin care 
se produce reflectarea directă şi unitară a ansamblului dimensiunilor şi 
însuşirilor obiectuale; ea oferă informația elementară asupra realității 
externe, cât şi asupra propriului organism. 

Deşi fenomene psihice primare, elementare senzațiile şi percep- 
tiile nu se desfăşoară izolat, ci antrenează o serie întreagă de procese 
afectiv-cognitive, caracterizându-se prin specificitate individuală si valo- 
rizare socială. 

Senzatia furnizează informaţii despre realitatea externă sau a 
propriului organism, transformând excitatia de la nivelul receptorilor în 
imagine subiectivă la nivelul analizatorilor corticali. Senzatia nu este deci 
identică stimulului reflectat, ci ea este de natură ideală, constientizata. Ea 
nu reflectă decât însuşiri relativ izolate, fără a putea da date despre obiect 
ca tot unitar. 

Percepția constituie un nivel superior pe plan calitativ, în ceea ce 
priveşte integrarea informaţiei, fiind o rezultantă a corelării dinamice a 
operațiilor de analiză şi sinteză a datelor senzoriale. Act complex, 

plurimodal, realizarea imaginii perceptive, trebuie să fie concepută nu 
numai ca în ansamblul de însuşiri, ci şi de raporturi spatio-temporale. 
Denumind prin cuvânt conținutul abstract al imaginii perceptive, 
subiectul generalizează şi totodată integrează în istoria sa existențială 
obiectul sau fenomenul perceput suprasemnificându-l personal. 

Percepția este simțită şi constatată ca un fapt unic şi omogen, 
provenind din lumea exterioară, recunoscut de eul nostru (Guiraud). 

Jaspers a evidenţiat principalele caracteristici şi elemente de 
diferențiere dintre cele două procese: 


PERCEPȚIA REPREZENTAREA 
caracter de corporalitate caracter de imagine (subiectivitate) 
(obiectivitate) 


apare în spațiul exterior, obiectiv, iar | apare în spațiul intern, subiectiv 
reprezentarea în spaţiul intern, 


subiectiv 

este completa, detailată este un desen | este incompletă, cu detalii izolate 
terminat este un desen neterminat 

senzațiile au caracter de prospețime numai unele elemente sunt adecvate 
senzorială obiectelor percepției — le 


reprezentăm, în general, în gri-uri 
sunt constante, pot păstra cu uşurinţă | se împrăştie, curg, trebuie tot timpul 


aceeaşi formă să fie recreate 

sunt independente de voinţă si nu pot | depind de voinţă, pot fi create şi 

fi create prin voință, le acceptăm cu transformate de voință, le producem 
sentimentul de pasivitate cu sentimentul de activitate 


Aşa cum am arătat, percepţia nu este un fenomen analizabil decât 
în interacțiunea ei complexă cu celelalte funcții psihice — gândire, memo- 
rie, afectivitate, ea fiind de fapt percepția realității, trăirea acesteia de 
către subiect. 


CLASIFICAREA TULBURĂRILOR DE PERCEPŢIE 


Hiperestezia este reprezentată de o coborâre a pragului 
senzorial, resimţită de subiect ca o creştere neplăcută a intensității 
senzatiilor privind un singur analizator sau ansamblul lor — hiperestezie 
generală. Se întâlneşte în surmenaj, neurastenii, debutul unor afecțiuni 
psihotice, debutul bolilor infecțioase, hipertiroidie, intoxicații. 

Hipoestezia reprezintă creşterea pragului senzorial, însoțită de 
diminuarea intensității senzatiilor, cu scăderea numărului de excitanti 
receptati. Se întâlneşte în stări reactive, depresie accese paroxistice isterice, 
oligofrenii, tulburări de conştiinţă mai ales cele cantitative, schizofrenie. 

Sinestezia constă în perceperea simultană pe o cale senzorială 
diferită a unui stimul receptat la nivelul unui analizator (ex., Auditie 
colorată). Apare în intoxicații cu mescalină, psilocibină, LSD, cocaină. 

Agnoziile reprezintă deficite psihosenzoriale, care determină 
incapacitatea subiectului de a recunoaşte obiectele după calitățile lor 
senzoriale, analizatorii (receptori periferici şi cale) fiind intacti. 

Iluzia este o percepție cu stimul real şi specific, denaturată şi/sau 
deformată. Această deformare priveşte mai mult calitățile senzoriale decât 
identificarea sau sensul elementelor percepute. Percepția este completată 
imaginativ; cu cât denaturarea este mai globală, semnificația patologică 
creşte. Iluziile apar frecvent la subiecţii normali, care recunosc şi 
corectează sensul deformării perceptive. Spre deosebire de acestea, în 
iluziile patologice, subiectul nu încearcă să corecteze percepţia deformată, 
considerând-o imagine veridică a realității. 

Pornind de la aceste considerente, iluziile au fost clasificate în: 
iluzii fiziologice şi iluzii patologice. 


Iluzii fiziologice — se produc prin modificarea condiţiilor perceptive 
(obiective), a mediului perceptiv sau a condițiilor interne (subiective). 

o Iluzii prin modificarea condiţiilor perceptive — stimulare 
sub sau supraliminară, depăşirea capacității de discri- 
minare a unui analizator, iluzii optico-geometrice datorate 
reflexiei optice, refracției, modificării axelor de referință. 

o Iluzii prin modificarea mediului perceptual — stimulare 
monotonă, prelungită, deprivare senzorială. 

o Iluzii prin modificarea condiţiilor interne (subiective): 

= prin tulburări de atenție (false identificări); 

= din stări afective (frică, anxietate, euforie); 

= modificări fiziologice ale stării de constienta — 
iluzii hipnapompice şi hipnogogice; 

= stari de oboseală, suprasolicitare şi surmenaj. 

În categoria iluziilor patologice se înscriu: 

Falsele recunoasteri — fenomenele de tipul deja văzut, cunoscut, trait; 

Falsele nerecunoaşteri — fenomenele de tip niciodată văzut, 
cunoscut, trăit, la care se adaugă iluzia sosiilor. În aceste iluzii rolul 
principal în mecanismul lor de producere revine tulburărilor mnezice; 

Pareidoliile — sunt iluzii caracterizate prin deosebita intensitate şi 
vivacitate a fenomenului iluzoriu („entitate materială”, Jaspers) în care 
complementul imaginativ al percepției atinge gradul maxim de bogăție. 
Critica variabilă şi participarea afectivă intensă le conferă un caracter de 
tranziție către fenomenele halucinatorii (H. Ey); 

Alte iluzii — pot fi considerate ca patologice, dacă subiectul nu 
are tendinţa de corectare a deformării percepţiei. În ordinea frecvenţei lor 
după modalităţile senzoriale, se întâlnesc iluzii vizuale (obiectele par mai 
mari — macropsii, mai mici — micropsii, alungite sau lărgite — 
dismegalopsii, deformate — metamorfopsii, distanta dintre obiecte este 
modificată — poropsii, obiectele sunt mai îndepărtate — teleopsii), auditive 
(sunetele sunt fie mai intense, fie mai slabe, mai nete sau mai şterse, mai 
distincte, mai vagi, mai apropiate sau mai îndepărtate decât în realitate), 
iluzii olfactive (parosmii) şi gustative etc. 

Iluziile patologice se întâlnesc în tulburări funcţionale sau leziuni 
ale analizatorilor, în sindroame febrile şi stări confuzionale cu etiologie 
variată. De asemenea se întâlnesc în stările onirice (intricate şi cu alte 
tulburări perceptuale), în nevrozele obsesivo-fobice şi isterice, debutul 
psihozelor schizofrenice, stările depresive. 


Halucinatiile sunt definite clasic drept „percepții fără obiect”, 
(Ball). Această definiţie a fost completată de către H. Ey prin menţiunea 
„fără obiect de perceput”, la care o adăugăm pe cea a lui A. Porot — 
„experienţe psihologice interne care determină subiectul să se comporte 
ca şi cum ar avea o senzație sau o percepție, atunci când condițiile 
exterioare normale ale acestor senzaţii sau percepții nu se realizează”, ne 
conduc către reliefarea unor trăsături fundamentale ale halucinatiilor. 

Simptomele psihiatrice ni se lasă separate, pentru că fiecare nu îşi 
atinge valoarea semiologică şi psihopatologică decât în raport cu 
celelalte; în acest sens, se poate spune că bolnavul halucinant nu are 
tulburări de percepție, ci că „întregul sistem al realității” (H. Ey) suferă o 
destructurare, o dezintegrare. 

Variabilitatea unora din parametrii perceptuali la care se adaugă 
$i alte caracteristici precum răsunetul afectiv sau cognitiv permite o prima 
clasificare descriptivă a halucinatiilor. 


CARACTERIS- HALUCINATII HALUCINOZE HALUCINATII 
TICI PSIHO-SENZORIALE PSIHICE 
senzorialitatea | mare medie nulá 
experientei 
proiectia în spațiul senzorial | în spaţiul în afara spaţiului 
spaţială senzorial senzorial 
convingerea în | absentă absentă absolută, dar cu 
realitatea lor caracter xenopatic 
rezonanţa anxiogenă nelinişte legată | impunerea unor 
afectivă de patogenia sentimente 
tulburărilor 
Inainte de abordarea propriu-zisă a diverselor aspecte 


semiologice legate de activitatea halucinatorie, vom descrie o serie de 
fenomene asemănătoare acestora prin conținutul sau mecanismele de 
producere, dar care nu respectă condiţiile definiției (percepție fără obiect); 
cu toate acestea, numeroşi autori clasici moderni le încadrează ca atare. 

FENOMENE DE TIP HALUCINATOR ÎNRUDITE CU HALUCINATIILE 


FENOMENE 
DE TIP DESCRIERE FENOMENOLOGICĂ 
HALUCINATOR 
Senzatiile un excitant anormal acționând pe un receptor periferic, 
parazite provoacă apariția unei senzații elementare, care nu 


corespunde acţiunii excitantului fiziologic (exemplu, un 
curent electric, compresiunea sau inflamatia pot provoca 
senzații luminoase, zgomote, mirosuri diverse) 
Halucinatiile percepții false apărute în paralele şi simultan cu o percepție 
funcţionale reală (exemplu: zgomotul roților de tren este însoțit de 
perceperea zgomotului unor avioane) 

Halucinatiile reprezentari in exterior ale imaginilor unor obiecte sau fiinte 


eidetice percepute recent in imprejurari legate de stari afective 
intense 

Halucinatiile apar in conditii care modifica starea de vigilitate — trecerea 

fiziologice dintre veghe şi somn (hipnagogice) sau somn-veghe 


(hipnapompice), inducția hipnotică, individuală şi de masă 
Halucinozele fenomene de tip halucinator a căror esență patologică este 
recunoscută ca atare de către subiect şi în consecinţă el nu 
va aborda un comportament legat de conţinutul acestor 
percepții 

Halucinoidele | fenomene de tip halucinator (situate de unii autori între 
reprezentări vii şi halucinaţii vagi), care apar în perioadele 
de geneză sau ştergere a halucinatiilor, se pot asimila 
halucinozelor, prin lipsa de convingere a bolnavului asupra 
existenţei lor reale 


Halucinatiile psihosenzoriale sunt cele care corespund întrutotul 
definiției halucinatiei (au caracter de senzorialitate, se proiectează în 
spațiul perceptiv, subiectul crede în realitatea lor). Din aceste motive, ele 
au fost numite şi halucinaţii adevărate, cu toate că alăturarea celor doi 
termeni este un paradox lingvistic. 

TIPURI DE HALUCINATII PSIHOSENZORIALE 


TIPUL DE 
HALU- SUP- DESCRIERE FENOMENOLOGICĂ UI MSIANȚ ED 
TIPURI APARIȚIE 
CINATIE À 
Haluci- elemen- | acoasme, foneme-sunt percepute 
natii tare ca zgomote nedistincte (foşnete, 
auditive tiuituri, pocnete) patologia urechii, 
comune | sunete cărora subiectul le atribuie o boli neurologice, 
sursă sau o modalitate de stări confuzionale cu 
producere bine definită (ex..: aură epileptică, 
dangăt de clopot, curgerea apei, unele psihoze. 
sunete muzicale, zgomotul de 
motor etc.) 
comple- | pot fi fragmentare, când bolnavul psihozele 
xe (halu- | percepe silabe, cuvinte fără schizofrenice, 
cinatii semnificatie, fragmente sintactice sindroamele 
acusti- sau pot avea un continut precis, paranoide, 
CO-Ver- distinct, inteligibil. stárile depresive, 
bale) când subiectul nu poate înțelege parafrenie, 
vocile pe care le aude, se vorbeste psihozele alcoolice 
de vergiberatie halucinatorie. onice 
Halucina- | elemen- | fosfene, fotopsii, percepute ca afecțiuni 
tiile tare puncte luminoase, scântei, linii. oftalmologice, 
vizuale comple- | care pot fi fantasmoscopii, atunci neurologice (migrena 
xe când obiectele şi figurile nu sunt oftalmică), 
precis conturate sau figurate, când tumori şi leziuni ale 
se referă la obiecte precise: dintre lobului occipital, 
acestea, cele care reprezintă epilepsie etc. 
animale poartă numele de zoopsii. stări confuzionale (în 
scenice care pot fi panoramice (statice) sau special în cele 
cinematografice (mişcare). alcoolice), clasic 
descrise sub formă de 
zoopsii, 
schizofrenii paranoide, 
parafrenii. 

TIPUL DE 
HALU- 
CINATIE 


SUB- 
TIPURI 


DESCRIERE FENOMENOLOGICĂ 


CIRCUMSTANȚE DE 
APARIȚIE 


Halucina- 
tii 
olfactive si 
gustative 


plácute 


parfumuri, esente, miresme 


neplă- 
cute 


mirosuri grele, respingătoare, de 
putrefacție, gusturi metalice, 
astringente 


crizele uncinate în 
epilepsia temporală, 
unele tumori şi leziuni 
ale lobului temporal, 
psihoze afective fiind 
în concordanță cu 
totalitatea afectivă, 
delirium tremens, 
sindroame paranoide, 
unde pot fi însoţite de 
un comportament 
halucinator, 

psihoze de involutie, 
nevroze de tip obsesiv, 
fobic şi isteric. 


Halucina- 
tiile tactile 


interne 


arsuri, dureri, mişcări ale unor 
insecte sau viermi subcutanat 


externe 


arsuri, căldură, atingere, sărut, 
curent de aer, intepatura 


intoxicații cu cocaină, 
chloral, haşiş, LSD 
psihoze alcoolice 
acute şi subacute 
(luând adesea aspectul 
de halucinații 
zoopatice — percepţia 
de gândaci, insecte, 
paraziți, viermi 
mergând pe piele sau 
în piele), 

psihoze de involutie — 
iau aspectul particular 
al delirului cu 
ectoparaziti Ekbom. 

TIPUL DE 
HALU- UM DESCRIERE FENOMENOLOGICĂ CIRCUMSTANTE DE 
TIPURI APARIȚIE 
CINATIE à 

Halucina- | Modifi- arsuri interioare, modificări ale deliruri hipocondriace, 
tiile căriale | viscerelor (stomacul, plămânii, schizofrenii paranoide, 
corporale organe- inima sunt putrezite, rupte, psihoze de involutie — 
(halucina- | lor înlocuite cu obiecte metalice), sindromul Cotard 
tii ale interne schimbarea pozitiei unor organe descris cu un secol în 
sensibilită- localizări genitale a acestora, urmă, grupează idei 
tii generale percepute ca violuri directe sau de delirante de negatie, de 
şi interne — la distanţă, senzaţii de orgasm, enormitate şi de 
propiocep- introducerea de corpuri străine în imoralitate, asociind 
tive şi rect negarea halucinatorie 
interocep- | Posesiu- | percepute ca existența unor ființe a viscerelor 
tive) nea naturale (şerpi, lupi etc.) sau 

zoopa- supranaturale (demoni, spirite etc.) 

tică în interiorul corpului 

Meta- transformare într-un animal 

morfo- 

zare 

Asocieri halucinatorii — halucinatiile psihosenzoriale sunt 


adesea combinate, adică interesează mai multi analizatori în acelaşi timp; 
halucinatiile vizuale şi auditive, cele olfactive şi gustative, tactile si 
corporale sunt cel mai adesea asociate. În patologia de intensitate psiho- 
tică a involutiei apar în mod specific halucinații corporale, localizate în 
special în zonele genitale, asociate cu halucinaţii olfactive. De asemenea, 
se descrie reunirea în cadrul parazitozelor halucinatorii a halucinatiilor 
vizuale cu cele tactile (din intoxicații cu alcool, chloral, cocaină etc.). 

Halucinatiile psihice (pseudohalucinatiile) sunt definite ca auto- 
reprezentări aperceptive, caracterizate prin incoercibilitate, automatism şi 
exogenitate (G. Petit). 

Spre deosebire de halucinatiile psihosenzoriale, halucinatiilor 
psihice le lipseşte obiectivitatea spaţială şi caracterul de senzorialitate; ele 
sunt localizate în gândirea proprie, în spaţiul intrapsihic; neavând decât 
obiectivitatea psihică; datorită absenței caracterului de senzorialitate, prin 
contrast cu halucinatiile psihosenzoriale ele mai sunt denumite şi 
pseudohalucinatii. Diferă de reprezentările obişnuite prin caracterul de 
stranietate, de exogenitate. Bolnavul nu le percepe pe căile senzoriale 
obişnuite, ci le trăieşte ca pe nişte fenomene străine, impuse din afară, 

care i se fac şi cărora nu li se poate opune şi pe care nici nu le poate 
controla prin propria voinţă. 


TIPURI DE HALUCINATII PSIHICE (PSEUDOHALUCINATII) 


TIPURI DE ; CIRCUMSTAN- 
HALUCINATIE DESCRIERE FENOMENOLOGICĂ TE DE APARIȚIE 
Halucinatiile voci interioare, ecoul gândirii sau al lectu- 
psihice rii, murmur intrapsihic, gânduri transmise 
acustico- trăirile vin din afara subiectului prin 
verbale intruziune, se insinuează în gândirea lui, 
fiind atribuite altcuiva 
„transmiterea gândurilor” care este inter- 
pretată ca telepatie, comunicare miste- 
rioasă, limbaj fără cuvinte, dând subiec- A e 
tului nicis cá şi-a pierdut intimitatea "n demie 
gândirii sale, facultatea de a se conduce Cee i 
după voința sa, fiind supus influenței dili aru 
altcuiva marg parte a 
Halucinatiile apar ca simple imagini sau sub forma de POs 


psihice vizuale 


scene panoramice, in spatiul subiectiv al 
bolnavului, dandu-i impresia ca traieste 
intr-o lume a scenelor imaginare, a 
viziunilor interioare sau artificiale 
bolnavii le vad cu ochii interiori, cu ochii 
minţii lor 


Halucinatiile 
psihice motorii 


sunt legate de limbajul interior si de 

expresia motorie a acestuia (verbale şi 

scrise) 

- bolnavul are senzaţia că vorbeşte 
(fără să facă niciun fel de mişcare); 

- bolnavul schiteazá mişcări ale lim- 
bii şi buzelor; 

- bolnavul are impulsiuni verbale 
„este făcut să vorbească” (senti- 
mentul de automatism verbal). 


Notă: apariţia 
lor este un 
indice de 
gravitate, 
stabilind 
intensitatea 
psihotică a 
tulburărilor. 


Asocieri halucinatorii — aşa cum am mai arătat, clasificarea pe 
care o facem, despartind fenomenele halucinatorii pentru a le descrie, are 
o valoare pur didactică, în clinică acestea apărând grupate, intricate, 

modificând realitatea în ansamblul şi structura ei. Ele sunt însoțite 
întotdeauna de un cortegiu simptomatic complex, care le uşurează 
diagnosticarea, întregindu-le semnificația. 

Sindromul de automatism mintal Clerambault- Kandinski. 
grupează în acelaşi sindrom halucinaţii psihosenzoriale şi psihice alături 
de o serie de fenomene psihice caracterizate prin exogenitate si 
incoercibilitate. Sindromul de automatism mintal este reprezentat de 
triplul ecou (al gândirii, lecturii, actelor), triplul automatism (motor, idei, 
ideo-verbal) şi numeroase halucinaţii psihice anideice (fără temă, întâm- 
plătoare). Mecanismul de producere al halucinatiilor a fost abordat prin 
prisma unor modele lineare, psihodinamica încercând să le explice ca un 
rezultat al proiectiilor, al refulărilor din inconştient. Organiciştii au încercat 
în diferite variante, având drept model de producere analizatorul, regiuni 
ale cortexului, inhibitie-dezinhibitie, substanțe psihedelice care nu au arătat 
decât că realitatea fenomenului halucinator este mult mai complexă, 
insuficient elucidată, neexistând astăzi un model experimental satisfăcător. 


2.2. Tulburările de atenţie 


CADRU CONCEPTUAL 


După cum o defineşte şcoala românească de psihologie, atenția 
este o funcţie sintetică a psihismului constând în activarea, tonificarea, 
mobilizarea, orientarea selectivă şi concentrarea focalizată a proceselor 
psihocomportamentale în vederea unei reflectări optime şi facile a 
realităţii şi a unei intervenţii eficiente în cadrul autoreglării activității. 
Însuşirile structurale ale atenţiei sunt reprezentate de volum (suma 
unităților informaţionale relevate concomitent în planul conştiinţei), 
concentrare (contrară distragerii; se poate realiza în diverse grade), 
stabilitate (ca o caracteristică temporară a concentrării, cu rol 
antifluctuant); distributivitate (plurifocalizare a atenției, un sistem al 
reflexiei în care momentan se impune o singură dominantă, dar care este 
în legătură cu subsisteme automatizate ce se pot actualiza şi trece pe prim 
plan foarte rapid), comutativitate sau flexibilitate (capacitatea de 
restructurare rapidă a atenţiei). Se descrie o atenție spontană 
(involuntară), o atenție voluntară şi postvoluntară ale căror tulburări sunt 
adesea independente. Tulburările de atenţie se numesc disprosexii, ele 
interesând atât atenția voluntară, cât şi pe cea involuntară. 

Hiperprosexia semnifică creşterea atenţiei şi este un simptom 
frecvent in psihopatologie. Polarizarea hiperprosexică către un anumit 
domeniu se asociază cu hipoprosexia pentru restul domeniilor. Ar fi vorba 
de fapt mai mult de o scădere a comutativitatii atenţiei cu creşterea 
concentrării decât de o hiperprosexie în ansamblu. Se întâlneşte atât în 
condiții normale, cât şi în condiţii patologice — în mod normal, în situaţii de 
creştere a interesului sau de risc vital, în stările de excitație şi în intoxicatiile 
uşoare cu alcool sau cafeină, în condiții patologice tulburarea obsesivă fo- 
bică, cenestopatii, in delirurile hipocondriace, stări maniacale şi oligofrenie. 

Hipoprosexia constă în diminuarea atenției, în special a 
orientării selective a proceselor psihocomportamentale. Se întâlneşte — în 
mod normal, în condiţii de oboseală, surmenaj, situaţii anxiogene şi în 
condiții patologice, tulburare anxioasă, depresie, în schizofrenie (atenția 
voluntară este mult diminuată, dar atenţia spontană persistă pentru 
instinctele elementare, după cum susţine Chaslin), în accesul maniacal. 

Aprosexia — semnifică abolirea atenţiei şi se întâlneşte în stări 
confuzionale, sindromul catatonic, demente şi oligofrenii, prin scăderea 
globală a performanțelor intelectuale. 


2.3. Tulburările de memorie 


CADRU CONCEPTUAL 


Memoria (funcția mnezicá) este definită ca ansamblul proceselor 
de întipărire (memorare), conservare (păstrare) şi reactualizare prin 
recunoaştere şi reproducere a experienţei anterioare a omului sau procesul 
psihic de stocare/destocare a informaţiei, de acumulare şi utilizare a 
experienței cognitive. Definită genetic ca proces de reflectare selectivă, 
activă şi inteligibilă a trecutului experential, memoria este în acelaşi timp şi 
un produs al dezvoltării social-istorice umane, fiind legată de celelalte 
componente ale sistemului psihic uman. În acest sens, memoria poate fi 
considerată (E. Minkowski) o conduită de ordin temporal care stabileşte 
relaţia dintre „înainte” şi „după”, între ce a fost, ceea ce este şi ceea ce va fi. 
În ceea ce priveşte clasificarea tulburărilor funcției mnezice (dismnezii), 
vom adopta o clasificare în tulburări cantitative şi tulburări calitative. 
Desigur, această delimitare apare artificială, în primul rând, deoarece, 
pentru a fi perturbată calitativ, memoria presupune să fi suferit deja 

tulburări cantitative, iar în practica curentă, formele sunt în majoritatea 
cazurilor intricate. 


DISMNEZII CANTITATIVE 


Hipermneziile: tulburări cantitative ale funcţiei mnezice 
constând în evocări involuntare rapide şi uşoare, tumultoase şi multiple, 
realizând o îndepărtare (circumscrisă) a subiectului de prezent. 

Se pot întâlni atât în condiții normale cât şi patologice: 

= la normali: evocarile fiind legate de evenimente deosebite, 
cu caracter placut sau neplacut din viata subiectului, dar 
trăite intens (succes sau insucces deosebit, cataclism, 
evenimente deosebite); 

m în afectiunile psihice: în genere, atunci când se realizează o 
îngustare a câmpului preocupărilor prin focalizarea functi- 
lor psihice: psihopatia paranoică şi paranoia, unele oligo- 
frenii (,,idiotii-savanti”’), debutul dementei luetice, nevroze: în 
unele forme obsesionale, isterice (,, memoria hiperestezică”); 

— in condiții speciale (detenti, prizonierat), sindromul 
hipermnezic emotional  paroxistic tardiv  (Targowla) 
consecutive stărilor febrile, intoxicației uşoare cu eter, 
cloroform, barbiturice, în toxicomanii, epilepsie (ca aură sau 
ca echivalență); 

= forme particulare: 

Mentismul reprezintă o derulare involuntară caleidoscopică a 

unor amintiri si idei. 

Viziunea retrospectivă — forma supremă a hipermneziei, 

subiectul retrăind în câteva momente principalele evenimente din 

întreaga sa viață. Se întâlneşte în: situații de pericol existențial 
iminent, în paroxisme anxioase de mare intensitate, în stări 
confuzionale halucinatorii, în crize de epilepsie temporală. 

Hipomneziile: tulburări cantitative ale funcției mnezice constând 
în evocări lente şi dificile, sărace şi trunchiate cu tot efortul făcut, 
realizând o situaţie jenantă pentru subiect în momentul respectiv. 

Deşi negate de unii autori, care le introduc în grupul amneziilor, 
se pare că ocupă totuşi o poziție distinctă, fiind mai mult legate de 
deficitul prosexic decât de deteriorarea funcției mnezice. 

Se pot întâlni atât în condiții normale cât şi patologice: 

— la normali: în activitatea curentă legată fiind de evenimente 
insuficient fixate sau neglijate, preluate în stări de oboseală 
sau surmenaj; 

— în afecțiuni psihice: în nevroze prin deficit prosexic, în 
oligofrenie, prin insuficienta dezvoltare cognitivă, în stări 
predementiale; 

= forme particulare: 

Lapsusul: dificultate de evocare, pasagera, cu aspect lacunar de 

element al frazei. 

Anecforia: constă într-o uşoară stare de tulburare a funcției mnezice, 

în care subiectul evocă cu ajutorul anturajului, anumite evenimente 

care păreau uitate. Clasificarea în cadrul allomneziilor nu este întru 
totul justificată; anecforia pare mai mult o dismnezie cantitativă. 

Amneziile: tulburări cantitative ale funcției mnezice constând în: 
prăbuşirea funcției mnezice cu imposibilitatea evocării sau fixării, realizând 
o situație particulară, care obligă subiectul la găsirea unor soluții de 
conjunctură. 

În funcţie de debutul evenimentului, Rauschburg (1921) prin 
sistematizarea sa în funcție de sens, le-a grupat în: anterograde (de fixare) 
ŞI retrograde (de evocare). 

Amneziile anterograde (de fixare): tulburare mnezică caracteriza- 
tă prin: imposibilitatea fixării imaginilor şi evenimentelor după agresiunea 
factorială, dar cu conservarea evocărilor anterioare agresiunii factoriale. 

Deficiența se datoreşte fixării, stocajul fiind relativ nealterat, 
putându-se considera o perturbare a memoriei imediate, în timp ce 
memoria evenimentelor îndepărtate este conservată, fapt care ar putea 
permite considerarea amneziei anterograde drept o disociere între memoria 
imediată (a prezentului) şi memoria evenimentelor îndepărtate (a 
trecutului), având ca element de referință momentul agresiunii factoriale. 

Se pot întâlni în: stări nevrotice şi reacţii psihogene, sindrom 
Korsakov (alcoolic, traumatic, infecțios), stări de confuzie mintală, 
psihoză maniaco-depresivă, presbiofrenie. 

Amneziile retrograde (de evocare): tulburare  mnezică 
caracterizată prin: imposibilitatea evocării imaginilor şi evenimentelor 


fixare pentru evenimentele situate posterior agresiunii factoriale. 

Deficiența se datoreşte evocării; stocajul fiind alterat, fixarea este 
relativ nealterată, putându-se considera o perturbare a memoriei 
evenimentelor îndepărtate, în timp ce fixarea memoriei evenimentelor 
recente este conservată, fapt care permite considerarea amneziei 
retrograde drept o disociere între memoria imediată (a prezentului) 
păstrată şi memoria evenimentelor îndepărtate (a trecutului) alterată, 
având ca element de referință, momentul agresiunii factoriale. 

Ne apare extrem de sugestivă comparatia lui J. Delay care 
aseamănă memoria cu un caiet: „Uneori câteva pagini au rămas albe — 
aceasta este amnezia lacunară” ... „pasaje care se referă la anumite 
evenimente sau anumite persoane care s-au şters astfel încât au devenit 
nelizibile — aceasta este amnezia electivă” ... „alteori au fost rupte 
ultimele pagini şi continuă să fie rupte de la sfârşit spre început, aceasta 
este amnezia retrogradă”. 

Luând drept element de referință — momentul agresiunii 
factoriale şi structurând memoria în memorie a evenimentelor imediate (a 
prezentului — fixare) şi a evenimentelor îndepărtate (a trecutului — 
evocare) se pot obține următoarele relaţii: 


Circumstante de 
apariţie 


(+) alterarea dementa senila; 
conservată | fixării afazia Wernicke 
conservarea (considerată o 
evocării „adevărată 
(-) conservarea demență a 


conser- alterată fixării Lacunare limbajului”); 
vată alterarea elective sindromul 


evocării Progresive Korsakov; 
postparoxisme 
epileptice; 
posttraumatismele 
cranio-cerebrale; 
unele nevroze; 
sindroame 
psihoorganice. 

Amnezii retrograde localizate (lacunare) pot fi considerate drept 
rezultantă a absenței sau superficialei fixári pentru un moment, 
eveniment/etapă, ceea ce va face ulterior imposibilă evocarea, o adevărată 
„pauză de fixare”. 

Amneziile lacunare elective sunt totdeauna psihogene, cu 
încărcătură afectivă; unele amintiri înregistrate sunt „uitate” inconştient, 
pentru că sunt de obicei dezagreabile, uitare ce este însă reversibilă, la fel 
de rapid ca şi instalarea ei. Amneziile elective sunt uneori globale, 
subiectul uitând întreg trecutul, inclusiv identitatea sa, fenomen ce poate 
apărea periodic (memorie alternativă) realizând personalitățile alternante 
descrise în psihiatria secolului al XIX-lea, dar mai puţin întâlnite în zilele 
noastre. 

Amnezii retrograde progresive (retroanterograde) pot fi 
considerate ca o alterare generală a funcției mnezice care interesează atât 
evocarea (memoria trecutului), cât şi fixarea (memoria prezentului), o 
adevărată lacună care se extinde fără a mai fi zăgăzuită de momentul de 
referință (agresiunea factorială). 

În genere, se acceptă că disoluția funcțiilor psihice nu este 
niciodată atât de profundă încât să împiedice procesul de fixare. De 
asemenea, s-a observat că amintirile cele mai recente se pierd primele, 
apoi amnezia progresează spre trecut, cu conservarea de obicei a 
amintirilor din copilărie şi tinerețe (legea Ribot). Într-un stadiu mai 
avansat, memorizarea devine deficitară, realizându-se amnezia progresivă 
retro-anterogradă. Legea Ribot este argumentată de J. Delay prin 
încărcătura afectivă a trecutului imediat, care necesită pentru redare o 
tensiune psihică suficient de mare. Caracterul mai logic şi mai simplificat 
al trecutului îndepărtat favorizează evocarea; se pare că amintirile mai 
vechi sunt stocate mai difuz, ele rezistând mai bine la agresiuni. 


DISMNEZII CALITATIVE (PARAMNEZII) 


Dacă în tulburările cantitative cu deficit mnezic (hipomnezii şi 
amnezii), subiectul evidențiază doar deficitul mnezic, în tulburările 
calitative, subiectul încearcă să compenseze deficitul mnezic prin 
aranjarea evenimentelor fie în altă ordine cronologică, fie schimbând 
poziţia sa fata de evenimentul evocat. Această categorie de tulburări are 
ca trăsătură comună o alterare a noțiunii de „timp trăit”. Sentimentul că 

prezentul şi trecutul nostru ne aparțin se estompează sau se prezintă în 
contratimp. Memoria autistică care nu mai este sub control introduce în 
sinteza mnezică imaginile şi afectele sale. 

Paramneziile (termen introdus de Kraepelin) se caracterizează 
prin: evocări deteriorate ale evenimentelor produse recent sau îndepărtat, 
fără o legătură cu realitatea obiectivă trăită de subiect, fie sub aspect 
cronologic, fie sub aspectul realității. 

Deteriorarea evocărilor va fi suplinită de subiect prin contribuţia 
sa. 

Paramneziile se grupează în: 

— tulburări ale sintezei mnezice imediate (iluzii mnezice); 

— tulburări ale rememorării trecutului (allomnezii). 

Tulburări ale sintezei mnezice imediate (iluzii mnezice): 
cuprind evocări eronate ale trăirilor subiectului, neîncadrate corect în timp 
$i spaţiu sau, deşi trăite, ne recunoscute de subiect ca proprii. 

Criptomnezia: iluzie mnezică în care o idee, un material, o 
lucrare, de care evident nu este străin (a auzit-o, a văzut-o) subiectul şi pe 
care o consideră drept a sa (nu este un plagiat — afirmaţia se face 
inconştient de beneficiile pe care i le-ar putea aduce). 

Se întâlneşte în: schizofrenie, deliruri sistematizate (paranoice 
sau parafrenice), demente traumatice si în stadiile evolutive ale 
dementelor senile şi vasculare. 

Falsa recunoaştere (Wigman): iluzie mnezică în care o 
persoană necunoscută anterior de subiect este considerată drept 
cunoscută. Falsa recunoaştere poate fi difuză sau generală creând 
impresia de „déjà vu”, „deja entendu", „deja raconte", şi în final de „deja 
vecu” (deja văzut, deja auzit, deja istorisit şi în final deja trăit sau deja 
resimțit). Sentimentul poate fi limitat la o singură persoană, obiect sau 
stare a conştiinţei. Mult mai rar se întâlneşte iluzia de nerecunoaştere: 
„bolnavul crede că cunoaşte persoane pe care nu le-a văzut şi nu este 
sigur că cunoaşte persoane deja văzute”. În stadiul avansat, „de la a 
recunoaşte totul, peste tot şi permanent, el ajunge să nu mai recunoască 
nimic, nicăieri, niciodată” (J. Delay). 

„Iluzia sosiilor" (descrisă de Capgras, 1924) este o falsă 
nerecunoaştere constând în faptul că bolnavul consideră ca sosie o 
persoană pe care o cunoaşte în mod sigur. Este întâlnită în surmenaj, 

obnubilare, faza maniacală a PMD, stări maniacale în preinvolutiv şi 
involutiv, schizofrenii, deliruri cronice, sindromul Korsakov. 

Falsa nerecunoastere (Dromand si Levassort): iluzia mnezica 
în care o persoană cunoscută anterior de subiect este considerată drept 
necunoscută. Opusă precedentei, este mai putin frecvent întâlnită, 
prezentă în psihastenii. 

Paramneziile de reduplicare (Pick): iluzia mnezică în care o 
persoană sau o situaţie nouă este identică cu o altă persoană sau situație 
trăită anterior. Este destul de rară şi întâlnită mai ales în dementele 
presenile. 

Tulburări ale rememorării trecutului (allomnezii) cuprind 
clasificări mnezice, fie sub aspectul situării în cronologie, fie sub aspectul 
situării în real. 

Pseudoreminiscentele: falsificarea mnezică sub aspectul situării 
în cronologie, în care subiectul trăieşte în prezent evenimentele reale din 
trecut. E întâlnită în sindromul Korsakov. 

Ecmnezia: falsificarea mnezică sub aspectul situării în 
cronologie, inversă precedentei, în care subiectul se întoarce în trecut şi 
retrăieşte activ evenimentele reale, dar situate în trecut. Ecmneziile sunt 
tulburări ale memoriei în care episoade întregi ale trecutului pot fi retrăite 
ca şi cum ar fi în prezent; au caracter tranzitoriu. Au fost descrise pentru 
prima dată de Pitters în isterie: „pacientele par să piardă noțiunea 
personalității prezente şi să o reia pe cea pe care o aveau atunci când se 
desfăşura episodul de viata pe care îl retrăiesc, cu comportamentul 
corespunzător”. 

Viziunile panoramice ale trecutului sunt asemănătoare 
ecmneziilor: memoria unui subiect în criză uncinată sau într-un pericol 
vital este invadată de amintiri care îi dau iluzia că retrăieşte instantaneu 
întreaga existență. Se întâlneşte în: dementa senilă, confuzia mintală, 
epilepsia temporală, isterie. 

Confabulatiile: falsificare mnezică sub aspectul situării in real, 
constând în reproducerea de către pacient a unor evenimente imaginare, 
încredinţat fiind că evocă trecutul trăit; act făcut fără alt scop decât de a 
suplini deteriorarea mnezică (lacunele). 

Subiectul în aceste situații, cu ultimele resurse ale criticii sale şi cu 
conştiinţa parțială a perturbărilor funcției mnezice, face eforturi de a-şi 
suplini lacunele, confabulatiile intercalându-se printre evenimentele reale 

cât de cât subordonate cronologic. În funcţie de gradul de deteriorare sau 
nedezvoltare a personalității, confabulatiile pot fi ierarhizate în: 
confabulatii de perplexitate, de jenă, de încurcătură, mnezice, fantastice, 
onirice. Trebuie deosebite de „micile schimbări de ordine cronologică” 
sau de „micile adaosuri sau omisiuni” ale copilului sau adultului normal 
în situaţii când doreşte să altereze adevărul, prin caracterul net intentional 
şi absenţa deficitului mnezic. Sunt întâlnite în: sindromul Korsakov, 
confuzia mintală, oligofrenie şi în accesul maniacal (confabulatii cu 
caracter ludic). 


2.4. Tulburările de gândire 


CADRU CONCEPTUAL 


Gândirea reprezintă funcția cea mai organizată a psihismului, 
prin care se integrează şi se prelucrează informaţia privitoare la realitatea 
exterioară şi cea interioară, cu trecerea la un nivel calitativ superior al 
cunoaşterii, de la fenomenal, aleatoriu, particular, la esențial, cauzal, 
general. Această prelucrare conduce la cunoaşterea indirectă şi la 
posibilitatea construirii unor atitudini anticipative şi prospective, în 
mecanismele gândirii integrandu-se în permanență  afectivitatea, 
atitudinile emoționale, datele mnezice ca şi experienţa anterioară. 

Aşa cum am arătat, gândirea operează asupra informației 
obținute prin percepţie şi reprezentare si nu direct asupra obiectelor 
sensibile, deci gândirea are caracter mijlocit, deosebindu-se prin aceasta 
de cunoaşterea perceptivă. 

Ca reflectare directă a gândirii, conduita umană se desfăşoară 
rational şi anticipativ, orice acțiune fiind precedată de execuţia ei mentală, 
de secventializarea etapelor, aprecierea urmărilor desfăşurării ei. 
Ansamblul acțiunilor şi procedeelor, prin care, în vederea rezolvării unor 
probleme sau a creşterii nivelului de cunoştinţe, informaţia este 
transformată în cadrul schemelor şi noțiunilor printr-un sistem de acțiuni 
organizate, alcătuieşte componenta operațională a gândirii. 


60 


TULBURĂRI ÎN DISCURSIVITATEA GÂNDIRII 


Tulburări în ritmul gândirii 

Accelerarea ritmului gândirii reprezintă o inlantuire cu o 
extremă rapiditate a ideilor în care numărul asociațiilor se multiplică, dar 
pierd în profunzime, evocările sunt exacerbate fiind însă minimalizate de 
numeroasele digresiuni, care întrerup firul principal al discursului, iar 
tulburările de atenţie fac subiectul incapabil de a se concentra asupra unei 
teme precise. 

Lentoarea ideativă este reprezentată de o scădere a numărului 
reprezentare şi a imaginației. 

TULBURĂRI ÎN FLUENTA GÂNDIRII 


Fadingul mintal descris ca o scădere progresivă a gândirii de 
către GUIRAUD, se manifestă printr-o încetinire a ritmului verbal, ca şi 
cum bolnavul ar fi detaşat, un scurt interval, de ceea ce spune. 

Barajul ideativ (Kraepelin), descris inițial pentru a desemna 
doar oprirea actelor voluntare, termenul de baraj se refera în prezent la 
oprirea ritmului ideativ. 


TULBURĂRI ÎN ANSAMBLUL GÂNDIRII 


Sunt tulburări în valorizarea judecăților şi rationamentelor 
gândirii. 

Ideile dominante sunt idei care se detaşează din contextul 
celorlalte idei, impunându-se într-un moment dat gândirii şi sunt legate de 
anumite particularități ale personalității subiectului de care se leagă însăşi 
hipervalorizarea lor, fie că subiectul este sau nu conştient de aceasta. 

Ideile prevalente. Ideea prevalentă, denumită ca atare de 
WERNICKE, este o idee care se impune gândirii ca nucleu al unui sistem 
delirant. 

Ideile obsesive sunt idei care se impun gândirii, o asediază şi o 
invadează, recunoscute de subiect ca un fenomen parazit, fiind străine şi 
contradictorii cu personalitatea individului. 

Ideile delirante sunt idei în dezacord evident cu realitatea, dar în 
a căror realitate bolnavul crede, impenetrabil la argumentele logicii 
formale şi care-i modifică concepția despre lume, comportamentul şi 
trăirile. 

TIPUL DE IDEE 
DELIRANTĂ 


CONȚINUT PSIHOPATOLOGIC 


Idei de persecuție 


convingerea bolnavului că suferă prejudicii 
morale, materiale sau fizice, simțind lumea ca 
fiindu-i ostilă. 


Idei delirante cu conţinut 
depresiv-de vinovăţie, 
autoacuzare, de ruină 


raportarea imaginară a unor situații nefavorabile 
reale la acţiunile sau trăirile bolnavului, negarea 


materiale. 


Idei hipocondriace convingeri privind existenţa unei boli incurabile, 
cu gravitate deosebită, de care subiectul ar suferi, 
în dezacord cu starea de sănătate foarte bună sau 
puţin modificată a subiectului. 

Sindromul hipocondriac | centrat în jurul ideilor hipocondriace cărora li se 
adaugă anxietatea şi cenestopatiile. 

Idei de gelozie şi | legate de infidelitate, a cărei victimă ar fi 

erotomanice subiectul (Bleuler le-a apropiat de ideile de 
persecuție). 

Idei de filiatie convingerea bolnavului cá nu aparține familiei 


sale, ci ar descinde dintr-o familie mult 
superioară sau chiar ar avea descendență divină. 


Idei delirante de invenţie, 
de reformă, mistice 


idei legate de capacitatea subiectului, de 
omnipotenta lui creatoare, în domeniul ştiinţific, 
sociopolitic sau religios 


Ideile de grandoare idei legate de calităţile deosebite fizice si 
spirituale pe care subiectul le-ar avea sau de 
bunurile materiale şi situația socială pe care 
acesta ar poseda-o. 

Ideile de relaţie convingerea subiectului cá anturajul şi-a 
schimbat atitudinea față de el, că exercită asupra 
sa o influență defavorabilă, că face aprecieri 
negative asupra calităților sale. 

Ideile de influență credința subiectului că se află sub influența 
acțiunii unor forte xenopatice. 

Idei metafizice şi preocuparea subiectului de a elucida probleme ca 

cosmogonice metempshihoza, cosmogonia, biogeneza etc. 

Structurarea delirantă. Ideile delirante nu apar în mod natural 
„clasificate” sau monotematice; ele au tendinţa de a se articula şi 
sistematiza, restructurând gândirea către un mod de gândire particular. 

Deliruri sistematizate sunt idei delirante construind judecăţi şi 
raționamente, cu aparenţă logică, dar pornind de la „postulate false” 
(Clerambault). 


TIPUL DE DELIR CONȚINUT PSIHOPATOLOGIC 
SISTEMATIZAT 
Delirurile pasionale şi de | caracterizate prin subordonarea întregii gândiri 
revendicare unei idei prevalente, însoțită de o creştere a tonu- 


sului afectiv, care va constitui elementul energo- 
dinamic în dezvoltarea acestui sistem de delir 
Delirul senzitiv de relaţie | trăirea unei experienţe conflictuale a individului 
(KRETSCHMER) fata de grup, aparand pe fondul unei personalitati 
slabe, in discrepanta cu aspirațiile şi scopurile 
propuse, vulnerabilă şi timidă, încurcându-se în 
aspirații biografice chinuitoare 

Delirul de interpretare se constituie dintr-o masa de simptome, inter- 
(SERIEUX şi CAPGRAS) pretări, intuitii, supozitii, pseudorationamente, 
care se vor organiza conform unui postulat initial 


Deliruri nesistematizate sunt deliruri in care structurarea ideilor 
delirante este mult mai redusă, nemaipăstrând o aparență logică şi pentru 
care subiectul nu caută o argumentatie rațională. 


TIPUL DE DELIR CONȚINUT PSIHOPATOLOGIC 
NESISTEMATIZAT 
Delirurile fantastice sau de | caracterizate de fantasticul tematicii, bogăția 
imaginaţie (parafrenice) imaginativă, coexistenta lumii delirante 


fantastice în paralel cu cea reală, căreia 
subiectul continuă să i se adapteze. 


Stările delirant-haluci- deliruri nesistematizate, însoțite de tulburări 
natorii, bufeele delirante perceptuale de tip halucinator. 

(sindroamele paranoide) 

Delirul indus aderenţa într-un cuplu, a unuia din membrii la 
(„folie ă deux”) delirul celuilalt; 


există forme de delir în trei, în patru, multiplu; 
psihozele de masă respectă acelaşi model 
psihopatologic. 

TULBURĂRI OPERAŢIONALE ALE GÂNDIRII 


Pot fi pasagere şi reversibile — se referă la scăderea, în grade 
variabile a randamentului si eficacității operaționale a gândirii, a 
capacității de creație şi se întâlnesc în stări reactive, surmenaj, 
posttraumatic, în infecții şi intoxicații — sau permanente. 

Dintre tulburările permanente menţionăm: 

Stationare (nedezvoltarea gândirii) se referă la incapacitatea 
gândirii subiectului de a atinge anumite nivele operaţionale, de la cele mai 
complexe (abstractizare şi generalizare) până la cele elementare (limbajul 
articulat, capacitatea de autoingrijire). 

Progresive (dementele) sunt reprezentate de scăderi progresive 
şi globale ale întregii vieţi psihice, afectând în primul rând gândirea, iar în 
cadrul acesteia capacitatea de generalizare şi de abstractizare. 

Sindromul demential are drept caracteristici următoarele: 

— scăderea capacităților intelectuale care perturba integrarea 

socioprofesională; 

— tulburări evidente de memorie şi gândire; 

— modificarea trăsăturilor personalităţii premorbide; 

— absența tulburărilor de vigilitate. 


2.5. Tulburările comunicării 


Schimburile de informatie dintre două elemente (definiția 
cibernetică a comunicării) se bazează în cadrul comunicării interumane pe 
ansamblul specific de procese psihomotorii în care canalul principal este cel 
verbal la care se adaugă canalele nonverbale. Codurile folosite în transferul 
de informaţii sunt standardizate sociocultural şi condiționate biologic de 
integritatea receptorilor şi emitatorilor. Prezenţa limbajului ca modalitate de 
comunicare verbală dă specificitate intercomunicării umane, oferindu-i o 
polivalentá semnificativă infinită. Comunicarea non verbală se realizează 
prin utilizarea unor mijloace cu funcție de semnalizare — ținută, mimica, 
atitudine, care vin să întregească sau „să înlocuiască” limbajul, având însă 
cel mai adesea o funcţie de complementaritate fata de acesta. 

După V. Enătescu s-au putut diferenția experimental 
următoarele tipuri de comunicare nonverbală: comunicarea metaverbală 
(care sprijină şi întăreşte comunicarea verbală), comunicarea paraverbală 
(diferită şi în contrasens cu cea verbală) şi comunicarea disverbală 

(apărând ca o modificare în sens patologic a comunicării nonverbale). 
Optăm pentru clasificarea tulburărilor comunicării în tulburări ale 
comunicării verbale şi tulburări ale comunicării nonverbale. 


TULBURĂRI ALE COMUNICĂRII VERBALE 


Tulburări ale expresiei verbale 
Debitul verbal comportă următoarele tipuri de tulburări: 


"TULBURAREA DE CONȚINUT CIRCUMSTANTE 
DEBIT VERBAL PSIHOPATOLOGIC DE APARIȚIE 
fluxul de cuvinte este normal. 
Hiperactivitatea crescut personalități dizarmonice de 
verbală simplă teama schimbului liber de idei 
(bavardajul) vorbesc permanent fără a 
interesa opiniile celorlalți. 
creştere a ritmului şi în stări de excitație, de 
Logoreea debitului cuvintelor agitație, în mania acută, la 
paranoici. 
vorbirea are un aspect se observă la persoanele 
Hipoactivitatea ezitant şi monoton timide, psihastenice, care evită 
simplă să-şi expună ideile proprii şi 
caută să nu lezeze auditoriul. 
absența vorbirii legată de un | isterie, stările stuporoase 
factor afectiv mai mult sau reactive, catatonie, stuporul 
mai puțin involuntar, fără a se | depresiv, stările confuzionale, 
datora unei leziuni a centrilor | demență, tulburarea obsesiv- 
sau organelor vorbirii. compulsivă. 
Inactivitatea totală mutismul relativ expresia 
mutismuil verbală este redusă cu 
păstrarea expresiei mimice, 
gestuale şi a limbajului scris | stări confuzionale; 
stări delirante. 
o altă formă a mutismului 
relativ: mutismul 
discontinuu (semimutismul) 
mutism deliberat, voluntar manie, stările delirante, 
Inactivitatea totală tulburared de pe tonala 
inp histrionică şi schizoidă, 
oligofrenie, demente, 
simulatie. 

Ritmul verbal. Tulburările ritmului verbal sunt reprezentate de: 


tea CONȚINUT CIRCUMSTANȚE 
VERBAL PSIHOPATOLOGIC DE APARIȚIE 
Tahifemia accelerarea ritmului limbajului în stări de insomnie, stări 
de agitație, în palilalie 
unde se asociază cu 
iteratia 
Bradifemia incetinirea ritmului limbajului stari depresive, demente, 
oligofrenie, epilepsie 
Afemia imposibilitatea de a vorbi; desi 
subiectul mişcă limba şi buzele, 
îşi exprimă incapacitatea sa de 
comunicare verbală prin 
mimica. 
Ritmul baraj verbal 
neregulat (discontinuitate 
corespunzatoare 
barajului ideativ), 
balbism, 
iteratie. 


Intonatia. Intensitatea vorbirii. În stările de excitație, agitaţie, la 
paranoici, la hipomaniacali, se descriu vorbirea cu voce tare, exclamatiile, 
vorbirea cu strigăte. În depresii apare vorbirea şoptită, care în isterie 
poartă numele de musitatie. 

Coloratura vorbirii se concretizează prin vorbire monotonă (în 
depresie), afectată, puerilă, manieristă (în schizofrenie). 

Tulburările fonetice se referă la tulburări ale articulării 
cuvintelor (dizartrii), care sunt date de dificultate de execuție a mişcărilor 
coordonate sintonic ale aparatului fonator. Ele se întâlnesc în afecțiuni 
neurologice (exemplu: boala Parkinson, boala Wilson, coree) şi în 
afecțiuni psihice (isterie, tulburări anxioase, schizofrenie, demente). 
Aceste tulburări sunt reprezentate de balbism, rotacism, sigmatism, 


rinolalie). 


Tulburările semanticii şi sintaxei se referă la modificările 
apărute la nivel de cuvânt, frază, limbaj. 

Paralogismul este un cuvânt normal, dar utilizat în sens diferit 
de cel uzual. 

Neologismul este un cuvânt nou, creat prin mecanismele 
obişnuite de formare a cuvintelor noi: compoziția simplă, contaminare, 
fuziune a unor fragmente de cuvinte. 

Embololalia este insertia într-un discurs normal a unuia sau mai 
multor cuvinte străine frazei care revin periodic. 

Agramatismul (Küssmaul) este limbajul lipsit de articole, 
conjunctii, prepozitii, redus la un schelet de „stil telegrafic”. 

Paragramatismul (Bleuler) constă în expresii bizare şi 
neoformatii verbale, plecând de la rădăcini corecte. 

Elipsa sintactică constă în suprimarea unor cuvinte sau a 
prepozitiilor care ar da sens frazei a cărei elemente principale rămân însă 
incluse în structura ei. 

Onomatonomia constă în repetarea obsedantă a unuia sau a mai 
multor cuvinte, în general grosolane. 

Asintaxia este limbajul lipsit total de structură gramaticală 
constând într-o succesiune de cuvinte care îşi păstrează însă semnificaţia. 

Stereotipiile verbale constau în repetarea uniformă de cuvinte 
izolate sau grupate invariabil cu un caracter ritmat, regulat, monoton. 

Ecolalia este repetarea cuvintelor interlocutorului, de obicei 
asociată cu reproducerea intonatiei. 

Psitacismul este vorbirea total lipsită de sens, „de papagal”. 

Glosomania cuprinde ansamblul manifestărilor verbale 
neoformate, acumulate fără sintaxă, lipsite de semnificaţie proprie, acest 
limbaj neavând valoare de mesaj, ci doar un joc megalomanic întâlnit în 
manie şi schizofrenie. 

Verbigeratia constă în debitarea automată de cuvinte fără 
legătură, fragmente de fraze sau fraze întregi nelegate între ele, cu 
deformarea sintaxei, cu neologisme ce fac limbajul incomprehensibil. 

Toate aceste tulburări izolate sau grupate întâlnesc în 
schizofrenie, deliruri cronice, confuzie onirică, in afazii, datorită 
parafaziei şi jargonofaziei, tulburări dementiale. 

TULBURĂRILE SEMANTICE ALE LIMBAJULUI 
IN SCHIZOFRENIE 


DENUMIRE MANIFESTĂRI PSIHOPATOLOGICE 


Schizofazie (Kraepelin) | discurs specific în care, dupa un debut prin câteva 
sau discordanta verbală | fraze comprehensibile, se transforma, prin 
(CHASLIN) gruparea cuvintelor şi neologismelor intercalate cu 
debit rapid, într-un limbaj ermetic, căruia doar 
intonatia îi traduce o notă afectivă inteligibilă — 
interogatie, ură, declarație etc. 


Glosolalie (FLOURNAY) structurarea de către bolnav a unei limbi noi, ce se 
organizează şi se imbogateste progresiv; are de 
obicei un conţinut delirant de tip paranoid ce 
creează un limbaj nou. 


Pseudoglosolaliile deformări sistematice ale unor cuvinte generând 
un limbaj nou în aparență, putin diferit filologic de 
un jargon. 

Schizoparalexia introducerea de litere parazite în cuvintele pe care 

le pronunță bolnavul. 

Schizoparafazia reprezinta gradul extrem al discordantei verbale. 

(BOBON) 

Limbajul incoerent ca forma de maxima alterare, incomprehensibil, 


ireductibil la o analiză gramaticală. 


Tulburări ale expresiei grafice 

Scrisul, ca exprimare grafică a limbajului vorbit, prezintă 
tulburări care sunt paralele cu ale acestuia. 

Hiperactivitatea (graforeea) este nevoia irezistibilă de a scrie şi 
se manifestă simultan cu logoreea deşi ele pot fi disociate. Se întâlneşte în 
manie, unde bolnavii scriu pe coli, fete de mese, pereţi; în schizofrenie; în 
deliruri cronice; în diferite tulburări de personalitate. Fixarea invariabilă, 
intoxicația cu cuvânt, reprezintă o variantă particulară de graforee, 
întâlnită în tulburări dementiale şi forma hebefrenică a schizofreniei. 

Inactivitatea (refuzul scrisului) este în general asociată 
mutismului, dar există uneori o disociatie între acestea, bolnavul refuzând 
să vorbească, dar acceptând să scrie. 

Dintre tulburările morfologiei scrisului amintim: 

Tulburări ale caligrafiei (micrografii, macrografii, manierisme, 
stereotipii etc.); 

Tulburări ale dispunerii textului în pagină (scris în cerc, în 
pătrat, adnotări bizare etc.); 

Policromatografia (bolnavii scriu folosind mai multe culori 
atunci când nu este cazul). 

Similare tulburărilor limbajului descriem tulburări semantice ale 
expresiei grafice precum: neografismele, paragrafismele, embologra- 
fia, schizografia, pseudografia, ermetismul (semne  cabalistice, 
simbolice), grifonajul (scrisul este transformat într-o mázgáliturá). 

Afaziile reunesc ansamblul tulburărilor de exprimare şi 
înţelegere a limbajului oral şi scris, datorat unei leziuni cerebrale circum- 
scrise şi unilaterale (Delay şi Lhermitte). Au un substrat neurologic clar. 


TULBURĂRI ALE COMUNICĂRII NONVERBALE 


Tinuta se referă la aspectul exterior: îmbrăcămintea, pieptănă- 
tura, atitudinea bolnavului şi semnifică gradul de aderenta al acestuia la 
regulile de convenienta socială. Ea este în raport cu vârsta, sexul biologic, 
necesitățile sociale. 

Tinuta dezordonată apare în oligofrenii, demente, stări confu- 
zionale, schizofrenie, manie. Pierderea aptitudinilor de autoîngrijire ele- 
mentare dă un aspect particular — gatismul, care se întâlneşte în 
dementele profunde şi oligofreniile grave. 

Rafinamentul vestimentar se întâlneşte în: isterie, homosexua- 
litate şi într-o formă particulară în schizofrenie. 

Tinuta excentrică cu detalii bizare se întâlneşte in: schizofrenii, 
deliruri cronice (fiind în concordanţă cu conţinutul acestora), stări maniaca- 
le (satisfăcând tendinţele ludice şi provocator erotice ale subiectului). 

Tinuta pervertită este reprezentată de două forme particulare: 


e  Cisvestismul este o îmbrăcăminte nepotrivită cu vârsta 
sau situaţia în care se află subiectul şi se întâlneşte la 
structurile dizarmonice de personalitate, maniacali şi 
schizofreni. 


€ = Transvestismul este folosirea îmbrăcămintei sexului 
opus de către persoane al căror sex biologic este bine 
exprimat (fenotip, genotip, constelație hormonală), ca 
perversiune sexuală. Se asociază uneori cu 
homosexualitatea şi este mai frecventă la bărbați. 

Mimica reprezintă un tip de comunicare nonverbală folosind 
drept suport expresia facială şi modificările acesteia după coduri cu o 
importantă determinare socioculturală şi etnică. 

Hipermimiile se întâlnesc într-o serie de tulburări psihice (stări 
maniacale, depresie, delirurile expansive, deliruri de persecuție). 

Hipomimiile se întâlnesc în sindromul catatonic, în stuporul 
depresiv, în oligofrenii etc. 

Paramimiile sunt reprezentate de disocieri dintre limbaj si 
expresia mimică. Sunt specifice schizofreniei, putând îmbrăca aspectul 
surâsului schizofren, prostratiei, furtunilor mimice, incoerentei mimice, 
mimicii impulsionale, manierismelor si stereotipiilor. 

Gestica este compusă din ansamblul mişcărilor voluntare sau 
involuntare cu funcție de expresie, simbolizare, conduite cu o anumită 
semnificaţie. 

Ticurile sunt gesturi scurte, repetate involuntar, fără necesitatea 
obiectivă, atingând grupe musculare în legătură funcțională, reproducând 
în general o mişcare reflexă sau un gest cu funcție precisă în condiții 
normale, în absenţa oricărei cauze organice. Ele se pot prezenta într-o 
nesfârşită varietate clinică de la mişcări simple (clipit, tuse, ridicări de 
umăr etc.) până la acte cu un grad mai mare de complexitate. Ticurile sunt 
amplificate de anxietate, emoții, stări conflictuale şi diminuate atunci 
când subiectul este liniştit. Apar în tulburări anxioase, obsesiv- 
compulsive, la structurile psihastenice. Ca o variantă particulară amintim 
aici sindromul Gilles de la Tourette (boala ticurilor), reprezentat de 
asocierea unor ticuri multiple afectând în special regiunea capului şi 
membrele la care se adaugă ticuri vocale (plescăituri, mormăituri etc.) şi 
impulsiunea irezistibilă de a rosti obscenitati (coprolalie). 

Manierismul este reprezentat de mişcări parazitare care 
accentuează inutil expresivitatea gesticii dându-i o configuraţie artificială. 
Se întâlneşte în simulatie şi ca un semn de mare valoare în schizofrenie, 
isterie. 

Bizareriile gestuale reprezintă o forma exagerată a 
manierismului, gestualitatea fiind încărcată de o simbolistică din ce în ce 
mai incomprehensibilă. 

Negativismul se caracterizează prin rezistenţa subiectului la orice 
solicitare exterioară, prin refuzul stabilirii comunicării. Se întâlneşte în 
schizofrenie, dar poate exista într-o formă incomplet exprimată şi având o 
altă semnificaţie, în întârzierile mintale, stările confuzionale şi depresie. 

Stereotipiile sunt conduite repetitive, atitudinale sau gestuale cu 
caracter mai mult sau mai puţin simbolic şi deci cu un grad mai mare de 
inteigibilitate. Majoritatea autorilor sunt de acord asupra existenței unui 
sens initial al expresiei motorii deoarece actele au o logică în sine, dar 
aceasta este inadecvată momentului actual. Se întâlnesc în schizofrenii, 
oligofrenii, demente, afecţiuni neurologice cronice. 

Perseverările se traduc prin persistenta anumitor atitudini şi 
gesturi care se repetă iterativ, când nu mai sunt justificate de o situație sau 
de o comandă sau se întâlnesc în tulburările dementiale in oligofrenii, în 
schizofrenie. 


2.6. Tulburările de voinţă 
CADRU CONCEPTUAL 


Voința a fost studiată de filozofi şi teologi dar, în psihiatrie, este 
un domeniu care nu este la fel de bine cunoscut ca altele. Nu există un 
model comprehensiv care să cuprindă satisfăcător termenii variati folosiți. 
Voința este funcția psihismului prin care se produce actualizarea şi 
realizarea intentiilor, prin organizare operațională a acţiunilor şi 
structurare decizională. Este strâns legată de sistemul motivational, 
conceput ca ansamblul pulsiunilor interne, cu nivel energetic şi tensional 
specific, modelat sociocultural, ca declanşator al acțiunii. 

TIPOLOGIA TULBURARILOR DE VOINŢĂ 


TIPUL DE SUPORT MANIFESTĂRI CIRCUMSTANȚE 
TULBURARE MOTIVA- PSIHOPATOLOGICE PATOLOGICE 
TIONAL 
Hiperbulia precis creşterea forței volitionale, | la anumite tipuri de personali- 
având caracter global şi tati sectorizată în patologie 
fiziologic 
Hiperbulia precis nivel foarte ridicat afecțiuni psihotice 
delirantă 
Hiperbulia precis se desfăşoară sectorizat toxicomanii; 
electivă nevroză obsesivo-fobică 
Hipobulia cu pierdut diminuarea forței afecţiuni de intensitate 
caracter global volitionale cu scăderea nevrotică, cerebrastenie 
capacității de acţiune, posttraumatică, toxicomanii, 
legate de un sistem întârzieri în dezvoltarea 
motivational mai slab psihică (oligofrenii), 
conturat sau chiar absent, sindroame psihoorganice, 
deşi conştiinţa nu e cronice, demente. În stările 
modificată şi operațiile maniacale, hipobulia este 
gândirii sunt intacte secundară incapacității de 
concentrare a atenției, 
excitatiei psihice şi agitatiei 
psihomotorii. 
Hipobulia cu pierdut incapacitatea de a face față | nevroza obsesivo-fobica 
caracter electiv situaţiilor fobogene sau 
obsesiilor ideative 
Abulia pierdut nivel maxim de scădere a depresii psihotice, 
fortei volitionale si schizofrenii, oligofrenii 
pierderea aproape totalá a severe, stári dementiale 
iniţiativei şi capacității de avansate 
acțiune 
Impulsivitatea pierdut un sistem motivational constitutionala la structurile 
modificat prin pulsiuni dizarmonice de personalitate 
interioare imperioase, de tip impulsiv, sau poate 
presante, care se impun apărea in afecţiuni nevrotice, 
conştiinţei şi determină reacții şi psihoze, când 
trecerea la act, în condiţiile | îmbracă aspectul de raptus 
unei capacități volitionale 
scăzute 
Parabulia destruc- scăderea forței volitionale | schizofrenie sau generată de 
turat determinată în principal de | acţiuni simultane, parazite, 


dezorganizarea sistemului 
volitional prin sentimente, 
dorinţe ambivalente, 
bizare, consecinţe ale 
disocierii ideo-afective 


din nevrozele motorii 

2.7. Tulburările de conştiinţă 
CADRU CONCEPTUAL 


Jaspers definea conştiinţa ca fiind viaţa psihică la un moment 
dat. Trebuie adăugat că modelarea experiențelor trăite „acum şi aici” 
(H. Ey) se face în raport cu întreaga experienţă existenţială anterioară a 
subiectului. Constiinta este un domeniu fundamental de definiție al 
psihismului, deoarece îi dă specificitate umană, deosebindu-l decisiv şi 
calitativ de orice altă manifestare cerebrală prin faptul că raportează 
experiențele individului la trecut şi viitor, la sisteme axiologice şi la 
identitatea unică a subiectului percepută ca atare. 

În acest demers nu ne vom referi la polisemantica multi- 
disciplinară a termenului de conştiinţă, circumscriindu-ne doar la accep- 
tiunea psihiatrică a termenului şi la fenomenele psihopatologice care 
afectează modalitățile de existență ale conştiinţei: 

—  cámpul conştiinţei integrator al prezenței în lume a subiectului, 
care permite acestuia să se raporteze la semeni şi să-i înțeleagă 
lucid, să se adapteze la schimbare; 

— conştiinţa de sine ca sentiment al propriei identități; 

— nu ne vom ocupa aici de tulburările conştiinţei morale văzută ca 
posibilitate de înţelegere şi judecată conform cu norme 
deontologice şi axiologice, cu răsunet în comportamentul şi 
relationarea subiectului. 


TULBURĂRILE CÂMPULUI DE CONŞTIINŢĂ 


Vom menţiona aici, pentru a putea preciza intensitatea tulbu- 
rărilor, următorii parametri care se analizează ori de câte ori se urmăreşte 
evidențierea unor tulburări de conştiinţă (Jaspers): 

—  dezinteresul faţă de lumea exterioară (bolnavul înţelege cu 
dificultate ce se întâmplă în jurul lui, atenția este labilă, 
acționează fără să țină seama de situația reală); 

—  dezorientarea (legată de simptomul de mai sus); 

—  incoerenta (si prin urmare ininteligibilitatea conduitei); 

—  dificultáti de gándire (reflectie); 

— şi amnezie consecutivă stării (tulburări ale puterii de fixare şi 
conservare). 

Nivelul acestei intensitáti va fi corelat cu apariţia unor tulburări 
senzoriale sau cu absenţa acestora. 

Tulburările claritátii şi capacităţii de integrare a câmpului de 
conştiinţă corespund in mare parte tulburărilor de vigilitate din 
descrierile clasice sau tulburărilor de constienfa (Arseni, 1983). 

Starea de vigilitate a creierului îşi găseşte baza neurofiziologica 
în sistemul reticulat activator ascendent (SRAA). Aceste tulburări nu se 
însoțesc de productivitate, asociindu-se o dată cu creşterea intensitatilor, 
cu tulburări vegetative: 

Obtuzia constă în bradipsihie cu hipoprosexie în special 
spontană, scăderea supletei proceselor de gândire, parafazii, lentoare in 
înţelegerea întrebărilor şi formularea răspunsurilor. 

Hebetudinea — desprindere de realitate, pe care nu o mai poate 
cuprinde ca ansamblu, perplexitate şi indiferență. 

Torpoarea se manifestă prin bradikinezie, hipobulie, scăderea 
participării afective, uşoară dezorientare cu stări de somnolenta. 
cu hipoprosexie severă şi dificultăți mnezice mixte, creşterea pragurilor 
senzoriale şi dificultăți în înţelegere şi sinteză, care se desfăşoară cu o 
greutate sporită. La stimuli intenşi sau la repetarea întrebărilor, 
răspunsurile pot creşte în precizie şi claritate. 
psihomotorie (mutism, akinezie, negativism alimentar). Bolnavul nu 
reacționează decât la excitatii foarte puternice, nu răspunde la întrebări şi 
nu pare a înțelege contextul în care se află. Mimica bolnavului este 
inexpresivă sau exprimă un grad de anxietate, atitudinea este inertă, dar 
opune rezistență la mişcările provocate. 

Soporul — stare de somnolentá patologică în care contactul cu 
ambianța se face foarte dificil, fiind întretăiat de perioade de somn. 

Suspendarea completă a conştiinţei ce apare în criza epileptica, 
lipotimie, sincopă şi comă. Se caracterizează printr-o suspendare a 
funcțiilor relationale (apsihism) cu păstrarea funcțiilor vegetative, care 
însă, spre deosebire de somn, sunt alterate în diferite grade. 


Tulburări ale structurii câmpului de conştiinţă 
Ingustarea câmpului de conştiinţă — descrisă de P. Janet (1899) 
— se caracterizează prin focalizarea conştiinţei asupra unei idei, amintiri, 

acțiuni etc., de care subiectul nu se poate desprinde. Constiinta este 
incapabilă să cuprindă întreaga experiență prezentă, în afară de cea 
psihotraumatizantă. 

Se poate considera ca fiind o demodulare afectiv-ideativă, o 
neadecvare prin alterarea criteriului valoric, care duce la deformarea 
relației cu realitatea. 

Starea crepusculară constă într-o modificare de aspect critic, cu 
debut şi sfârşit brusc, a claritatit câmpului conştiinţei în diferite grade, 
asociată cu îngustarea lui, ceea ce permite menţinerea unei activități 
automate cu acte motorii coordonate, dar neobişnuite şi fără legătură cu 
ocupațiile anterioare fata de care subiectul va prezenta amnezie totală, 
Subiectul trăieşte o stare de derealizare, pe fondul căreia pot apărea 
fenomene delirant-halucinatorii, precum şi modificări importante ale stării 
afective (exaltare, angoasă, disforie) care pot modifica considerabil 
comportamentul bolnavului (agitație, fugi, acte agresive cu potențial 
criminogen). 

Circumstantele etiologice majore sunt reprezentate de epilepsia 
temporalà, betia patologicá, reactii psihogene. 

Sub denumirea de tulburare disociativă istericá, ICD 10 
descrie o pierdere parțială sau completă a unei integrări normale între 
amintirile trecutului, conştientizarea identității şi a senzatiilor imediate şi 
controlul mişcărilor corporale. Gradul în care controlul conştient asupra 
amintirilor, senzatiilor şi mişcărilor ce vor fi executate este afectat, este 
variabil de la oră la oră sau de la zi la zi. 

Starea crepusculară isterică — aspect particular în care subiectul 
trăieşte o experiență semiconştientă de depersonalizare şi stranietate 
centrată în general pe ideea fixă (P. Janet) (eveniment psihotraumatizant 
pe care subiectul nu şi-l aminteşte obişnuit în stare de veghe, pe care 
memoria îl reprimă). 

O formă aparte a acestei stări este întâlnită în sindromul Ganser 
şi pseudodementa isterică, reacții psihotice isterice, în care, pe fondul 
modificării conştiinţei de tip crepuscular, pacientul prezintă o 
nerecunoaştere sistematică a realității prin răspunsuri alături, acte alături 
(răspunsuri mai puţin absurde decât greşite, demonstrând înţelegerea 
întrebărilor). 

Personalitatea multiplă, în care pacientul îşi asumă un număr de 
false personalități diferite, a fost descrisă de M. Prince (1905). Pacienţii 
săi prezentau simptomatologie istericá, dar unii dintre ei prezentau şi 
patologie organică. Uneori aceste personalități susțineau cá au cunoştinţă 
de celelalte personalități ale aceleiaşi persoane şi chiar nu se plăceau, iar 
uneori negau cunoştinţa asupra altor personalități. La ora actuală această 
tulburare este extrem de rară şi chiar există controverse asupra măsurii în 
care ea este iatrogenă sau socioculturală. Trasatura esențială ar fi aparenta 
existență a mai multor personalități la un singur individ cu evidenţierea 
clară a uneia singure la un moment dat. Personalitatile succesive pot fi in 
contrast marcate cu personalitatea premorbidă a individului. Perso- 
nalitatile diferite par să nu aibă cunoştinţă de amintirile şi preferințele 
celeilalte şi să nu realizeze existența acestora. Trecerea de la o persona- 
litate la alta se face brusc în asociere cu evenimente psihotraumatizante. 

Confuzia mintală (stările confuzionale): descrisă iniţial de 
Chaslin (1895) ca o afecțiune în mod obişnuit acută, reprezentând o 
formă de slăbire şi disociatie intelectuală care poate fi însoţită sau nu de 
delir, agitație sau inerție; confuzia mintală este expresia comună a unei 
suferințe cerebrale acute, ce determină un grup de tulburări acute şi 
globale al epsihismului în care locul central este ocupat de modificările în 
planul conştiinţei având caracter tranzitoriu. 

Debutul confuziei mintale este uneori brutal, cel mai adesea în 
câteva ore, uneori câteva zile. Faptul principal, uneori dificil de pus în 
evidenţă fără ajutorul anturajului, este aspectul de ruptură, de hiatus cu 
comportamentul anterior al bolnavului. 

Simptomul esenţial din care decurg celelalte este scăderea 
proceselor normale de sinteză şi diferențiere ale conţinuturilor conştiinţei. 
În această tulburare globală activitatea perceptivă este cea mai deficitară. 
Denivelarea conştiinţei în diferite grade (torpoare, obnubilare, obtuzie — 
cel mai frecvent) se manifestă prin tulburări ale atenției, care nu poate fi 
fixată, orientată şi menţinută. 

Funcțiile intelectuale si cognitive sunt interesate global şi, aşa 
cum arăta Jaspers, tulburarea fundamentală constă în diminuarea 
proceselor de sinteză şi organizare. Aceasta duce implicit la o tulburare a 
orientării temporale, spaţiale, allopsihice, bolnavul păstrându-şi chiar în 
cele mai avansate stări de confuzie, reminiscente ale identităţii. 

S. Heller, citat de V. Predescu si Nica, considera că, atunci când 
pacientul nu-şi cunoaşte numele, este mai curând cazul unei stări 
disociativ-isterice. Jaspers aprecia această păstrare a conştiinţei de sine 
ca fiind un element de diferențiere față de psihozele paranoide. 
Modificarea coordonatelor trăirilor alături de tulburarea atenției constituie 
faptul semiologic cel mai aparent. Datele perceptive vizuale, auditive sunt 
rudimentar analizate, ajungând până la greşeli şi erori de identificare, mai 
rar la iluzii. Aceste tulburări sunt în general expresia creşterii pragurilor 
senzoriale. Memoria este global tulburată cu predominenta celei de fixare, 
datele prezentului nu se constituie decât în amintiri fragmentare, iar eve- 
nimentele trecute, biografice sau culturale sunt cu mare greutate evocate. 
Post episodic există o lacună importantă şi de lungă durată în memoria 
bolnavului. Perplexitatea (nedumerirea anxioasă) este expresia pasivitatii, 
chiar a stuporii vieţii mintale; scurtele intervale de luciditate provoacă o 
creştere a anxietatii care poate fi cauza unor stări de agitație. Mimica 
pacientului este rătăcită, perplexă, privirea este pierdută, îndepărtată, 
absentă. Limbajul este ezitant, redus la fragmente de fraze uneori 
incoerente. Pacientul îşi caută cuvintele, parafaziile sunt rare, dar posibile, 
cuvintele sunt învălmăşite, rău articulate, adesea murmurate. Definirea 
unor cuvinte poate fi imposibilă, uneori aberantă. Gesturile sunt stângace, 
ezitante, lipsite de îndemânare. Grafismul este totdeauna perturbat, repro- 
ducerea unui desen geometric chiar simplu este deficientă. Activitatea şi 
comportamentul pot îmbrăca două aspecte: lipsa inițiativei, lentoare, 
stângăcie, chiar stupoare, sau agitație dezordonată. Oscilatiile între aceşti 
doi poli se pot produce brusc, atrăgând posibilitatea unor grave accidente. 

Confuzia mintală traduce o tulburare globală a funcționării cere- 
brale (care, dupa tot mai multi autori, justifică termenul de encefalopatie). 

Ea apare în circumstanţe etiologice diferite, pe care le vom 
sistematiza astfel: 

— afecțiuni intracraniene: traumatisme craniocerebrale, hema- 
tom subdural, epilepsie, postterapie electro-convulsivanta, 
encefalopatii carentiale (in special Gayet-Wernicke), 
afectiuni meningeale (hemoragii meningeale, meningite 
febrile), afectiuni cerebrale (encefalite, tumori cerebrale in 
special fronto-caloase şi temporale drepte), accidente 
vasculare cerebrale, în teritoriul arterei cerebrale anterioare şi 
posterioare; 

— afecțiuni generale: 

— stări febrile (septicemii, febră tifoidă, pneumonie, erizipel, 
gripă, malarie); 

— alcoolismul (beţia acută, episoadele subacute, delirium 
tremens); 

—  toxicomanii (barbiturice, amfetamine, heroină, clordiazepoxid); 

— intoxicații medicamentoase (corticoizi, tuberculostatice, 
hipoglicemiante, antiparkinsoniene, litiu, bismut, barbiturice, 
tranchilizante etc.); 

— intoxicații profesionale (arsenic, mercur, plumb, oxid de 
carbon, insecticide organofosforice); 

— intoxicații alimentare (ciuperci); 

—  encefalopatii metabolice (diabet, insuficiență hepatica, 
insuficiență respiratorie, insuficiență renală, hipoglicemie 
spontană, porfirie acuta intermitenta); 

— afecțiuni endocrine — (tireotoxicoza,  mixedem, crize 
adisoniene, hiperparatirodidia); 

—  stári de şoc (postoperatorii, traumatice, cardio-vasculare); 

— boli sanguine (leucemii, anemii); 

— alte cauze (electrocutare, insolatie, privarea de somn, 
avitaminoze); 

— în cursul evoluţiei bolilor psihice (psihoze post partum, 
schizofrenie, manie, depresie, demenţă). 

Desigur că, legat de această bogată paletă etiologică, examenul 
somatic şi de laborator vor îmbrăca aspecte extrem de variate, care traduc 
starea de suferință organică, fără a avea o semnificaţie generală în ceea ce 
priveşte sindromul de confuzie mintală. 

Onirismul traduce o stare de vis patologic, un vis trait şi în 
acțiune, care invadează realitatea bolnavului şi fata de care îşi modifică 
comportamentul. Bolnavul are halucinaţii vizuale, realizând viziuni 
haotice şi discontinue şi uneori, de asemenea, halucinaţii auditive, 
cenestezice şi tactile. Aceste fenomene psihosenzoriale pot avea drept 
punct de plecare cele mai mici stimulări din mediul ambiant. Halucinatiile 
sunt cel mai adesea neplăcute, terifiante, conţinutul lor este constituit mai 
frecvent din scene de groază decât din clasicele teme profesionale 
(J.L. Signoret). Faptul cel mai caracteristic este adeziunea bolnavului la 

aceste modificări perceptuale de care încearcă să scape prin agitație (până 
la fugă), trăindu-le ca o agresiune extremă. În starea confuzională, 
onirismul şi tulburările claritatii câmpului conştiinţei se întrepătrund în 
grade variabile, ceea ce i-a facut pe unii autori (mai ales pe cei englezi) să 
vorbească de: 

— confuzia mintală simplă — ale cărei trăsături ar fi: pasivitatea, 
perplexitatea, încetinirea procesului psihic mai apropiată de 
starea de obtuzie; 

— stările confuzo-onirice (delirium) realizate de o agitaţie acută 
asociată de regulă cu fenomene productive psihotice. 

Considerăm că acestea nu sunt decât expresii ale aceluiaşi 
substrat anatomo-fiziologic, cele două stări putând astfel trece rapid una 
în alta. 

Oneiroidia, descrisă de Mayer-Gross, este un amestec de real — 
vis, la care bolnavul nu participă, ci asistă; inlantuirea halucinatiilor ca şi 
interpretarea realității prin idei de vis au o anumită coerenţă şi în genere 
mai multă sistematizare decât onirismul; nu este urmată de amnezie 
completă, dar nu exclude posibilitatea unor dismnezii. 

Amentia (starea amentivă), termen introdus şi folosit initial de 
şcoala germană ca echivalent al confuziei mintale simple, desemnează 
actualmente o stare confuzionala de intensitate psihopatologica maximă, 
în care domină incoerenta. Bolnavul este dezorientat, agitat (agitație care 
nu depăşeşte obişnuit limitele impuse de clinostatism), vorbirea este 
incoerentă, cu caracter paroxistic. Pot apărea inconstant stări catatonice 
sau stuporoase. 

Delirul acut: este un sindrom confuzional de o mare gravitate, 
poate îmbrăca mai multe forme: 

— delirul oniric — cu halucinații vizuale şi auditive, cu scene 
terifiante evoluând in bufee, pe fondul unei anxietati 
marcate; 

— confuzia — variabilă de la un moment la altul, conştiinţa se 
poate clarifica pentru scurte momente; 

— stările de agitaţie — intense şi dezordonate, însoțite de 
agresivitate, excitație psihică, reacții grave: tentative de 
suicid sau homicid, pe fondul unei insomnii complete; 

—  sitiofobia — intensă şi totală, durând mai multe zile, 

agravează deshidratarea şi epuizarea organismului: 

= semne neurologice variabile — exagerarea reflexelor 
tendinoase, hipertonie musculară, tremor; 

= semne generale — deshidratare masivă, ochii infundati în 
orbite, cearcăne, limbă uscată cu funginozitati, tulburări 
sfincteriene, tulburări vegetative grave; febra este 
întotdeauna prezentă, fără să existe însă un paralelism 
între nivelul ei si intensitatea simptomatologiei; 
hiperazotemia este un semn constant şi precoce. 


TULBURĂRILE CONȘTIINȚEI DE SINE 

Tulburările conştiinţei corporalitatii (somatognozia) 

Tulburări de schemă corporală vizează schema corporală 
(imaginea de sine) care este concepută ca proiectarea reprezentativă 
integrală în conştiinţă a propriului nostru corp, fiind o funcție globală si 
nelocalizabilă. Constiinta propriului corp se constituie progresiv din date 
perceptive, realizând un cadru spatial pentru percepții, reprezentări, 
amintiri şi emoții. 

Tulburări de schemă corporală de tip neurologic: 

e Sindromul Gerstmann este alcătuit dintr-o serie de 
agnozii: agnozia digitală, agrafia, acalculia însoţite de 
dezorientare spațială (dreapta/stânga). Apare în leziu- 
nile emisferului dominant, ariile 19 şi 39 Brodman. 


e Sindromul Anton Babinski este reprezentat de 
hemiasomatognozie însoţită de lipsa constientizarii 
acestei tulburări (anozognozie); se întâlneşte în 
leziunile emisferului minor. 


Tulburări de schemă corporală de natură psihică: 

Cenestopatiile reprezintă modificarea cenestezei, cu apariția unor 
senzații corporale neplăcute, în absența unor modificări organice. Se 
întâlnesc în nevroze, psihoze schizofrenice, depresii, ASC. 

Sindromul hipocondriac este alcătuit din idei de intensitate 
variabilă (până la delirantă) privitoare la starea de sănătate a pacientului 
considerată mult mai precară decât în realitate sau vital amenințată. 
Aceste idei evoluează pe fondul unei anxietati concentrice şi a apariției 

cenestopatiilor. Se întâlnesc în tablouri psihopatologice diverse 
îmbrăcând aspectul acestora — asteno-hipocondriac (astenie, debutul 
schizofreniei, neurastenie), obsesivo-hipocondriac (reacţii obsesivo- 
fobice, personalități psihastenice), paranoiac-hipocondriace (personalități 
paranoiace, paranoia). 

Sindromul Cotard este reprezentat de triada de delire: de negatie 
corporală (negarea organelor interne şi a funcțiilor acestora), de 
enormitate şi de imortalitate. Este o formă particulară a sindromului 
hipocondriac considerată clasic de extremă gravitate, a cărei evoluţie a 
devenit azi mai benignă; survine in depresiile de involutie, în special în 
melancolie. 

Desomatizarea (alterarea sentimentului de corporalitate) este 
reprezentată de îndoiala anxiogenă de a avea corpul transformat, straniu, 
ireal, cu limite imprecise sau devitalizat. 

Dismorfofobia reprezintă o formă „localizată” a depersonalizării 

somatice, constând în sentimentul patologic de neplăcere şi inferioritate 
cu care subiectul îşi trăieşte aspectul morfoconstitutional, exagerându-i 
sau modificându-i datele reale. 
Apare sub forma unor fenomene izolate la adolescență, de cele mai multe 
ori cu evoluție benignă, fiind expresia noii identități somatice pe care 
subiectul o capătă. Circumstantele patologice în care apare sunt nevroza 
obsesivo-fobica, personalitatea psihastenică, debutul schizofreniei. 

Heautoscopia constă în „perceperea” imaginii propriului corp ca 
o imagine în oglindă, în spațiul perceptual. Imaginea dedublată poate fi 
totală, cuprinzând întregul corp, sau parțială, redusă la un segment sau 
reprezentată uneori de imaginea unui organ (creier, cord, diverse viscere 
profunde). Caracteristica acestei tulburări, pe lângă convingerea bolna- 
vului în perceperea imaginii corporale, este sentimentul de apartenență, 
credința că imaginea îi este proprie. Apariţia este favorizată de diverse 
circumstanțe, dintre care cele mai importante sunt modificarea claritátii 
câmpului conştiinţei, perioadei hipnagogice, stări de epuizare, când au 
caracter de halucinoză hipnagogică; survine, de asemenea, în psihastenie, 
epilepsie temporală, schizofrenie. 


Tulburările conştiinţei realităţii obiectuale 
Derealizarea este un sentiment de stranietate a lumii exterioare, 
pe care subiectul îl încearcă în absenţa unor tulburări perceptive. 

„Subiectul pierde funcția realului” (P. Janet), adică senzația de 
familiaritate pe care obiectele lumii reale ne-o dau în mod normal. În 
forma sa minoră, se referă la stranietatea lucrurilor care par false artifi- 
ciale, modificate în dimensiunile lor. În forma sa extremă se manifestă ca 
o îndepărtare, o izolare sau o fugă din lumea realului, o detaşare, o plutire 
„fără înălțime”. 

Derealizarea se referă şi la raporturile spaţiale ale obiectelor şi 
orientare. Subiectul se simte „pierdut în spaţiu”. Destul de des se poate 
însoți de perturbări ale percepției subiective a timpului, sentimentul de a 
nu trăi „în ritmul lumii” (Ajurriguerra). Fenomenme de tip „deja vu" 
sau falsele recunoasteri se încadrează în acelaşi cadru nozologic. 
Derealizarea nu apare aproape niciodată ca un fenomen izolat. 


Tulburări ale conştiinţei propriei persoane 

Personalitatea multiplă (alternă) este o tulburare particulară a 
conştiinţei de sine, de tip disociativ-isteric, in care există o îngustare a 
conştiinţei prin alterarea bruscă, temporară a normalitátii funcțiilor de 
integrare ale conştiinţei, a identității de sine, având drept consecință 
pierderea consecventei şi legăturilor obişnuite dintre diferitele grupe de 
procese psihice, rezultând o aparentă independenţă în funcționarea uneia 
dintre ele. 

Disociatia este modificarea esenţială, aflată obişnuit la baza 
fiecărui simptom al isteriei, dar, în stările de inducție hipnotică şi la 
personalitățile duble sau multiple, ea atinge profunzimea maximă, 
mergând până la neoformarea psihică a uneia sau mai multor personalități 
distincte, deseori chiar cu trăsături opuse, de care pacientul este dominat 
alternativ. Tranzitia de la un tip de personalitate la altul este bruscă, 
deseori impresionantă, însoțită în general de amnezie, pentru existența 
trăsăturilor şi evenimentelor trăite de personalitatea secundară. 

Examinarea şi diagnosticarea acestor cazuri este, de obicei, foarte 
dificilă, necesitând un consult repetat, prelungit, care să permită sesizarea 
discontinuitátii bruşte a psihismului. În general de origine psihogená, 
frecvenţa acestor tipuri de tulburări a scăzut mult în ultima jumătate de 
secol. 

Depersonalizarea este o tulburare a conştiinţei propriului eu, a 
sentimentului identității somatopsihice personale cu destrămarea curgerii 
existențiale şi a percepției lumii ca loc de desfăşurare a acesteia. 

Sindromul de depersonalizare are următoarele componente: 

e  Alterarea sentimentului propriului eu este resimțită ca o 
nesiguranță anxiogenă fata de propria persoană şi identitate, 
„ca şi cum” acestea ar fi în pericol iminent de dispariţie. 
Păstrând conştiinţa personalității lor anterioare, unii bolnavi 
trăiesc dureros modificarea eului, înstrăinarea față de el. 
Transformarea acestuia poate îmbrăca numeroase aspecte 
clinice dintre care notăm, sentimentul de vid interior, nesi- 
guranta si indecizia în acţiune, hipobulia, sentimentul de 
inautenticitate a trăirilor, amintirilor, ideilor, devalorizarea 
personalității. Afectivitatea este modificată, sentimentele deve- 
nind terne şi imobile, neliniştea dominând paleta afectivă, viata 
pare a se desfăşura în gol, cu încetinitorul, bolnavul părând a fi 
un spectacol dramatic pentru sine însuşi; 

Alterarea sentimentului de corporalitate (desomatizarea); 

e  Derealizarea; 

Analiza introspectivă constă în desprinderea de realitate, de 
lumea obiectuală, pe care bolnavul o face pentru a încerca să 
îşi înţeleagă propria subiectivitate. În efortul de regăsire, 
bolnavii alunecă în subiectiv pe care caută să îl analizez şi să îl 
verbalizeze cât mai precis îndepărtându-l de real, ajungând 
până la heautoscopie. 

Sindrom de graniță în psihopatologie, depersonalizarea se 
întâlneşte cu o intensitate variabilă în situaţii nepsihiatrice: surmenaj, stări 
hipnagogice, şi hipnapompice, cât şi în cele psihiatrice: reacții afective, 
neurastenie, stări depresive, bufeuri delirante, nevroza obsesivofobică, 
personalitatea psihastenică, debutul psihozelor. 

Sindromul de automatism mintal (Kandinski-Clerambault) este 
focalizat pe producția spontană, involuntară ,,mecanicá" a vieţii psihice 
(impresii, idei, amintiri) impuse conştiinţei subiectului care îşi pierde 
intimitatea (transparență psihică), simțindu-se dirijat din exterior 
(fenomene xenopatice). 

Sindromul de automatism mintal este sintetizat de EY în urmă- 
toarea formă: 

e Senzatii parazite (halucinații psihosenzoriale vizuale, tactile, 

gustative, cenestezice); 

e Triplul automatism: motor (gesturi impuse, acte impuse), ideic 


(dei impuse) şi ideoverbal (cuvinte, formulări ideoverbale 
spontane). În această categorie se notează alterările limbajului, 
mentismul, depănarea de gânduri; 

Fenomene de dedublare mecanică a gândirii (triplul ecou al 
gândirii, lecturii şi actelor) însoţite de fenomenele conexe — 
enuntarea gândurilor, intentiilor, comentariul actelor; 

Micul automatism mintal alcătuit din anticiparea gândurilor, 
depănarea de amintiri, veleitáti abstracte. Apare ca nucleu al 
psihozelor schizofrenice, în parafrenie şi în unele sindroame 
organice (alcoolism, epilepsie, involutie). 


2.8. Conduita motorie şi tulburările ei 


CADRU CONCEPTUAL 


Activitatea motorie reprezintă o succesiune de acte care urmăresc 


realizarea unui scop definit. În realizarea ei concură integritatea 
efectorilor cu sistemul motivational volitional, capacitatea anticipativ 
decizională, claritatea câmpului de conştiinţă. Numeroşi factori pot 
contribui la dezorganizarea ei, realizând astfel o serie de manifestări pe 
care încercăm să le sistematizăm astfel: 


DEZORGANIZAREA CONDUITELOR MOTORII 


TIPUL DE DESCRIERE PSIHOPATOLOGICĂ CIRCUMSTANȚE 
DEZORGANIZARE DE APARIȚIE 
Agitatia dezorganizare globala a stari confuzionale, 
conduitelor motorii, fiind de regulă | stări reziduale, 
corelată cu dezorganizarea tulburări în structurarea 
ierarhizării instanţelor psihice şi personalității, 
concretizându-se în acte motorii stări maniacale, 
necoordonate care se desfăşoară schizofrenie, 
aleatoriu şi care se diferenţiază epilepsie. 
după structurile psihopatologice de 
care depind 

Inhibitia încetinirea până la dispariție a stări reziduale, 

motorie activității motorii însoțită de regulă | depresii de diferite intensitati, 
de tulburări în discursivitatea schizofrenii, 
gândirii şi ale comunicării forma catatonică şi după 
nonverbale tratament neuroleptic. 

TIPUL DE DESCRIERE PSIHOPATOLOGICĂ CIRCUMSTANȚE 
DEZORGANIZARE DE APARIȚIE 
Catatonia dezintegrare a conduitei stări toxico-septice, 

psihomotorii prin lipsă de inițiativă | encefalite acute şi subacute, 
motorie, tradusă prin catalepsie, sifilis central, 
inadecvare completă a mişcărilor, paralizie centrală progresivă, 
reducerea lor la un nivel intoxicații, 
semiautomat şi stereotip tumori cerebrale, 
Sindromul catatonic grupează o schizofrenie, 
serie de fenomene psihomotorii: depresie majoră. 
catalepsia, flexibilitate ceroasă, 
parakinezii, la care se adaugă 
negativismul şi sugestibilitatea ca 
şi o serie de tulburări 
neurovegetative 
Impulsiunile acțiuni cu declanşare bruscă, cu tulburări organice de 
caracter irațional, brutal sau personalitate, 
periculos, care apar spontan sau ca | tulburări de personalitate, 
o reacție disproportionata la un stări deficitare: schizofrenie, 
stimul extern, scapă controlului epilepsie. 
volitional al subiectului 
se pot manifesta ca acte 
heteroagresive, autoagresive sau 
ca note comportamentale, 
predominant afectiv-instinctuale 
Impulsivitatea predispoziția unui subiect de a poate fi genetică: tulburări de 
avea impulsiuni personalitate, 
oligofrenii, 
personalități organice, 
patologie cerebrală, 
senilitate. 
Raptusul manifestări paroxistice cu exprimare | depresie inhibată, 
motorie şi debut exploziv care apar schizofrenie catatonică, 
după o tensiune afectivă extremă sau | epilepsie, 
în automatismul motor incoercibil. alcoolism. 
Se poate însoți de amnezie lacunará 
Fugile părăsirea bruscă a domiciliului sau | epilepsie, 


a locului de muncă datorată nevoii 
irezistibile a subiectului de a pleca. 
Fuga este imprevizibilă, iraţională 
şi limitată în timp 


reacții posttraumatice, 
tulburări de personalitate, 
boli toxicoinfectioase, 
schizofrenie, 

deliruri sistematizate, 
demente senile, 
dipsomanie. 

TULBURĂRI MOTORII INDUSE DE TRATAMENTUL CU NEUROLEPTICE 


Multe medicamente antipsihotice prezintă o gamă largă de efecte 
nedorite, care sunt în legătură cu proprietățile lor antidopaminergice, 
antiadrenergice şi anticolinergice. Efectele extrapiramidale sunt dintre 
cele mai supărătoare pentru pacient şi pot fi cu uşurinţă confundate de cel 
nefamiliarizat cu ele, cu simptome ale bolii. 

Efectele neurolepticelor pe sistemul extrapiramidal se împart în 
patru grupe: 

Distonia acută constă în mişcări lente, prelungite, contorsionate 
ale musculaturii axiale, feţei, limbii etc. din care rezultă atitudini motorii 
contorsionate sau contracturile unor diferite grupuri musculare. Cele mai 
frecvente distonii induse de neuroleptice sunt: 

e  Torticolis; 
Protruzia limbii; 
Crize oculogire cu plafonarea privirii; 
Distonii cu aspect convulsiv ale braţelor; 
Trismus, stridor cu cianoza periorala. 
Distoniile creează o stare intensă de neliniste, anxietate, cu atât 
mai mult cu cât spasmele pot persista de la câteva minute, la câteva ore. 
În general, ele apar în primele 7 zile de tratament neuroleptic, dar frecvent 
în primele 24-48 ore. Distoniile pot apărea la creşterea dozei de 
neuroleptic sau la scăderea dozei de medicament corector. Trebuie 
menţionat că distonia poate apărea la orice tip de neuroleptic, în special la 
cele cu potenta antipsihotica mare. 

Din fericire, distoniile se remit rapid la administrarea unor 
medicamente anticolinergice sau Diazepam. 

Akatisia este definită ca o senzaţie subiectivă de nelinişte ce 
asociază o componentă psihică şi una motorie. A fost descrisă de Picard 
în 1924 şi aparține kineziilor paradoxale din cadrul sindroamelor 
paradoxale. Bolnavul simte în permanență nevoia de a se foi, de a-şi 
pendula picioarele. Se balansează de pe un picior pe altul şi simte nevoia 
imperioasă de a merge pentru a-şi ameliora senzaţia de neliniște. Akatisia 
mai poate fi definită prin imposibilitatea de a rămâne în poziție şezândă 
din nevoia de a se mişca în permanență. CLOVIC descrie şi termenul de 
tasikinezie în care nevoia subiectivă de mişcare este tradusă prin 
mobilizare efectivă. 

Aceste tulburări motorii apar după câteva ore la câteva zile de la 
inițierea tratamentului neuroleptic. Ca şi celelalte simptome extrapira- 
midale, akatisia se combate prin administrarea concomitentă a unui 
medicament antiparkinsonian împreună cu neurolepticul. 

Diskineziile sunt mişcări involuntare, anormale întâlnite adesea 
în regiunea periorală, dar care pot, de asemenea, apărea la nivelul 
musculaturii axiale şi la extremităţi, si sunt atribuite medicatiei 
neuroleptice. În timp ce nu există nicio îndoială că diskineziile sunt 
câteodată exacerbate (dar şi diminuate) de medicatia neuroleptică, nu este 
clar stabilit daca diskinezia persistentă întâlnită la unii pacienți cronici 
este neapărat cauzată de medicatia neuroleptică. Aceste stări sunt numite 
„diskinezie tardivă” (pentru că apar târziu şi sunt ireversibile). Astfel de 
anomalii de mişcare au fost bine descrise la pacienți înainte de era 
neurolepticelor moderne şi sunt, de asemenea, raportate la pacienţi în 
zilele noastre care nu au primit niciodată o astfel de medicatie. Sunt mai 
frecvent întâlnite la pacienți cu simptome negative; ele pot fi o 
componentă a statusului defectual din schizofrenie. 

Diskinezia tardivă apare în special la nivelul musculaturii 
buco-maxilo-faciale şi prezintă următoarele caracteristici: 

e Are caracter intentional; 

e  Dispare în somn; 

e Prezintă o ireversibilitate. 
Nu toti pacienții care iau tratament neuroleptic îndelungat fac diskinezie 
tardivă. Dintre factorii de risc pentru apariția acestei tulburări motorii 
menţionăm: 

e Alte fenomene extrapiramidale apărute în fazele precoce de 
tratament — în special distonia acută; 
Sexul feminin (creşte riscul la instalarea menopauzei); 
Várstnici; 
Diabet zaharat tip II; 
Tratament indelungat cu neuroleptice incisive sau depót, in doze 
mari sau dimpotrivă; 
e  Sistarea bruscă a neurolepticelor după un consum îndelungat. 

ZI: 


TREMOR 


EFECTE ADVERSE ALE NEUROLEPTICELOR 
După AIVAZIAN, 2002) 


Sindromul Parkinsonian 

Reprezintă cea mai frecventă manifestare extrapiramidală. Apare 
la câteva zile, săptămâni de tratament continuu. Simptomele cuprinse în 
cadrul acestui sindrom sunt: bradikinezia, bradilalia, bradipsihia, 
hipertonie plastică (încordarea musculaturii axiale), tremor de repaus, la 
care se asociază o serie de simptome neurovegetative: hipersudoratie, 
sialoree, seboree. În prima etapă de la apariţia acestui sindrom, se 
constată o încetinire a mişcărilor, până la dispariția atât a mişcărilor 
automate, cât şi a celor voluntare. Pacientul este lent, îi scad iniţiativele, 
este aparent stuporos fără să existe însă vreo modificare de conştiinţă. 
Ulterior, se instalează rigiditatea şi apare tremorul, de obicei la nivelul 
membrelor superioare. Este un tremor fin, intentional, dispare în somn şi 
se accentuează la emoții. Rigiditatea se evidențiază prin semnul „roții 
dinţate”. Faciesul bolnavului are o expresie particulară; este fijat, inexpre- 
siv, nu clipeşte. Discursul este cu voce monotonă şi puţine cuvinte. 
Mişcările automate prezintă lipsa de sinergie în aşezarea/ridicarea de pe 
scaun, bolnavul nu mai poate sta picior peste picior. Bolnavul are dificultăți 
în a iniția şi cele mai simple mişcări voluntare. Mersul este cu paşi mici, 
târşâiți, cu brațele pe lângă corp, ceea ce îi dă aspectul de „robot” care îi 
sperie adesea pe membrii familiei. Tratamentul constă în scăderea dozei de 
neuroleptic şi asocierea unui medicament anticolinergic. 


2.9. Tulburările afectivității 


CADRU CONCEPTUAL 


Afectivitatea reprezintă ansamblul însuşirilor psihice, care 
asigură reflectarea subiectivă a concordantei dintre realitatea interioară şi 
cea externă, ca proces dinamic şi continuu. 

Sunt puse astfel în rezonanță două modalități: cea a subiectului şi 
cea a ambianţei pentru a crea un nuantat ansamblu de trăiri unice şi 
irepetabil tocmai prin această dinamică personală specifica. 

Trebuie notate două nivele ale afectivității sub raportul comple- 
xitátii şi motivatiei care le generează: 

e Afectivitatea bazală (holotimică) căreia i-ar corespunde emoțiile 
primare şi dispoziția. Generarea acesteia porneşte de la motivații 
înnăscute, apropiate de viața instinctivă. Ele trec sub control 
voluntar, dar declanşarea lor necesită participarea instanţelor 

conştiinţei. Baza neurofiziologică este legată de formațiunile 

subcorticale, iar cea biochimică ar fi reprezentată de funcționarea 

neurotransmitatorilor (noradrenalina, serotonină, dopamină). 

e Afectivitatea elaborată (catatimică — H.W. Maier) căreia i-ar 
corespunde emoţiile secundare (pasiuni, sentimente). Acestea se 
formează în cadrul sistemului de conditionare-invatare, prin 
opțiuni axiologice, culturale şi sociale (estetice, etico-morale, 
filosofice, politice). Ele apar în strânsă legătură cu procesele 
gândirii (interpretare, evaluare, comparare, alegere) şi memoriei. 
Sentimentele şi pasiunile vin să se constituie astfel ca rezultantă 
complexă a unei serii de judecăţi valorice, de analize şi 
interpretări ale lumii. Nu mai este necesar să subliniem că baza 
neurofiziologică a acestora este nivelul cortical. 

Cele două nivele — afectivitatea bazală şi cea elaborată — nu 
acționează însă independent, organizarea afectivă globală rezultând din 
corelarea celor două componente, care nu reprezintă un proces liniar sau 
de sincronizare mecanică. 

Stările de afect sunt manifestări explozive şi cu efect 
dezorganizator asupra comportamentului, însoțite de modificări mimico- 
pantomimice şi tulburări vegetative de tip simpatic, polarizând câmpul 
conştiinţei în jurul evenimentului conflictual şi caracterizate prin 
inadecvarea răspunsului şi a activităţii psihomotorii. Menţionăm printre 
acestea furia şi frica. 


TULBURĂRILE DISPOZITIEI 


Dispozitia este acel tonus afectiv fundamental, bogat în toate 
instanțele emoționale şi instinctive, care dă fiecăreia din stările noastre 
sufleteşti o tonalitate agreabilă sau dezagreabilă, oscilând între cei doi 
poli extremi ai plăcerii şi ai durerii (DELAY, J.). Deci dispoziția 
reprezintă polaritatea stărilor afectivității bazale într-un moment dat, 
modificarea ei în sens patologic poartă numele de distimie. 

Hipotimiile 

Reprezintă scăderi în grade diferite ale tensiunii afective traduse 
prin expresivitate, mimică redusă, răspuns comportamental sărac, 
rezonanță afectivă ştearsă. 

Indiferenta se traduce prin dezinteres pentru lumea exterioară si 
slabă modulare a paletei emoţionale. 

Apatia este caracterizată prin lipsa de tonalitate afectivă şi 
dezinteres auto şi allopsihic. 

Atimia se caracterizează printr-o accentuată scădere de tonus şi o 
rezonanţă afectivă aproape nulă la evenimentele exterioare, care par a 
rămâne în mare măsură străine subiectului. Inexpresivitatea mimico- 
pantomimică este caracteristică. 

Hipertimiile reprezintă o creştere a încărcăturilor afective, 
antrenând variaţii importante ale eutimiei, activității şi comportamentului. 

Anxietatea — a fost definită de P. Janet ca teamă fără obiect, 
manifestată prin nelinişte psihomotorie, modificări vegetative şi disfuncţii 
comportamentale. 


/ N 
N 
/ Psihoze \ 
/ disociative \ 
/ Schizofrenie \ 
-_AR 7". 
/ N 
/ N 
/ N 
/ Psihoze i 
/  non-disociative DN 
/(maniaco-depresia, paranoia) 


/ Depresia non-psihotică N 
£ X 
/ N 
/ X 
/ Fobii - Obsesii - Isterie b: 
/ Hipocondrie - Tulburári somatoforme N 
/ Ae 
n A 
/ ANXIETATEA * 


Anxietatea are caracter de potentialitate, deformánd tráirea 
prezentá in raport cu viitorul presimtit ca ostil si predeterminat ca atare. 

Anxietatea este atât de întâlnită de-a lungul vieţii, contribuie la 
activarea mecanismelor de alertă ale organismului şi la pregătirea pentru 
acțiune. Astfel, în faţa unei situaţii nou apărute, anxietatea îl ajută pe om 
să se adapteze mai bine. Anxietatea, teama şi instinctul de a fugi sunt 
mecanisme de apărare împotriva unui pericol. Temerile nu mai sunt 
considerate normale când ele devin cvasipermanente şi impietează asupra 
vieții cotidiene. Anxietatea patologică este distinctă fata de nelinistea sau 
teama obişnuită, resimțită de orice subiect în fata unei situaţii noi sau cu 
un grad de dificultate sporit, al cărui răsunet asupra activității este pozitiv 
(concentrare, mobilizare a forțelor). 

Anxietatea prezintă următoarele caracteristici: 

— este nemotivata; 

— se referă la un pericol iminent şi nedeterminat, fata de care 

apare o atitudine de aşteptare (stare de alertă); 

— este însoţită de convingerea neputinței şi dezorganizarii în 
fata pericolului; 

— asocierea unei simptomatologii vegetative generatoare de 
disconfort somatic; se declanşează astfel un cerc vicios prin 
care anxietatea se autointretine. 

Anxietatea se întâlneşte în următoarele circumstanţe patologice: 
în reacții de intensitate nevrotică şi psihotică, în neurastenii, în alte 
nevroze, în stări depresive, în psihoze, în sindromul de abstinenta la 
toxicomani, în debutul psihozelor presenile şi dementelor. 

Anxietatea nevrotica — toate stările nevrotice au ca element 
comun prezența anxietátii, care ocupă de obicei un loc important în 
tabloul simptomatologic. 

Anxietatea psihotică — apare fie ca însoțitor al depresiei, fie indepen- 
dentă de aceasta ca în schizofrenie şi psihozele organice. Ea determină 
perturbări vegetative majore, ale instinctului alimentar şi ritmului hipnic. 

Raptusul anxios — poate apare în reacții acute de şoc sau psihoze, 
ca o izbucnire impulsivă, manifestată printr-o bruscă şi intensă accentuare 
a stării anxioase, bolnavul putând face tentative suicidare sau, mai rar, 
acte heteroagresive. 

Echivalente somatice ale anxietatii — recunoaşterea acestor semne 
facilitează evidențierea anxietatii, mai ales atunci când participarea bolna- 
vului, dintr-un motiv sau altul, este redusă. Aceste semne sunt legate de 

excitarea sistemului nervos simpatic: paloarea feţei, mimică tensionată, 
midriază, uscăciunea gurii, valuri de transpiratie, tremor fin al extremită- 
tilor, tahicardie, extrasistole, jenă precordială, anorexie, crampe abdomi- 
nale, diaree, tahipnee, senzaţie de constrictie toracică, mictiuni imperioase 
şi frecvente, insomniile de adormire, creşteri tensionale, hiperglicemie şi 
hiperlipemie. 


TTE MANIFESTĂRI CLINICE 
SIMPTOMULUI 
PSIHICE iritabilitate 
anxietate anticipatorie 
concentrare insuficientă 
gastrointestinale gură uscată 
dificultate de deglutitie 
respiratorii inspir dificil 
senzație de constrictie 
SOMATICE IOracieă 
cardiovasculare palpitatii 
genito-urinare insuficienta erectiei 
disconfort menstrual 
neuromusculare tremurături 
dureri musculare 
TULB. DE SOMN | insomnie 
ALTELE Ei ie 
idei obsesive 


Tulburările anxioase (conform clasificării DSM-IV): 


= Tulburările anxioase fobice (fobia specifică, fobia socială, agorafobia); 
= Atacuri de panică; 

= Tulburarea anxioasă generalizată; 

= Tulburarea obsesiv-compulsiva; 

=> Reacţia acută la stres; 


=> Tulburarea de stres posttraumatică. 

Depresia — definiția de cea mai largă generalitate consideră 
depresia ca o prăbuşire a dispozitiei bazale, cu actualizarea trăirilor 
neplăcute, triste şi amenințătoare. Puternica participare afectivă, trăirea 
profundă a acestei stări, antrenarea comportamentală consensuală sunt tot 
atâtea argumente pentru a considera depresia o hipertimie negativă. 

Aşa cum a fost definită anterior, depresia se referă la ,,depresia- 
simptom” şi definiția nu este decât scolastică, deoarece, în realitatea 
practică, depresia apare ca sindrom sau entitate nosologică. 

În cele ce urmează, ne vom referi la acest al doilea aspect 
(sindrom), pe care-l vom defini, aşa cum fac şi alti autori, operational, 
componentele sale fiind răsunetul ideativ, comportamental şi somatic al 
tulburării afective. 

Sindromul depresiv are drept componente definitorii dispoziția 
depresivă, încetinirea proceselor gândirii şi lentoare psihomotorie, la care 
se adaugă o serie de simptome auxiliare de expresie somatică. Dispozitia 
depresivă este trăită ca „tristeţe vitală” (K. Schneider), pierderea senti- 
mentelor, golire şi nelinişte interioară, conținut perceptual cenuşiu, 
nebulos uneori. 

Încetinirea proceselor gândirii este exprimată de monoideism, 
incapacitate decizională, conținut depresiv, ruminatii. Ideatia poate lua 
forma ideilor delirante cu caracter de autocazare, vinovăţie, inutilitate, 
ruină etc. Depresivul trăieşte o stagnare a timpului intim imanent, care se 
desincronizează de timpul real; această oprire a timpului trăit marchează 
ansamblul tulburărilor depresive, bolnavul prezentând o incapacitate de 
acţiune autentică (A. Tatossian). 

Lentoarea psihomotorie este caracterizată de încetinirea 
mişcărilor, scăderea expresiei şi mobilității mimice (hipo sau amimie), 
dificultate de verbalizare, tendinţa de a se complace în activități fără scop 
(inerție psihomotorie). 

Simptome auxiliare de expresie somatică: se traduc printr-o 
tulburare a sentimentelor vitale (a vitalitatii) — astenie, lipsă de vigoare 
fizică, insomnii, anorexie şi scădere în greutate, tulburări ale dinamicii 
sexuale. 

Tulburările somatice sunt legate de hiperactivitatea simpatică 
dublată de inhibitia parasimpatică: hiposalivatie, dureri epigastrice, 
meteorism, constipatie sau diaree, greutăți în respiraţie, disconfort 

precordial, tulburări de ritm cardiac, extrasistole, amețeli, cefalee, dureri 
difuze în regiunea tractului uro-genital. 

Depresia este cel mai frecvent întâlnit fenomen psihopatologic în 
practica psihiatrică şi nu numai în aceasta. 

Kielholz stabileşte o clasificare în care îmbină criteriul nosologic 
cu cel etiologic. Se descriu astfel: 

— depresii somatogene: organice, simptomatice; 

— depresii endogene: schizoafective, bipolare, unipolare, 

involutionale; 

— depresii psihogene: nevrotice, depresia de epuizare, reactive. 

După gradul de intensitate a depresiei, se poate descrie o depresie 
nevrotică şi o depresie psihotică. 

Depresia de intesitate nevrotică este declanşată psihogen şi se 
manifestă sub aspectul unor stări de tristețe prelungită, lipsă de inițiativă, 
intolerantă la frustrare, scăderea apetitului alimentar, insomnii, tulburări 
de dinamică sexuală, iritabilitate, la care se adaugă anxietatea. Depresia 
nevrotică apare în reacţiile de intensitate nevroticá, ,neurastenie, nevroza 
depresivă, în decompensările personalităților psihastene, isterice, afective, 
în stări de epuizare şi depresiile simptomatice. 

Depresia de intensitate psihotică — în depresia psihotică, fiecare 
din elementele constitutive ale sindromului depresiv ating intensitatea 
maximă, modificând personalitatea şi comportamentul în sens psihotic. 

Dispozitia depresivă este trăită ca un vid, ca o lipsă totală a 
contactului şi rezonantei afective cu lumea, pe care subiectul o resimte 
dureros: această „anestezie afectivă” se manifestă ca un veritabil baraj în 
fata exprimării sau perceperii sentimentelor proprii, care-l duce la 
pierderea interesului pentru lucruri şi oameni. 

Încetinirea proceselor gândirii se manifestă prin bradipsie şi 
sărăcirea conținutului ideativ, incapacitate de evocare şi sinteză, 
hipoprosexie; asociaţiile sunt dificile, imaginaţia redusă, hipermnezie 
selectivă însoţită de ruminatii. Producția verbală traduce în mare măsură 
inhibitia intelectuală, fiind încetinită, ajungând uneori până la mutism. 
Scăderea performanţelor intelectuale, prezența anesteziei psihicei 
generează depresivului sentimente de autodepreciere şi durere morală. 
Acestea vor genera, la rândul lor, idei de autoacuzare, inutilitate, care 
deschid calea către ideile suicidare şi trecerea la act. Nemaiputându-şi 

imagina viitorul, pacientul pierde orice dimensiune a realităţii, are stări de 
derealizare şi depersonalizare. 

Pe plan psihomotor, pacientul poate prezenta o inhibitie 
profundă, mergând până la imposibilitatea de a se deplasa; activitatea 
spontană este redusă la minimum. 

Atunci când depresia se însoţeşte de anxietate, tensiunea psihică 
insuportabilă se poate manifesta printr-o nelinişte motorie, agitație, 
atingând paroxismul în raptusul depresiv, care se însoţeşte de acte 
impulsive, auto- si, mai rar, heteroagresive. Complicatia cea mai de temut 
a depresiei este suicidul domeniu căruia îi vom dedica o atenție deosebită. 
(vezi suicidul). 

Depresia mascată — termenul se foloseşte de la sfârşitul anilor 
'20, fiind aplicat de Lange depresiilor endogene, cu dominantă 
copleşitoare a simptomelor fizice. Observațiile ulterioare au stabilit 
existența lui şi în depresiile psihogene. În 1973, este definit ca „boală 
depresivă în care simptomele somatice ocupă primul plan sau în care 
simptomele psihice sunt în planul secund (ca substrat)“. 

Disforiile sunt stări dispozitionale de tip depresiv asociate cu 
disconfort somatic şi excitabilitate crescută. Agresivitatea şi impulsi- 
vitatea subiectului este crescută, determinând uneori un comportament 
coleros; la acestea se adaugă deseori logoreea şi anxietatea. Se întâlneşte 
în stările psihopatoide (posttraumatice, postencefalitice, toxice), comitia- 
litate, stările mixte din psihozele afective. 

Euforia — este reprezentată de o creştere a dispozitiei având o 
tonalitate afectivă pozitivă, expansivă (hipertimie pozitivă). Ca şi în cazul 
depresiei, trebuie operată o distincţie între euforia (veselia) normală şi cea 
simptom patologică. 

Ca şi depresia, cea de a doua nu apare izolată, ci în cadrul unui 
sindrom a cărui bază psihodinamică este sindromul maniacal. 

Sindromul maniacal are drept componente definitorii dispoziția 
euforică, accelerarea proceselor gândirii, excitație psihomotorie, la care se 
adaugă o serie de simptome de expresie somatică. 

Dispozitia euforicá este caracterizată prin bucuria de a trai, 
optimism debordant, sentimente de omnipotenta şi încredere nelimitată in 
forțele proprii. Toate acestea se însoțesc aproape întotdeauna de o vie 
excitație erotică, contrastând uneori cu comportamentul anterior al 
subiectului, cu vârsta, cu date biologice obiective. Dispozitia euforica are 

o mare labilitate spre deosebire de cea depresivă, bolnavul trecând rapid 
de la bucurie la stări de plâns, furie şi chiar agresivitate. Accelerarea 
proceselor gândirii se manifestă prin accelerarea ritmului gândiri 
(tahipsihie), accelerarea reprezentărilor mentale, fugă de idei, cu asociații 
de idei superficiale făcute într-un mod elementar (asonanta, rime, jocuri 
de cuvinte), hipoprosexie cu aparentă hiperprosexie spontană. Exaltarea 
imaginativă dă naştere unor adevărate producții pseudodelirante — idei de 
invenţie, de grandoare, mistice, în care însă bolnavul nu crede cu 
seriozitate. Limbajul reflectă dezorganizarea gândirii maniacale, abundă 
în jocuri de cuvinte, onomatopee, ironii inlantuite la întâmplare într-un 
flux continuu. 

Sindromul hipomaniacal este o formă atenuată, benignă a sin- 
dromului maniacal. A fost uneori descris ca unul din polii personalităților 
afective. 

Tulburări ale dinamicii dispozitionale sunt fluctuațiile pe care 
le suferă dispoziția, schimbările de tonalitate de la un interval de timp la 
altul, care sunt, după unii autori, date genetice care se înscriu ca specifice 
în nota personală, individuală. Stabilitatea emoțională, scăzută la copil, se 
desăvârşeşte pe măsura maturizării atingând nivelul optim al adultului. 

Rigiditatea afectivă este reprezentată de conservarea în timp, 
contradictorie cu schimbările obiective, situationale, a unei structuri 
afective. Aceasta se traduce in principal printr-o disfunctie majoră a 
personalității, antrenând o „rigidificare” a sistemului de credințe şi valori, 
motivații etc., care duc la o echilibrare neadecvata la solicitările externe. 
Se întâlneşte la unele personalități dizarmonice. 

Labilitatea emoțională se caracterizează prin variaţii dispo- 
zitionale frecvente, lipsite de contextualitate sau, dimpotrivă, fiind legate 
doar de starea afectivă a celor din jur (poikilotimie). Se întâlneşte în 
stările maniacale, oligofrenii, hipertiroidii, debutul unor demente, PGP, la 
unele personalitati dizarmonice (isterice, afective). 


Tulburări ale emoţiilor elaborate 


Paratimiile — modificări predominant calitative ale emoţiilor 
elaborate, caracterizate prin neadecvarea extremă în raport cu contextul 
situational al dispozițiilor, sentimentelor, trăirilor afective. Se întâlnesc în 
stări reactive, psihoze schizofrenice, tulburări de involutie, parafrenie. 

Inversiunea afectivă se manifesta ca o schimbare a 
sentimentelor, pozitive, fireşti, avute de subiect anterior îmbolnăvirii fata 
de persoane apropiate din familie. Se întâlneşte în schizofrenii, parafrenii, 
delirul de gelozie şi rar în paranoia. 

Ambivalenta afectivă constă în trăirea simultană a două senti- 
mente antagoniste (dragoste-ură, dorintá-teamá) într-un amestec indes- 
tructibil. Se întâlneşte în schizofrenie şi uneori în tulburările involutive. 


Fobiile 

Fobia e definită ca o reacție somatică şi psihologică fata de 
obiecte/situatii ce provoacă frica, mai degrabă decât de obiectul însuşi. 

Simptomele incluse în fobie: 

a) victima simte brusc o panică persistentă şi fără cauză, oroare, 

teroare într-o situaţie care nu prezintă pericol; 

b) persoana recunoaşte că teama depăşeşte limitele normale şi 

este o ameninţare în fata unui pericol; 

c) reacţia fobică este automata, necontrolabilă şi persistentă şi 

interpune gândurile persoanei ca un baraj faţă de ameninţări, 

pericole imaginare; 

d) apar reacții fizice (vegetative) de însoţire: palpitatii cardiace, 

respirație superficială, tremor etc.; 

e) persoana fuge de teama unor obiecte/situatii. Precautia de a le 

evita poate altera procesul de muncă, relaţiile sociale şi necesită o 

consultatie psihiatrica. 

Frica specifică, intensă declanşată de un obiect sau o situație, 
care nu au prin ele însele un caracter periculos, fobia are un caracter 
irațional recunoscut ca atare şi care nu poate fi controlat volitiv. Proiecţii 
ale anxietátii, fobiile pot invada oricare din obiectele şi situațiile realității 
de care experiența individuală se leagă într-un mod oarecare. Astfel, după 
Mallet relicvele fricilor din prima copilărie sunt fobiile de animale mari, 
iar cele din a doua copilărie — de animale mici şi insecte. Daca în cazul 
anxietatii teama nu avea obiect, în fobie ea capătă caracter specific 
(formă, nume, localizare). 

Considerăm clasificarea lor în cadrul tulburărilor de afectivitate 
ca pertinentă şi corespunzătoare conținutului psihopatologic dominant. 
Fobiile au fost denumite cu echivalente greceşti (Pitres şi Regis). 

O încercare de sistematizare după conţinutul lor este cel putin 
temerară, ca orice încercare de sistematizare a lumii reale ca întreg. 

Le vom nota pe cele mai frecvente: de locuri, spațiu, de contacte 
interumane, de animale, de boli. Tipurile de fobie definesc cauza reacției 
şi modul de evitare. Fobia se poate dezvolta după un atac de panică. 
Alteori, pacienții cu fobie nu au avut niciodată un atac de panică. 

Agorafobia este teama de a fi singur în orice loc sau situaţie din 
care persoana crede că este greu să evadeze sau din care este greu să fie 
ajutat, dacă s-ar afla în primejdie. 

Pacienţii evită străzile circulate, teatrele, bisericile. Uneori, ei pur 
şi simplu nu îşi părăsesc casa. 2/3 din bolnavii cu agorafobie sunt femei. 
Se pare că există anxietate sau alcoolism la alți membri de familie. 
Majoritatea simptomelor apar între 18-35 de ani, cu debut brusc sau 
progresiv. Majoritatea agorafobiilor apar după unul sau mai multe atacuri 
de panică „spontane”. Aceste atacuri par că apar la întâmplare şi în situații 
fără pericole, aşa încât nu pot fi anticipate, nu li se cunoaşte factorul 
declanşator. De aceea pacienții se tem de un nou atac de panică în mod 
anticipativ. De aceea, ei evită să mai meargă în locuri sau situații unde ei 
ştiu că a apărut un atac de panică. Bolnavii cu agorafobie dezvoltă şi 
depresie, oboseală, tensiune, alcoolism, obsesii. 

Fobia socială este teama iraţională şi evitarea de a se afla în 
situaţia în care activitatea propriei persoane poate fi urmărită de alții, de 
teamă de a nu fi umilit, ca de exemplu: semnarea unei cărți de credit, 
luarea unei cafele, luarea unei mese. Cea mai frecventă este teama de a 
vorbi în public, chiar şi în fața unui grup restrâns. Ea apare egal la bărbați 
şi femei, în general după pubertate şi are vârful după 30 de ani. 

Fobii speciale. Cea mai întâlnită fobie specială este teama de 
animale, în special de câini, insecte, şoareci, şarpe. Altă fobie specială 
este claustrofobia (teama de spatii închise) si acrofobia (teama de 
înălțime). Majoritatea fobiilor speciale apar în copilărie şi apoi dispar. La 
adult se pot remite fără tratament. Apar mai mult la femei. 

La această clasificare putem adăuga pantofobia care desemnează 
o teamă difuză provocată de orice obiect sau eveniment, întâlnită în 
nevroza anxioasá şi în delirurile alcoolice acute şi subacute. Fobiile pot fi 
considerate normale la copii dacă rămân discrete, la debilii mintali (nu au 
aceeaşi semnificație), dar devin patologice în: nevroza fobică, la 
personalitatea psihastenică decompensată, în psihoze depresive, debutul 

schizofreniilor şi în bolile psihice ale involutiei. Conduitele de evitare 
sunt comportamente menite să asigure evitarea situației fobice de către 
subiect, deoarece acestea îi provoacă trăirile anxioase neplăcute. 
Menţionăm totuşi că aceste conduite de evitare au un caracter limitat, 
bazându-se numai pe posibilitatea anticipativă a subiectului în legătură cu 
situaţia fobogenă. 


Extazul 

Este o stare paroxistică de bucurie intensă, în timpul căreia 
subiectul rupe comunicarea cu mediul, însoțită de o pantomimică 
exprimând această trăire inaccesibilă celorlalți. Se întâlneşte în isterie, 
oligofrenie, deliruri cronice cu tematică mistică, schizofrenie, epilepsie. 
Este necesar a nu fi etichetat greşit extazul psihogen — reacția de bucurie 
la o mare reuşită care, de asemenea, rupe comunicarea cu mediul 
întocmai ca o secusă. 


2.10. Comportamente agresive extreme 


AGRESIVITATEA CA SIMPTOM. CADRU CONCEPTUAL 


În majoritatea tulburărilor psihice se înregistrează o creştere a 
agresivitatii reflectată în comportamentul subiecților. Dintre comporta- 
mentele agresive obişnuite care reflectă creşterea ostilitátii fata de ceilalți 
se notează tendinţa la contrazicere, umilire, jignire, desconsiderare, 
realizată prin cuvinte care rănesc atitudinea amenințătoare sau chiar acte 
de violenţă (BERNARD P., TROUVE S., 1977). În timpul unor afecţiuni 
psihice de tipul tulburărilor de dispoziție, psihozelor acute, psihozelor 
cronice, dementelor, psihozelor organice, în special a epilepsiei creşterea 
actelor agresive este cvasiconstantă fie că agresivitatea se îndreaptă contra 
celorlalți, sau chiar asupra subiectului sub forma unor acte autoagresive. 


IPOSTAZE CLINICE ALE AGRESIVITATIL 


În tulburările de personalitate se înregistrează acte de agre- 
sivitate şi de autoagresivitate, în special la personalitățile dissociale, la 
personalitățile borderline şi la personalitățile emotional-instabile. De 
asemenea, de regulă creşte agresivitatea în tulburarea de personalitate de 
tip organic. 

O agresivitate crescută se înregistrează la perverşii sexuali de 
tip sadic care fac să sufere moral sau fizic partenerul erotizând durerea. 

Unii psihopatologi au încercat să descrie chiar o tulburare de perso- 
nalitate de tip sadic care s-ar defini printr-un tip de comportament per- 
sistent dominat de „cruzime, de comportament agresiv şi umilitor, care 
apare devreme în viata adultă” (H.I. Kaplan, B.J. Sadock, J.A. Grebb, 
1994). 

În tulburările dispozitionale de tipul depresiei majore sau 
excitatiei maniacale se pot înregistra acte de agresivitate extrema sub 
forma unor raptusuri. O altă formă de agresivitate extremă este aşa 
numita furie maniacală — stare de excitație extremă — care poate apărea în 
episoadele maniacale. 

În psihozele acute în timpul stărilor confuzionale se pot 
înregistra acte grave de violenţă în special în intoxicatiile acute cu alcool 
(beţie acută, beţia patologică) sau deliriumului tremens. De asemenea, 
comportamentul toxicomanic este marcat de violenţă şi agresivitate, 
unele din droguri crescând mult agresivitatea individului (haşiş, ecstasy, 
LSD). 

În schizofrenie şi în alte deliruri cronice pot fi notate acte de 
agresivitate care au acelaşi caracter incomprehensibil şi nemotivat ca tot 
restul bolii. Agresivitatea poate fi îndreptată împotriva celorlalți, dar şi a 
subiectului însuşi. În schizofrenie manifestările agresive sunt marcate de 
caracterul bizar, straniu, înfricoşător şi se derulează mecanic fără 
participarea emoțională a subiectului. Caracterul simbolic al actelor de 
autoagresiune este, de asemenea, caracteristic schizofreniei: castrare sau 
emasculare, mutilare sexuală, enucleerea globilor oculari. 

Agresivitatea din epilepsie se manifestă atât episodic sub forma 
unor acte explozive (agresiuni sexuale, incendieri, furturi, fugi) sau prin 
aşa-numita furie epileptică, conduită agresivă marcată de o violenţă 
sălbatică, cât şi ca o atitudine de fond care marchează majoritatea rela- 
tiilor cu ceilalți. 

În întârzierea mintală agresivitatea creşte într-un raport invers 
cu nivelul inteligenţei, fiind cu atât mai mare cu cât acesta este mai 
scăzut. Agresivitatea debililor mintali este rezultatul deficitului de control, 
lipsei de modulație fata de oscilatiile dispozitionale, tendinței de a se 
confuzii între dorinţă şi trăire, frustrărilor permanente la care este supus 
deficient (BERNARD, P.). Actele hetero şi autoagresive ale debililor 

mintali pot avea caracter exploziv sau vindicativ şi pot fi deosebit de 
grave. 

În circumstanţele organice ale îmbătrânirii şi senilitátii există o 
creştere bazală a agresivitatii, uneori reprezentând un prim simptom care 
anunţă dementa. În demente se observă numeroase reacții agresive de tip 
clastic. 


2.11. Suicidul 


Definiţie. Cadru conceptual 

Suicidul (de la sui = de sine şi cidium = omorâtor) semnifică 
„orice caz în care moartea rezultă direct sau indirect dintr-un act pozitiv 
sau negativ, făcut de victima însăşi, care ştie că trebuie să producă acest 
rezultat” (E. Durkheim). 

Noţiunea de suicid tinde să fie înlocuită cu cea de conduită 
suicidară, care înglobează suicidul reuşit, tentativele suicidare, ideile de 
sinucidere, sindromul presuicidar. Substituirea probabilului şi posibilului 
cu neantul, cu nonsemnificativul, demonstrează că sinuciderea nu este o 

Suicidul comportă şi o definiție operational-psihologica in 
virtutea căreia „Suicidul este un act uman de încetare din viata, 
autoprodus şi cu intenție proprie” (E.S. Shneidman, 1980). Problematica 
suicidului a fost dintotdeauna disputată de filosofie, psihologie, sociologie 
şi medicină. Cel mai important studiu despre suicid este, fără îndoială, 
„Le Suicid” (1897) al lui Emile Durkheim. Biberi consideră că 
sinuciderea trebuie privită sub o triplă incidență: biologică, psihologică şi 
socială, ca „un act care presupune devierea unuia dintre instinctele cele 
mai puternic înrădăcinate ale structurii biologice”. Sensul sinuciderii, 
după acelaşi autor, ar fi de „negaţie şi catastrofă”, întrucât se revine la o 
negare a instinctului vital, într-un moment existenţial resimţit de persoană 
ca dramatic şi fără nicio altă ieşire (de exemplu, aflarea diagnosticului 
unei boli incurabile, care generează nu numai suferință, ci şi sentimentul 
transformării subiectului dintr-un om activ, într-un infirm; considerându- 
se inutil, o povară pentru familie şi societate, el găseşte în suicid singura 
soluţie de evitare a suferinţei). Deşi, la prima vedere ar părea paradoxal, 
s-a observat că rata sinuciderilor scade în situații limită — calamitati 
naturale, război, prizonierat etc. Explicaţia ar consta în faptul că în aceste 
situaţii, pe lângă creşterea sentimentului de coeziune umană, pe prim plan 

se înscrie lupta pentru supraviețuire, instinctul de autoconservare deve- 
nind predominant. 

Ca act autodistructiv definitiv, sinuciderea a fost analizată de 
diferiți autori în funcție de numeroase criterii, s-au luat în consideraţie 
aspectul libertăţii şi aspectul etic, aspectul psihiatric şi cel social, aspectul 
ereditar şi cel profund pulsional. 

Din perspectivă psihiatrică, A. Delmas face distincţia între 
pseudosinucidere şi sinucidere veritabilă. Din prima categorie fac parte: 
mortile accidentale, reacțiile suicidare din timpul episoadelor confu- 
zionale (ex., din demență), sinuciderea prin constrângere (ex., sacrificiul 
impus sclavilor), sinuciderea care scapă individul de durere sau de o 
postură defavorabilă, sinuciderea „etică” (din raţiuni morale), in care 
moartea este într-un fel sau altul impusă, fără ca persoana să aibă propriu- 
zis dorinţa de a muri, ci de a scăpa de o anumită realitate. În a doua 
categorie — sinuciderea veritabilă — individul simte dorinţa de moarte, fără 
vreo obligație etică sau de altă natură. Deoarece omul este guvernat, din 
punct de vedere biologic, de instinctul de conservare, rezultă că 
sinuciderea veritabilă vine în opoziţie cu instinctul de conservare, fiind 
deci o manifestare patologică. Se vorbeşte în acest caz despre ,,vointá" în 
alegerea sinuciderii care caracterizează adevărata conduită suicidară. 

Deshaies consideră că sinuciderea nu este provocată de un singur 
factor, ci reprezintă un comportament specializat, ca oricare altă atitudine 
umană, cu un determinism multiplu. Concepţia psihanalitică (Freud, 
Friedman, Garman, Szondi) consideră ca factor central în etiologia 
sinuciderii relaţia dintre pulsiunea autoagresivă şi cea heteroagresiva (se 
sinucide acea persoană care, inconştient, doreşte moartea cuiva). Freud 
leagă sinuciderea de starea de melancolie, pe care o defineşte, din punct 
de vedere psihanalitic, ca fiind o depresie profundă şi dureroasă, în care 
încetează orice interes pentru lumea exterioară, cu pierderea capacităţii de 
a iubi, datorită diminuării sentimentului stimei de sine. În concepția lui, 
această depresie generează autoînvinuiri, autoinjurii, toate cu semnificaţii 
autodistructive, mergând până la desființarea persoanei de către ea însăşi. 
La baza melancoliei, Freud pune existența a trei condiții: pierderea 
obiectului, ambivalenta si regresiunea libidoului Eului. Astfel, subiectul 
pierde obiectul investirii sale libidinale, libidoul fiind obligat să renunțe la 
legăturile care există între el şi obiect. Melancolicul, fără a avea conştiinţa 
acestei pierderi, este în permanență trist, având o diminuare importantă a 

stimei de sine şi se complace în această stare. Autoînvinuirile şi 
autodistrugerea reprezintă, de fapt, denigrarea şi învinuirile adresate 
obiectului pierdut. Prin identificarea cu obiectul, învinuirile se deplasează 
de la obiect la subiectul însuşi; eliberat de obiectul de investiţie, libidoul 
nu se deplasează spre alt obiect, ci se retrage în Eu; identificarea agresivă 
cu obiectul angajează un proces (sau revine la un mecanism) pe care 
Freud îl va numi mai târziu introiectie şi pe care Szondi îl va relua în 
teoria sa despre analiza destinului. Introiectia se realizează în cazul în care 
există o puternică fixatie asupra obiectului, dar o slabă rezistență a 
investiţiei libidinale. Eul nu se poate restructura de aşa manieră încât să 
deplaseze energiile libidoului asupra altui obiect, de aici rezultând o 
dificultate a alegerii obiectuale, care regresează spre narcisism. Pierderea 
obiectului dezvăluie fenomenul de ambivalență. Aceasta constă în 
existența, în cadrul unei relaţii (în special cea erotică), a două componente 
majore (dragostea şi ura), prima fiind conştientă, a doua inconştientă. Prin 
pierderea obiectului, componenta negativă (ura) este eliberată şi se 
refugiază în Eu care are tendința de autodistrugere. Eul nu se poate 
distruge în virtutea unei returnári a investiţiei libidinale obiectuale decât 
dacă se tratează pe el însuşi ca obiect, dacă este capabil să întoarcă spre el 
însuşi ostilitatea îndreptată spre obiect (ostilitatea reprezintă reacția 
primitivă a Eului împotriva lumii exterioare). Melanie Klein vorbeşte 
despre o relaţie profundă care ar exista între depresie şi paranoia, relaţie 
care îşi află expresia în două faze succesive, cu originea în primele stadii 
libidinale (oral si anal): faza paranoidă sau anxietatea persecutorie şi faza 
melancolică sau anxietatea depresivă. Simultan cu dorința de a încorpora 
obiectul există teama de a fi încorporat (distrus) de obiect, ceea ce 
provoacă dorința de a distruge obiectul, caracteristică stării paranoide; 
această dorință antrenează însă teama de obiect şi, deci, dorința de a-l 
întregi, restaura, caracteristică melancoliei. Între teama de a fi distrus ŞI 
teama de a distruge, persoana trăieşte un conflict interior care conduce, în 
ultimă instanță, la autodistrugere. Szondi defineşte „sindromul suicidal” 
în care se pot regăsi cele trei condiţii ale lui Freud (pierderea obiectului, 
ambivalenta şi regresiunea libidoului Eului). Persoana realizează, in 
concepția lui Szondi, un ataşament ireal față de un obiect deja pierdut, 
pierdere pe care o respinge, menținând fixatia la obiect, ajungând într-o 
stare de izolare şi solitudine. Eul manifestă tendinţe vindicative şi 
agresive fata de obiectul care l-a abandonat; acest obiect nemaiexistand, 

Eul reîntoarce agresivitatea asupra lui însuşi, de aici rezultând ca soluție 
tentativa de sinucidere. 

În ceea ce priveşte epidemiologia suicidului, ştim că suicidul 
ocupă un important loc 4 între cauzele de deces după bolile cardio- 
vasculare, neoplasme, accidente. 

În grupa de vârstă 15-19 ani, suicidul reprezintă a doua cauză de 
deces după accidente. Rata suicidului diferă mult de la tara la tara, de la o 
cultură la alta. Indiferent însă de regiunea geografică, suicidul constituie o 
importantă problemă de sănătate publică. Literatura de specialitate 
vorbeşte de aşa numitele „valuri” sau „epidemii” de suicid. Practic, nu 
există momente în care rata suicidului să crească elocvent, ci momente în 
care se vorbeşte mai mult despre suicid. 


Instante ale fenomenului suicidar 


G. Ionescu descrie mai multe instante ale fenomenului suicidar: 

Ideea de suicid veleitară reprezintă o dorinţă tranzitorie de 
autodistrugere, cu proiecția teoretică a actului fără punerea sa în practică, 
dorința fiind generată numai de încărcătura afectivă de moment. 

Santajul cu suicidul — apare la persoanele cu o structură psihică 
labilá sau la persoane cu un coeficient scăzut de inteligență cu scopul de a 
obține mai multe drepturi, un plus de libertate. ÎI întâlnim mai frecvent la 
femei şi adolescenți. 

Tentativele suicidare sunt sinucideri ratate din motive tehnice 
(mijloace de sinucidere inadecvate sau fortuite, intervenţia unor persoane 
străine). Datele statistice arată însă că există diferențe semnificative în 
ceea ce priveşte vârsta şi sexul celor cu tentativă de suicid. 

Tentativa suicidară pare a avea cel mai adesea semnificaţia unei 
nevoi crescute de afecțiune şi atenție din partea anturajului fata de care 
subiectul se simte izolat, subestimat, respins. Tentativa de sinucidere 
poate fi repetată. Există aproximativ 18 tentative suicidare pentru fiecare 
suicid. Nu se poate prezice cu certitudine care dintre pacienţii cu ideatie 
suicidară vor trece la act. Pentru a facilita însă o intervenție adecvată, 
trebuie evaluat riscul suicidar analizînd factorii de risc pentru suicid şi 
starea psihică a individului. Tentativele suicidare sunt de 8-9 ori mai 
frecvente la tineri, de 10 ori mai frecvente la adolescenți. 40% dintre 
bărbați şi 80% dintre femei au avut anterior tentativei o situație 
conflictuală. Tentativele suicidare se desfăşoară mai ales vesperal, spre 

deosebire de suicidul autentic care este mai frecvent matinal. Tentativa de 
suicid ar putea fi înscrisă pe o axă cu un pol reprezentând aspectul veleitar, 
de şantaj, la celălalt pol aflându-se impulsiunea de suicid. Orice tentativă 
suicidară trebuie însă privită cu multă atenție, deoarece poate reuşi. 

Sindromul presuicidar a fost descris de Ringel ca fiind 
caracterizat prin restrângerea câmpului de conştiinţă şi afectivității şi 
înclinația către fantasmele suicidului. Multi autori susțin dificultatea 
punerii în evidență a sindromului presuicidar, unii atribuindu-l unei 
predispozitii de ordin caracterial. 

Suicidul disimulat (travestit) este o acoperire, o disimulare a 
actului suicidar sub aspectul unui accident. Individul alege această 
modalitate de a se sinucide pentru a nu-şi culpabiliza rudele şi prietenii 
sau pentru a-i proteja de reacția anturajului. 

Raptusul suicidar este rezultatul unei tendinţe greu reprimabile 
de dispariţie, a unui impuls nestăpânit. Persoana „se aruncă în suicid”, 
folosind orice mijloc are la îndemână. 

Suicidul cronic (parasuicidul) constituie de fapt echivalentele 
suicidare, din care menţionăm automutilările, refuzul alimentar, refuzul 
tratamentului, conduitele de risc şi aşa-numitele sinucideri cronice 
(alcoolismul şi toxicomaniile), ele asemănându-se prin caracterul simbolic, 
prin tendinţa la autodistrugere cu comportamentul suicidar, dar realizând o 
deturnare a actului greu explicabilă pentru ceilalți şi chiar pentru sine. 
Termenul de parasuicid a fost introdus de Norman Kreitman în 
monografia sa „Parasuicide” apărută în 1970. Se presupune că un episod 
parasuicidar desemnează un individ cu mecanisme reduse de inhibitie a 
autoagresiunii, fiind astfel capabili să acționeze în sensul oricăror impulsuri 
suicidare care pot surveni. În 1979, Morgan a sugerat introducerea 
termenului de autoagresiune deliberată, incluzând aici atât intoxicatiile cu 
medicamente sau substanţe chimice, cât şi automutilarea. 

Conduita suicidará presupune organizarea comportamentului în 
vederea acestui scop, un fel de „regie” a actului suicidar. Individul îşi 
vizitează locurile din copilărie, foştii prieteni, îşi scrie testamentul după care 
se sinucide. 

Suicidul în doi (suicidul dual) 


Poate îmbrăca mai multe aspecte: 
e Poate fi considerat o formă de suicid altruist. Stricto senso, exprimă 
situația în care cei doi sunt de acord să se sinucidă împreună. 

e Fiecare partener se poate sinucide separat. 
e Bolnavul reuşeşte să îşi convingă partenerul/partenera să „îl 
urmeze în moarte”. 


Suicidul colectiv 

Astfel de cazuri au un grad crescut de sugestibilitate şi un 
inductor persuasiv, carismatic, cu un plus cognitiv. ,,Contagiunea” 
suicidară se bazează frecvent pe convingeri religioase sau culturale, 
conform cărora moartea ar avea un rol eliberator. 


Conduitele pseudosuicidare (falsele suiciduri) 

Din definiția suicidului citată de noi, rezultă că se consideră ca 
atare acest act, atunci când subiectul îi evaluează consecințele. Implicit, 
nu vor fi cuprinse în această categorie decesele survenite în timpul stărilor 
confuzionale (care sunt accidentale), sinuciderea halucinatorie imperativă 
din stările crepusculare epileptice şi cea din stările dementiale. 


Factori de risc pentru suicid 


Factori socioeconomici 

Suicidul apare în situații de criză acută, şomaj, faliment. 
Sărăcirea, pierderea unui statut economic şi nu sărăcia în sine favorizează 
suicidul. Se vorbeşte despre suicidul anomic în societatea modernă, în 
care dezechilibrul politic, economic, religios şi, nu în ultimă instanţă, cel 
moral împing individul spre autoliză. Anomia este un concept sociologic 
creat de DURKHEIM. Anomia este văzută de el cu două sensuri diferite. 
Pe de o parte, el defineşte anomia ca fiind răul de care suferă o societate 
în ansamblul ei din lipsa regulilor morale şi juridice care îi organizează 
economia. Pe de altă parte, în lucrarea sa consacrată suicidului, el insistă 
asupra unui alt aspect al anomiei: relația individului cu normele societății 
sale şi modul de interiorizare a acestora. DURKHEIM vorbeşte de 
instabilitatea materială şi familială care creşte în timpul crizelor 
economice. Suprasolicitarea individului, competiția exagerată în relațiile 
sociale, provoacă o stare de nelinişte care poate duce la sinucidere. Din 
punct de vedere social, tendința de marginalizare, de excludere din grup 
favorizează suicidul. 


e Statutul marital 


Rata suicidului la celibatari este dublă fata de rata suicidului in 
populaţia generală, în timp ce persoanele rămase singure prezintă o rată a 

suicidului de patru ori mai mare decât la loturile martor. În rândul 
persoanelor văduve, riscul suicidar este de aproape 4 ori mai mare la 
bărbați fata de femei. 
e Suicidul în funcție de sex 
În timp ce femeile au un procent mai ridicat de tentative suicidare 
(6:1) față de bărbaţi, numărul actelor suicidare este mai mare la bărbaţi 
(3:1). 
e Habitatul 
Suicidul este mai frecvent în aglomerările urbane. 


e Statutul profesional 
Sinuciderile sunt mai frecvente la cei fără statut profesional sau 
cu statut profesional nesigur. Profesia intervine în măsura în care ea 
implică un anumit nivel intelectual, precum şi un anumit mod de viata. 
Există anumite profesii cu un risc suicidar mai crescut. Medicii se înscriu 
în categoria profesiilor cu risc crescut. La militari rata suicidului este mai 
ridicată cu cel puţin 25% decât în rândul civililor. 


Factorii meteorologici şi cosmici 
Suicidul este mai frecvent primăvara şi toamna, corespunzător 
frecvenţei crescute a debutului şi recăderilor în psihoze. 


Factorii somatici 

Riscul suicidar creşte în bolile somatice precum durerea cronică, 
operații chirurgicale recente sau boli în fazele terminale. Infecția cu HIV 
fără alte complicații nu pare să aibă un risc suicidar crescut. 


Ereditatea 
Până în urmă cu aproximativ 25 de ani, se spunea că suicidul are 
un caracter ereditar. Sucidul este însă o manifestare, un simptom apărut 
fie în cadrul unei depresii majore sau a unei psihoze. Aşadar, nu suicidul 
este ereditar, ci boala care îl ocazionează. 
Suicidul în funcţie de vârstă 
e 0-10 ani. Nu se întâlneşte decât extrem de rar, iar atunci este 
rezultatul imitatiei, ținând cont de faptul că sub vârsta de 10 ani, 
nu se poate vorbi de conştiinţa morții. 
e 11-15 ani. Părerea psihologilor este cá la această grupă de vârstă 
suicidul este reactiv şi este foarte frecvent rezultatul unor 
pedepse exagerate. 

e 16-24 ani. După vârsta de 15 ani, raportarea suicidului creşte 
numeric, statisticile europene declarându-l printre primele 3 
cauze de deces la adolescenți, după accidente şi cancer. 
Adolescentii sunt supuşi bombardamentelor continue din partea 
sferelor fizice, psihice şi sociale, care pe rând implică idealuri noi 
efemere şi tiranice şi necesită forme noi de rezolvare. 
Adolescentii cu risc înalt de sinucidere au de obicei legături de 
prietenie slab dezvoltate, au o stimă de sine redusă şi au avut un 
eveniment stresant în ultimul an. 

Unele evenimente precipitante acționează ca triggeri pentru actul 
suicidar al unui adolescent: despărțiri, moartea unei rude apropiate, 
dispute familiale, eşecuri şcolare. 

Ideile suicidare sunt un factor comun în evoluția depresiei şi pot 
sau nu să fie evidente. Un pacient care suferă şi care relatează o adâncă 
lipsă de speranță este considerat cu un înalt risc suicidar. Lipsa de 
speranţă pe care pacientul o simte nu este oarecare; este lipsa de speranță 
a Eu-lui, deoarece nimeni nu poate promova starea de bine a pacientului, 
plăcerea sau satisfacția (aşa cum s-a văzut în exemplul clinic de mai sus). 
Sentimentul de neajutorare al pacientului este diferit, deoarece trecutul 
acuză şi condamnă pacientul, prezentul este frustrant, iar viitorul este 
nesigur si chiar mai amenintator. 

Alti importanti factori de risc sunt sentimentul durerii existențiale 
(„vidul narcisismului") şi lipsa speranței. Alti câțiva factori minori pot fi 
anxietatea, insomnia continuă, tendințele impulsive. 

Este important pentru profesionişti să nu îşi relaxeze vigilenta 
atunci când un pacient nu mai vorbeşte despre sinucidere şi pare să fie 
calm; pe de altă parte, profesioniştii nu trebuie să fie atât de imprudenti să 
creadă că, dacă un pacient vorbeşte despre sinucidere, el nu va comite 
sinuciderea, ca în zicala „Câinele care latră nu muşcă”. Departe de 
aceasta: acesta este momentul care trebuie să îl preocupe cel mai mult pe 
profesionist; este momentul „aşteptării calme” de dinaintea actului, un act 
care apoi tinde să surprindă pe oricine. Acesta este momentul 
„acumulării. Pacientul ascunde şi depozitează pilule cu scopul de a le 
înghiți toate odată; aşteaptă să fie singur pe balcon, să pună mâna pe o 
armă sau pe un obiect de bucătărie. Statisticile evidențiază faptul că mai 
mult de 50% din victimele suicidului au căutat tratament înaintea actului, 

dar nu au fost diagnosticate corect sau au fost tratate inadecvat. Suicidul 
mai poate fi o manifestare a debutului unor psihoze. 

Până la vârsta de 30 de ani, se mențin aceiaşi factori de risc şi o 
rată foarte crescută a suicidului. 

e 31-40 ani. Suicidul se datorează in special abuzului de alcool 
asociat depresiei. 

e 51-60 ani. Depresia este în prim-planul cauzelor de suicid. 

e peste 60 ani. Vârstnicii sunt mai vulnerabili la evenimentele din 
viaţă care au acum, deşi nu au avut în trecut, caracteristici 
traumatice. 

Pensionarea este, în mod obişnuit, un factor de risc pentru 
predispoziția persoanelor vârstnice către depresie şi suicid, deoarece 
implică nu numai pierderea statutului social, dar şi scăderea venitului 
obişnuit. Aceste schimbări transformă pensionarii în consumatori de 
alcool şi medicamente şi afectează atât sănătatea lor fizică, cât şi 
echilibrul lor narcisistic. Sentimentul constant al incapacității este com- 
binat cu o scădere reală a anumitor abilităţi. În plus, pierderea ocaziilor de 
întâlnire măreşte sentimentele de singurătate ale varstnicilor; moartea 
rudelor apropiate, prietenilor sau cunoştinţelor face ca sentimentul termi- 
nării vieţii să fie mai acut pentru ei. Teama şi izolarea sunt, de asemenea, 
frecvent observate la persoanele vârstnice. Evocarea predomină asupra 
trecut, ceea ce constituie un obstacol pentru psihoterapie. Astfel, orizon- 
turile vieții devin mai înguste; nu este neobişnuit ca suicidul să constituie 
o evadare din această situaţie, prevalent prin otrăvire sau spânzurare. 


Suicidul în bolile psihice 

Suicidul în depresie 

Riscul suicidar este prezent la orice pacient cu depresie fără să fie 
însă corelat cu severitatea depresiei. Cel mai frecvent, poate apărea la 
începutul şi finalul episodului depresiv. Ar putea fi explicat prin faptul că 
suicidul este expresia unei pulsiuni autolitice care se înscrie în ansamblul 
sistemului pulsional şi se relaxează pe măsură ce pacientul se cufundă în 
depresie. În consecință, cu cât depresia este mai severă, vigoarea 
sistemului pulsional e practic anulată, motiv pentru care unii clinicieni 
ajung să afirme că o depresie foarte severă ar constitui o profilaxie a 
suicidului. Ulterior, când starea pacientului se ameliorează, sistemul 

pulsional se revigorează şi riscul suicidar revine pe măsura ameliorării 
depresiei. Insomnia severă din cadrul episodului depresiv este corelată cu 
un risc suicidar mai crescut. 


Bilanţul evaluării riscului suicidar 
Întrucât asocierea suicidului cu depresia este cea mai frecvent 
întâlnită în psihopatologie, prezentăm bilanţul evaluării riscului 
suicidar la un pacient cu depresie. 
Gradul de angajament într-o criză suicidará (în ordine 
crescătoare a gravitatii) 
— Idei suicidare: 
e Gândul la moarte; 
e Preferinta de a fi mort; 
e Gândul la suicid; 
e Gândul de a putea comite suicid. 
— Planificarea unui gest: 
e Proiectarea unei modalități de suicid; 
e Alegerea unei modalități de suicid; 
e Pregătirea suicidului; 
e Dispoziţii legale (testament sau scrisori); 
e Dispunerea de mijloc suicidar (stoc de medicamente, 
arme în casă); 
e Procurarea unei arme. 
— Calitatea relației medic-bolnav şi capacitatea pacientului de a 
se putea confesa. 
Simptomatologia actuală: 
e Durere morală şi suferință; 
Idei de depreciere, lipsă de demnitate, de culpabilitate; 
Pesimism, disperare; 
Insomnie persistentă; 
Tendinţă la retragere; 
Agitatie, confuzie; 
Anxietate; 
Agresivitate şi ostilitate; 
Idei delirante şi halucinaţii; 
Alterarea capacităților de adaptare; 

Efectul tratamentului asupra simptomatologiei 
(dezinhibitie); 
Comorbiditate. 


Antecedente personale: 
— Conduite suicidare: 


Ideatii suicidare; 
Tentative de suicid anterioare. 


— Maladie depresivă: 


Diagnostic; 

Bipolaritate (succesiune a episoadelor depresive şi 
maniacale); 

Stări mixte; 

Episoade cu simptome psihotice; 

Răspuns slab la tratament sau complianta nesatis- 
făcătoare. 


—  Comorbiditate: 


Alcoolism, toxicomanii; 

Probleme anxioase; 

Probleme de conduită (în mod special la adolescent); 
Alterarea funcțiilor superioare. 


— Comportamente violente şi impulsive: 


Temperament violent; 

Antecedente de agresiune fizică; 

Relaţii interpersonale haotice şi conflictuale; 
Antecedente medico-legale; 

Conduite antisociale. 


Context psihosocial: 


Evenimente de viață defavorabile, mai ales dacă sunt 
trataţi umilitor; 

Rupturi recente ale relaţiilor, divorţ, eşec sentimental; 
Somaj, schimbări sau conflict profesional; 

Pierderea unei persoane apropiate; 

Afectiuni somatice cronice; 

Abuz de alcool; 

Izolare sociala. 


Personalitate: 


Impulsivitate; 

Agresivitate, ostilitate; 
Disperare, pesimism; 

Sul cognitiv rigid; 

Consideratie redusă despre sine; 
Personalitate borderline. 


Antecedente familiale: 


Conduite suicidare; 

Probleme psihiatrice (depresii, tulburări bipolare); 
Alcoolism; 

Violente. 


Evaluarea gravitatii unei tentative suicidare: 


Caracteristicile evenimentului precipitant; 
Motivatii (în ordinea crescătoare a gravitatii); 
A muri (măsurarea gradului de ambivalenta si de 
determinare); 
Actiunea asupra anturajului (sensibilizare, pedepsire); 
Vointa de a scăpa de o situaţie, de o stare, de un 
sentiment intern insuportabil. 


—  Premeditarea: 


Gest planificat; 
Achizitie specificá a mijlocului utilizat; 
Punerea „afacerilor” în ordine; 
Scrisoare lăsată anturajului; 
Letabilitatea şi violenta mijlocului întrebuințat, 
gradul de informare asupra letalitátii toxicului; 
Precauții luate pentru a nu fi descoperit. 

BILANŢUL EVALUĂRII RISCULUI SUICIDAR LA UN DEPRIMAT 


Factori 
caracteristici: 
Vulnerabilitate 
- Biologică Factori de 
- Genetică stare 
Tae - depresie, probleme 
anxioase 
- alcoolism, 
toxicomanii 
- comorbiditate+++ 
- izolare socială 
Probleme şi - afecțiuni somatice 
caracteristici de 
personalitate 
- Impulsivitate 
- Agresivitate 


Factori de 

protecţie: 

- Bun suport 

social 

- Fără evenimentd 

de pierdere de Factori 

et precipitanti: 

- Adaptabilitate - Evenimente 

- Optimism de viață CONDUITE 
- Tratamentul - Agent letal SUIGIDARS 
problemelor disponibil 

psihiatrice Pa casey 


Suicidul in schizofrenie 

Studii recente insistă asupra suicidului ca prim simptom al 
psihoze, putând fi expresia unei ideatii delirante, manifestare în cadrul 
comportamentului halucinator determinat cel mai frecvent de halucinații 
auditive imperative, dar de cele mai multe ori este un act 
incomprehensibil. Dintre bolnavii cu schizofrenie 10% fac tentative de 
suicid, iar 2% reuşesc să le realizeze. Actul suicidar în schizofrenie are 
unele particularități: apare mai frecvent în perioada de debut, în cele mai 
multe cazuri lipseşte motivaţia, iar modul de realizare este prin mijloace 
atroce, brutale. 

Suicidul în epilepsie 

Unii clinicieni sunt de părere că suicidul în epilepsie ar fi 
expresia unui automatism motor epileptic care poate fi comis în virtutea 
actului automat al crizei. Epilepsia poate însă cuprinde toată gama 
comportamentelor suicidare, de la impulsiunea suicidară conştientă, până 
la actul automat confuzo-oniric. Suicidul poate apărea în contextul 
depresiei reactive a unui bolnav de epilepsie, căruia îi este imposibil să se 
obişnuiască cu acest statut (dat fiind stigmatul cu care secole de-a rândul 
societatea a marcat epilepticul). Tulburările psihice intercritice pot avea în 
corolarul lor şi conduita de şantaj suicidar. 

Suicidul în întârzierea mintală 

În oligofrenii, suicidul apare rar şi nu putem vorbi de un act 
suicidar propriu-zis, el fiind expresia unei imitații sau a tendinței de a-i 
sancţiona pe cei din jur. Indivizii nu au conştiinţa reală a morții şi in 
consecință a actului suicidar. 

Suicidul în demente 

Este expresia deteriorării. Statistic după 65 de ani, numărul 
actelor suicidare scade. Ca act intentional şi deliberat, suicidul apare mai 
ales în perioada de debut a bolii, când bolnavul mai are încă critica 
necesară evaluării pantei dezastruoase pe care a început să alunece. 
Trecerea la act este favorizată de stările depresive cu idei de culpabilitate, 
inutilitate şi incurabilitate. În perioada de stare, tentativele se raresc 
considerabil, deoarece bolnavul nu mai are critica de la început, dar şi 
pentru că ideile delirante „se pierd in masa dementei". 


Suicidul în alcoolism şi toxicomanii 

Justificarea ratei înalte de suicid în alcoolism şi toxicomanii 

apare din următoarele motive: 

— 3066 din alcoolici sunt depresivi şi aceştia recurg la alcool 
sau la droguri diverse pentru a putea suporta mai uşor 
supliciul depresiei lor. Există şi teoria unor psihologi 
conform căreia alcoolicul, conştient de continua degradare, 
recurge deznădăjduit la suicid. 

— Suicidul în abuzul de substanță mai poate fi ocazionat de 
simptome psihotice (în special halucinaţii) apărute în timpul 
stării confuzionale de delirium tremens sau în urma unei 
intoxicații cu diferite droguri. 

— Există situaţii în care înainte de realizarea actului suicidar, 
individul consumă o cantitate mare de alcool, ceea ce duce 
la catalogarea lui drept alcoolic. 

Suicidul este citat foarte frecvent în cadrul alcoolismului (aprox. 

15% din cei cu dependenţă), fără a fi neapărat expresia alcoolismului. Aso- 
cierea alcoolismului cu o simptomatologie depresivă creşte riscul suicidar. 

Consumul de droguri — in special de alcool — joacă un rol 

important în suicid. Între 5% şi 25% din indivizii alcoolici mor prin 
sinucidere. În diferite studii, incidenţa alcoolismului printre cei care comit 
suicid variază între 6% şi 30%, în timp ce riscul comiterii suicidului 
variază între 7% şi 15% pentru indivizii alcoolici. 

Bazat pe nivelele alcoolemiei, 40% din indivizii care au o 
tentativă de sinucidere au consumat alcool împreună cu medicamente; 
bărbaţii şi persoanele vârstnice au nivelele cele mai crescute ale 
alcoolemiei. Alte studii au arătat că indivizii alcoolici depresivi tind să 
caute tratament mai frecvent decât aceia care nu sunt depresivi. Cu câțiva 
ani în urmă, se credea că depresia alcoolicilor este o consecinţă a efectelor 
directe ale alcoolului. Totuşi, investigațiile clinice au indicat ca 
alcoolismul este frecvent complicat de tulburări afective bipolare şi 
monopolare, deşi natura exactă a acestei asocieri nu este încă limpede 
definită. Există o considerabilă (60%) comorbiditate între depresie şi 
problemele cu alcoolul în cazurile suicidare. Intoxicația cu medicamente 
este cauza morții în 90% din cazurile de sinucidere şi este mult mai 
frecventă la alcoolici datorită interacțiunilor letale produse de combinarea 
celor două droguri. Drogurile cel mai frecvent folosite sunt anti- 
depresivele (când pacientul a fost tratat cu ele) şi tranchilizantele medii. 
Este evident că, atunci când medicii prescriu antidepresive, trebuie să ia 
cele mai mari precautii în ceea ce priveşte siguranța pacientului, cum ar fi 
supravegherea continuă a pacientului în timpul tratamentului, prescriind 
numai cantitatea exactă care trebuie luată între vizite, şi selectarea 
medicatiei adecvate, cu cele mai mici efecte neurologice şi cardiotoxice. 


Suicidul în nevroze 

Este rar, nu este mai frecvent decât în populaţia generală. Atunci 
când apare, suicidul marchează o decompensare a stării nevrotice. Este de 
remarcat că în ceea ce priveşte tulburările anxioase, 20% din cei cu 
tulburări de panică au un istoric de tentative suicidare. Weissman şi 
colab. au ajuns la concluzia că tentativele de sinucidere sunt asociate cu 
forme complicate sau necomplicate de panică şi că riscurile sunt 
comparabile cu cele asociate cu depresia severă. S-a observat că asocierea 
crizelor de panică sau a depresiei majore cu abuzul de alcool sau droguri 
creşte riscul tentativelor de sinucidere la femei. 


Suicidul în tulburările de personalitate 

Cunoaşte o rată surprinzător de înaltă. Poate apărea fie în cadrul 
episoadelor depresive apărute la un moment dat în evoluţia tulburării, fie 
este expresia unei tentative suicidare reuşită, dar inițial veleitară, formală, 
de natură să argumenteze un şantaj. 

Din definiția suicidului citată de noi, rezultă că se consideră ca 
atare acest act, atunci când subiectul îi evaluează consecințele. Implicit, 
nu vor fi cuprinse în această categorie decesele survenite în timpul stărilor 
confuzionale (care sunt accidentale), sinuciderea halucinatorie imperativă 
din stările crepusculare epileptice şi cea din stările dementiale. 

Nu am inclus în cadrul conduitelor suicidare echivalentele 
suicidare, din care menţionăm automutilările, refuzul alimentar, refuzul 
tratametului şi aşa-numitele sinucideri cronice (alcoolismul şi toxico- 
maniile), ele asemănându-se prin caracterul simbolic prin tendinţa la auto- 
distrugere cu comportamentul suicidar, dar realizând o deturnare, de ultim 
moment, de la explicitarea pentru sine şi pentru ceilalți a actului. 


Mituri şi false păreri despre suicid 


MIT REALITATE 
Oamenii care vorbesc Intre 60% şi 80% dintre persoanele care au 
despre suicid nu comit comis suicid au comunicat intenția lor din timp. 
suicid 
Suicidul şi tentativa de Unii oameni încearcă să se sinucidă, în timp ce 
suicid sunt în aceeaşi ceilalți pot face gesturi suicidare care sunt 
clasă de comportament chemări în ajutor sau încercări de a comunica cât 


de adâncă (mare) este disperarea lor. Pot fi 
diferite motivații, dar comportamentul care 
sugerează suicidul real trebuie privit serios. 
Numai persoanele foarte | Mulţi oameni care comit suicid sunt depresivi, 
deprimate comit suicid dar foarte multi depresivi nu au suficientă 
energie să comită suicidul şi îl comit când se simt 
mai bine. Deşi multitudinea deciziilor de 
comitere a suicidului poate releva stresul sau 
depresia, mulți oameni, înainte de a comite actul 
suicidal, par mai puţin depresivi. 

Celelalte religii sunt mai | Evidenţa care priveşte această afirmație este 


predispuse să comită mixtă, dar nu apare a fi o diferență a ratei în 
suicidul decât catolicii aceste grupuri religioase. 

Rata suicidului este mai Totuşi este evident că rata suicidului poate creşte 
mare în lunile ploioase când vine primăvara. 


decât în cele însorite 
Tentativa de suicid este Factorul de suicid „aleargă” în familie, este 


un comportament probabil un factor dual el având ca bază un factor 
familial genetic de depresie, şi depresia este cauzatoare 
de suicid. 

Tipuri particulare de suicid 
Sinuciderea de abandon 


Reprezintă un act reactional la un abandon real, care face viata 
subiectului insuportabilă fie prin intensitatea suferințelor pe care le va 
avea de înfruntat, fie prin faptul că va fi silit să ducă o existență 
„incompatibilă cu sensul pe care el îl acordă demnităţii umane”. Acest 
tip de sinucidere apare observatorului ca un act perfect comprehensibil. 
Cele trei categorii de subiecti cu risc crescut pentru acest tip de 
sinucidere sunt: 


e Bătrânii, adesea izolaţi afectiv, cu dificultăți financiare care 
se agravează în timp, cu tulburări somatice sau psihice care 
îi împiedică să-şi satisfacă vechile necesități şi să-şi obțină 
micile satisfacţii obişnuite. Perspectiva existenței într-un 
spital de cronici sau într-un azil este considerată ca 
inacceptabilă de către bătrân, care se va considera o povară 
pentru societate. 

e Bolnavii foarte grav sau incurabili, la care se descrie un tip 
de sinucidere „rațională”, reacție la boală (bolnavul de 
cancer, pentru care tratamentele se dovedesc ineficace şi 
care se simte abandonat de medic; bolnavii cu dureri 
intense care nu sunt amenințați de un pronostic vital 
nefavorabil, dar nu mai pot suporta durerile) sau reacție la 
consecințele bolii (schizofrenul, epilepticul, care îşi dau 
seama în perioadele intercritice, că sunt definitiv etichetati; 
marii suferinzi, care sunt în imposibilitatea de a mai lucra şi 
refuză condiţia de povară pentru familie şi societate). 

e Indivizii total abandonaţi pe plan afectiv. 

Semnificația adevăratului suicid de abandon este după 

L. Bonnafé (1955), aceea de unică ieşire posibilă dintr-o situaţie 
(,,0 sinucidere de situație”). Sinuciderea de abandon ar fi întâlnită, după 
unii autori, în peste o zecime din tentativele de sinucidere. Importanța 
factorului afectiv este deosebit de pregnantă; depresia reactivă este 
constantă şi în multe cazuri s-a putut demonstra o insuficiență a 
tratamentului antidepresiv. În cazul tentativelor nereuşite, recidivele 
sunt frecvente. 

Sinuciderea ,,Samsonicá" 


Se mai numeşte şi sinuciderea răzbunătoare şi ascunde dorința 
de a pricinui prin aceasta o suferință altcuiva. Din punct de vedere 
clinic, în perioada presuicidară, subiectul este mai frecvent agitat, 
iritabil decât depresiv. După unii autori, acest tip de suicid este expresia 
urii Şi a furiei pe care subiectul le nutreşte fata de alte persoane, care nu 
pot fi însă lezate decât în acest mod. În unele societăţi, sinuciderile 
samsonice (opuse sinuciderilor anomice) au fost descrise ca o 
modalitate institutionalizata de expresie a unor relaţii interindividuale. 

Murphy deosebeşte trei subtipuri de sinucideri samsonice: 

e cea care poate chema spiritele; 

e cea care cere sânge; 

e cea corectiva. 

Fara sa imbrace un aspect psihotic (deoarece si alti membri ai 
societății respective împărtăşesc credințe asemănătoare), sinuciderea 
care cheamă spiritele poate fi întâlnită la unele popoare din sudul şi din 
estul Africii, ca şi la alte popoare la care există credinţa în duhurile ce 
pot răzbuna moartea sinucigaşului, pedepsindu-i pe cei care l-au împins 
la acest act. Sinuciderea care are ca scop producerea sau continuarea 
unor răzbunări sângeroase a devenit mai puţin frecventă în secolul 
nostru şi se întâlneşte numai la grupurile etnice în care „spălarea cu 
sânge” a unui ultraj este o datorie de onoare. Sinucigaşul urmăreşte 
provocarea unei reacții în lanţ, moartea sa fiind dovada unui ultraj 
deosebit de grav pe care l-a suferit de la persoane sau familii adverse. 
Sinuciderea corectivă poate fi întâlnită numai la grupurile etnice la care 
există o puternică credință în justitia socială, precum şi convingerea că o 
persoană sănătoasă mintal nu va comite un suicid decât dacă a fost 
nedreptatita sau abandonată de ceilalți. Principiile morale care stau la 
baza acestui tip de sinucidere (încurajat de tradiţiile locale) necesită o 
atenție specială din partea psihiatrului care supraveghează o astfel de 
comunitate. A fost descrisă la populaţiile din vestul Africii, Noua 
Britanie, ca şi în alte societăți, în care acest comportament este 
institutionalizat drept „corectiv” al unor situaţii. Aşa-numitele sinucideri 
„eroice”, în semn de protest, prin autoincendiere publică, întâlnite atât 
în societăţile asiatice, cât şi în cele occidentale (în deceniile al VI-lea şi 
al VII-lea ale secolului nostru), pot fi apropiate prin scopurile lor de 

acest tip de sinucidere: corectarea unor situații sociale sau politice, de a 
cărei rezolvare victima nu mai poate beneficia. Termenul, creat de 
Jeffreys (1952), a fost inspirat de legenda biblică a lui Samson care, 
căzut pradă complotului pus la cale de filisteni, având complicitatea 
Dalilei, a prăbuşit templul în care era judecat peste judecătorii săi, 
sinucigându-se, dar răzbunându-se totodată. 


2.12. Homicidul 


Definit ca actul de provocare directă a morţii unei ființe umane 
de către o altă fiinţă umană, homicidul trebuie diferențiat de crimă, 
deoarece homicidul, deşi apare uneori ca deliberat şi premeditat, este 
expresia unei stări psihopatologice, ceea ce îl distinge de crimă, 
înfăptuită de persoane sănătoase pentru un beneficiu. Actele homicidare 
sunt rar extrafamiliale. Ele sunt mai ales intrafamiliale orientate asupra 
părinților (paricid), tatălui (patricid), mamei (matricid), copilului 
(infanticid). Victimele pot fi mai rar şi sotul/sotia, fratele sau sora. 

Homicidul se poate manifesta fie impulsiv, sub forma unui 
raptus concomitent cu ideea de suicid, victima aflându-se întâmplător în 
vecinătatea bolnavului, fie în mod deliberat, ideea de homicid fiind mai 
frecvent orientată asupra unor persoane puternic investite afectiv şi 
erotic. Acestei persoane i se propune suicidul dual, în cazul refuzului 
recurgându-se la homicid. 

Acest fenomen clinic este mai rar întâlnit în epoca noastră, când 
pacienţii beneficiază de un tratament adecvat. În bolile psihice, 
homicidul poate fi întâlnit ca: 

e Accident la un bolnav aflat într-o stare confuzo-onirica; 

e  Expresie a unor halucinaţii auditive imperative sau a unei 

halucinații vizuale terifiante de care pacientul doreşte să 
se apere; 

e Manifestare întâmplătoare, de apărare a unui bolnav cu 

idei delirante de persecuție; 

e Acțiune agresivă, nedeliberată în tulburările de perso- 

nalitate cu manifestări explozive; 

e Act delirant „altruist” care apare în psihozele depresive. 

Bolnavul are ideea delirantă conform căreia viaţa 
constituie un supliciu de nesuportat, că nu se mai poate 

trăi. El hotărăşte să se sinucidă şi doreşte să-i salveze pe 
cei apropiaţi care nu sunt conştienţi de supliciul acestei 
existente. 

Bolile psihice în care poate apărea homicidul sunt: tulburările 
delirante cu deliruri cronice, sistematizate, schizofrenie, tulburările afec- 
tive, epilepsie, stările confuzionale din cadrul toxicomaniilor sau 
alcoolismului, stările obsesive. 


2.13. Infanticidul 


Constă în provocarea morții nou-născutului de către mamă prin 
diferite mijloace. Autorii de limbă franceză (Porot) diferenţiază acest 
termen de libericid sau filicid, termen care denumeşte uciderea unui 
copil mai mare. 

Din punct de vedere istoric, problema morţii nou-náscutilor 
este veche de când lumea, cu toate că în diverse locuri şi în perioade 
de timp diferite perspectivele au suferit numeroase transformări. 
Sălbaticii şi barbarii aveau în față problema eliminării ,afluentei" de 
copii atunci când erau prea multe guri de hrănit. Cu excepția evreilor 
Şi asirienilor, infanticidul era o practică generală a raselor antice. Mai 
târziu, chiar în rândul societăților mai dezvoltate, cei slabi şi fragili 
erau sortiti morții, deoarece aceşti nou-născuţi nu erau considerati ca 
având vreo valoare pentru Stat. Doar pruncii care se năşteau îndeajuns 
de viguroşi pentru a deveni apoi luptători erau lăsați in viata şi erau 
socotiți printre cetăţenii capabili să-şi servească tara. De exemplu, in 
Sparta, Statul avea dreptul de decizie asupra vieţii tuturor nou- 
nascutilor. Pruncii care îşi câştigau dreptul la viata erau aleşi cu foarte 
mare atenţie, iar rezultatul acestei practici a fost că spartanii au 
devenit, din punct de vedere fizic, cea mai evoluată rasă a acelor 
timpuri. Licurg, Solon, Aristotel şi Platon au privit acest infanticid 
drept o atitudine care asigura prosperitatea şi acționa favorabil în 
prevenirea creşterii rapide a populaţiei şi, în aceeaşi măsură, constituia 
o soluție pentru eliminarea celor slabi sau handicapati. La romani, 
tatăl avea drept de viata şi de moarte asupra nou-născutului. În prima 
perioadă a Romei, a fost urmată practica grecilor prin care erau trimişi 
la moarte nou-náscutii considerati a fi prea fragili sau deformati. O 
dată cu trecerea timpului, viaţa nou-născutului a început să câştige 

importanţă. În vremurile lui Traian, existau organizaţii care se ocupau 
cu acordarea asistenţei pentru copii. Deşi la început victimele erau 
doar pruncii de sex feminin, ulterior in categoria celor cărora li se 
refuza dreptul la viata au intrat şi copii de sex masculin care se năşteau 
cu malformații sau aveau constituții fragile. Motivele care argumentau 
această practică erau aceleaşi peste tot: eliminarea sărăciei sau 
creşterea eficienţei naţiunii prin eliminarea celor slabi. În India şi 
China pruncuciderea era practicată din cele mai vechi timpuri şi, deşi 
mai este practicată şi astăzi, a fost diminuată masiv şi nu are acceptul 
public. Creştinismul a adus cu el şi iertarea pruncilor. Încă din primele 
secole de creştinism se poate vorbi despre o atitudine mult mai 
responsabilă în ceea ce priveşte viata nou-nascutilor. Prima atestare a 
unei legislații având ca obiect „pruncii abandonați” datează de la 
creştinarea Romei. În prezent, infanticidul constituie un delict grav, 
pedepsit de lege. 

Din punct de vedere psihopatologic, infanticidul poate fi 
expresia unui homicid „altruist”, în care mama sau tatăl îşi ucide 
copiii şi apoi se sinucide pentru a se „salva” împreună de la chinurile 
existenţei lor, pentru a nu trece şi copiii prin „tortura vieţii” prin care a 
trecut el/ea. Tulburările psihice postpartum netratate cresc riscul 
realizării infanticidului. S-a estimat cá rata de infanticid asociată 
psihozelor puerperale netratate cât şi rata de suicid în această perioadă 
este de 4 ori mai mare decât la populaţia generală. În unele cazuri, 
infanticidul este săvârşit de mame psihotice (bufee delirant- 
halucinatorii, stări confuzionale, schizofrenie, depresii psihotice), 
infanticidul putând constitui debutul medico-legal al unei psihoze. Din 
aceste motive, ori de câte ori se ridică suspiciunea unei tulburări psihice 
în producerea unui infanticid, se impune examinarea psihiatrică şi 
medico-legală. 

PSIHOPATOLOGIE SPECIALĂ 


CAPITOLUL 3 
PERSONALITATEA SI PSIHOPATOLOGIA 


TULBURĂRILE DE PERSONALITATE 


Interesul deosebit de prezentare a tulburărilor de personalitate în 
această lucrare este legat cel puțin de următoarele aspecte: 

— Personalitatea si, implicit, tulburările de personalitate reprezintă 
fundalul pe care se desfăşoară tragedia bolii psihice sau somatice 
Şi în acest context perceperea ei de către medic sau psihologul 
clinician va suferi distorsiuni caracteristice. 

— Situate la limita normalitate-boală, fără să îşi poată defini un 
statut, tulburările de personalitate vor fi uneori confundate cu 
boala psihică, creând dificultăți de diagnostic şi abordare. 

— Tulburările de personalitate ale membrilor familiei bolnavului 
pot complica în cele mai diverse ipostaze intervenția terapeutică. 

—  Medicul sau psihologul clinician pot fi ei însăşi personalități care 
se înscriu în această sferă, iar acest lucru va genera dificultăți de 
relationare extreme. 

— Abordarea bolnavilor cu tulburări de personalitate indiferent de 
suferința pe care o au — psihică sau somatică — cere abilități şi 
efort suplimentar. 


Subliniem toate acestea pentru a ne delimita şi de aceia care 
consideră că aceste personalități sunt sarea şi piperul omenirii... tulbură 
valurile vieţii sociale şi uneori le dau culoare. Amestecul armonie- 
dizarmonie-normalitate-anormalitate-incertitudine-delimitare ca fundal 
acceptat pentru demersul medical sau psihologic, va fi doar un inutil marş 
în deşert spre o ţintă care este fata morgana. Acolo cel care va rătăci se 
imaginează ca un stăpân al adevărului acceptând paradoxul că orice 
asertiune poate fi în acest context adevărată sau falsă. 

3.1. Încercări de definire a personalităţii. 
Delimitări conceptuale 


Orice încercare de definire a personalității se loveşte de enorme 
dificultăți, generate pe de o parte de gradul deosebit de generalitate al 
noțiunii, iar pe de altă parte de nevoia de sinteză pe care orice definiție o 
presupune. 

Personalitatea umană constituie, direct sau indirect, terenul de 
intersecție al multor discipline ştiinţifice, este un univers care incită per- 
manent la cunoaştere, dar care niciodată nu poate fi epuizat. Goethe 
considera că suprema performanţă a cunoaşterii ştiinţifice este cunoaşte- 
rea omului. Ideea este justificată atât prin complexitatea maximă a ființei 
umane, cât şi prin faptul că omul reprezintă valoarea supremă pentru om. 

Între pesimismul lui Nietzsche care afirma că omul este animalul 
care nu poate fi niciodată definit şi viziunea axiologică a lui Protagoras 
care spunea că omul este măsura tuturor lucrurilor, se naşte 
neliniştitoarea întrebare — cum să evaluezi ceva care nu este măsurabil? 

Dacă pentru alte domenii această întrebare poate să rămână 
retorică, pentru psihiatrie, psihopatologie şi psihologie clinică, care 
operează cu modelul medical, ea trebuie cu necesitate să-şi găsească un 
răspuns. Acest răspuns devine extrem de complex în contextul creşterii 
vertiginoase a volumului informațiilor ştiinţifice, care determină o viziune 
multidimensională, prin care realitatea nu poate fi cunoscută decât prin 
interpretările interdisciplinare, sistemice, ale contextelor, ansamblurilor. 

Cu toate că se pot inventaria aproape tot atâtea definiții asupra 
personalității câte teorii psihologice există, se poate stabili totuşi un 
oarecare consens asupra unui număr de noțiuni care sunt, în genere, 
cuprinse în orice definire şi descriere şi pe care vom încerca să le trecem 
în revistă: 

— personalitatea este un concept global, o structură care nu se 
poate descrie decât prin elementele sale structurale; 

— ea are un anumit grad de permanență, o dinamică şi o 
economie proprie; 

— este rezultanta dezvoltării potentialitatilor înnăscute într-un 
mediu de dezvoltare precizabil din punct de vedere 
sociocultural; 

— dezvoltarea personalităţii este secventiala. 

Subliniem însă încă o dată că abordarea acestor puncte de 
referință diferă după şcoală, atât în privinţa sensului acordat, cât şi a 
ponderii ce li se aplică în cadrul personalității. 

Tulburările de personalitate sunt alcătuite din trăsături de 
personalitate, care arată o persistentá maladaptativă şi inflexibilitate. 
Trăsăturile de personalitate sunt Patternurile durabile ale comporta- 
mentului. Prin trăsături de personalitate se înţeleg modelele de gândire si 
de relationare cu mediul social şi cu propria individualitate a subiectului. 

= Trăsăturile nu sunt patologice şi nici nu sunt diagnosticabile ca 
tulburări mintale. 

= Recunoaşterea acestor trăsături poate fi folositoare oricărui medic 
în înţelegerea reacției fata de stres, boală sau oricare altă situație 
cu implicaţii medicale. 

Pentru a denumi tulburările de personalitate aşa cum le înțelegem 
şi le denumim azi, de-a lungul timpului au fost folosiți o serie de termeni cu 
destin lingvistic variabil şi cu o arie de răspândire mai mult sau mai putin 
importantă. Termeni ca folie sans delir (Ph. Pinel), nebunie morală 
(J.C. Prichard), inferioritate psihopatică, psihopatie (J.L. Koch), 
anetopatie, caracteropatie, personalitate psihopatica (E. Kraepelin), 
nevroză de caracter, dizarmonie de personalitate, tulburare de persona- 
litate, au căutat de-a lungul timpului să acopere domeniul tulburării de per- 
sonalitate, acest lucru fiind de înţeles în contextul în care chiar conceptul de 
personalitate, cheia de boltă a psihologiei şi a psihopatologiei, cunoaşte zeci 
de definiții şi sute de acceptii (G. Ionescu). Formulările menţionate au ținut 
seama fie de presupusa determinare etiopatogenică a tulburării de persona- 
litate, fie de modelul personalității însuşit de autori, fie chiar de tabloul 


psihopatologic. 
SURSA DENUMIRE 

Ph. Pinel Nebunie fără delir, personalitate anormală 

J.C. Prichard Nebunie morală 

Cleckley Sociopatie 

J.L. Koch, Emil Kraeplin | Personalitate psihopatica — psihopatie 

S. Freud Nevroza de caracter 

ICD 10, DSM IV Tulburare de personalitate 

Alte denumiri: Personalitate imatura, 
Personalitate inadecvata, 
Personalitate accentuata, 
Personalitate dizarmonica. 

Prin tulburări de personalitate înțelegem acele trăsături 
inflexibile şi dezadaptative care provoacă fie perturbari în funcționalitatea 
socioprofesională a individului, fie disconfort subiectiv. 'Tulburările de 
personalitate se recunosc încă din adolescență şi persistă toată viata, 
atenuându-se de obicei cu vârsta. 

Vom trece în revistă o serie de definiții care ni s-au părut mai 
complete din ultima jumătate de veac: 

e Personalitatile psihopatice sunt acele personalități anormale care 
suferă datorită anormalitatilor structurale sau care, prin acestea, fac 
societatea să sufere (K. Schneider, 1934). 

e Fi tind să-şi exteriorizeze social conflictele in loc să dezvolte 
simptomele conflictului interior (S. Levine, 1942). 

e Psihopatiile reprezintă un grup polimorf de dezvoltări patologice ale 
personalității caracterizate clinic printr-o insuficientă capacitate sau 
printr-o incapacitate episodică sau permanentă de integrare armonică 
şi suplă la condiţiile obişnuite ale mediului familial, profesional sau, 
în general, social (V. Predescu, 1976). 

e Principalele trăsături sunt reprezentate de modele rigide, 
necorespunzătoare, de relație, de percepţie şi de apreciere a lumii şi 
sinelui, suficient de severe, pentru a determina fie tulburări severe în 
adaptarea socioprofesională, fie suferințe obiective (DSM III, 1980). 

e Au ca elemente definitorii: controlul incomplet al sferelor afectiv- 
volitionale şi instinctive; nerecunoasterea defectului structural; inca- 
pacitatea de integrare armonioasă in mediul social (F. Tudose si 
C. Gorgos, 1985) 

e Tulburarea specifică de personalitate este o perturbare severă în 
constituția caracteriologică şi tendințele comportamentale ale 
individului, implicând de obicei mai multe arii ale personalității şi 
asociate aproape întotdeauna cu o considerabilă disruptie personală 
şi socială. Tulburarea de personalitate tinde să apară în copilăria 
tardivă sau în adolescență şi continuă să se manifeste în viața adultă. 
Din această cauză, este improbabil ca diagnosticul de tulburare de 
personalitate să fie cel corect pentru un pacient care nu a împlinit 
încă 16 sau 17 ani. (ICD-10, 1992) 

e Tulburarea de personalitate este un Pattern persistent de experiență 
interioară şi comportament care deviază în mod clar de la aşteptările 

pe care le avem din partea insului; acest Pattern este pervaziv şi 

inflexibil, cu debut în adolescenţă sau timpuriu în viata adultă, stabil 

în timp şi care determină disfunctionalitate. (DSM-IV, 1994) 
Elementul esențial al tulburării de personalitate îl constituie un 

pattern (model) durabil de experiență internă şi de comportament care 
deviază considerabil de la expectatiile culturii individului şi care 
(conform DSM IV): 

e Se manifestă în cel putin două din următoarele domenii: 
cunoaştere, afectivitate, funcţionare interpersonalá, control al 
impulsului (criteriul A); 

e Acest Pattern durabil este inflexibil şi extins în majoritatea 
situaţiilor sociale şi personale ale individului (criteriul B); 

e Duce la deteriorarea semnificativă în domeniul social, pro- 
fesional, sau alte domenii importante de funcționare (criteriul C); 

e  Patternul este stabil şi de lungă durată, iar debutul său poate fi 
găsit în copilărie sau la începutul perioadei adulte (criteriul D); 

e  Patternul nu poate fi explicat mai bine ca manifestare sau 
consecinţă a altei tulburări mentale (criteriul E); 

e  Patternul nu se datorează consecințelor fizice directe ale unei 
substanțe ori ale unei condiții medicale generale (criteriul F). 


CARACTERE CLINICE GENERALE ALE DIZARMONIEI 


Personalitatile dizarmonic-psihopate se caracterizează prin: 

—  odizarmonie caracterială gravă şi persistentă care se exprimă 
prin diverse tipologii; 

— aceasta tulburare influențează negativ (perturbator) existența 
interpersonal-socială a individului; judecarea morală poate fi 
deseori, deficitară; 

—  dizarmonia este urmarea  disontogenezei persoanei; 
anormalitatea fiind neevolutiva şi greu influentabila prin 
educaţie, sancțiuni sau chiar prin tratament psihiatric. 

Există şi alte caracteristici care, însă, nu se întâlnesc în mod 
obligatoriu la toate cazurile de psihopatie, ci mai ales la cele etichetate ca 
„sociopatice” ori „nucleare”: 

— subiectul urmăreşte satisfacerea propriilor interese şi plăceri 

fără a tine cont de alţii (egocentric, hedonic); 

— subiectul este de acord cu comportamentul lui (egosintonic); 

— in situaţii conflictuale este de părere că alţii sunt vinovaţi 
(extrapunitivitate); 

— îi determină pe alţii să sufere mai mult decât suferă el însuşi; 

— atitudinea activă şi heteroagresivă predomină asupra celei 
inhibate; 

— lipsa de adecvare nuanțată la diverse situaţii, incapacitatea de 
a învăţa din experiență (psihorigiditate) (M. Lăzărescu şi 
D. Ogodescu, 1995). 


3.2. Recunoaşterea tulburărilor de personalitate 


Acordarea importanţei cuvenite factorilor psihodinamici, de 


dezvoltare şi de personalitate este importantă atât pentru medic, cât şi 
pentru psiholog din următoarele motive: 


reacţiile negative ale unui specialist în fata pacientului pot 
îndepărta clinicianul de problemele medicale reale; 

tulburările de personalitate pot avea ca rezultat un diagnostic 
incorect, un tratament insuficient sau nepotrivit şi o intervenție 
psihoterapeutică inadecvată sau ineficientă (de exemplu, 
comportamentul neajutorat şi indecis al unui pacient cu tulburare 
de personalitate de tip dependent poate fi interpretat greşit ca 
aparținând unei depresii şi deci tratată cu medicatie anti- 
depresivă); 

complicațiile legate de personalitate pot fi tratate de obicei 
într-un termen scurt. 

Scopul recunoaşterii tulburării de personalitate este cel de a 


înțelege comportamentele pacientului fata de boală, un exemplu clasic 
fiind cel al comportamentelor adictive în care abuzul de droguri nu poate 
fi tratat fără a înţelege trăsăturile de personalitate care îl însoțesc. 


Frecvent tulburările de personalitate complică relaţia terapeut-pa- 


cient, dar, tot atât de frecvent, tulburările de personalitate sunt trecute cu 
vederea, în special la vârstnici. La această vârstă, multe din com- 
portamentele dezadaptative sunt puse pe seama organicitatii sau a 
deteriorării cognitive datorată vârstei. Cu toate acestea, retrospectiva 
evenimentelor şi conduitelor din trecut, poate orienta rapid medicul în 
identificarea unei tulburări de personalitate. 

Informaţii utile în descrierea personalității pot fi obținute din 
observarea felului în care pacientul este îmbrăcat şi modul în care 
participă la dialogul cu medicul. Machiajul strident sau, dimpotrivă 
aspectul neingrijit, mimica exagerată sau indiferența fata de situație sunt 
elemente importante. Ascultarea modului în care pacienții îşi exprimă 
nevoile, a faptului că prezentarea este prea dramatică sau excesiv de 
patetică, orientează atât spre existența unei tulburări de personalitate, cât 
şi spre tipul acesteia. Acelaşi lucru se întâmplă atunci când pacientul 
încearcă să se prezinte într-o lumină exagerat de măgulitoare. 
Răspunsurile la întrebări specifice de tipul: 

e Cuma interacfionat cu persoane importante ? 

e Se simte pacientul apropiat sau încrezător în cineva? 

e Pacientul are un comportament manipulator sau exagerat de 
dependent? 
Ce comportament anormal a mai prezentat pacientul în trecut? 
În ce fel se comportă în relaţia cu cei care îl îngrijesc? 
Dacă a intrat vreodată în conflict cu aceştia? 
Ce a fost benefic şi ce nu în relaţiile cu terapeutii care l-au 
îngrijit anterior? 
vor aduce informația necesară creionării tipului de personalitate şi va 
permite evaluarea necesară plasării acestuia între normalitate şi tulburare. 
Relații suplimentare care să contureze tabloul personalității pacientului 
pot fi obținute de la prieteni, familie, colegi, parteneri de cuplu. 

Există de asemenea câteva observaţii „cheie” care ajută la 
identificarea unui individ cu tulburare de personalitate. 

e Deseori afirmă că „a făcut sau a fost dintotdeuna aşa” sau 

„dintotdeauna a simțit astfel”; 

Pacientul nu este compliant cu regimul terapeutic; 

e Progresul terapiei pare să se fi oprit definitiv fără niciun motiv 
aparent, 

e Pacienţii nu sunt conştienţi de efectul comportamentului lor 
asupra celorlalți; 

e Problemele pacientului par să fie acceptabile şi naturale pentru 
ei. 

De asemenea, tabloul poate fi şi mai bine conturat prin folosirea 
unor teste de psihodiagnostic, cum ar fi: inventarul multifazic de 
personalitate Minnesota (MMPI) considerat de psihologii şi medicii 
americani cel mai bun test standardizat pentru evaluarea personalității. Un 
avantaj suplimentar al MMPI-ului este faptul că se autoadministrează şi 
că în ultima vreme poate fi prelucrat automat pe computer. Dintre 
dezavantaje enumerăm lipsa unei standardizări româneşti recunoscute şi 
timpul mare necesitat de completare a acestuia. 

În recunoaşterea pacienţilor cu tulburări de personalitate este 
utilă identificarea unor caracteristici care pot orienta către această ipostază 
diagnostică medicul sau psihologul. 


Caracteristicile obişnuite ale pacienților 
cu tulburări de personalitate 


Modele de comportament cronice şi durabile, nu episodice 
Blamarea constantă a altora 

Uşor de înfuriat sau de făcut geloşi 

Ego-sintonic 

Funcţia socială şi ocupationala tulburată 

Dependenţă sau independenţă excesivă 

Frecvent „dezamăgiţi” de către partener 

Impulsivi sau compulsivi 

Exacerbare produsă de afecțiunile SNC, traumatism cranian şi stres 
Standarde şi opinii inflexibile 

Iritabilitate 

Abilitati empatice reduse 

Înşelarea persoanelor pentru a ajunge la un rezultat final 
Egocentrism 

Deseori rezistenta la tratament 

Trecere de la subevaluare la supraevaluare 

Relatii interpersonale tulburi sau instabile 


130 


3.3. Clasificarea tulburărilor de personalitate 
şi ipostaze medicale ale acestora 


Tulburările de personalitate sunt împărțite în trei grupe pe baza 


similitudinilor descriptive: 


Grupa A (bizar- 
excentrică) 


Grupa B (dramatic- 
emoțională) 


Grupa C (anxios- 
temătoare) 


*Paranoidá 
*Schizoidà 
*Schizotipală 


-Antisociala 
*Borderline 
*Histrionicá 
*Narcisisticá 


-Evitanta 
*Dependentá 
*Obsesiv-compulsivá 


3.3.1. Tulburarea de personalitate paranoida 


Indivizii manifestă neîncredere şi suspi- 
ciozitate față de alţii ale căror intenții 
sunt interpretate ca rău-voitoare şi care 
persistă chiar în fata unor dovezi 
puternice că nu există niciun motiv de 
îngrijorare. Sunt exagerat de suspicioşi 
tinzând să testeze deseori fidelitatea 


partenerilor. Au dubii nejustificate 
referitoare la loialitatea sau corectitu- 


dinea amicilor sau colegilor. Ei tind să 
fie anxiosi, distanti, fără umor şi certareti 
şi fac adeseori „din tántar armásar". 
Poartă pică tot timpul şi sunt implacabili 
fata de insulte, injurii sau ofense. 

În activitatea profesională depun multe eforturi şi, dacă se află în 
situația de a munci individual, se descurcă foarte bine. Faptul că sunt 
distanti şi reţinuţi le creează numeroase dificultăți interrelationale, de 
integrare şi armonizare.Există însă persoane în rândul celor cu 
tulburare de personalitate paranoidă care au multă rigoare logică, argu- 
mentativitate, persuasiune, combativitate şi tenacitate, devenind astfel 
extrem de dificil de contracarat într-un schimb de opinii. Dacă sunt 
contrazişi sau respinşi tolerează greu frustrarea şi contraatacă violent. 
În situaţia în care greşesc heteroatribuie eşecul. Sunt multi care au 
tendința de a obține şi păstra puterea, nu de puţine ori supraestimân- 
du-şi calitățile. Au o marcată tendinţă la autonomie fiind aproape inca- 
pabili să coopereze deoarece îi dispretuiesc pe cei slabi, incapabili şi 
sunt extrem de exigenti şi intransigenti. 

Date epidemiologice: Prevalenta este de 0,5-2,5%. Incidenta este 
crescută în familiile probanzilor cu schizofrenie şi tulburări delirante. 
Tulburarea este mai frecventă la bărbaţi decât la femei. Prevalenta este 
mai mare la minorități, imigranți şi surzi. 

Complicatii: tulburare delirantă, schizofrenie, depresie, anxietate, 
tulburări de abuz şi dependență de substanţă (droguri, alcool) 


3.3.2. Tulburarea de personalitate schizoidă 


Caracteristica principală a acestei perso- 
nalitati este lipsa de interes fata de alte 
persoane şi relații sociale. Sunt indiferenți 
la laude sau critici. Sunt nişte singuratici şi 
exprimă foarte puţine emoţii, fiind în 


general introversi. Sunt înclinați spre 
introspectie şi reverie şi sunt retrasi, lipsiți 
de simt al umorului, reci si aplatizati emo- 
tional. Preferá activitátile solitare, com- 
portamentul lor putánd párea neconven- 
tional sau bizar. Au preocupári reduse ori 
absente pentru activitatea sexuală. 

Deşi sunt izolați social şi au afectivitate aplatizată (caracteristici ale 
schizofreniei), nu au tulburări de gândire (halucinații, idei delirante sau 
tulburări de limbaj) şi de aceea nu pot fi considerați schizofrenici. 

Date epidemiologice: Această tulburare poate să afecteze 7,5% din 


populaţia generală. Incidenta este crescută la familiile probanzilor cu 
schizofrenie. Incidenta este mai mare la bărbaţi decât la femei, cu un 
posibil raport de 2:1. 

Complicatii: tulburare delirantă, schizofrenie sau tulburare depresivă 


3.3.3. Tulburarea de personalitate schizotipală 


Este în principal caracterizată de 
deficite sociale şi interpersonale 
manifestate prin disconfort acut în 
relații şi reducerea capacităţii de a 
stabili relații intime, precum şi prin 
distorsiuni cognitive şi de percepție 
şi excentricitati de comportament. 
Indivizii au o gândire magică sau 
credințe stranii care influențează 
comportamentul şi sunt incompa- 
tibile cu normele subculturale. 


Ideatia este dominată de convingerea că posedă însuşiri rare, particulare 
ilustrate prin: clarviziune, capacitate de premonitie, telepatie sau superstiție. 
De asemenea, ei trăiesc experiențe perceptive insolite, incluzând iluzii 
corporale, obsesii cu conținut dismorfofobic. Au o gândire de tip magic 
şi un limbaj bizar (ex., limbaj vag, circumstantial, metaforic, supra- 
elaborat sau stereotip). 

Date epidemiologice: Prevalenta acestei tulburări este de 3%. 
Prevalenta este crescută în familiile probanzilor schozofrenici. A fost 
evidenţiată o concordanță mai mare la gemenii monozigoti. Tulburarea 
se constată mai frecvent la bărbaţi decât la femei. 

Complicatii: Suicid, episoade psihotice tranzitorii, tulburarea delirantă, 
tulburarea schizofreniformă, schizofrenie, distimia, episoade depresive 
majore. 

3.3.4. Tulburarea de personalitate antisocială 


Denumiti adeseori şi sociopati, aceşti 
indivizi sunt caracterizați de: desconsi- 
derarea şi violarea drepturilor altora, 
impulsivitate şi incapacitate de a face 
planuri pe durată lungă, iritabilitate şi 
agresivitate, neglijență nesăbuită pentru 
siguranța sa sau a altora, iresposabilitate 
considerabilă indicată prin incapacitatea 
repetată de a avea un comportament 
consecvent la muncă ori de a-şi onora 
obligațiile financiare, lipsa de remuşcare, 


indiferență fata de faptul de a fi furat sau maltratat sau încercarea de 
justificare a acestor fapte, incapacitate de a se conforma normelor 
sociale în legătură cu comportamentele legale (comiterea repetată de 
acte care constituie motive de arest), incorectitudine, mințit repetat, 
manipularea altora pentru profitul sau plăcerea personală. Ignoră 
problemele personale curente şi de perspectivă. Au o instabilitate 
psihică crescută. Afişează siguranță de sine, aroganță, se supraesti- 
mează. În antecedentele personale distingem minciuna, înşelăciunea, 
evaziune fiscală şi numeroase alte acte ilegale sau în orice caz imorale. 
Aceşti indivizi pot forma cu uşurinţă relații interpersonale, dar natura 
acestora este superficială. 

Date epidemiologice: Prevalenta este de 3% la bărbaţi (ar putea fi de 
7%) si de 1% la femei. În populaţia penitenciarelor poate să ajungă la 
75%. Incidenta crescută în unele familii a tulburării antisociale de 
personalitate, a tulburării de somatizare şi a alcoolismului. Tulburarea 
este de cinci ori mai frecventă la rudele de gradul întâi ale pacienților 
de sex masculin decât printre subiecţii de control. Tulburarea este mai 
frecventă în grupurile socioeconomice mai joase. Condiţiile 
predispozante includ tulburarea prin deficit atentional/hiperactivitate 
(ADHD) şi tulburarea de conduită. 

Complicatii: Alcoolismul şi dependenţa de droguri, tulburarea de 
somatizare, tulburarea ciclotimică, suicidul, moartea violentă, tulburări 
medicale 

3.3.5. Tulburarea de personalitate borderline 


Caracteristica principală este instabi- 
litatea relaţiilor interpersonale, ima- 
ginii de sine şi afectului şi impul- 
sivitatea manifestată prin cheltuieli 
abuzive, joc patologic, abuz de 
substanță, mâncat excesiv, relații 
sexuale dezorganizate etc. Indivizii 
alternează între extremele de ideali- 
zare şi devalorizare. Pot avea o 
perturbare de identitate şi sentimen- 
tul cronic de vid interior. 


Apar manifestări frecvente de furie cu incapacitatea de a-şi controla 
mânia Au un comportament automutilant şi ameninţări recurente de 
suicid. Nu suportă singurătatea şi sunt instabili afectiv. Au frecvente 


reacții impulsiv-agresive la incitatii minime. Trăiesc sentimentul 
inconsistentei sau dispersiei identității. Comportamentul lor este 
imprevizibil, acreditează exclusiv afectiv celelalte persoane împăr- 
tindu-i în „cei pe care îi iubesc şi cei pe care îi urăsc”. În istoricul 
personal întâlnim acte autodistructive repetitive. 

Date epidemiologice: Prevalenta este în jur de 2% în populația 
generală. Este mai frecventă la femei decât la bărbaţi. Dintre aceste 
persoane, 90% au un diagnostic psihiatric, iar 40% au încă două 
diagnostice psihiatrice, pe lângă cel de tulburare de personalitate 
borderline. Prevalenta familială a tulburărilor dispozitiei si a 
tulburărilor legate de substanțe este crescută. Prevalenta tulburării de 
personalitate borderline este crescută la mamele pacienților borderline. 
Complicatii: Episoade psihotice, episoade depresive majore, tentative 
de suicid, alcoolism, tulburări somatoforme, tulburări sexuale, 
autolezarea. 

3.3.6. Tulburarea de personalitate histrionică 


Este caracterizată de emotionalitate 
excesivă şi de căutare a atenției. Iste- 
ricul se simte nemulțumit atunci când 
nu se află în centrul atenţiei. Își 
schimbă rapid emoţiile care sunt super- 
ficiale. Catarsisul afectiv este facil. 
Împrumută cu uşurinţă ,temperatura" 
afectivă a anturajului în care se află fără 
să manifeste o empatie autentică fata de 
ceilalți. Este sugestionabil, uşor de 
influențat. Are tendinţa de a dramatiza 


conținutul vorbirii şi un stil de comunicare colorat, impresionabil. 
Consideră relațiile a fi mai intime decât sunt în realitate. Are un 
comportament seducător şi provocator sexual. Sunt manipulativi, 
orientati spre satisfacerea propriilor interese. Personalizează relaţiile, 
dar au o redusă disponibilitate de menţinere a acestora. Manifestă 
interes pentru noutate, stimulare sau schimbare. Se entuziasmează facil 
şi efemer. Se autoipostaziază în roluri extreme sau insolite. Manifestă 
intolerantá la ignorare sau periferizare, putând exista repetate 
amenințări cu suicidul. Pot manifesta amnezia traumelor, frustrărilor şi 
afectelor dramatice, părând detaşaţi în comparaţie cu dramatismul 
evenimentelor trăite şi povestite (/a belle indifference). 

Date epidemiologice: Prevalenta tulburării de personalitate histrionice 
este de 2-396. Dintre pacienţii care sunt în tratament, se raportează cá 
10-15% au această tulburare. Prevalenta este mai mare la femei decât 
la bărbaţi, dar tulburarea probabil cá este subdiagnosticată la bărbaţi. 
Se asociază cu tulburarea de somatizare, cu tulburările dispozitiei şi cu 
uzul de alcool. 


Complicatii: Tulburări de somatizare, episoade depresive, dependențe 
medicamentoase, tentative suicidare, tulburări de dinamică sexuală, 
tulburări conversive, tulburări disociative. 

3.3.7. Tulburarea de personalitate narcisică 


Caracterizată prin grandoare, necesi- 
tatea de admirație şi lipsa de empatie. 
Are sentimentul de autoimportanta, 
fantasme de succes nelimitat, putere. 
Necesită admirație excesivă şi isi 
subliniază repetat şi exagerat calitățile. 
Este sensibil la critică, insucces sau 
pierdere. Are pretenţii exagerate de 
tratament favorabil şi supunere dorin- 
telor sale. Profită de alții pentru a-şi 
atinge scopurile. Este lipsit de empatie: 
este incapabil să cunoască sau să se 
identifice cu sentimentele şi necesită- 
tile altora. Are un comportament 
arogant, sfidător. De asemenea, are 


sentimente ostile sau de invidie pe care le proiectează asupra 
interlocutorilor. Afişează o conduită distantă, arogantă, emfatică, fiind 
non-receptiv şi insensibil la opinii diferite, sfaturi sau îndemnuri. Nu 
rareori poate avea sentimente ostile sau malefice, pe care le proiectează 
asupra interlocutorilor. Este avid de titluri, demnități, onoruri, ranguri 
care consideră că 1 se cuvin. 


Date epidemiologice: Prevalenta constatată este de sub 1% din 
populaţia generală, dar se consideră că tulburarea este semnificativ mai 
frecventă decât arată această cifră şi este posibil ca numărul de 
persoane afectate să fie în creştere. În populaţia din clinicile psihiatrice 
prevalența este de 2-16%. Este suspectată o transmitere familială. 
Complicatii: Tulburarea distimică, tulburarea depresivă majoră, 

abuzul şi dependenţa de droguri sau alcoolismul, tulburare 
somatoformă, episoade psihotice tranzitorii. 

3.3.8. Tulburarea de personalitate evitantă 


Caracterizată prin inhibitie socială, 
sentimente de insuficiență şi hiper- 
sensibilitate la evaluare negativă. 
Evită activităţile profesionale care 
implică un contact interpersonal sem- 
nificativ din cauza fricii de critică, 
dezaprobare sau respingere. 
Manifestă retinere în relaţiile intime 
de teama de a nu fi ridiculizat şi 
inhibat în relații noi din cauza senti- 
mentelor de inadecvare. Prezintă tea- 
ma de a nu fi criticat sau umilit în 
public, trăind o stare de aprehensiune 
sau de anxietate persistentă şi limita- 
tivă. Deşi îşi doreşte să fie acceptat şi 


simpatizat, evită şi îi este teamă să iniţieze noi relații interpersonale. 
Are nevoie de tandrete, securizare şi reasigurare. 

Se consideră inapt social, inferior celorlalți, neatractiv şi se 
subestimează. Este ezitant în a-şi asuma riscuri ori în a se angaja în 
activități noi pentru a nu fi pus în dificultate. Are tendinţa de a exagera 
eventualele riscuri, eşecuri, pericole. 

Trăieşte intens, dureros inacceptarea, refuzul, respingerea şi discri- 
minarea, fiind extrem de interpretativ si hipersensibil fata de co- 
mentariile celorlalti. 

Date epidemiologice: Prevalenta este de 0,5-1% din populația 
generala. S-au raportat si cifre mult mai ridicate, de 10%. Posibilii 
factori predispozanti includ tulburarea evitantă din copilărie sau 
adolescenţă sau o boală fizică (somatică) deformantă. 

Complicatii: Tulburări anxioase, fobia socială, tulburări de dispoziție. 

3.3.9. Tulburarea de personalitate dependentă 


Principala caracteristică este necesita- 
tea excesivă de a fi supervizat, care 
duce la un comportament submisiv şi 
adeziv şi la frica de separare. Are 
dificultăți în a lua decizii simple fără 
reasigurări şi sfaturi din partea altora. 
Necesită ca alţii să-şi asume respon- 
sabilitatea pentru cele mai importante 
domenii ale vieţii lui, reducándu-si 
sau chiar anulându-şi ini-tiativele. 
Are dificultăți în a-şi exprima deza- 
probarea fata de alții de teama de a nu 
pierde aprobarea sau suportul aces- 
tora. 


altora girul propriilor sale responsabilități. Le este teamă de a fi 
abandonat, manifestând o toleranță excesivă față de persoana investită 
ca protector. Îşi limitează relaţiile sociale la cei de care sunt 
dependenți. Au tendința de a interpreta orice contrariere sau 
dezaprobare ca expresia neîncrederii sau incapacitării sale. Merge 
foarte departe spre a obţine solicitudine până la punctul de a se oferi 
voluntar să facă lucruri care sunt neplăcute. Caută urgent o altă relație 
drept sursă de supervizare când o relaţie strânsă se termină. Îi este 
exagerat de frică de a nu fi lăsat să aibă grijă de sine şi se simte lipsit de 
ajutor când rămâne singur. 

Date epidemiologice: Tulburarea este mai prevalentă la femei decât la 
bărbaţi. Tulburarea este frecventă, constituind, poate, 2,5% din totalul 
tulburărilor de personalitate. 


Complicatii: Tulburare de adaptare, tulburare anxioasă, tulburare 
depresivă. 

3.3.10. Tulburarea de personalitate obsesiv-compulsivă 


Caracterizată de preocuparea către 
ordine, perfectionism şi control 
mental şi interpersonal în detrimen- 


cientei. Este preocupat de detalii, 
reguli, liste, ordine, organizare sau 
planuri în aşa fel încât obiectivul 
major al activității este pierdut. Pre- 
zinta perfectionism care interferează 
cu îndeplinirea sarcinilor, inflexi- 
bilitate, intoleranta fata de indife- 
renta, compromis şi corupție. Sunt 
militanti ai standardelor înalte auto- 
impuse şi în aceeaşi măsură sunt 
foarte exigenti cu ceilalți, având tendința de a le impune propriile 
standarde, rigori sau stil de viata.Este excesiv de devotat muncii si 
productivității, mergând până la excluderea activităților recreative şi 
amicitiilor. Este hiperconstiincios, scrupulos şi inflexibil în probleme de 
morală, etică, valori. Refuză se delege sarcini sau să lucreze cu alții in 
afara situației când aceştia se supun stilului său. Adoptă un stil avar de a 
cheltui în ideea de a fi pregătit financiar în orice situație neprevăzută. 
Manifestă teamă de schimbare a activității cotidiene, a locului de muncă, 
a locuinţei, fiind adepti ai stabilității, conservatori. Au incapacitate în a 
exprima sentimente tandre având puţine relații interpersonale. 
Date epidemiologice: Prevalenta este mai mare la bărbaţi decât la 
femei. Este probabilă transmiterea familială. Concordanta este crescută 
la gemenii monozigoti. Tulburarea se diagnostichează mai frecvent la 
copiii mai mari din familie. 
Complicatii: Schizofrenie, depresie majoră, dezvoltări delirante de 
tipul delirului de relaţie, tulburare hipocondriacă, tulburări anxioase. 

3.3.11. Alte tulburări de personalitate 


Deşi nu sunt incluse în cele trei grupe de tulburări de perso- 
nalitate descrise în DSM IV, alte tulburări de personalitate descrise sunt: 


* Tulburarea de personalitate pasiv-agresivá 
* Tulburarea de personalitate depresivă 


3.3.12. Tulburarea de personalitate pasiv-agresivă 


Caracteristicile principale ale 
acestei tulburări de personalitate 
sunt rezistenţa la solicitări sau 
îndemnuri însoţită de amânarea 
răspunsului la rugaminti sau 
solicitări, temporizarea îndeplini- 
rii sarcinilor. Pasiv agresivul for- 
mulează indirect sau chiar disi- 
mulează cererile pe care le face şi 
dorințele pe care le exprimă. Este 
într-o relaţie de dependenţă ostilă 
cu persoana semnificativă cu care 
se află în relaţie. 

Are un comportament frecvent lamentativ, având impresia că sunt 
neintelesi şi insuficient apreciaţi. Sunt cvasipermanent imbufnati şi 
certareti manifestând resentimente şi invidie, iritabilitate şi cinism fata 
de colegi. Verbalizează acuze exagerate şi persistente de ghinion 
personal. Sunt ambivalenti în deliberări, alternând între sfidarea ostilă 
şi remuşcări. Nu au încredere în forțele proprii şi au o stimă de sine 
scăzută. În mod deplasat critică şi „veghează” cu atenţie persoana care 
reprezintă autoritatea în grupurile din care face parte. 

Nu se cunoaşte epidemiologia tulburării. 

Complicatii: Suicidul, distimia, abuzul de alcool. 

3.3.13. Tulburarea de personalitate depresivă 


Se caracterizează prin gânduri si 
Y — ON comportamente depresive. Dispozitia 
( ap, ) obisnuitá este dominatá de amáráciune, 
— lipsă de bucurii, veselie şi spontanei- 

Na p y tate. Are cvasipermanent un aer poso- 
) morât, nefericit. Are o stimă de sine 


de sine. Prezintă frecvent ruminatii 
anxioase şi depresive. Este negativist şi 
critic în legătură cu alții. Este pesimist 
şi are predispozitie către sentimente de 
vinovăție şi remuşcare. 

Date epidemiologice: apare probabil în familiile cu depresie. Apare în 
mod egal la bărbaţi şi femei. 

Complicatii: distimie, tulburare depresivă majoră. 


[R wi ` scăzută, simtindu-se inadecvat şi lipsit 
K Bs / ) de valoare. Este critic şi acuzator fata 


3.4. O posibilă etiologie a tulburărilor de personalitate 


Dintre factorii incriminati in etiologia plurifactorială a tulbu- 
rărilor de personalitate sunt de menţionat: ereditatea, factori perinatali, 
factori de microorganicitate, factori mezologici, factori de dezvoltare, 
factori psihodinamici, fără ca să existe, până în acest moment, niciun 
consens ştiinţific şi nici măcar dovada unei legături de cauzalitate 
suficient de importante pentru a fi luată în discuție. 

O teorie interesantă asupra apariției tulburărilor de personalitate 
este teoria lui Beck conform căreia anumite modele sau strategii 
comportamentale care au avut o valoare adaptativă din punct de vedere 
evolutionist devin dezadaptative în societatea contemporană odată ce 
aceste strategii devin „exagerate”. 

Există o legătură puternică între schemele cognitive şi 
Patternurile afective şi comportamentale. Schemele sunt structuri relative 
stabile de procesare a informației. Deşi pot fi recunoscute, evaluate, iar 
interpretările lor pot fi verificate, schemele cognitive nu sunt pe în 
întregime conştiente. 

Caracteristiicle schemelor cognitive sunt: 

e  [ntegreazá şi ataşează semnificație evenimentelor; 

e Pot fi recunoscute şi descrise în funcţie de nivelul lor de 

activare şi manifestare; 

e  Potaveaun conținut idiosincratic; 

e Variaza în funcţie de rolul pe care îl joacă. 

Fiecare tulburare de personalitate are profilul ei care poate fi 
caracterizat prin cognitiile de bază despre sine şi ceilalți şi strategiile 
compensatorii asociate acestor cognitii. 


quus Imaginea de Cum sunt Credinta Strategia 
de 3 A Aur B LATER "RM 
uoc sine ceilalti priviti principală principală 
Evitantă Vulnerabil la Critici, Este ingrozitor sá | Evitá 
(anxioasá) respingere, Superiori, fii respins; situațiile de 
Inapt, Umilitori. Dacá oamenii evaluare. 
Incompetent. ajung sá má 
cunoascá, má vor 
respinge. 
Paranoidá Drept, Intruzivi, Să tii garda sus, Acuză, 
Inocent, Răi, Să nu ai Contraatacă. 
Nobil, Abuzivi. încredere, 
Vulnerabil. Motivele 
celorlalți sunt 
suspecte. 
Dependentă Are multe Suportivi, Am nevoie de Cultiva relatii 
nevoi, Competenti. ceilalti pentru a de 
Slab, supraviețui; dependenţă. 
Neajutorat, Am permanent 
Incompetent. nevoie de 
încurajare şi 
susținere. 
Obsesiv- Responsabil, Iresponsabili, Ştiu cum este mai | Aplică reguli, 
compulsivă De încredere, Incompetenti, | bine, Perfectio- 
(anankasta, Competent, Auto- Detaliile sunt nism, 
psihastenica) | Pretentios. îngăduitori. esenţiale, Evaluează, 
Oamenii ar trebui | Controlează, 
să încerce mai Critică. 
mult. 

B3 0 ES D 
n EE sine ceilalti priviti principalá principalá 
Narcisicá Specială, Inferiori, Sunt mai bun Ti foloseşte pe 
unică, Admiratori. decât ceilalți, alții, 
Superioară, Merit alte reguli Nu respectă 
Merită deoarece sunt regulile, 
tratament special. Manipulează. 
special. 
Schizoidă Auto-suficient, | Intruzivi. Alţii nu mă Stau 
Singuratic. interesează, deoparte. 
Relaţiile nu sunt 
de dorit. 


3.5. Cauzele medicale ale schimbărilor de personalitate 


Revizia a X-a a clasificării tulburărilor mintale şi de comporta- 
ment OMS, 1992 introduce conceptul de tulburare de personalitate 
organică pe care o caracterizează ca: o alterare semnificativă a modelelor 
obişnuite a comportamentului premorbid. În special sunt afectate 
expresia emoţională, trebuintele şi impulsurile, funcțiile cognitive sunt 
defectuoase în special sau doar în sfera planificării propriilor acțiuni şi 
anticipării consecinţelor lor pentru subiect. 

În afara unui istoric stabilit sau a unei alte dovezi de boală, 
leziune, sau disfunctie cerebrală, un diagnostic cert necesită prezența a 
două sau mai multe din următoarele caracteristici: 


a) 


b) 


c) 

Capacitate constant redusă de a persevera în activități cu 
scop, mai ales când implică lungi perioade de timp şi 
satisfacţii amânate; 

Comportament emoțional alterat, caracterizat prin 
labilitate emoțională, bună dispoziție superficială şi 
nejustificată (euforie), veselie neadecvati; schimbare 
rapidă spre iritabilitate sau scurte explozii de mânie şi 
agresiune; în unele cazuri poate apărea apatia, care poate fi 
trăsătura predominantă; 

Dezinhibarea expresiei necesităților şi impulsurilor fără a 
lua în considerare consecințele sau convențiile sociale 
(pacientul se poate angaja în acte disociale, ca: furtul, 


avansuri sociale nepotrivite, bulimie, sau manifestă 
desconsiderare pentru igiena personală); 

d) Tulburări cognitive sub forma suspiciunii sau ideatie 
paranoidă şi/sau excesivă preocupare pentru o unică temă, 
de obicei abstractă (de exemplu religia, „adevărul”, 
,eroarea" etc.); 

e)  Alterare marcată a debitului si fluiditátii verbale, ceea ce 
se traduce prin: circumstantialitate, hiperimplicare, 
vâscozitate şi hipergrafie; 

f) Comportament sexual alterat (hiposexualitatea sau 
schimbarea preferintei sexuale). 

Totuşi, aşa cum nu există psihogeneză pură (nu există emotie 
fără tulburări neurovegetative şi endocrine, afirmă, în 1973, Sivadon), tot 
aşa nu se poate vorbi de personogeneză în sens neurologic. 


Cauzele medicale ale schimbărilor de personalitate 
(după M.K. Popkin, 1986) 


Demente (poate fi manifestarea timpurie) 
Tumorile SNC 

Afectiuni ale lobului frontal (în special asociate cu leziunile 
orbitale sau cu tumori) 

Afectiuni ale lobului temporal (în special de tip 
iritativ/convulsiv) 

Traumatism cranian 

Intoxicatii (de ex., plumb) 

Sindrom postconvulsiv 

Psihochirurgie 

Accidente vasculare 

Hemoragie subarahnoidiana 

3.6. Tratamentul tulburărilor de personalitate 


De regulă, pacienţii solicită intervenţia terapeutică doar atunci 
când apar complicaţii psihiatrice sau medicale, neexistând un alt fel de 
motivație pentru tratament. Se folosesc modalități multiple, de cele mai 
multe ori abordarea fiind mixtă şi implicând psihanaliză, psihoterapie 
psihanalitică, psihoterapie suportivá, terapie cognitivă şi comportamen- 
tală, terapie de grup, terapie familială, spitalizare şi farmacoterapie. 

Rezistenţa la terapie şi colaborarea dificilă în general cu 
pacientul cu tulburare de personalitate sunt determinate de cognitiile putin 
flexibile ale pacientului şi credinţa lui inițială că tratamentul este sortit 
eşecului pe de o parte, pe de altă parte nivelul crescut de frustrare în lipsa 
unui progres semnificativ sau rapid. Terapia le provoacă de cele mai 
multe ori anxietate deoarece pacientului i se cere „să-şi schimbe felul de a 
fi”. Defensele rigide fac ca persoanele cu tulburări de personalitate să fie 
mult mai greu de tratat. Pe de altă parte durata terapiei este mai lungă, 
este mai mult de lucrat în timpul unei şedinţe terapeutice, presupune mai 
multe aptitudini şi răbdare din partea terapeutului, apare frecvent un 
puternic contratransfer negative, există o complianta terapeutică scăzută. 


3.6.1. Modalităţi de abordare a pacientului cu tulburare 
de personalitate internat 


Pacienţii cu tulburări de personalitate sau comportamente regresive, 
deseori, au crescute anxietatea, furia, indignarea, o nevoie de a pedepsi sau un 
comportament evitant faţă de personalul secției. Medicul şi psihologul 
clinician pot fi în situația de a reduce tensiunea prin educarea personalului cu 
privire la diagnosticul pacientului şi asupra motivatiei pe care o are pentru 
reacţiile puternice afişate. Această abor-dare detensionează, de obicei, situația 
prin scăderea afectelor negative în rândul personalului spitalului şi, ca urmare 
a acestei schimbări, reducerea problemelor afective ale pacientului. 

Atunci când apare un conflict între personalul medical şi pacient, 
este esenţial să se aibă în vedere dacă acuzele pacientului sunt 
indreptatite. Dacă există probleme reale, atunci acestea trebuie corectate. 
Pentru unii pacienți cu tulburări de personalitate, în special indivizii 
obsesiv-compulsivi, lucrul cu echipa în tratamentul acestora pentru a 
întări apărarea intelectuală a pacientului poate ajuta foarte mult. Oferirea 
pacienților cu tulburare de personalitate de tip obsesiv-compulsiv a cât 
mai mult control asupra tratamentului pe care îl urmează sau a deciziilor 
asupra activităţilor zilnice pot scădea anxietatea şi revendicativitatea. 

Totuşi, mai frecvent, pacienții cu tulburare de personalitate 
necesită limite, structură şi un mediu limitat. Controlul extensiv ajută 
pacientul regresat sau care funcţionează primitiv să păstreze controlul 
intern. Amenajarea unui mediu limitat pentru pacient nu este punitivă, ci 
asigură o structură de siguranță pentru pacient. Pacienţii cu tulburare de 
personalitate borderline, histrionică, antisocială, dependentă sau narcisistă 
sunt cel mai dispuşi la a avea o astfel de structură. 


3.6.2. Managementul medical al pacienţilor 
cu tulburări de personalitate 


TIPUL DE 
PERSONA- SEMNIFICAȚIA 


LITATE BOE 


Dependenta Asteapta ingrijire | Revendicativ sau Satisfaceti 
si interes retras in sine nevoile cu 
nelimitate condiții limita 
compulsiva controlul necooperant oferiti control 
Histrionica Defect, pedepsire | Seductiv Reasigurati; 


evitati 
interactiunea 


Paranoida Confirma Blameaza pe Planuri clare, 
suspiciunile, ceilalti, ostilitate pastrati distanta 
asteapta atacul 


Narcisiaca Ameninta maretia | Infatuare, Incredere, 
subiectului fanfaronada profesionalism 


RASPUNS INTERVENTIE 


contact fortat distanta 
de profit 
Mai multă Stabiliti limite 
anxietate crescută 
Schizotipală Altcineva a Creşte Invocati 
provocat boala suspiciozitatea mijloace si forte 
neconventionale 
ur 
ajutor 
ies 
ingrilre-suferintá | respingere dificultátile 
Cere, blameazá Controlati-va 
contratransferul 

Îngrijirea cu succes a unui pacient cu tulburare de personalitate 


considerat dificil (agitat, revendicativ şi noncompliant), internat într-o secţie 
de spital, se bazează pe urmărirea şi îmbunătățirea următorilor factori: 

Comunicarea. Pacientul are nevoie să i se descrie simplu şi 
adevărat starea medicală pe care o are şi tratamentul pe care 
trebuie să îl urmeze. Pacientul poate încerca să despartă 
personalul, manipulând un membru împotriva altuia, prin 
relatarea unor variante diferite ale aceleiaşi poveşti unor 
persoane diferite. La raportul de predare-primire a turelor va fi 
obligatorie şi compararea versiunilor relatărilor acestor pacienți 
Personal constant. Pacientul poate intra repede în panică dacă 
nu poate identifica membrii personalului care au fost repartizați 
pentru a lucra cu el. Ideal, o singură persoană trebuie să comu- 
nice toate deciziile. Deoarece acest lucru nu este posibil în lumea 
reală, tineti cont că pacientul poate fi speriat de fiecare schimbare 
de tură sau atunci când personalul a fost repartizat altui pacient. 
De aceea, la începutul fiecărei ture, un membru din personal 
repartizat pacientului trebuie să revizuiască planul de îngrijire, să 
se prezinte, să se intereseze asupra modului în care se desfăşoară 
lucrurile şi să spună pacientului cât timp va fi de serviciu. 
Justificarea. Pacientul are sentimentul că cineva trebuie să aibă 
grijă de el permanent. Deşi este dificil pentru personal să 
tolereze acest lucru, este important de reţinut că acest sentiment 
este modul prin care pacientul încearcă să facă fata stării prin 
care trece atunci când este speriat. Acest comportament 
stârneşte un puternic contratransfer care trebuie cunoscut şi 
evitat de către medic. Asigurati în mod repetat pacientul că 
intelegeti ce cere, dar, deoarece credeți cá are nevoie de cea mai 
bună îngrijire posibilă, veți continua să urmaţi tratamentul 
recomandat de experienţa şi judecata echipei care îl ingrijeste. 
Limite ferme. Pacientul are o mulțime de cereri, uneori în 
conflict unele cu altele, şi se înfurie foarte repede atunci când 
aceste cereri nu sunt îndeplinite. Acest lucru poate face 
personalul să se simtă atras în cursă şi fără ajutor, ca şi cum ar fi 
de vină că pacientul nu poate face nimic fără ajutor. Pacientul 
poate ameninţa că îşi va face rău singur sau că va părăsi spitalul 
dacă lucrurile nu se desfăşoară în modul aşteptat de el. Nu 
încercaţi să vă contraziceti cu pacientul, dar încet şi ferm, în mod 
repetat, stabiliți limitele pentru problema de comportament, 
cererea făcută şi nemulțumirea exprimată. Dacă pacientul 
ameninţă că îşi va face rău sau va face rău altora, asigurati-l că va 
fi imobilizat dacă va încerca să facă acest lucru. 


CAPITOLUL 4 


PSIHOZELE. TULBURĂRILE DELIRANTE. SCHIZOFRENIA. 
TULBURĂRILE AFECTIVE 


4.1. Conceptul de psihoză 


Până la DSM III, sistemele de clasificare includeau categoriile de 
boli mintale: psihoze şi nevroze. Termenul de psihoză cuprinde un cadru 
larg de entități nosografice care se referă, în linii mari, la formele mai 
severe de boală psihică din care fac parte (tulburările mintale organice, 
schizofrenia, tulburarea schizo-afectiva, bolile afective, tulburările 
delirante şi tulburările afective). Pentru definirea mai precisă a termenului 
au fost propuse numeroase criterii, unele a căror valoare este discutabilă 
(criteriul gravitátii, criteriul evolutiv, criteriul etiologic). Pentru a 
sistematiza (Şi, de ce nu, a simplifica lucrurile), le vom menționa pe 
următoarele: 

e Pierderea capacității de autoapreciere a propriei suferințe; 

e Incapacitatea de a distinge între experiența subiectivă şi 
realitate; 

Apariţia tulburărilor de percepţie (halucinaţii, iluzii); 
Existenţa ideatiei delirante; 

Gândire ilogică; 

Comportamente inadecvate, bizare. 

Altfel spus, modelul psihotic presupune dezorganizarea globală a 
persoanei tradusă prin distrugerea unităţii psihice şi pierderea contactului 
cu realitatea. Psihoza instaurează o dezordine mintală care se manifestă în 
plan expresiv (prin comportament, limbaj etc.) şi a cărui trăsătură 
fundamentală este incomprehensibilitatea. 

Nu putem vorbi despre psihoze fără să facem referire la 
conceptul de endogenitate. Prima utilizare a acestui termen aparține lui 
Moebius în 1893 care grupează bolile în boli exogene şi endogene în 
funcție de cauzele bolii care tin sau nu de individ. Noţiunea de 

endogenitate se referea initial la leziunile organice ale creierului, 
indiferent dacă acestea erau provocate din exterior sau interior, intele- 
gându-se o etiologie somatică. Mai târziu, s-au căutat criterii psihopa- 
tologice care să definească endogenitatea, psihozele fiind împărțite în 
psihoze endogene (cu cauză organică) şi exogene (funcţionale, psihogene, 
neorganice). Dar, deşi din punct de vedere semantic termenii de endogen 
şi exogen sunt clari, ei au provocat o serie de confuzii. De exemplu, un 
delir uremic (creşterea acidului uric şi ureei în insuficienţa renală) este 
endogen (are originea în corp), dar din punct de vedere clinic este 
considerat ca o suferință psihotică exterioară, exogenă. Psihozele 
endogene cuprind schizofrenia, psihoza afectivă (maniaco-depresivă), 
psihozele halucinator-delirante, iar prin endogenie se consideră că factorii 
care le produc se datorează structurii dinamice a personalității bolnavului, 
„interiorului” psihismului bolnavului. 


4.2. Clasificarea psihozelor 

Bogăția descrierilor psihopatologice din psihiatria clasică, pe de 
o parte, dar şi lipsa unei sistematizări clare, pe de altă parte, a condus 
multiple încercări de a clasifica psihozele. Initial, acestea erau pur şi 
simplu denumite în funcție de presupusul agent cauzal sau de situația în 
care apăreau ori evoluţia pe care o parcurgeau. Astfel, au fost descrise 
psihoze acute, cu evoluţie cronică prelungită şi psihoze intermitente, 
psihoze endocrine (apărute în tulburările hormonale severe), psihoze 
infecțioase (în sifilis, boli microbiene şi virale febrile etc.), psihoze toxice 
(provocate de acumularea de metale, alcool, folosirea de psihodisleptice — 
LSD, psilocibina, marihuana etc.), psihozele carentiale (avitaminoze, ex., 
Pelagra — carenta de vitamina C), psihoze gravidice (psihoza puerperala, 
psihoza postpartum şi psihoza de lactatie), psihoza de detenţie, psihoza 
familială de contagiune (delirul indus), psihoze senile sau de involutie, 
psihoze vasculare, psihoze traumatice, psihoze exotice (din țările calde), 
psihoza epileptică, psihoza isterică, reacțiile psihotice-bufeele delirante, 
psihoza copilului — autismul etc. Pe lângă acestea au fost descrise 
psihozele endogene care formau „marea psihiatrie”: 

—  Psihoza maniaco depresivă; 

—  Psihozele schizofrenice; 

—  Psihozele delirante nonschizofrenice: paranoia, psihozele 

delirante sistematizate (delirul de interpretare, delirul sen- 
zitiv de relaţie, delirul pasional sau de gelozie), parafrenia. 

Dificultatea definirii psihozei, trăsăturile putin comune a 
entităților pe care le cuprinde şi faptul că clasificarea unei tulburări ca 
psihoză ar fi mai săracă în informații decât clasificarea ca tulburare 
distinctă în cadrul psihozelor (ex., schizofrenie) i-a determinat pe autorii 
americani ai manualelor de clasificare a bolilor mintale să renunţe la 
termenul de psihoză începând cu DSM III. 

În prezent, clasificarea bolilor mintale cuprinse în trecut sub 
termenul de psihoză arată astfel: 


Tulburare psihotică indusă de alcool; 

Tulburare psihotică indusă de substanță (amfetamine, 
cannabis, cocaină, halucinogene, inhalante, opiacee, 
phenczclidina, sedative, hipnotice sau anxiolitice, alte 
substanţe sau substanţe necunoscute); 

Schizofrenia şi alte tulburări psihotice (tulburarea 
schizofreniformă, tulburarea schizoafectivă, tulburarea 
delirantă, tulburarea psihotică scurtă, tulburarea psihotică 
indusă, tulburarea psihotică datorată unei condiții medi- 
cale generale, tulburare psihotică fără altă specificaţie); 
Tulburarea afectivă (tulburarea bipolară). 


4.3. Tulburări delirante 


Definiţie 

Tulburare în care ideile delirante de lungă durată reprezintă unica 
sau cea mai pregnantă caracteristică clinică şi nu poate fi clasificată ca 
fiind o tulburare organică, afectivă sau schizofrenie. 


CRITERII DE DIAGNOSTIC DSM IV PENTRU TULBURAREA DELIRANTĂ 


A. Idei delirante nonbizare (adică implicând situații care survin în 
viaţa reală, cum ar fi faptul de a fi urmărit, otrăvit, infectat, iubit 
de la distanță, înşelat de sotie/sot ori de a avea o maladie, cu 
durată de cel puţin o lună). 

B. Nu sunt satisfăcute niciodată criteriile A pentru schizofrenie. 


Notă: Halucinatiile tactile şi olfactive pot fi prezente în tulburarea 
delirantă dacă sunt în raport cu tema delirantă. 

C. În afara impactului ideii (ideilor) delirante, funcţionalitatea 
individului nu este deteriorată semnificativ, iar comportamentul 
nu este în mod straniu sau bizar. 

D. Dacă episoadele afective au survenit concomitent cu ideile 
delirante, durata lor a fost scurtă în raport cu durata perioadelor 
delirante. 

E. Tulburarea nu se datorează efectelor directe ale unei substanţe 
(ex., medicamente, droguri) sau ale unei boli. 

În ICD 10, delirurile constituie cea mai proeminentă trăsătură clinică, 
dar ele trebuie să fie prezente cel putin 3 luni. Tulburarea delirantă 
include sub această denumire următoarele psihoze delirante cronice 
neschizofrenice: 

e Paranoia; 

e  Psihoza paranoida; 

e  Parafrenia (tardivă); 

e  Delirul senzitiv de relaţie. 

Paranoia 

Este o tulburare care era descrisă ca o psihoză cronică endogenă 
care constă în evoluţia continuă a unui sistem delirant durabil şi 
impenetrabil la critică, dezvoltându-se insidios pe fondul conservării 
complete a ordinii şi claritatii gândirii, voinţei şi acțiunii. 
Elementele definitorii sunt realizate de: 

— delir cronic bine sistematizat nehalucinator; 

—  discrepantá între aspirații şi posibilități; 

— personalitate premorbidă specifică (rigidă, hipertrofie a eu-lui). 
Psihoza paranoidă este în prezent asimilată cu tipul de 

persecuție din tulburările delirante. 


Parafrenia 
Înglobează un grup de psihoze endogene cronice caracterizate 
prin luxurianta fantastică a producției delirante în contrast cu buna 
adaptare la mediu. 
Elementele definitorii sunt realizate de: 
— Caracterul fantastic al temelor delirante, cu pondere majoră a 
imaginarului; 
—  Juxtapunerea unei lumi imaginare realului, în care bolnavul 
continuă să se adapteze bine; 

—  Menţinerea îndelungată a nucleului personalităţii; 
—  Predominanta limbajului asupra acțiunii. 
Delirul senzitiv de relaţie 
Descrisă de Kretschmer, această tulburare este un delir de 
interpretare care se instalează insidios pe fondul unei personalități 
premorbide senzitive; este un delir „de relaţie”, declanşat brusc de 
conflictul dintre bolnav şi anturajul imediat (familie, vecini, colegi). 
Debutul este marcat de obicei de circumstanțe umilitoare, eşecuri senti- 
mentale care rănesc orgoliul crescut al subiectului. Delirantul senzitiv are 
brusc revelația că persoane din anturaj îi cunosc gândurile ascunse, râd de 
nenorocirile sale, îl arată cu degetul etc. Delirul apare frecvent la subiecții 
rezervaţi, timorati, timizi, cu pulsiuni sexuale inhibate, cum sunt femeile 
în vârstă, necăsătorite, vârstnicii celibatari. 


Subtipuri de tulburare delirantă 

Tipurile de tulburare delirantă pot fi specificate pe baza temei 
delirante predominante. 

a. Tipul erotoman. Acest subtip se aplică atunci când tema 
centrală a delirului o constituie faptul că o altă persoană este îndrăgostită 
de individ(ă). Ideea delirantă se referă adesea la o dragoste romantică, 
idealizată şi la uniune spirituală, mai degrabă decât la atracția sexuală. 
Persoana, în raport cu care se are această convingere, are de regulă un 
statut mai înalt (ex., o persoană faimoasă sau un superior de la serviciu), 
dar poate fi şi una complet străină. Efortul de a contacta obiectul ideii 
delirante (prin apeluri telefonice, scrisori, cadouri, vizite şi chiar supra- 
veghere sunt frecvente, deşi, ocazional, persoana respectivă poate tine 
secretă ideea delirantă. Cei mai mulți indivizi cu acest subtip în eşan- 
tioanele clinice sunt femei, pe când în eşantioanele medico-legale cei mai 
multi indivizi sunt bărbați). Unii indivizi cu acest subtip, în special 
bărbaţii, vin în conflict cu legea în eforturile lor de a urmări obiectul ideii 
lor delirante sau în efortul lor necugetat de a-l „salva” de la un pericol 
imaginar. 

b. Tipul de grandoare. Acest subtip se aplică atunci când tema 
centrală a delirului o constituie convingerea că are un mare (dar 
nerecunoscut) talent sau perspicacitate ori că a făcut o mare descoperire. 
Mai rar, individul poate avea ideea delirantă că ar avea o relație specială 
cu o persoană marcantă (ex., un consilier al preşedintelui) ori cá ar fi o 

persoană marcantă (în care caz respectivul poate fi considerat drept 
impostor). Ideile delirante de grandoare pot avea şi conţinut religios 
(ex., persoana crede că ar avea un mesaj special de la o divinitate). 

c. Tipul de gelozie. Acest subtip se aplică atunci când tema 
centrală a delirului persoanei o constituie faptul că soțul (soţia) sau 
amantul (amanta) persoanei este infidel(ă). La această convingere se 
ajunge fără o cauză reală şi se bazează pe idei incorecte susţinute de aşa- 
zise dovezi (ex., neglijenta vestimentară sau pete pe pătură) care sunt 
colectate şi utilizate spre a-şi justifica delirul. Persoana cu tulburare 
delirantă îşi confruntă de regulă partenerul(a) şi încearcă să intervină în 
presupusa infidelitate (ex., restrânge autonomia partenerului de viata, il(o) 
urmăreşte în secret, investighează amantul(a) presupus(ă), îşi atacă 
sotul(sotia)). 

d. Tipul de persecutie. Acest subtip se aplică atunci când tema 
centrală a delirului implică convingerea persoanei cá se conspiră 
împotriva sa, că este spionată, înşelată, urmărită, otrăvită sau drogată, 
tratată cu răutate sau vexata sau obstructionatá în urmărirea obiectivelor 
sale pe termen lung. Mici umilinte pot fi exagerate şi deveni nucleul unui 
sistem delirant. Nucleul delirului îl constituie adesea o injustitie oarecare 
care trebuie remediată prin acțiune legală („paranoia cverulentă”), iar 
persoana afectată se poate angaja în tentative repetate de obținere a 
satisfactiei prin apel la tribunale si la alte agenţii guvernamentale. 
Indivizii cu idei delirante de persecuție sunt adesea plini de resentimente 
Şi colerosi şi pot recurge adesea la violență contra celor care cred ei că i- 
au ofensat. 

e. Tipul somatic. Acest subtip se aplică atunci când tema 
centrală a delirului implică funcții sau senzaţii corporale. Ideile delirante 
somatice pot surveni în diverse forme. Cele mai frecvente constau din 
convingerea persoanei că ea emite un miros urât din piele, gură, rect sau 
vagin; că este infestată cu insecte pe sau sub piele, că are paraziți interni, 
că anumite părți ale corpului său sunt diforme sau hidoase (contrar 
oricărei evidente) ori că parti ale corpului (ex., intestinul gros) nu 
funcționează. 

f. Tipul mixt. Acest subtip se aplică atunci când nu predomină 
nicio temă delirantă, ci apar elemente din mai multe teme. 

g. Tipul nespecificat. Acest subtip se aplică atunci când 
convingerea delirantă dominantă nu poate fi clar stabilită sau nu se înscrie 

în tipurile specificate (ex., idei delirante de referință, fără o componentă 
de persecuție sau de grandoare notabilă). 


Elemente şi tulburări asociate 

Probleme sociale, maritale, de serviciu; 
Idei de referință; 

Dispozitie disforică, iritabila; 

Episoade depresive; 

Stare coleroasa; 

Comportament litigios, violent; 
Probleme legale. 


Epidemiologie, date de evoluţie şi prognostic 

Tulburarea delirantă este relativ rară în mediile clinice, fiind 
responsabilă de 1-2% din internări. 
Prevalenta este de 24-30 la 100 000 de locuitori. 
Incidenta este de 0,7 — 3 la 100 000 de locuitori. 

Vârsta la debut este în general perioada adultă medie sau târzie 
(media 34-45 ani). Tipul de persecuție este cel mai frecvent subtip. 
Evoluţia este foarte variabilă. În general, tulburarea delirantă este cronică 
cu intensificări şi diminuări ale preocupărilor referitoare la convingerile 
delirante. Alteori, perioade de remisiune completă pot fi urmate de 
recăderi. În alte cazuri, tulburarea se remite în decursul a câteva luni, 
adesea fără recădere ulterioară. Unele date sugerează că tulburarea 
delirantă este mai frecventă printre rudele indivizilor cu schizofrenie, dar 
alte studii nu au remarcat nicio relație familială între tulburarea delirantă 
şi schizofrenie. 


Factori etiopatogenici implicați în apariţia tulburării 

Cauza tulburării delirante este necunoscută. Studiile 
epidemiologice şi clinice sugerează faptul că anumiți factori de risc sunt 
relevanti în apariţia acestei tulburări: 

e Vârsta avansată; 

Deteriorarea senzorială/ Izolarea; 
Istoricul familial; 
Izolarea socială; 
Trăsăturile de personalitate; 
Emigrare recentă. 

Trăsăturile paranoide incluzând tipuri de idei delirante întâlnite în 
această tulburare pot apărea într-un număr mare de condiții medicale 
dintre care enumerăm câteva: 


Tulburări neurologice (tumori cerebrale, boli cerebro- 
vasculare, demență, pierderea auzului etc.); 

Boli metabolice şi endocrine (hipoglicemie, deficiență de 
vitamină B12 sau folati, boli tiroidiene şi de cortico- 
suprarenală etc.); 

Infectii (SIDA, sifilis, encefalită virală etc.); 

Alte boli psihiatrice; 

Abuz de alcool şi droguri; 

Intoxicatii (arsenic, CO, mercur etc.); 

Unele medicamente. 


Investigaţii psihologice specifice 
Examinarea psihică obişnuită trebuie completată cu obținerea 
informaţiilor legate de: 


Tipul debutului, factori precipitanti; 

Consecințele simptomelor prezente (tentative de suicid sau 
homicid, probleme legale, refuzul hranei sau apei în ideile de 
otrăvire etc.); 

Severitatea tulburării; 

Prezenţa altor tulburări psihiatrice (depresie, consum de alcool 
sau droguri, tulburare obsesiv — compulsivă, dismorfofobie, 
tulburare de personalitate paranoidă, schizoidă sau evitantă); 
Istoricul familial; 

Istoricul personal (injurii pre sau postnatale, mediu osul, 
periculos, abuzuri în copilărie, izolare, emigrare etc.); 
Probleme legale (litigii, probleme cu poliția, condamnări, 
asalturi); 

Istoric psihiatric (cronicitatea, fluctuațiile simptomatologiei, 
tratamente urmate şi răspuns la tratament); 

Istoric medical (traumatisme  craniocerebrale, boli 
cardiovasculare, HIV, droguri şi alcool, infecţii cerebrale etc.); 
Personalitatea premorbidă (teste de personalitate). 


Posibilităţi de intervenţie terapeutică a psihologului clinician 
Prima etapă a terapiei constă în stabilirea unei alianţe terapeutice. 
Un astfel de pacient are nevoie de o ascultare empatică, directă, fără 
confruntări şi fără afirmaţii evazive. Schema de tratament a unei tulburări 
delirante trebuie să cuprindă paşii următori: 
e Excluderea altor cauze pentru trăsăturile paranoide; 
e Confirmarea absenței unui alt tip de psihopatologie; 
e Evaluarea consecințelor comportamentului delirant: 
o Demoralizare; 
o Frica, Furie; 
o Depresie; 
o Impactul asupra aspectelor financiare, legale, personale, 
ocupaţionale dat de acţiunile pacientului de a căuta 
„soluţii în justiţie”, „dovezi de infidelitate”, „diagnostice 
medicale”; 
Evaluarea anxietatii şi agitatiei; 
Evaluarea potențialului suicidar şi agresiv; 
Estimarea necesităţii internárii; 
Psihoterapie şi tratament farmacologic; 
Mentinerea contactului pe perioada remisiunii. 


4.4. Schizofrenia 


Definiţie 

Din punct de vedere etimologic, cuvântul schizofrenie provine 
din skhizein = a despica, a rupe + phren = suflet, spirit. 

În manualul de diagnostic şi statistică a tulburărilor mentale 
DSM IV, schizofrenia este definită ca o: ,,Tulburare mintală care 
durează cel puţin şase luni şi presupune pentru cel puţin o lună 
existența unei stări de boală (adică existenţa a două sau mai multe 
simptome dintre următoarele: idei delirante, halucinaţii, dezorga- 
nizarea vorbirii, comportament profund dezorganizat sau catatonic, 
simptome negative)”. 

Initial denumită „demenţa precoce” pentru incapacitatea severă 
în funcționalitatea zilnică pe care o produce (demenţă) şi având în mod 
tipic un debut în adolescenţă (precoce), schizofrenia este o boală a cărei 
gravitate ar putea fi pe scurt caracterizată prin următoarele trăsături: 

e  Distruge coeziunea şi unitatea conştiinţei şi personalității. 
Bolnavul este ,,...un suflet frânt care reflectă realitatea ca o 
oglindă spartă” (fiecare fragment altceva). 

e Bolnavul pierde contactul vital cu realul (Minkowski). 

Are o frecvenţă importantă — 0.5-1 % din populaţie. Este o boală 
catastrofică denumită şi „Cancerul bolilor mintale ”. Are o 
mare probabilitate să rămână cronică. 

e Are orata de suicid de 10%. 


Prezentare clinica 
Schizofrenia este o boală complexă care nu are o singură 
trăsătură definitorie, ci multiple simptome caracteristice din domenii 
multiple: cognitie, emoție, personalitate, activitate motorie. Principala 
trăsătură clinică a schizofreniei este poate aceea că psihismul pacientului 
pare rupt, fragmentat, disociat. Această disociere apare între ins şi 
ambiantá care, cufundat în lumea gândurilor, se rupe de realitate şi 
intrapsihic — între principalele funcții şi procese psihice. Psihismul îşi 
pierde unitatea, iar diferitele aspecte ale psihismului reflectă în mod 
individual aspectele realității. 
Simptomele caracteristice ale schizofreniei în viziunea 
principalilor psihiatri care au aprofundat această boală sunt: 
e sărăcire emoțională, abulie, pierderea unității identității 
(Kraepelin); 
e gândire fragmentată, inabilitatea de raportare la lumea externă 
(Bleuler); 
e tipuri specifice de idei delirante şi halucinații (Schneider). 


BLEULER: SIMPTOME FUNDAMENTALE 


= — A renumit boala SCHIZOFRENIE; 

= S-a concentrat pe simptomele caracteristice; 
= A subliniat fragmentarea gândirii; 

= Posibila revenire parțială; 

= Inexistenţa ,,restitutiom ad integrum”; 

= Un concept mai lărgit; 

=  Heterogenitate: grupul schizofreniilor; 

Simptomele fundamentale ale lui Bleuler: 
Asociaţii patologice; 

Afectivitate tocită; 

Abulie; 

Autism; 

Ambivalenta; 

Atentie tulburata. 


Simptomele schizofreniei pot fi subdivizate in trei dimensiuni: 
1. Dimensiunea psihotica: Idei delirante; 


Halucinatii; 


2. Dezorganizare: Dezorganizarea vorbirii; 


Dezorganizarea 
comportamentului; 
Afect nepotrivit; 


3. Negative: Sărăcirea vorbirii. 


O altă modalitate de a împărți simptomele schizofreniei este în 
grupuri de simptome polare: 


e Pozitive: distorsiuni sau exagerări ale funcţiilor normale; 
e Negative: diminuarea funcțiilor normale. 
SIMPTOME POZITIVE SIMPTOME NEGATIVE 
Simptome Funcţia Simptome | Funcţia deteriorată 
deteriorată 
halucinaţii percepţie alogie fluenta 
vorbirii/gândirii 
idei delirante gândirea aplatizarea | expresia emoţională 
inferentiala afectului 
vorbire gândire/limbaj | abulie voinţă si pulsiune 
dezorganizată 
comportament comportament | anhedonie | capacitate hedonică 
bizar 

În ceea ce priveşte simptomele pozitive, halucinatiile şi ideile 
delirante sunt de mai multe tipuri: 


Tipuri de halucinații Tipuri de idei delirante 
e auditive e de persecuție 
e vizuale e de grandoare 
e tactile e mistice 
e olfactive e de gelozie 
e  kinestezice e somatice 


Importanța simptomelor negative constă în faptul că ele 
deteriorează capacitatea pacientului de a funcționa zilnic: să aibă un 
serviciu, să frecventeze şcoala, să-şi formeze prietenii, să aibă relații 
intime familiale. 


FORME CLINICE DE SCHIZOFRENIE 

Formele clinice tradiționale cuprind pacienții în funcție de 
simptomele predominante. Ele sunt utile pentru predicția prognosticului 
functionalitátii sociale şi ocupaţionale şi a răspunsului la tratament. 


1. SCHIZOFRENIA DEZORGANIZATĂ 
—  apare în adolescenta/la oamenii foarte tineri; 
— parea fi mai frecventă la bărbaţi; 
— debutul în general brusc printr-o schimbare frapantă a conduitei, 
cel în cauză devenind dezorganizat în gânduri şi comportament. 
După cum sugerează numele, această formă clinică (denumită în 
trecut schizofrenie hebefrenică) se caracterizează printr-o dezorganizare 
ideativă şi comportamentală masivă. 

e  Dezorganizare ideativă se traduce prin incoerentá masivă, severă. 
Pacientul trece brusc de la o idee la alta aşa încât nu se înţelege ce 
vrea să spună. Această incoerentá nu este prezentă doar la nivelul 
ideilor, ci şi al cuvintelor spuse la întâmplare, fără legătură. 

e  Dezorganizare comportamentală: pacientul este într-o continua 
deplasare, în mişcare, parcă ar fi într-un fel de investigare. Pacientul 
pare dispus, amuzat, absolut detaşat, de o bună dispoziție 
surprinzătoare, acontextuală, pe care clasicii o denumeau „euforie 

nătângă”. Sub aspectul conținutului comunicării, el foloseşte cuvinte 

noi, prin fuziunea diverselor cuvinte. Fondul său lexical conține: 

— neologisme active — cuvinte care aparțin limbii 
respective/sau 

— neologisme pasive — folosirea de cuvinte auzite, al căror 
conținut nu-l stăpâneşte, nu-i este cunoscut. 

După mai multe săptămâni sau câteva luni, pacientul devine în mod 
treptat mai limitat în aberatiile lui verbale şi comportamentale, tulburarea 
evoluând treptat spre remisiune. Rezumând, putem spune că indivizii care 
suferă de acest subtip de schizofrenie sunt frecvent incoerenti, au o 
dispoziţie neadecvată contextului situational sau detaşare afectivă. 
Prezintă numeroase  bizarerii de comportament (ex. grimase, 
neobişnuite). Vorbirea lor conţine numeroase neologisme, expresii bizare, 
idei delirante. Totuşi, nu au un set sistematizat de idei delirante, 
neexistând astfel o structură clară a patternului simptomatic. 


2. SCHIZOFRENIA CATATONICĂ 

Este o formă clinică caracterizată prin tulburări psihomotorii. În 
modelul clasic, pacientul este catatonic şi prezintă flexibilitate ceroasă 
ceea ce presupune că este ca o statuie de ceară, în general prezintă 
mutism, iar atunci când este plasat într-o anumită poziție, va rămâne în 
acea poziţie pentru o lungă perioadă de timp. Extremele tulburărilor 
psihomotorii sunt, pe de o parte, starea de stupor în care pacientul este 
complet imobil, la celălalt pol situându-se raptusul catatonic reprezentând 
o forma maximă de agitatie-psihomotorie, o izbucnire a pacientului, care 
îl face să fie extrem de periculos. 

În această formă de schizofrenie se descriu negativisme active şi 

pasive. Negativismul în schizofrenia catatonică este: 

e greşit definit şi prezentat; e prezentat ca opozitionism; 
depăşeşte disponibilitatea volitionala a persoanei; el nu poate da 
curs invitatiei, ordinelor interlocutorului, nu se opune; 

e ca dovada ca este în imposibilitatea de a da curs unei comenzi în 
plan verbal sau motor, niciun mijloc de convingere/constrângere, 
nu poate da rezultate; 

e un fenomen incomprehensibil; 

e negativismul alimentar este o problemă de intervenţie 
psihofarmacologică de urgență, viaţa pacientului ajunge în 
pericol prin nealimentare. 

Dimpotrivă, poate apărea o sugestibilitate crescută, pacientul 
supunându-se automat ordinelor terapeutului. Ecolalia este o repetare 
lipsită de sens, ca „de papagal”, a cuvintelor şi frazelor spuse de o altă 
persoană. Ecopraxia constă în repetarea gesturilor interlocutorului. 
Ecomimia presupune imitarea expresiei mimice a interlocutorului. 

Alte trăsături cuprind manierisme, stereotipii, supunere automată. 

Deşi această formă se întâlnea frecvent în urmă cu câteva 
decenii, azi este din ce în ce mai rară datorită intervenției rapide şi 
eficiente a medicatiei neuroleptice. 


3. SCHIZOFRENIA PARANOIDĂ 

Simptomele dominante ale acestei forme sunt ideile delirante de 
persecuție sau grandoare. Frecvent apar iluzii şi halucinații, cel mai 
adesea auditive, legate de cele mai multe ori de conținutul temei delirante. 
Sub influenţa ideilor delirante, pacienţii pot scrie memorii, denunturi, pot 
trece la măsuri de apărare față de presupusele ameninţări, devenind astfel 
periculoşi. Debutul schizofreniei paranoide tinde să fie mai târziu în 
cursul vieţii decât la celelalte forme, iar trăsăturile distinctive mai stabile 
de-a lungul timpului. Trăsăturile asociate ideilor delirante şi halucinatiilor 
sunt: anxietatea, furia, combativitate sau, dimpotrivă, retragere socială, 
ambivalenta sau inversiunea afectivă. 

Aceşti pacienți prezintă scoruri puțin modificate la testele 
neuropsihologice, având cel mai bun prognostic dintre toate formele 
clinice de schizofrenie. De asemenea, funcționalitatea ocupationala şi 
capacitatea de a trăi independent sunt superioare celor ale bolnavilor cu 
alte tipuri de schizofrenie. 


4. SCHIZOFRENIA REZIDUALĂ 

Această formă presupune că a existat în trecut cel puţin un episod 
acut de schizofrenie, dar tabloul clinic actual nu prezintă simptome 
psihotice pozitive notabile (ex., idei delirante, halucinaţii, dezorganizare a 
vorbirii). Apare o retragere socială marcată, aplatizarea afectului, abulie. 
Pot fi prezente idei excentrice sau bizarerii de comportament, dar ele nu 
mai sunt marcate. Halucinatiile şi ideile delirante, atunci când apar, sunt 

puţin frecvente şi vagi. Deşi indivizii cu acest pattern simptomatic sunt 
identificaţi ca având un subtip particular de schizofrenie, simptomatologia 
reziduală pe care o prezintă face, de fapt, parte din evoluția acestei boli. 


5. SCHIZOFRENIA SIMPLĂ 
Această formă clinică de schizofrenie nu se distinge printr-un 
element clinic semnificativ, caracteristic, ci printr-o gamă largă de 
simptome negative: 
e o scăderea capacității volitionale; 
e o scăderea capacității de rezonanță afectivă; 
e o scădere până la anulare a functionalitátii profesionale şi 
sociale; 
o anumită detaşare; 
o insingurare, izolare; 
e  uncomportament autist. 


6. SCHIZOFRENIA NEDIFERENTIATA desemnează în general o categorie 
care cuprinde indivizii ce nu pot fi plasați în niciuna din categoriile 
precedente sau care întrunesc criterii pentru mai mult decât o singură 
formă clinică. 

Încercări mai noi de clasificare a schizofreniilor pun accentul pe 
tipul tulburărilor şi pe aspectul cognitiv al acestora. 


Epidemiologie, date de evoluţie şi prognostic 


e  Prevalenta (nr. de persoane bolnave la un moment dat într-o 
populatie)= 0,2- 2% 
Nu diferă în raport cu zona geografică, cu excepția ţărilor nordice unde 
prevalența este mai mare. 
e  Prevalenta pe viata (o persoană dintr-o sută poate face schizofrenie 
la un moment dat) = 0,5 — 1% 
Incidenta (nr. de îmbolnăviri noi pe an)= 1/10 000 
e Debutul majoritar între 20-35 de ani. 
e Vârsta de debut mai mică la bărbaţi. 
e Raportul bărbaţi / femei = 1. 
e Femeile dezvoltă mai mult simptomatologie afectivă, halucinaţii 
auditive şi mult mai rar simptome negative. 

e  Prevalenta la populații specifice: 

generală —1%; 

frati non gemeni ai pacientului schizofren — 8%; 
copii cu un părinte schizofren — 12%; 

gemeni dizigoti ai pacientului schizofren — 12%; 
copii a doi părinţi schizofreni — 40%; 

gemeni monozigoti ai pacientului schizofren — 47 96. 


„Schizofrenia cu pronostic bun” 


Predomină simptomele afective 
Debut brusc 

Istoric familial de boală afectivă 
Functionalitate premorbidă bună 
Prezenţa criticii bolii 


FACTORI ETIOPATOGENICI IMPLICAȚI ÎN APARIŢIA TULBURĂRII 


e Mecanismele de producere a bolii rămân necunoscute. 

e Posibil o heterogenitate etiologicá (sunt implicați factori 
biologici, biochimici, genetici, de mediu etc.). 

e Anomaliile pot fi prea multe pentru a fi detectate. 

e Anomaliile pot fi în zone încă insuficient investigate. 


Investigaţii psihologice specifice 

În examinarea psihologică, în general, si în schizofrenie, în 
special, este importantă stabilirea unei relaţii examinator-examinat, relație 
comprehensivă şi securizantă, în care examinatul să fie acceptat (şi să se 
simtă astfel), să realizeze persoana examinatorului ca o persoană reală 
(I. Talaban, 1992). 

Schizofrenul cooperează greu nu dintr-o intentionalitate negativă 
conştientă, ci dintr-o dificultate de a se raporta la celălalt şi la o situație, 
de a schimba mesaje în situaţie. În puseul acut, investigația psihologică 
(dealtfel, şi alte investigaţii) este, în majoritatea cazurilor, imposibilă 
datorită lipsei de cooperare. După remiterea manifestărilor acute, 
psihoticul schizofren se păstrează într-un registru de regresie, mentală şi a 

întregii personalități mai mult sau mai putin accentuată, în funcție de 
intensitatea fazei acute. 

— Evident, pacientul va fi investigat şi când se află sub 
terapie medicamentoasă; este însă necesară suprimarea 
acesteia cu 24 ore înainte de investigare. 

Investigarea psihologică a schizofrenului este utilă, în special, în: 

— cazurile de debut ca adjuvant în diagnosticul diferenţial, 
pentru a se preciza modul în care este afectată structura 
personalității, precum şi gradul de afectare; 

—  cazuri de remisiune, debutul stabilizării remisiunii, ca 
instrument în evaluarea cantitativă şi calitativă a defec- 
tului psihologic, de precizare şi apreciere a capacităților 
restante, în perspectiva reintegrării sociale a bolnavului 
(în activitatea anterioară a bolii sau într-o terapie ocupa- 
tionala, în regim institutionalizat, ambulatoriu sau unitate 
de cronici); 

— pentru evaluarea persoanei (personalității) în perspectiva 
unui tratament psihoterapeutic (cura analitică, psihote- 
rapie de grup, psihoterapie analitică de grup etc.). 

Investigarea psihologică nu vizează registrul manifestărilor 
evidente, ci registrul latent, acela în care manifestarea se articulează şi din 
care îşi extrage conținuturile. Există o corelație între manifestarea 
psihologică, aşa cum apare ea ca simptom în boală, şi manifestarea într-o 
probă dată, aşa cum apare ea ca modalitate a individului de a alege, de a 
soluţiona, în ultimă instanță, de a răspunde la o anumită situatie-stimul. 

Atitudinea schizofrenului în şedinţa de investigare psihologică 
este o atitudine modificată, în funcție de intensitatea patologiei; aşadar, 
atitudinea schizofrenului stă sub semnul bolii sale, de la dificultatea 
intrării în relație până la cooperarea minimă, de la apelul nonverbal la 
sprijinul examinatorului până la comentariile, întreruperile, reluările şi 
referintele personale, frizând incoerenta şi plasând pacientul în afara 
relației şi a situației, chiar dacă, aparent, el are reacții emoţionale ce ar 
pleda pentru implicarea lui în probă, în activitate, deci în situaţie. În 
şedinţa de investigare se vor observa atent comportamentul 
schizofrenului, modificările acestui comportament şi, mai ales, măsura 
participării, acestea fiind o expresie a distorsiunilor generate de boală. 

Pentru evaluarea eficienței cognitive există diferite teste de 
atenţie, însă cu puţină aplicabilitate în clinică, fiind folosite mai ales în 
cercetare. 


POSIBILITĂŢI DE INTERVENȚIE TERAPEUTICĂ A PSIHOLOGULUI 
CLINICIAN 

În ceea ce priveşte tratamentul psihosocial, sunt necesare strategii 
pentru intervenția eficientă: 

e  Detectie şi intervenție timpurie; 

Facilitarea farmacoterapiei; 

Tehnici de tratament în internare; 
Managementul stresului îngrijitorului; 
Învăţarea aptitudinilor traiului zilnic; 
Managementul cazurilor sociale; 
Tehnici educaționale şi terapie familială; 
Intervenţii cognitiv-comportamentale. 

După externare, o şedinţă de psihoterapie durează în medie 
45-50 de minute şi se face în general săptămânal. Terapeutul trebuie să 
poarte o discuţie deschisă şi să stabilească care sunt problemele, motivele 
de îngrijorare ale pacientului, ce efecte adverse prezintă din cauza 
medicatiei pentru a-l ajuta să-i crească complianta, care sunt scopurile 
terapeutice pe termen scurt, mediu şi lung. Terapia suportivă familială 
este esențială în schema terapeutică, unul din punctele cheie fiind 
acțiunea de informare asupra bolii şi tratamentului. 

Terapeutul trebuie să fie conştient că suicidul este cea mai 
frecventă cauză de moarte prematură în schizofrenie şi că pacienții 
schizofrenici raportează mai rar în mod spontan intențiile suicidare. Drept 
urmare, terapeutul ar trebui să întrebe în mod direct despre ideatia 
suicidară. Câteva studii arată că mai mult de două treimi dintre pacienții 
schizofrenici care s-au sinucis au văzut un medic în ultimele 72 de ore, 
dar că acesta nu a suspectat nimic în acest sens. Cei mai susceptibili la a 
comite actul suicidar sunt pacienții cu puține simptome negative, care 
încă pot trăi afecte dureroase. Perioadele care urmează după externarea 
din spital şi după pierderea unei relații importante au fost identificate ca 
perioade cu risc crescut pentru suicid. 


166 


INSTRUMENTE DE EVALUARE A PACIENTULUI SCHIZOFREN 


SCALA SCURTĂ DESCRIERE 
PANSS - Scala Evalueazá simptomele pozitive şi negative în 
sindromului pozitiv schizofrenie. Se bazează pe: observaţiile din timpul 
şi negativ în interviului, interviu clinic, raportările făcute de 
schizofrenie membrii familiei şi cele ale personalului medical. 


Cuprinde 7 itemi pt. simptome negative, 7 itemi pt. 
simptome pozitive şi o scală de psihopatologie 
generală de 16 itemi. 


CDSS - Scala de Evaluează simptomele depresiei la pacientul 
depresie Calgary în schizofrenic. Măsoară severitatea dispozitiei 
schizofrenie depresive, sentimentelor de vinovăţie, lipsă de 


speranță, insomniei şi comportamentului suicidar. 
BPRS - Scurtă scală | Probabil cel mai folosit instrument în psihiatrie. 

de cotare psihiatrică | Conţine 16 itemi cotati de la O la 6 în funcţie de 
severitate şi include simptome ca acuze somatice, 
anxietate, depresie, ostilitate şi halucinații. Este o 
scală cantitativă care cotează tabloul clinic din 
ultimele 3 zile, fără să fie un instrument diagnostic. 


4.5. Tulburările afective 


Tulburările afective sunt caracterizate prin exagerări pătrun- 
zătoare, prelungite şi ,,infirmizante” ale dispozitiei şi afectivității care sunt 
asociate cu disfuncţii comportamentale, psihologice, cognitive, neuro- 
chimice şi psihomotorii. 

Sindroamele afective majore sunt tulburarea depresivă majoră 
(denumită şi tulburare unipolară), tulburarea afectivă bipolară (denumită 
şi psihoza maniaco-depresivă) şi tulburarea distimica. 


4.5.1. Tulburarea afectivă bipolară 


Definiţie 

Psihoza maniaco-depresiva (PMD), cunoscută in termeni 
medicali ca boala afectivă bipolară, este cea mai dramatică formă de 
manifestare a tulburărilor afective. 

Boala a fost separată de Kraepelin (1889) de celelalte psihoze, 
dar legătura dintre melancolie şi manie a fost observată de Hipocrate şi 
Areteu din Capadocia. 

În accepţia lui Kraepelin boala se caracterizează prin episoade 
maniacale şi depresive care survin la acelaşi pacient. Uneori aşa se 
întâmplă (în aproximativ 20 — maximum 25% din cazuri), iar în 
aproximativ 75% din cazuri pacienții fac sau doar episoade depresive 
(90% din ei), sau doar episoade expansive (10%). 

Boala bipolară este una dintre cele două boli afective majore. 
Cealaltă este tulburarea afectivă unipolară (doar cu episoade depresive 
sau maniacale). 

Spre deosebire de depresia majoră, care poate surveni la orice 
vârstă, PMD debutează, în general, înaintea vârstei de 35 de ani. 


Scurtă prezentare clinică 

Pacienţii cu boală bipolară diferă de cei cu alte forme de 
depresie, prin modul lor de a oscila între depresie şi manie, separate prin 
perioade normale. 

Există aşa numitele stări mixte care amestecă elemente depresive cu 
elemente de excitație. De obicei, acestea apar când dispoziţia se inversează. 

Durata în timp a acestui ciclu variază de la o persoană la altă 
persoană. 


EPISODUL MANIACAL 

Pacienţii care se află în faza maniacală simt mai curând un atac 
brusc de exaltare, de euforie sau iritabilitate extremă care se dezvoltă în 
decurs de câteva zile până la o deteriorare gravă. 


SIMPTOMELE FAZEI MANIACALE 
Un mod de a se simți excesiv de bun, euforic, expansiv sau iritabil, nimic 
(veşti rele, tragedii) nu poate schimba această stare de fericire. 
Euforia se poate schimba rapid în iritare sau furie. 
Exprimă numai optimism nejustificat şi o lipsă de discernământ. 
Increderea în sine creşte până la delir de grandoare în care persoana consideră 
că are legături speciale cu Dumnezeu, celebrităţi, conducători politici. 
Hiperactivitate şi planuri excesive, participare în numeroase activități care pot 
conduce la rezultate nedorite. 
Un comportament sexual anormal (libidou crescut, dezinhibitie sexuală). 
Fuga de idei. Pacienţii prezintă o multitudine de idei care se succed rapid, în 
mod necontrolat. 
Necesitatea redusă de somn, insomnii. 
Lipsa puterii de concentrare: atenția pacientului este cu uşurinţă deviată către 
detalii neimportante. 
Iritabilitate bruscă, furie sau paranoia se declanşează când planurile grandioase 
ale pacientului se năruie sau când sociabilitatea lui excesivă este refuzată. 

Diagnosticul episodului maniacal se poate face dacă există 
următoarele simptome, având o evoluție clinică particulară, după cum 
urmează: 

A. O perioadă distinctă de dispoziție crescută, euforică, expansivă = 
bună dispoziţie, veselie sau iritabilă — sarcasm, comentarii 
sententioase, anormală şi persistentă, durând cel putin o săptămână; 

B. În timpul perioadei de perturbare a dispozitiei, trei (sau mai multe) 
din următoarele simptome au persistat (patru, dacă dispoziția este 
numai iritabilă) şi au fost prezente într-un grad semnificativ: 

1) stimă de sine exagerată sau grandoare; 

2) scăderea nevoii de somn ( de ex., se simte refăcut după numai 
trei ore de somn); 

3) logoree (mai locvace decât în mod uzual) sau presiunea vorbirii 
(se simte presat să vorbească continuu); vorbeşte tare, cu voce 
sigură, discurs greu de întrerupt, alert; poate păstra coerenţa, dar 
are tendință la jocuri de cuvinte, calambururi, onomatopee, 
asociații prin asonanta, rimă; se poate ajunge şi la un limbaj 
destructurat fonetic şi semantic. 

Lingvistic — nu se evidențiază dezorganizări severe de tip structural, 

lexical = stil telegrafic, numai prenume şi verbe, în faze severe stil ludic. 

4) fugă de idei sau experiența subiectivă că gândurile sunt 
accelerate; 

5) distractibilitate (adică, atenția este atrasă prea uşor de stimuli 
externi fără importanță sau irelevanti, îi distrage orice stimuli); 

6) capacitatea de judecată — superficială, formală, situationala, 
noncauzală ; consideră că ştie totul, cunoaşte totul, se angajează 
în consecință în diverse acţiuni; 

7) imaginaţia şi capacitatea creativă este scăzută şi deturnată; 

8) creşterea activității, care devine multiplă, dezordonată, initiatica 
şi incoerentă = polipragmazie, (la serviciu sau la şcoală, ori din 
punct de vedere sexual) ori agitație psihomotorie; 

9) implicare excesivă în activități plăcute care au un înalt potențial 
de consecințe nedorite (de ex., angajarea în cumpărături 
excesive, indiscretii sexuale ori investiţii în afaceri nesábuite); 

10) sistem pulsional dezinhibat — plan erotic, sexual, alimentar; 

11) sociofilie, spirit gregar, disponibilitate de relationare — intruziv, 
solicitant, indecent; prietenos, stabileste imediat relatii, gratifica 
partenerul de discutie 

12) trăirea timpului, pacientul «devoră » prezentul, trăieşte numai 
prezentul, boală a prezentului; 

13) psihomotricitate exacerbată, de la excitație motorie moderată 
până la hiperkinezie nestăpânită (furor maniacal, dezlantuire 
motorie), manifestari clastice si agresive (comutare a polaritatii), 
deci manie coleroasă şi violentă. 


Elemente facultative: 
1. idei delirante concordante cu dispoziția: 
— de supraestimare, supraevaluare; 
— de grandoare, putere, relaţie, filiatie; 
2. idei delirante incongruente — idei de persecuție, urmărire, 
prejudiciu; 
3. manifestări halucinatorii; 
4. manifestări catatonice; 
5. sentimente de derealizare şi depersonalizare. 
Acestea trebuie să aibă o durată sub 2 săptămâni în absenţa 
tulburărilor afective predominante. 


Mania este o stare de euforie, sentimente de omnipotenta şi 
încredere nelimitată în forțele proprii, descrisă doar de o minoritate de 
pacienţi. Majoritatea pacienţilor cu manie au: iritabilitate (80%), 
dispoziție expansivă (72%) şi labilitate dispozitionala (69%). Simptomele 
cele mai frecvente sunt vorbirea precipitată (98%), logoreea (89%), 
agitația psihomotorie (87%), nevoia scăzută de somn (81%), 
hipersexualitatea (57%), comportamentul extravagant (55%). Mai putin 
întâlnite sunt: violența (49%), religiozitatea (39%), regresia pronunțată 
(28%) şi catatonia (22%). 

Tulburări cognitive nonpsihotice frecvente în manie sunt: gran- 
doarea (78%), fuga de idei (71%) şi distractibilitatea (68%). Inatentia, 
indecizia şi retardul psihomotor apar mai ales în tulburarea bipolară. 

Tulburările de percepție apar de regulă în cursul episoadelor 
maniacale. Cel putin 2/3 din pacienți prezintă simptome psihotice in 
cursul unui episod afectiv. 

Netratată, faza maniacală poate avea o durată de până la 3 luni. 

INSTRUMENTE DE EVALUARE A PACIENTULUI MANIACAL 


SCALA SCURTĂ DESCRIERE 
MRS - Scala de cotare | Este o scală de evaluare a pacienților cu simptome 
a maniei maniacale. Cuprinde 11 itemi reprezentând 


simptome maniacale şi critica bolii care se cotează 
de la 0 la 4 în funcție de frecvență şi intensitate. 


MSRS - Scala de Sunt observate 26 de comportamente ale pacientului 

cotare a statusului maniacal. Scorul obtinut pentru fiecare 

maniacal comportament este rezultatul punctelor obtinute in 
functie de intensitatea si frecventa 
comportamentului. 

YMRS - Scala de Instrument din 11 itemi pentru evaluarea pacientului 

cotare a maniacalului diagnosticat cu tulburare afectiva bipolara. Cotarea 

tanar se face in functie de observatiile clinicianului in 


combinatie cu simptomele autoraportate. 


EPISODUL DEPRESIV 


SIMPTOMELE FAZEI DEPRESIVE 
sentimente de inutilitate, de lipsă de speranță, de neajutorare; 
indiferență fata de orice; 
sentimentul de vină nejustificată; 
tristeţe prelungită, accese inexplicabile de plâns, irascibilitate sau iritabilitate; 
activitățile agreabile, contactele sociale, munca sau sexul care altădată îi făceau 
plăcere, nu-i mai trezesc interesul; 
imposibilitatea de a se concentra sau de a-şi aminti detalii; 
gânduri de moarte, încercări de suicid; 
pierderea apetitului sau apetit exagerat; 
fatigabilitate persistentă, letargie; 
insomnie sau nevoie crescută de somn; 
dureri, constipatie sau alte afecțiuni somatice cărora nu li se poate determina o 
cauză obiectivă. 


Diagnosticul episodului depresiv major se poate face dacă există 
următoarele simptome, având o intensitate clinică particulară, după cum 
urmează: 

1) Dispozitie depresivă cea mai mare parte a zilei, aproape în fiecare zi, 
indicată fie prin relatare subiectivă, fie prin observaţie făcută de alții 

Notă: La copii şi adolescenţi, dispoziția poate fi iritabilă şi la adult accese 
inexplicabile de plâns, irascibilitate sau iritabilitate, diminuarea marcată a 
interesului sau plăcerii pentru toate sau aproape toate activităţile; 
simptomele persistă mai mult de 2 luni sunt prezente în cea mai mare 
parte a zilei, aproape în fiecare zi (după cum este indicat fie prin relatarea 
subiectului, fie prin observaţii făcute de alţii); 

2) Pierderea interesului (mai puţin considerată de clasici) cel mai 
important, frecvent, e constant; nu mai are interes: 

— pentru studiu, cunoaştere, informare, călătorii; 
— sub toate aspectele existenței; 
— estetic, erotic. 

2) Pierderea plăcerii — corelate cu 1: 

— nu mai are interes: 

— dea aprecia din punct de vedere gustativ — alimente, băuturi; 

— pentru activitatea sexuală; 

— dea călători, de a cunoaşte, nu îl mai bucură nimic; 

— este indiferent fata de orice; 

—  hobbyurile anterioare nu îi mai fac plăcere, nu îi mai trezesc interesul. 

3) Inapetenta corelată cu pierderea plăcerii, pierdere semnificativă in 
greutate, deşi nu tine dietă, ori câştig ponderal ( pot exista şi situații 
atipice cu apetit exagerat şi creştere ponderala); 

4) Insomnie sau hipersomnie aproape în fiecare zi; superficializarea 
somnului (pacienții depresivi au u somn redus şi superficial, iar 
această superficialitate le conferă impresia că nu au dormit); 

5) Lentoare psihomotorie (mai rar agitație psihomotorie) = bradikinezie, 
scădere a ritmului, amplitudini, supletei mişcărilor motorii, creştere a 
latentei răspunsurilor şi reacțiilor motorii aproape în fiecare zi 
(oservabilă de către alții, nu numai senzațiile subiective de nelinişte 
sau de lentoare); 

6) Fatigabilitate sau lipsă de energie aproape în fiecare zi; 

7) Bradipsihie — scăderea ritmului şi fluxului ideativ, scăderea forței de 
reprezentare şi a capacităţilor imaginative — diminuarea capacității de 
a se concentra, de a-şi aminti detalii sau indecizie aproape în fiecare 
zi (fie prin relatarea subiectului, fie observată de alții); 

8) Scăderea elanului vital; 

9) Sentimente de inutilitate, incapacitate, autodepreciere cu lipsă de 


speranță, trăiri de neajutorarecare aparțin spectrului depresiv; 


10) Idei delirante de vinovăție excesivă ori inadecvată (nu numai 


autoreproş sau culpabilitate în legătură cu faptul de a fi suferind); 


11) Gânduri recurente de moarte (nu doar teama de moarte), ideatie 


suicidară recurentă fără un plan anume, ori o tentativă de suicid sau 
elaborarea un plan anume pentru comiterea suicidului. 


Tulburări asociate: 

Anxietate 

Tulburări fobice; 

Expresivitate pantomimică caracteristică; 

Somatic: constipatie, acuze somatice multiple; 
Ideatie delirantă mai amplă — de sărăcie, de ruină, 
negare, pierdere. 


VVVVV 


Simptomele determină o deteriorare semnificativă clinic cu 
consecințe în activitatea socială, profesională sau în alte domenii 
importante de funcţionare; 

Simptomele nu se datorează efectelor fiziologice directe ale unei 
substanţe (de ex., abuz de drog sau medicament ) ori al unei condiţii 
generale medicale (de ex., hipotiroidism); 

Simptomele nu sunt explicate mai bine de doliu, adică patologie 
determinată de pierderea unei fiinţe iubite. 


GHID DE DEPISTARE A DEPRESIEI 


Atât recunoaşterea, cât şi diagnosticarea depresiei presupune cunoaşterea 
Si sesizarea factorilor de risc, ca şi cunoaşterea semnelor cheie, 
simptomelor, a istoricului suferinței. 


Factorii primari de risc pentru depresie: 


Evidenţierea unora din criterii trebuie să atragă atenţia 
practicianului pentru probabilitatea existenţei unei tulburări de 
dispoziție episoade anterioare de depresie; 

istoric familial de boală depresivă; 

tentative anterioare de suicid; 

sexul feminin; 

vârstă de debut sub 40 de ani; 

perioadă postpartum; 

comorbiditate medicală; 

lipsa suportului social; 

evenimente stresante de viata; 

consum obişnuit de alcool, medicamente. 


Importanţa istoricului de depresie 

Istoricul cu episoade depresive creşte riscul pentru episoade 
depresive ulterioare: 

* un episod — probabilitate 50% de repetare; 

* două episoade — probabilitate 70%; 

* trei episoade sau mai multe — probabilitate 90%. 

Istoricul familial la rudele de gradul I creste probabilitatea de 
dezvoltare a depresiei. 

Există o vulnerabilitate genetică crescută pentru tulburările afective 
bipolare. Rudele de gradul I ai bipolarilor au risc crescut (aprox. 12%) de 
a face episoade depresive majore sau tulburare bipolară (12%). 

Pentru cei cu episoade depresive majore recurente, factorii genetici 
Joacă, de asemenea un rol important. 

Pentru cei care nu au episoade depresive cu caracter clar recurent, 
rolul factorilor genetici nu este clar. 

Totuşi se ştie că pacienţii care dezvoltă tulburări depresive majore 
sub 20 de ani au o mai mare morbiditate familială pentru depresie 
(Goodwin si Jamsison 1990). 

Istoricul de tentative suicidare — trebuie sa atraga in mod deosebit 
atenția asupra tulburărilor depresive. 

Tentativele de suicid sunt frecvent asociate tulburărilor de 
dispoziție. 

În plus, un istoric de ideatie suicidara şi/sau tentative cresc riscul 
pacienților pentru depresii şi tentative ulterioare. 


Diagnostic pozitiv de depresie 

Semnele şi simptomele se pot deduce din interviu sau din 
informaţii obținute de la aparținător şi prieteni. 

Diagnosticul se pune pe baza elementelor pozitive şi nu prin 
excludere. 

Evenimente stresante de viata pot preceda instalarea unui episod 
major depresiv. 

Aceasta nu înseamnă să se folosească aceste evenimente pentru a 
explica episodul depresiv major. 


Interviul clinic este cea mai eficientă metodă de diagnostic 

Acesta trebuie să evidentieze semnele clinice ale depresiei ca şi 
caracteristicile evolutive. 

In mod similar se identifică simptomele şi caracteristicile 
evolutive pentru stabilirea diagnosticelor de tulburare bipolară, distimie, 
Şi alte tipuri de tulburări de dispoziţie. 

Se pun întrebări specifice pentru investigarea simptomelor 
clinice 

Primele elemente căutate sunt: — dispoziție depresivă, pesimism 
sau pierderea plăcerii $i interesului. 

In momentul suspicionării unei stări depresive, medicul va 
trebuie să efectueze o examinare psihiatrică care să aibă ca principale 
obiective: 
evidenţierea ideatiei/intentiilor suicidare; 
dacă pacientul este orientat, vigil, cooperant şi comunicativ; 
dacă manifestă un nivel normal de activitate motorie; 

e daca sunt tulburari psihotice. 

Unii pacienți neagă tulburările de dispoziție, dar se pot evidenția 
simptome somatice semnificative: insomnii, modificări ale apetitului 
alimentar, modificări în greutate. 

Medicul trebuie să insiste în aceste cazuri asupra dispozitiei şi 
intereselor bolnavului. Aceştia se pot plânge inițial de insomnii, scăderea 
apetitului, a energiei, a capacităţii de concentrare, a scăderii libidoului sau 
acuză dureri intermitente sau anxietate. Într-o asemenea situatie 
practicianul trebuie să fie sensibilizat asupra diagnosticului de depresie. 

Dacă simptomele sunt prezente, este important să se stabilească 
cum s-au instalat ele în timp: 
de cât timp este depresiv; 
au mai existat episoade anterioare; 
cât de bună a fost remisiune inter episoade; 
cât de severe sunt actualele simptome. 

Cu cât depresia este mai severă, cu ideatie suicidară, cu multiple 
simptome neurovegetative şi importantă dezorganizare în funcționare, cu 
atât se impune intervenția medicamentoasă. 

Concomitent va trebui să se stabilească: 

e dacă mai există o altă boală somatică asociată şi dacă aceasta 


poate fi cauza depresiei; 
e dacă există consum de alcool sau alte droguri; 
e daca există altă tulburare psihică diferite (nu de dispoziție) 


asociată sau cauzală. 


INSTRUMENTE DE EVALUARE A PACIENTULUI DEPRESIV 


SCALA 


SCURTĂ DESCRIERE 


Ham-D - Scala de depresie 
Hamilton 


Evaluează severitatea depresiei. Dezvoltata 
iniţial pentru evaluarea pacienților deja 
diagnosticati cu depresie. Există o scală cu 
21 de itemi şi una cu 17 itemi. Întrebările 
sunt legate de aspecte ca dispoziția 
depresivă, sentimente de vinovăţie, suicid, 
tulburări de somn, nivel de anxietate şi 
pierdere în greutate. 


MADRS - Scala de depresie 
Montgomery- Asberg 


Măsoară schimbările depresiei sub 
tratament; severitatea mai multor simptome 
ale depresiei precum dispoziția, tristeţea, 
starea de tensiune, somnul, apetitul, 
energia, concentrarea, neliniştea şi starea de 
nelinişte. 


GDS - Scala geriatrică de 
depresie 


Poate fi folosită pentru a evalua simptomele 
depresiei la vârstnic. Este o scală 
autoaplicabilă care cuprinde 30 de itemi. 


Zung — scala 
autoadministrabilă de depresie 
Zung 


Este un instrument de evaluare simplă şi 
specifică a trăsăturilor întâlnite în 
tulburările depressive. Chestionarul 
cuprinde 20 de întrebări. 


BDI - Inventarul de depresie 
Beck 


Măsoară manifestările comportamentale ale 
depresiei. Poate fi folosită de mai multe ori 
pentru a monitoriza simptomele şi a evalua 
răspunsul la intervențiile terapeutice. 
Cuprinde 21 de itemi. 

EPISOADE MIXTE 


În evoluţia bolii pot exista şi episoade în care se amestecă 
simptomele de tip maniacal cu cele de tip depresiv. Este caracteristică 
schimbarea rapidă a dispoziţie, astfel încât în cursul aceleiaşi zile se pot 
întâlni ambele stări. Criteriile DSM IV pentru episodul mixt sunt 
următoarele : 

A. Sunt satisfăcute criteriile atât pentru episodul maniacal, cât şi pentru 
episodul depresiv major (cu excepția duratei) aproape în fiecare zi, în 
cursul unei perioade de cel puţin o săptămână. 

B. Perturbarea afectivă este suficient de severă pentru a cauza o 
deteriorare semnificativă în funcționarea profesională sau in 
activitățile sociale uzuale ori în relațiile cu alții, sau pentru a necesita 
spitalizare spre a preveni vătămarea sa sau a altora sau când există 
elemente psihotice. 

C. Simptomele nu se datorează efectelor fiziologice directe ale unei 
substanțe (de ex., abuz de drog, de medicament sau un tratament) ori 
ale unei condiţii medicale generale (de ex., hipertiroidismul). 


Epidemiologie, date de evoluţie şi prognostic 

Boala bipolară apare la aproximativ 1% din populaţie. Dacă îi 
includem şi pe indivizii cu hipomanie şi ciclotimie, procentul persoanelor 
care vor avea boala va fi de două ori mai mare. Perioada de risc pentru 
debutul bolii se întinde de la 15 la 60 de ani, dar cel mai frecvent boala 
debutează între 25 şi 30 de ani. Vârsta de debut este mai mică decât la 
tulburarea depresivă unipolară (numai cu episoade depresive) care apare 
mai frecvent între 35 şi 45 de ani. Boala bipolară apare în mod egal la 
femei şi bărbați (M:F = 1:1) în timp ce, în tulburarea depresivă unipolara, 
raportul este în favoarea femeilor (M:F = 1:2). Episoadele depresive şi 
maniacale din PMD sunt de obicei separate de perioade de normalitate, 
iar episoadele revin stabilind un ciclu de evoluție diferit de la caz la caz. 
Dacă nu sunt tratate, durata de normalitate dintre episoade descreşte 
progresiv, iar durata episoadelor creşte. 

Un subgrup mic de pacienţi cu tulburare bipolară manifestă 
modele ciclice de la patru episoade pe an până la episoade care se succed 
la fiecare 24 ore. Există o corelaţie directă între durata ciclurilor şi 
severitatea bolii. Administrarea cronică a unor medicamente poate 
precipita un episod depresiv major. 

Boala afectivă bipolară, aşa cum ştim din descrierea lui 
Kraepelin, constă în apariția atât a unor episoade expansive, cât şi a unor 
episoade depresive. 

Au fost descrise o serie de particularități ale pacienţilor cu 
tulburări bipolare şi ale celor cu tulburări unipolare. 


ASPECTE PSIHOSOCIALE ALE PMD 

Asemeni altor afecțiuni severe, PMD poate determina 
autosubestimare, alterarea relaţiilor cu cei din jur, în special cu soţul sau 
familia. În absenţa tratamentului boala are un prognostic grav, putând 
duce la dezintegrare socială şi profesională, chiar suicid. Totuşi, pacienții 
cu PMD pot beneficia de psihoterapie. Pacientul şi medicul conlucrează 
pentru restabilirea relațiilor sociale, a stării de sănătate, a imaginii proprii. 

De cele mai multe ori, este nevoie de sprijinul psihiatrului pentru 
colaborarea pacientului la tratament. Această boală poate afecta în mod 
serios relațiile de familie. Membrii de familie trebuie să înveţe să imite 
strategia psihiatrului şi să fie o parte activă în echipa de tratare a bolnavului. 


COMORBIDITATE 

Există o suprapunere considerabilă cu simptomatologia 
tulburărilor anxioase. Simptomele care caracterizează anxietatea pot 
precede depresia, se pot manifesta în timpul episodului depresiv sau pot 
continua un episod depresiv. Există un risc crescut pentru consum abuziv 
de alcool sau medicamente; de multe ori, pacientul încearcă să-şi 
amelioreze starea în acest mod, ştiut fiind faptul că alcoolul are şi un efect 
anxiolitic. O serie de boli somatice de tipul afecțiunilor cerebrale, 
cardiovasculare, endocrine apar cu o frecvenţă crescută la persoanele cu 
tulburare afectivă. Simptomatologia depresivă are un impact negativ 
asupra evoluţiei acestor afecțiuni. Pe de altă parte, un episod depresiv 
poate fi precipitat de complicaţii somatice. 


FACTORI ETIOPATOGENICI IMPLICAŢI ÎN APARIȚIA 
TULBURARII 
Teorii privind cauzele bolii 
e Studiile recente asupra originii bolii bipolare au fost canalizate 
către cercetarea genetică. 
e Rudele apropiate ale pacienţilor sunt de 10-20 de ori mai 
susceptibile de a dezvolta o depresie sau PMD. 

e De fapt, 80-90% din pacienții cu PMD au rude apropiate care 
suferă de depresie. 

e Daca un părinte are PMD, copilul are 12-15% risc de a dezvolta 
PMD. 

e Dacă ambii părinţi suferă de PMD, riscurile copilului cresc la 
25%. 

e Alte studii sugerează că factorii de mediu sunt implicați în 
dezvoltarea bolii. 

e Studiile psihanalitice arată că şi relațiile de familie încordate pot 
agrava PMD. 

e Alte studii sugerează că dezechilibrul controlului endocrin 
contribuie la apariţia bolii. 


INVESTIGAȚII PSIHOLOGICE SPECIFICE 
Există puţine scale specifice de evaluare a depresiei din 
tulburarea afectivă: Inventarul Beck pentru Depresie (BDI), Chestionarul 


pentru dispoziție si sentimente (MFQ), Scala de cotare a maniei la tineri 
(YMRS). 


INTERVENTIA TERAPEUTICĂ A PSIHOLOGULUI CLINICIAN 


Trăsăturile esenţiale ale tulburării afective bipolare — natura sa 
recurentă şi ciclică — o fac să constituie o boală dificil de tratat. 
Tratamentul farmacologic este complicat de riscul inducerii unei 
schimbări în dispoziţie: din manie în depresie şi invers. Episoadele 
maniacale acute severe constituie urgente medicale care necesită 
spitalizare pentru a asigura, în primul rând, siguranţa pacientului şi a-i 
facilita o remisiune rapidă. 

Principala formă de tratament în tulburările afective este cea 
psihofarmacologică. Tratamentul medicamentos nu trebuie temporizat în 
favoarea diferitelor forme de psihoterapie, ţinând seama de riscul suicidar 
crescut. Pentru simptomatologia depresivă se foloseşte medicatia 
antidepresivă: antidepresive triciclice, serotoninergice, IMAO, săruri de 
litiu, carbamazepină şi valproat de sodiu, terapie cu electroşocuri în 
formele severe de depresie — stuporul depresiv). În depresiile cu anxietate 
se poate folosi medicatia anxiolitică, iar în formele cu simptome 
psihotice, neurolepticele. 

Părerea unanimă a terapeutilor este că cea mai eficientă abordare 


terapeutică a tulburării afective este cea mixtă: psihofarmacologie-psiho- 


terapie. 


Sunt folosite mai multe tipuri de psihoterapie dintre care 


amintim: 


Terapie interpersonală ale cărei scopuri sunt reducerea 
simptomelor depresive împreună cu îmbunătățirea imaginii de 
sine şi ajutarea pacientului să-şi dezvolte strategii eficiente de 
abordare a relaţiilor interpersonale. Este o psihoterapie de scurtă 
durată care nu urmăreşte restructurarea personalității. 

Terapia cognitiv-comportamentală prin care se urmăreşte 
creşterea compliantei la tratament pe termen lung. 

Tehnici de învăţare. Această abordare pleacă de la ipoteza că 
depresia apare în situația unui dezechilibru în cadrul sistemului 
recompensă-pedeapsă (recompense minime şi mai multe 
pedepse). Tehnica isi propune să-i ajute pe pacienți să identifice 
surse noi de recompense şi să dezvolte strategii de minimalizare, 
evitare şi depăşire a pedepselor. 

Abordarea psihodinamică pleacă de la ipoteza că depresia îşi 
are originea într-o serie de conflicte asociate cu pierderi şi stres. 
Identificarea acestor pierderi şi surse de stres este urmată de 
găsirea unor noi strategii de adaptare. 


4.5.2. Distimia 


Reprezintă o tulburare psihică aparţinând spectrului tulburărilor 


afective. Iniţial, termenul de distimie a fost introdus de DSM III, care 
încerca să creioneze astfel un concept diagnostic care să cuprindă un grup 
heterogen de tulburări, cunoscute înainte sub denumirea de ,,nevroza 
depresivă”. 


Tulburările distimice sunt împărțite în 4 subupuri definite în 


funcție de vârsta de debut (înainte sau după 21 de ani) şi după prezența 
sau absenţa altor tulburări medicale sau psihiatrice nonafective (distimie 
primară sau secundară). 


Deseori, distimia începe devreme în timpul vieții şi la majoritatea 


acestor pacienți survin ulterior episoade majore depresive. Această 
condiţie a fost denumită „dublă depresie”. 

Distimia a fost clasificată printre tulburările dispozitionale, 
deoarece numeroase studii biologice şi asupra răspunsului la tratament au 
găsit similitudini cu depresia majoră. La un moment dat în cursul vieţii, în 
peste 90% din cazuri, pacienții distimici dezvoltă episoade depresive 
majore. Deşi deosebirea dintre depresia majoră şi distimie se bazează pe 
un număr arbitrar de simptome depresive, cea mai importantă 
caracteristică de diferențiere este persistenta simptomelor cel putin 2 ani 
în cazul distimiei. 


Scurtă prezentare clinică 
Cele mai frecvente simptome întâlnite în distimie sunt: 


Stimă de sine şi încredere scăzută sau sentimente de 
inadecvare; 

Pesimism, disperare şi lipsă de speranță; 

Pierderea generalizată a interesului sau plăcerii; 
Retragere socială; 

Oboseală cronică, fatigabilitate; 

Sentimente de vinovăţie, ruminatii cu privire la trecut; 
Sentimente subiective de iritabilitate şi furie excesivă; 
Activitate diminuată, eficienţă şi productivitate scăzute; 
Dificultăţi de gândire, reflectate prin concentrare 
scăzută, indecizie, slabă capacitate de memorare. 


Diagnosticul de distimie după criteriile DSM IV 

A) Dispozitie depresivă cronică (iritabilitate la adolescenti) 

Pentru cea mai mare parte a zilei, prezentă în majoritatea zilelor, pe 
care o relatează singur (subiectiv) sau este observată de către 
ceilalți — persistentă cel putin 2 ani (1 an la adolescenți). 

B) Manifestări specifice de mică amplitudine, criterii insuficiente 
pentru diagnosticul de episod depresiv major (5 simptome dintre 
care 1 sau 2). 

Prezenta, in timp ce e deprimat, a cel putin 2 din urmátoarele: 


modificári de apetit (scázut sau crescut); 
modificári de somn: insomnii sau hipersomnii; 
scáderea energiei sau fatigabilitatea; 

elan vital scázut; 

aprecierea de sine scázutá de diferite grade; 

e capacitatea de concentrare scăzută, dificultatea luării 
deciziilor; 
sentimente de disperare, deznădejde; 
e neîncredere, scepticism. 
C) Timp de 2 ani (1 an pentru adolescenți) — niciodată fara 
simptomele de la punctul A nu durează mai mult de 2 luni. 
D) Nu există un episod maniacal sau hipomaniacal. 
E) Nu există schizofrenie sau boli delirante cronice. 
F) Nu există factori organici care sa întrețină/mențină depresia 
(ex., administrarea de medicamente antihipertensive etc.). 
Debutul distimiei poate fi precoce sau tardiv în funcție de vârsta la 
care a avut loc (înainte sau după 21 de ani). 


Epidemiologie, date de evoluţie şi prognostic 

Prevalenta distimiei pe durata vieții în populaţia generală este de 
3,2%, fiind de două ori mai frecventă la femei decât la bărbaţi. Tulburarea 
distimică apare de obicei înainte de 45 de ani, având de cele mai multe ori 
un debut timpuriu (la adolescent sau la adultul tânăr) şi insidios şi o 
evoluție cronică. Tulburarea distimică apare mai frecvent la rudele de 
gradul I ale persoanelor cu depresie majoră decât în populaţia generală. În 
marea majoritate a cazurilor, distimia are o evoluţie cronică cu frecvente 
recaderi. 


Aspecte terapeutice 
Terapia tulburării = distimice presupune combinarea 
farmacoterapiei cu psihoterapia. 


ABORDAREA TERAPEUTICĂ METODA FOLOSITĂ 

Psihoterapie Psihoterapie interpersonală 
Terapie cognitiv-comportamentală 

Farmacologic Antidepresive serotoninergice 
Antidepresive triciclice 
Antidepresive IMAO 


Psihoterapia interpersonală subliniază interacțiunea dintre individ 
şi mediul său psihosocial. Scopurile terapeutice sunt de a reduce 
simptomele depresive şi de a dezvolta strategii mai eficiente în cadrul 
mediului social şi în relațiile interpersonale. Terapeutul îl ajută pe pacient 
să-şi identifice nevoile personale, să şi le afirme şi să stabilească limite. 

Psihoterapia cognitiv-comportamentală se bazează pe ideea că depresia se 
asociază patternurilor de gândire negativă, erori cognitive şi procesare 
defectuoasă a informației, care pot fi modificate prin strategii specifice. 
Aceste strategii îl ajută pe pacient să identifice şi să testeze cognitiile 
negative şi să le înlocuiască cu scheme mai flexibile, care sunt apoi 
repetate şi studiate. 


4.5.3. Ciclotimia 


Ciclotimia este o formă mai putin severă a tulburării bipolare 
caracterizată prin alternarea unor episoade depresive cu episoade 
expansive, hipomaniacale, fără elemente psihotice. Deşi şi-a câştigat 
autonomia nosografică, există însă, sub aspect clinic, o similaritate 
simptomatologică. Pentru a putea pune acest diagnostic trebuie să nu fi 
existat un episod depresiv maniacal sau episod depresiv major în primii 
doi ani de boală. 

Ciclotimia prezintă următoarele caracteristici: 

e Simptomatologie este insuficient de severă ca intensitate pentru a 
putea fi diagnosticată ca tulburare bipolară, 

e Fazele din ciclotimie nu sunt continuarea unei remisiuni a unui 
episod afectiv din boala bipolară, 

e Tabloul clinic nu cuprinde elemente psihotice, respectiv ideatia 
delirantă, halucinații, tulburări de conştiinţă. 


Scurtă prezentare clinică 
Faza depresivă 
e Dispozitie depresivă a cărei manifestare esențială este 
scăderea sau pierderea interesului sau plăcerii fata de toate 
aspectele existenţei care îl interesau anterior. 
e Cel putin 3 simptome din următoarele: 
1. reducerea elanul vital — scăderea energiei, oboseală 
cronică; 
2. sentiment de inadecvare; 
3. scăderea eficienţei şi creativității în plan profesional 


ŞI şcolar; 
4. somn redus, superficial sau hipersomnie; 
5. hipoprosexie; 


6. retragere si evitare socială; 

reducerea activităţii sexuale; 


8. sentimentul de culpabilitate pentru activități din 
trecut; 
9. bradipsihie; 
10. neîncredere; 
11. catharsis afectiv facil. 
Faza hipomaniacala 


e  Dispozitie expansiva sau iritabila. 
e Cel putin 3 simptome din următoarele: 


SON, UU de Oe Nr 


10. 


creşterea energiei si inițiativei; 

creşterea stimei de sine; 

creşterea eficienţei şi creativității; 

reducerea nevoii de somn; 

hiperprosexie; 

sociofilie care conduce la căutarea interlocutorilor; 
implicarea excesivă în activități cu numeroase 
consecinţe negative şi cu mari riscuri; 

creşterea activității sexuale; 

tahipsihie; 

optimism nefondat. 


Ciclotimia poate avea multiple complicaţii, mai ales din cauza: 


e  perturbári relațiilor socioprofesionale cu 
severe dificultăţi de integrare şi armonizare 
socială; 

e  toxicomaniilor sau alcoolismului; 

e boli afective bipolare. 

e poate persista de-a lungul întregii vieți; 

e se poate opri din evoluţie printr-o vindecare fără 
recidive; 

e treime din bolnavi pot dezvolta o boală afectivă 
bipolară de-a lungul întregii vieți. 


In general, evoluţia ciclotimiei este în faze întrerupte de 
remisiuni în care funcționarea socială şi interpersonală este normală. 

Aspecte terapeutice 

Tratamentul constă în asocierea psihoterapiei cu medicatie 
ortotimizantă. Psihoterapia singură nu este eficientă, deoarece ciclotimia 
are un determinism genetic. 

Bolnavul trebuie ajutat să conştientizeze modificările afective şi 
consecința actelor lui. Datorită evoluţiei acestei boli, tratament este de 
lungă durată. 

Cele mai folosite forme de psihoterapie sunt: 

e terapia de grup şi familială; 
e  suportivà; 

e educațională; 

e terapeutică. 


Medicamentele utilizate frecvent în tratamentul ciclotimiei sunt 
sărurile de litiu şi antidepresivele (în fazele depresive). Trebuie ținut cont 
de faptul că tratamentul antidepresiv poate induce apariția unui episod 
hipomaniacal sau maniacal. Acest viraj expansiv la antidepresive 
triciclice constituie o similaritate de responsivitate terapeutică dintre 
ciclotimie şi tulburarea afectivă bipolară. 

CAPITOLUL 5 


NEVROZELE. PSIHOPATOLOGIA TULBURĂRILOR 
ANXIOASE. NEURASTENIA 


5.1. Despre conceptul de nevroză 


Domeniul cel mai întins al psihopatologiei cu etiologie dominant 
psihogenă îl reprezintă nevrozele. Când vorbim despre psihogenii, ne 
referim la un grup polimorf de afecțiuni psihice de intensitate şi 
coloratură psihopatologică variabilă, cu etiologie în principal reprezentată 
de traume psihice care interferează cu istoria individului, brutal sau 
trenant, depăşindu-i capacitățile de adaptare şi răspuns, a căror apariție şi 
evoluţie depind de durata şi intensitatea psihotraumei ca şi de particu- 
laritatile psihologice şi somatice ale subiectului. Cunoscute şi ca „tulbu- 
rări funcționale”, deoarece nu poate fi identificat un substrat organic pen- 
tru justificarea simptomatologiei, psihogeniile au ca elemente definitorii: 

— prezența evenimentului psihotraumatizant; 

— terenul constitutional; 

— legătura inteligibilă între conținutul trăirilor patologice şi 
traumă. 

Psihogeniile pot fi clasificate în: 

e Reacţii psihice patologice: 
o reacţii de intensitate psihotică; 
o reacţii de intensitate nevrotica; 
e  Nevroze: 
o nevroze nediferentiate; 
o nevroze diferențiate; 
e Dezvoltari patologice reactive. 

CUM DEFINIM NEVROZELE? 

Există multiple încercări de a defini nevroza. Fără pretenția de a 
fi exhaustivi, vom încerca să selectăm câteva dintre definițiile nevrozei 
pentru a contura cât mai exact granițele conceptului. Nevrozele sunt un 
grup de afecțiuni cu determinare psihogenă, intricate inteligibil în istoria 
individuală a subiectului, exprimate clinic printr-o simptomatologie cu 
debut insidios şi intensitate redusă, recunoscută şi resimțită neplăcut de 
bolnav, căruia nu-i alterează insertia în real, dar îi provoacă dificultăți de 
adaptare caracterizate prin următoarele elemente definitorii: anxietate, 
iritabilitate, tulburări ale principalelor funcții fiziologice (somn, apetit, 
sexualitate), creând un disconfort somatic care evoluează pe fundalul unei 
predispozitii specifice a personalității premorbide. 

Într-o altă încercare de definire a nevrozelor, acestea reprezintă 
un grup de tulburări cu etiologie psihogenă, cu mecanisme psihice 
profunde în formarea simptomelor, care operează cu materialul unui 
conflict intrapsihic inserat în istoria individului. Nevroza ar putea fi 
considerată ca un răspuns de adaptare ineficient, existența ei bazându-se 
se confruntă cu realul, ci se apără de real, în acest sens răspunsul lui fiind 
un compromis între apărare şi dorință. 

În tratatul de psihiatrie Oxford ediţia a II-a, definiţia nevrozelor 
este formulată prin sublinierea caracteristicilor acestora, şi anume: 

1. sunt tulburări funcționale, adică nu sunt însoţite de o 
boală cerebrală organică, 

2. nu sunt psihoze, adică pacientul nu pierde contactul cu 
realitatea exterioară oricât de severă este starea sa, 

3. ele diferă de tulburările de personalitate, având un debut 
distinct şi nu o dezvoltare continuă din primii ani ai 
vârstei adulte. 

Definiţia nevrozei rămâne discutabilă şi arbitrară, deoarece 
caracteristicile sale sunt prezentate în contrast cu termenul de psihoză, 
accentuându-se determinarea lor psihogenă. De aceea, ni se pare util ca în 
continuare să prezentăm diferenţele dintre psihoză şi nevroză. 

Cea mai bună diferențiere a fost făcută de K. Jaspers: 

1. Nevrozele sunt anomalii sufleteşti care vizează persoana 
într-un anumit domeniu, cum ar fi profesional, familial 

Pentru 


următoarele: 


188 


1. 


sau interesele personale. Psihozele lezează omul în 
întregime, global. 
Esentialul nevrozei stă în situație şi conflict, nevroticul 
utilizând mecanisme specifice care modifică trăirile într- 
un sens care survine şi la normali. Psihoza are în special 
o etiologie endogenă şi rar una exogenă, circumstantiala. 
Nevrozele cuprind două mari domenii de psihopatologie: 
a. nevrozele de organ, când simptomatologia 
se fixează exclusiv pe un aparat sau sistem 
ŞI 
b. psihonevroza, când simptomatologia este 
cu precădere psihică (dismnezii, dispro- 
sexii, distimii, desistematizarea activității 
mentale, ş.a.). 
Psihozele cuprind un domeniu mai redus, dar, fiind 
incomprehensibile, structura lor psihopatologică permite 
mai uşor stabilirea unei limite de demarcație între bolnav 
şi sănătos. Fenomenul nevrotic poate apărea pasager şi 
la indivizi absolut normali. 
Spre deosebire de Freud, nici fenomenul nevrotic, nici 
fenomenul psihotic nu pot fi considerate ca modificări 
exclusiv cantitative sau calitative. Ele se deosebesc de 
normal din ambele puncte de vedere, însă în 
predominente diferite. 
S. Freud, diferenţele dintre nevroze şi psihoze sunt 


Nevroza ia naştere în urma conflictului dintre Eu şi Sine. 
Psihoza ia naştere din conflictul dintre Eu şi Lumea 
exterioară. 

Nevroticul pierde simțul realității numai partial. 
Nevroticul nu vrea să ştie decât despre un decupaj 
(bucată) a realității, exact cea la care se referă refularea sa 
personală. Psihoticul neagă întreaga realitate, îi întoarce 
spatele şi construieşte o lume nouă (ruminatie, delir). 
Într-adevăr, în cazul psihozelor se produce o ruptură de 
realitatea exterioară care poate fi respinsă parțial sau 
total şi înlocuită de realitatea proprie, incomprehensibilă 


pentru ceilalți. Nevroticul, pe de altă parte, împărtăşeşte 
experienţele comune cu realitatea celorlalți. El îşi va 
comunica suferința care nu va fi de neînțeles pentru 
ceilalți şi nu îi va rupe de realitate. 
Nevroticul ajunge în situația sa paradoxală de frică ca nu 
cumva decupajul de lume pe care l-a refulat să se 
reactiveze şi să-l indispună. Psihoticul refuză realitatea 
din frica de a-şi pierde lumea proprie pe care a construit- 
o sau ca nu cumva această lume să se prăbuşească (delir 
de gelozie, de grandoare, melancolic etc.). 
Conflictul nevrotic poate fi developat şi solutionat 
printr-o îndelungată cura psihanalitică (vezi psiho- 
terapie) şi niciodată spontan. La psihotic, refularea poate 
fi recunoscută spontan de bolnav, ea apare la suprafață 
fără niciun fel de rezistență, dar aceasta nu echivalează 
cu sănătatea. 
Limbajul nevrotic rămâne intact (e comprehensibil), 
limbajul psihoticului se dezorganizează în mod obliga- 
toriu (până la psitacism — salată de cuvinte). În discursul 
nevrotic precumpănesc relațiile obiectuale (decuplaj), în 
cel al psihoticului, relațiile formal verbale (pur formale, 
comprimare, transformare prin similitudine sonoră). 
Cu timpul, psihoticul devine incapabil să comunice, iar, 
atunci când o face, informaţiile furnizate nu pot fi 
înţelese şi folosite de către ceilalți. $1 în cazul nevrozelor 
comunicarea poate fi îngreunată de anumite inhibitii, dar 
nu este niciodată întreruptă total, iar modificările sunt în 
special cantitative. 
Nevroticul îşi formează surogate de obiect prin 
asemănarea reală dintre obiecte. Reprezentanții realității 
oricărui obiect este păstrat la nevrotic mai mult sau mai 
puţin normal. Cuvântul, simbolizarea verbală acoperă 
realitatea, la nevrotic. Dar la psihotic, surogatul 
obiectului (simbolizarea sa verbală) nu se mai bazează 
pe nimic faptic, pe nimic real, ci numai pe asemănarea 
verbală, pe asonanta verbală. Cuvântul şi realitatea nu 
mai au nimic în comun, la psihotic. 

O altă diferență importantă dintre psihoze şi nevroze tine de 
absența sau prezenţa caracterului morbid al tulburării, de critica pe care 
individul o are asupra problemelor sale. De regulă, nevroticul îşi cunoaşte 
problemele şi este capabil să le conştientizeze şi să ceară ajutor. De 
regulă, pacientul psihotic nu recunoaşte caracterul patologic al ideilor şi 
perceptiilor sale, considerându-se perfect sănătos. 

O caracteristică proprie psihozelor este stranietatea, bizarul 
tulburărilor sale care creează disfunctionalitate în raporturile cu un 
psihotic, o stare de angoasă în relationarea cu pacientul psihotic, mai ales 
dacă nu suntem obişnuiţi cu acest tip de patologie. 

Un alt criteriu propus pentru a distinge nevrozele de psihoze a 
fost criteriul gravitátii. În general, tulburările nevrotice sunt uşoare sau de 
o gravitate medie şi nu rup legăturile familiale, profesionale sau sociale. 
Spitalizările sunt rareori necesare şi, atunci când este cazul, sunt de scurtă 
durată. Dimpotrivă, tulburările produse de psihoze sunt grave, spitalizarea 
fiind de cele mai multe ori necesară şi uneori îndelungată. Există desigur 
şi excepții de la aceste situații, existând nevroze grave care ating uneori 
un nivel psihotic sau psihoze care, cu ajutorul terapiei, permit continuarea 
unei vieţi profesionale şi familiale normale. 

Nu în ultimul rând, o altă diferenţă extrem de importantă între 
nevroză şi psihoză derivă din etiologia acestor tipuri de tulburări psihice. 
Dacă în cazul psihozelor factorii exogeni, de mediu, sunt extrem de puţin 
implicați, în cazul nevrozelor ei sunt fundamentali în generarea 
tulburărilor. Desigur, şi vulnerabilitatea persoanei, trăsăturile de 
personalitate contribuie la apariția nevrozei, dar este necesar un trigger 
extern care să o declanşeze. 


TERMINOLOGIE ŞI CLASIFICARE 

Primele observaţii legate de „individul nevrotic” au fost făcute 
încă din antichitate de către Hipocrate, care i-a caracterizat ca „învinşi”. 
Tot în antichitate a apărut prima clasificare a nevrozelor şi s-au elaborat 
diferite remedii terapeutice pentru combaterea lor. În secolul al XVII-lea 
se înmulţesc observaţiile asupra fenomenelor nevrotice şi apar diverse 
teorii privind mecanismele răspunzătoare de producerea fenomenelor 
nevrotice (teorii comportamentale, biologice, culturaliste, fenome- 
nologice, psihanalitice). Termenul de nevroză a fost introdus în 1976 de 
W. Cullen care definea prin el totalitatea tulburărilor psihice fără substrat 

organic. Contribuțiile ulterioare ale lui Pinel, Beard, Charcot, Babinski, 
Janet, Ey, Freud conturează cadrul clinic al nevrozei, descriind forme 


clinice diferenţiate. 


CLASIFICAREA CLASICĂ ÎN TULBURĂRILE NEVROTICE 


Nevroze nediferentiate: 


Nevroze diferenţiate: 


neurastenia 


nevroza fobică 


nevroza depresivă 


nevroza obsesiv-compulsivă 


nevroza anxioasă 


stări nevrotice cu exprimare motorie 


nevroza isterică 


Elementele definitorii 


tristă; 


ale nevrozei erau considerate a fi: 
anxietatea, iritabilitatea, tulburări funcționale şi disconfort somatic. 
Elementele definitorii ale sindroamelor nevrotice: 
e sindromul astenic: astenie, fatigabilitate, cefalee, dispoziție 


e sindromul fobic: fobii, conduite de asigurare/evitare, anxietate 


concentrică; 


e sindromul obsesiv: obsesii, compulsii/ritualuri, anxietate; 
sindromul hipocondriac: cenestopatii, idei hipocondriace, 
anxietate concentrică; 

e sindromul isteric: sugestibilitate/autosugestibilitate, demons- 
trativitate, hiperemotivitate, caracterul polimorf atipic al acu- 
zelor in raport cu sindroamele organice pe care le mimeazá. 


În clasificarea americană a bolilor mintale DSM III-R se renunță 
la termenul de nevroză, deoarece multi dintre psihiatri asociază termenul 
cu teoriile psihanalitice referitoare la etiologie, teorii pe care autorii 
americani nu le-au acceptat. În consecință, „noua clasificare” a devenit 


următoarea: 

NEVROZELE ÎN CLASIFICAREA BOLILOR MINTALE DSM IIIR 
TULBURĂRI ALTE x TULBURARI 
ANXIOS- | TULBURĂRI | pisoi | SOMATO- 
FOBICE ANXIOASE FORME 
2 Tulburarea de Amnezie Tulburarea de 
Agorafobie Loy : x : 
panicá psihogená conversie 
DLE ctos Tune M š Tulburarea de 
Fobie simplă anxioasă Fugă psihogenă à 
VO somatizare 
generalizatá 
Tulburarea F 
: Personalitate Tulburarea 
Obsesiv- p . E 
m multiplá dismorficá 
compulsivá 
Fobie socialá Tulburarea de Tulburare de i ; 
Š Hipocondrie 
adaptare posedare/transă 
Reacţia de stres Tulburare de Durere 
postraumatică depersonalizare somatoformă 


5.2. Tulburările anxioase 


Simptom ubicuitar în patologia psihiatrică, anxietatea se 
întâlneşte într-o proporție mai mult sau mai putin importantă în 
majoritatea sindroamelor şi entităţilor nosografice din psihiatrie. În mod 
clasic ea era axul central al nevrozelor, categorie nosologică pe care 
clasificările moderne însă nu au mai acceptat-o. Tulburările de anxietate 
au fost grupate de autorii americani în următoarele categorii: 


TULBURĂRILE ANXIOASE (PE BAZA CLASIFICĂRII 
DSM-IV) - 1994 
Tulburările anxioase fobice (fobia specifica, fobia socială, agorafobia) 
Atacuri de panică 
Tulburarea anxioasă generalizată 
Tulburarea obsesiv-compulsivă 
Reacţia acută la stres 
Tulburarea de stres posttraumatică 

5.2.1. Tulburarea anxioasă generalizată 


Definiţie 

Tulburarea anxioasă generalizată se caracterizează prin anxietate 
persistentă pentru o perioadă de câteva luni. Anxietatea sau simptomele 
somatice produc suferințe marcate în arii funcționale importante (activita- 
te socială, muncă). Există frecvent trei aspecte cheie ale bolii: îngrijorare şi 
nelinişte greu de controlat, tonus muscular crescut (cefalee, agitație) şi 
hiperactivitate vegetativă (simptome gastro-intestinale şi cardiovasculare). 

Vârsta de debut este în ultima parte a adolescenței, până la 20 de 
ani, dar pot exista unele simptome în antecedentele pacienţilor. 
Tulburarea anxioasă generalizată este de obicei persistentă şi în lipsa 
tratamentului nu apar perioade de remisiune mai lungi; totuşi, cu 
înaintarea în vârstă, pacienții au mai puține simptome şi par mai puţin 
afectați. Majoritatea pacienților se ameliorează în primele 6 luni de 
tratament, dar de obicei este nevoie de un tratament pe termen lung. 
Simptomele mai severe şi ideea suicidară se asociază cu un prognostic 
mai prost. Depresia este frecventă şi este posibil ca anxietatea persistentă 
să predispună pacientul la depresie. 


Scurtă prezentare clinică 

Simptomul principal al tulburării anxioase generalizate este 
anxietatea, generalizată şi persistentă, care nu apare doar în anumite 
condiţii de mediu. 

Cele mai comune simptome sunt: 

e nervozitate; 
tremor; 
tensiune musculară; 
transpiratii; 
ameteala; 
palpitatii; 
disconfort epigastric. 

Cu toate ca simptomele si semnele anxietatii variaza de la 
persoană la persoană, semnele obişnuite sunt tensiune motorie, 
hiperactivitate vegetativa, expectatii aprehensive şi vigilenta. Pacienţii cu 
tulburare anxioasá generalizată nu semnalează fluctuații acute ale 
nivelului de anxietate şi simptomele vegetative caracteristice panicii. Spre 

deosebire de pacienţii cu panică, la care simptomele apar brusc, pacienții 
cu tulburare anxioasă generalizată trec printr-o anxietate difuză 
persistentă, fără simptomele specifice ce caracterizează tulburarea fobică, 
panica sau tulburarea obsesiv-compulsivă. 


Factori etiopatogenici implicați în apariţia tulburării 

Teoriile psihanalitice 

Conform concepției definitivate de Freud, anxietatea este un 
semnal pentru pericolul penetrării în conştient a dorințelor infantile 
inacceptabile reprimate de natură sexuală. Dacă mecanismele de defensă 
nu reuşesc să neutralizeze pericolul, apare anxietatea simptomatică, iar 
teoriile moderne analitice afirmă că prin cedarea completă a 
mecanismelor de defensă, anxietatea progresează spre un status de panică. 
Teoria psihanalitică afirmă că, prin perceperea anxietatii ca o tulburare, se 
pierde din vedere semnificația de semnal şi există pericolul ignorării 
cauzelor subiacente. Astfel, scopul intervenției psihanalitice nu este, în 
primul rând, eliminarea anxietatii, ci creşterea tolerantei la aceasta, pentru 
a putea percepe adecvat semnalul şi conflictul subiacent. Conform acestei 
teorii, cuparea cu mijloace psihofarmacologice a anxietatii înseamnă a 
ignora situaţiile de viață care au provocat apariția acesteia. 

Teoriile comportamentale referitoare la anxietate au pus bazele 
unor tratamente eficiente. Conform acestor teorii, anxietatea reprezintă un 
răspuns condiționat la stimuli specifici de mediu sau un răspuns imitat 
după reacţiile anxioase ale părinţilor. Teoriile comportamentale au 
încercat să explice apariția anxietatii prin mai multe modele. 

Teoriile biologice au apărut ca urmare a modelelor de anxietate 
provocată la animale, studiului factorilor neurobiologici la pacienţii cu 
anxietate şi lărgirii cunoştinţelor referitoare la psihotrope. În cadrul 
conceptului biologic despre anxietate există două tendințe: prima 
consideră că modificările biologice reflectă conflictele psihologice, cea de 
a doua, opusă, postulează că modificările biologice preced şi determină 
conflictele psihologice. 


Posibilităţi de intervenţie terapeutică a psihologului clinician 
În general, anxietatea se tratează cu o terapie combinată, uşor 
accesibilă. Medicamentele sunt tratamentul de electie; uneori se folosesc 
singure, alteori în asociere cu terapia comportamentală sau alte tehnici de 
psihoterapie. Sunt multe motive de optimism în legătură cu tratamentul 

unora din stările de anxietate cele mai severe. Studiile arată că, sub un 
tratament corect, 70% dintre pacienții cu atac de panică se ameliorează. 
Pentru a realiza un tratament complex şi eficient este utilă combinarea 
tehnicilor de relaxare cu informarea pacientului asupra originii 
simptomelor şi învăţarea tehnicilor de controlare a anxietátii provocate de 
gândurile parazite. Pacienţii anxioşi interpretează eronat semnificația unor 
simptome ca palpitatiile sau ameteala, temându-se că acestea sunt 
semnele unei boli somatice grave. De aceea, este util să se explice 
pacientului fiziologia răspunsului anxios şi relația sa cu tulburările 
anxioase. Li se cere pacienţilor să-şi reducă gândurile parazite în două 
moduri. Prima modalitate este distragerea. De exemplu, pacientului i se 
poate cere să-şi concentreze atenţia asupra unor detalii din jur sau să 
mediteze la o anumită situaţie sugerată eventual de terapeut. O a doua 
metodă este repetarea unor propoziţii liniştitoare care combate mesajul 
gândului parazit. De exemplu, la gândul „ameţeala pe care o am înseamnă 
că înnebunesc” i se cere pacientului să-şi repete „deşi multe persoane 
ametesc, ele nu înnebunesc”. 


5.2.2. Tulburarea de panică 


Definiţie 

Tulburarea de panică se caracterizează prin apariţia neasteptata şi 
spontană a atacurilor de panică recurente. Sintagma „atac de panică” 
caracterizează apariția bruscă a sentimentului de frică, acompaniat de 
semne şi simptome fizice şi cognitive (tahicardie, tremor, sentimente de 
derealizare, frica de moarte). Frecvența atacurilor de panică variază în 
limite largi, de la câteva pe zi la câteva pe an. 

În cadrul tulburării de panică taxinomia europeană (ICD-X) 
include: 

— atacul de panică; 

— statusul de panică. 


Prezentare clinică 
Tulburarea de panică îşi are originile în sindromul Da Costa 
(sindromul inimii iritabile), diagnosticat prima oară la soldaţii care au 
luptat în Războiul de Secesiune. Cu un secol în urmă, Sigmund Freud 
definea nevroza anxioasă ca un sindrom caracterizat prin iritabilitate, 
aşteptare anxioasă, vertij, parestezii, palpitatii, transpiratii, tulburări de 

respirație. Conceptul de tulburare de panică a fost introdus în literatură 
abia în 1980 de către D.F. Klein şi imediat însuşit şi consacrat de DSM- 
III. O tulburare de panică implică perioade scurte de anxietate extrem de 
intensă. Aceste perioade apar şi dispar brusc, durând de obicei doar 
câteva minute, iar apariţia lor nu este predictibilă. Atacurile par „să apară 
din senin”. În afară de simptomele psihologice de: frică, teroare, „teamă 
de moarte”, „teamă de a nu înnebuni”, sentimente de derealizare, 
depersonalizare, individul poate avea oricare din următoarele simptome 
fizice: dispnee cu tahipnee, palpitatii, tahicardie, dureri de tip anginos, 
senzația de înec, vertij, parestezii în extremitățile membrelor, senzația de 
„Valuri de rece şi cald”. 

Dacă aceste atacuri apar într-o situaţie specifică, cum ar fi într-un 
autobuz sau într-o mulţime, pacienţii pot ulterior evita situația respectivă. 
În mod similar, atacuri de panică frecvente şi imprevizibile pot produce 
teama de a nu fi singur sau de a merge în locuri publice. Un atac de 
panică este adesea urmat de o teamă persistentă de a avea un alt atac. 

Pentru un diagnostic cert de tulburare de panică, trebuie să aibă loc 
mai multe atacuri de panică severe într-o perioadă de aproximativ o lună: 

e În circumstanţe în care nu există un pericol obiectiv. 

e Atacurile să nu poată fi datorate unor situații cunoscute sau 
previzibile. 

e Între atacuri trebuie să existe intervale libere de simptome 
anxioase (deşi anxietatea anticipatorie este obişnuită). 


Factori etiopatogenici implicaţi în apariţia tulburării 

Dintre factorii implicați în apariția tulburării de panică, cei mai 
importanți sunt: 

FACTORII BIOLOGICI 

Determinările de laborator au relevat o gamă largă de modificări 
biologice în morfologia şi funcționalitatea creierului. Administrarea de 
substanțe stimulante pentru a induce atacuri de panică a dus la elaborarea 
de ipoteze privind implicarea sistemului nervos central şi periferic în 
apariția tulburării de panică. 

FACTORII GENETICI 

Studiile au arătat că la rudele de gradul I ale probanzilor cu 
tulburare de panică riscul de a dezvolta aceeaşi tulburare este de 4-8 ori 

mai mare decât la rudele de acelaşi grad ale indivizilor din grupul de 
control. 

Concordanta tulburării de panică la gemenii monozigoti este mai 
mare decât la cei dizigoti. 


FACTORII PSIHOLOGICI 

Teoriile cognitiv-comportamentale afirmă că anxietatea 
reprezintă un răspuns condiționat elaborat, fie prin imitarea compor- 
tamentului părinților, fie prin procesul clasic de condiționare, care implică 
asocierea unui stimul neplăcut cu o situaţie neutră. Ipoteza poate explica 
modificările numărului de atacuri de panică, dar nu dă satisfacție în 
motivarea apariției primului atac de panică, neaşteptat şi neprovocat, 
experimentat la debutul tulburării de panică. 

Teoriile psihanalitice concep atacul de panică ca eşuarea 
defenselor contra stimulilor care provoacă anxietatea. Mulţi pacienți 
descriu atacul de panică ca apărând din senin, dar interpretările 
psihodinamice relevă frecvent un eveniment psihologic care acționează ca 
un element declanşator. Instalarea panicii este legată de factori psiho- 
logici sau de mediu. Pacienţii cu tulburare de panică au o viaţă plină de 
evenimente stresante, mai ales cu pierderi ale rudelor în lunile precedente 
instalării tulburării de panică. Câteva din temele psihodinamice care ar sta 
la baza atacurilor de panică ar putea fi (Gabard G, 2000): dificultăţi în 
tolerarea furiei, separarea fizică sau emoţională de persoane apropiate atât 
în copilărie, cât şi în viata adultă, creşterea responsabilitatii la serviciu, 
perceperea părinţilor ca fiind critici, prea exigenti şi dorind să dețină 
controlul, reprezentări interne a relațiilor care implică abuz fizic sau sexual, 
un sentiment cronic de constrângere, un cerc vicios în care furia față de 
comportamentul de respingere al părinților este urmată de anxietatea că 
fantasma sa de agresiune va distruge legătura cu părinții, mecanisme de 
apărare tipice ca somatizarea, externalizarea, formațiunea reactionala. 

POSIBILITĂŢI DE INTERVENȚIE TERAPEUTICĂ A 
PSIHOLOGULUI CLINICIAN 

În general, tratamentul tulburării de panică presupune: 

e abordare psihofarmacologică (tratamentul medicamentos 
modern constând în antidepresive de tip serotoninergic 
(SSRI - inhibitori selectivi ai recaptării de serotoniná si 
sedative benzodiazepinice); 

e informarea — pacienții cu atacuri de panică frecvente au 
convingerea că simptomele somatice ale anxietátii 
reprezintă o boală foarte severă. Aceste convingeri, 
adesea legate de boala de inimă, creează un cerc vicios 
în care simptomele anxietatii (ex., tahicardia) generează 
anxietate. Pacientului trebuie să i se explice originea 
acestor manifestări şi să li se ofere exemple de situaţii 
benigne în care pot apărea manifestări asemănătoare cu 
ale lor; 

e măsuri suportive, tehnici de relaxare şi tehnici de 
distragere în vederea evitării gândurilor provocatoare de 
anxietate, consiliere, meditaţie; 

e psihoterapie (cognitivă, rational-emotiva, psihodina- 
mică) individuală şi de grup. 


5.2.3. Tulburările fobic anxioase — fobiile 


Fobia se referă la un grup de simptome cauzate de obiecte sau 
situaţii care provoacă frica. Fobia este frica specifică, intensă declanşată 
de un obiect sau o situaţie, care nu au prin ele însele un caracter periculos, 
cu caracter irațional recunoscut ca atare şi care nu poate fi controlat 
volitiv. Proiecţii ale anxietatii, fobiile pot invada oricare din obiectele si 
situaţiile realității de care experienţa individuală se leagă într-un mod 
oarecare. Astfel, după Mallet relicvele fricilor din prima copilărie sunt 
fobiile de animale mari, iar cele din a doua copilărie — de animale mici şi 
insecte. Dacă în cazul anxietăţii teama nu avea obiect, în fobie ea capătă 
caracter specific (formă, nume, localizare). Fobule au fost denumite cu 
echivalente greceşti (Pitres şi Regis). O încercare de sistematizare după 
conținutul lor este cel putin temerară ca orice încercare de sistematizare a 
lumii reale ca întreg. Le vom nota pe cele mai frecvente: de locuri, spațiu, 
de contacte interumane, de animale, de boli. 

La această clasificare putem adăuga pantofobia care desemnează o teamă 
difuză provocată de orice obiect sau eveniment, întâlnită în nevroza 
anxioasă şi în delirurile alcoolice acute şi subacute. 

Fobule pot fi considerate normale la copii dacă rămân discrete, la 
debilii mintali (nu au aceeaşi semnificație), dar devin patologice în: 


198 


nevroza fobică, la personalitatea psihastenică decompensată, în psihoze 
depresive, debutul schizofreniilor şi în bolile psihice ale involutiei. 

Conduitele de evitare sunt comportamente menite să asigure 
evitarea situației fobice de către subiect, deoarece acestea îi provoacă 
trăirile anxioase neplăcute. Menţionăm, totuşi, că aceste conduite de 
evitare au un caracter limitat, bazându-se numai pe posibilitatea 
anticipativă a subiectului în legătură cu situaţia fobogenă. 

Fobia este cea mai frecventă formă a tulburării de anxietate, care 
este cea mai frecventă boală psihiatrică în S.U.A. Fobia apare la orice 
vârstă, la toate clasele sociale şi în toate zonele geografice. 


Prezentare clinică 
Simptomele incluse în fobie: 

a. Victima Simte brusc o panică persistentă şi fără cauză, 
oroare, teroare într-o situație care nu prezintă pericol. 

b. Persoana recunoaşte că teama depăşeşte limitele normale 
ŞI este resimțită ca o ameninţare în fata unui pericol. 

c. Reacţia fobică este automată, necontrolabilă, persistentă şi 
interpune gândurile persoanei ca un baraj fata de 
amenințări, pericole imaginare. 

d. Apar reacții fizice (vegetative) de însoţire: palpitatii 
cardiace, respirație superficială, tremor, transpiratii etc. 

e. Persoana fuge de teama unor obiecte/situatii. Precautia de 
a le evita poate altera procesul de muncă, relațiile sociale şi 
necesită o consultatie psihiatrica. 

f. Contemplarea perspectivei de a intra într-o situaţie fobică 
generează, de obicei anxietate anticipatorie. 


Categorii de fobie 

Ele definesc cauza reacției şi modul de evitare. Fobia se poate 
dezvolta după un atac de panică. Alteori, pacienții cu fobie nu au avut 
niciodată un atac de panică. O clasificare a fobiilor le împarte în: 
agorafobie, fobie socială (anxietate socială), fobii specifice. 


A. AGORAFOBIA 

Agorafobia se defineşte prin teama de a fi singur într-un loc 
public, mai ales în locuri care nu pot fi părăsite imediat în eventualitatea 
că ar apărea un atac de panică. Termenul derivă din cuvintele greceşti 

agora (piață) şi phobos (frică, spaimă). Sintagma a apărut în 1871, pentru 
a ilustra condiția celor care se temeau să apară singuri în locuri publice. 
Agorafobia se numără printre cele mai grave fobii, întrucât interferá cu 
funcționalitatea individului în societate şi în situațiile din locuri deschise. 


Prezentare clinică 

e După cum am mai menționat, agorafobia este teama de a fi 
singur în orice loc sau situație din care persoana crede că este 
greu să evadeze sau din care este greu să fie ajutat, dacă s-ar afla 
în primejdie. Pacientul evită străzile circulate, teatrele, bisericile. 
Uneori, ei pur şi simplu nu îşi părăsesc casa. 

e 2/3 din bolnavii cu agorafobie sunt femei. Se pare cá există 
anxietate sau alcoolism la alti membri de familie. Majoritatea 
simptomelor apar între 18-35 de ani, cu debut brusc sau progresiv. 

e Majoritatea agorafobiilor apar după unul sau mai multe atacuri 
de panică “spontane”. Aceste atacuri par că apar la întâmplare şi 
în situații fără pericole, aşa încât nu pot fi anticipate, nu li se 
cunoaşte factorul declanşator. De aceea, pacienţii se tem de un 
nou atac de panică în mod anticipativ (anxietate anticipatorie). 
De aceea, ei evită să mai meargă în locuri sau situații unde ei ştiu 
că a apărut un atac de panică. 

e Bolnavii cu agorafobie dezvoltă şi depresie, oboseală, tensiune, 
alcoolism, obsesii. 


Factori etiopatogenici implicaţi în apariţia tulburării 

Factorii corelativi-etiologici responsabili de apariția acestei 
tulburări sunt: 

A. FACTORI BIOLOGICI 
Majoritatea datelor indică modificări în anumite structuri cerebrale care 
mediază probabil anxietatea anticipatorie, respectiv evitarea determinată 
fobic. Substanțele inductoare de panică (yohimbină, fenfluramină, 
cafeină, isoproterenol) determină o exacerbare a anxietatii anticipatorii la 
pacienții cu agorafobie. 

B. FACTORI GENETICI 
Datele rezultate din puținele studii controlate care au încercat evaluarea 
bazelor genetice ale agorafobiei indică faptul că această condiție 
psihiatrică are o componentă genetică distinctă. 

C. FACTORI PSIHOSOCIALI 
= Teoriile cognitiv-comportamentale afirmă că anxietatea 
reprezintă răspunsul condiționat la: 
e  patternul de comportament al părinților; 
e  unprocesde condiţionare clasică. 

Procesul clasic de condiţionare implică asocierea unui stimul 
neplăcut sau nociv (palpitatii, ameteala, stare de disconfort) cu o situație 
neutră (situarea într-un loc deschis şi populat). Ulterior, la o reîntâlnire cu 
stimulul neutru, acesta va căpăta valențe de stimul condiţionat şi va 
declanşa reacția agorafobica. 

= Teoriile psihanalitice accentuează rolul: 
e pierderii unui părinte în copilărie; 
e  anxietății de separare. 
Conform acestor teorii, teama copilului de a fi abandonat este adusă la 
nivelul constientului de situarea individului singur într-un mediu populat. 


B. FOBIA SOCIALĂ 

Fobia socială (denumită de americani şi tulburare anxioasă 
socială) se caracterizează prin frică excesivă de a fi umilit sau jenat în 
diverse situaţii sociale, cum ar fi: 

o vorbitul în public, 

vorbitul la telefon, 
urinatul în toaletele publice (aşa-numita „vezică rusinoasa’), 
mersul la o întâlnire, 
máncatul în locuri publice. 
Când fobia socială se extinde la aproape toate situaţiile sociale, ea 
devine generalizată, cu un grad extrem de disfunctionalitate şi este foarte 
greu de diferențiat de tulburarea de personalitate evitantă (anxioasă). 


O 0 00 


Factori etiopatogenici implicați în apariţia tulburării 
Etiologia fobiei sociale are un model integrativ. Sunt implicați: 

e Factori genetici (30% eredibilitate); 

e Experiențele învăţate; 

e  [nhibitia comportamentală; 

e Rolul părinţilor (relaţiilor parentale) si al relațiilor dintre 


e Factori biologici. 

Mecanismele de apariție a fobiilor sociale sunt comune cu cele 
ale anxietatii şi fobiilor în general. Fobiile sociale apar după modelul 
răspunsului condiționat: un stimul nociv sau neplăcut (remarca unei alte 
persoane, privirile celor din jur etc., interpretate de cele mai multe ori 
eronat) se asociază cu o situație neutră (în speţă situarea într-un anumit 
cadru social). În mod clasic, pentru dezvoltarea reflexului condiționat, 
este necesară repetarea asocierii de mai sus. Interesant la mecanismul de 
producere a fobiilor apare faptul că stimulul neplăcut nu este necesar să 
fie repetat. Simptomul fobic apare uneori timp de mai multi ani fără ca 
asocierea cu evenimentul neplăcut să fie întărită. Simptomul fobic schimbă 
comportamentul individului, pentru că evitarea situaţiilor sociale neplăcute 
devine un simptom stabil în timp şi, în cele din urmă, o piesă centrală în 
rutina zilnică, al cărei rol este de a proteja individul de anxietate. 


Intervenţii psihoterapeutice 
Patru tipuri de intervenții psihoterapeutice par să-şi fi câştigat 
legitimitatea în ultimele două decenii: 
— antrenamentul abilităților sociale; 
— expunerea la stimulii evitati; 
— managementul anxietatii (relaxare, distragere); 
— terapia cognitivă (Z. Musa, J.P. Lepine, R. Teodorescu, 2002). 
Autorii citați mai sus afirmă că terapia cognitiv comportamentală 
de grup este intervenția care şi-a probat în cele mai multe cazuri 
eficacitatea. 


C. FOBII SPECIFICE (FOBIA SIMPLA) 


Definiţie 

Teama de anumite obiecte sau situaţii care provoacă teroare. 
Poate apărea la orice vârstă. Unele dintre aceste fobii sunt întâlnite în mod 
normal la primii ani de viata ai copilului. Cele mai frecvente fobii simple 
sunt frica de spaţii închise, frica de locuri la înălțime, frica de animale, 
boli, moarte, furtuni. 

Fobiile specifice apar cel mai frecvent între 5 şi 9 ani, dar ele pot 
surveni şi mai târziu (la fobiile fata de sânge şi injecții), iar fobiile fata de 
anumite situații debutează de obicei mai târziu, în al treilea deceniu de 
viata. 

Prezentare clinică 

Conform definiției, fobia specifică este frica produsă de prezența 
sau anticiparea prezenţei unui obiect sau situaţii specifice. Obiectul sau 
situația sunt evitate sau sunt suportate cu un distres marcat, iar frica 
apărută este recunoscută de individ ca excesivă, inadecvată şi produce o 
afectare semnificativă a vieţii. 
Pentru un diagnostic cert, trebuie îndeplinite toate criteriile de mai Jos 
(ICD 10) 

A) Simptomele psihologice sau vegetative trebuie să fie manifestări 
primare ale anxietatii şi nu secundare altor simptome ca idei 
delirante sau gânduri obsesive. 

B) Anxietatea trebuie să fie limitată la prezenţa situaţiilor sau 
obiectelor particulare. 

C) Situaţiile fobice sunt evitate ori de câte ori este posibil. 


Factori etiopatogenici implicaţi în apariţia tulburării 
Factori corelativi-etiologici implicați în apariția fobiilor simple 
sunt: 
1. Factori comportamentali 
Apariția fobiilor specifice se produce prin asocierea unui obiect 
sau situații neutre cu frica sau panica. Când un eveniment neplăcut sau 
asociat survine în situații specifice se elaborează un răspuns condiționat, 
conform căruia situația va produce, chiar şi în lipsa stimulului 
necondiționat, reacția fobică. 
În afara conditionárii clasice, există alte două modele incriminate 
în producerea fobiilor specifice: 
= imitarea reacției unui părinte; 
= avertizarea de către o altă persoană relativ la 
pericolul reprezentat de anumite obiecte sau 
situații. 
2. Factori psihanalitici 
Conceptualizarea de către Freud a nevrozei fobice reprezintă o 
explicație analitică a fobiilor. Freud a conceput fobia ca rezultatul 
conflictelor centrate pe complexele oedipiene nerezolvate. Odată cu 
maturizarea sexuală apare o anxietate caracteristică, aşa-numita frică de 
castrare. Când această frică nu mai poate fi reprimată eficient, apar 
defense auxiliare, care la pacienții fobici sunt reprezentate în principal de 

substituție. Astfel, conflictul sexual este transferat de la persoana inițială 
la un obiect neimportant, care este investit cu puterea de a declanşa o 
multitudine de afecte, inclusiv anxietatea. Prin apariția unui alt mecanism 
de defensă, evitarea, practic probabilitatea întâlnirii cu acea situație 
devine foarte mică, lucru prin urmare valabil şi pentru anxietate. 

3. Factori genetici 

Fobiile specifice au tendinţa de agregare familială, mai ales cele 
față de sânge, injecții si lovituri/injurii. Se consideră că cel putin 2/3 
dintre probanzii cu fobii sociale au minimum o rudă cu aceeaşi fobie. 


POSIBILITĂŢI DE INTERVENȚIE TERAPEUTICĂ A PSIHOLOGULUI 
CLINICIAN 

Cu un tratament adecvat majoritatea pacienților se remit decisiv 
sau parțial. Odată tratat un episod de fobie, urmează o lungă perioadă 
asimptomatică, de ani sau toată viaţa. 


A. Terapia comportamentală 

Cel mai eficace tratament este terapia comportamentală numită 
şi expunere-demascare, prin care pacientul descrie obiectul sau situația 
ce îi provoacă fobie. Sunt două metode: desensibilizarea sistematică şi 
“izbucnirea”. În ambele e nevoie de un terapeut calificat. Cu timpul, 
persoana se va obişnui cu situaţiile ce îi generau teama şi nu va mai avea 
teamă, oroare, panică. 

Desensibilizarea sistematică este o formă de terapie cu 
expunere progresivă, în serii de mai multe trepte; pacientul învaţă mai 
întâi relaxarea şi controlul reacțiilor fizice. Apoi el îşi imaginează obiectul 
de care îi este frică şi cu timpul se obişnuieşte cu prezenţa acestuia în 
preajma sa. În ultimii ani s-a dezvoltat terapia VR (virtual reality — 
realitate virtuală) prin care pacientul ia contact cu obiectul anxiogen în 
casca de realitate virtuală. Softul produs special în funcție de fobia 
specifică a pacientului prezintă avantajul că permite acestuia să controleze 
apropierea şi intensitatea expunerii şi, de asemenea, se pot monitoriza 
continuu simptomele neurovegetative prezente. 

Imersia" — pacientul este expus „in vivo" — direct şi imediat 
celui mai puternic stimul declanşator al fobiei. Rămâne în această stare 
până când anxietatea i se reduce la nivelul anterior. Sunt necesare cam 2 
ore pe şedinţă. 

Cercetările au arătat că terapia de expunere a redus semnificativ 
reacțiile fobice în ultimii ani. 

Terapia comportamentală eşuează dacă pacientul nu se 
mobilizează cu tot sufletul, dacă intervin în mintea sa alte probleme 
familiale sau dacă este într-o stare foarte depresivă combinată cu fobia, 
dacă a consumat alcool sau sedative. 


B. Terapia cognitivă 
Sunt folosite câteva tehnici cognitive pentru a schimba gândurile 
care conduc la anxietate: 

e Terapia cognitivă propriu-zisă (Beck & Emery, 1985) (se 
identifică erorile de gândire ale clientului şi i se oferă formulări 
corecte pentru a îi se schimba felul în care priveşte şi se 
raportează la o anumită situație). 

e Terapia rational — emotivă (Ellis, 1962, Ellis & Grieger, 1977, 
1986) (in această terapie se ajută pacientul să-şi formeze singur 
propriile lui noi gânduri, prin forțarea lui de a-şi reexamina şi 
confrunta gândurile de până atunci şi de a identifica singur 
erorile logice pe care le face). 

e Terapia prin autoinstructie (Meichenbaum, 1975) (tehnica se 
bazează pe ipoteza că anumite gânduri anxiogene sunt răspunsuri 
automate pe care pacienţii le au şi le afirmă fără să se gândească 
cu adevărat; tehnica presupune înlocuirea şi repetarea unor 
afirmaţii care să conţină un mesaj nonanxiogen). 

e  Distragerea (prin această tehnică nu se schimbă, ci se evita 
gândurile anxiogene. Se realizează prin meditaţie, relaxare, 
îndreptarea atenției către stimuli exteriori etc.). 


C. Medicația 

Când sunt necesare şi medicamente, se folosesc anxiolitice, mai 
ales în agorafobie şi fobia socială (ele reduc panica şi anxietatea). 
Antidepresivele pot fi utile pentru controlul reacțiilor de panică. Recent, 
s-au introdus benzodiazepine cu rezultate bune; necesită doze adecvate şi 
o administrare zilnică. 

5.2.4. Tulburările obsesiv-compulsive 


TABLOUL CLINIC AL TULBURĂRILOR 

Tulburările obsesiv-compulsive se caracterizează prin prezența 
unor simptome obsesive şi compulsive, precum şi a unor diferite grade de 
anxietate, depresie şi depersonalizare. 

Obsesia 

e tulburare complexă ideo-afectivă caracterizată prin prezenţa în 
psihicul individului a unor grupuri de fenomene care tulbură 
buna desfăşurare a tuturor proceselor; conştient de inutilitatea lor, 
individul este incapabil să le neutralizeze şi cu cât se străduieşte 
mai mult să le îndepărteze, cu atât fenomenele capătă o 
intensitate mai mare; 

e obsesiile pot fi gânduri, impulsiuni, imagini recurente şi 
persistente care pătrund în mintea persoanei în ciuda eforturilor 
acesteia de a le exclude; 

e persoana recunoaşte faptul că obsesiile sunt un produs al propriei 
minți şi nu îi sunt impuse din exterior (cum se întâmplă în 
insertia gândirii). 

Compulsia 

e definită de unii autori ca fiind teama de a traduce în practică o 
idee obsesivă sau o fobie; 

e după alti autori, compulsiile sunt comportamente repetitive care 
par să se supună unui scop şi care au un caracter stereotip (motiv 
pentru care au fost numite şi ritualuri compulsive); finalitatea 
acestor ritualuri compulsive este acela de a neutraliza, de a 
suprima obsesiile, de a preveni sau reduce anxietatea şi nu de a 
produce plăcere sau gratificare; 

e prin definiţie, compulsiile sunt fie clar excesive, fie neconectate 
realist cu ceea ce sunt destinate să neutralizeze sau să prevină; 

e in unele cazuri, individul efectuează acte rigide, stereotipe, 
conform unor reguli elaborate idiosincratic, fără a fi capabil să 
spună de ce face aceasta. 

Principalele teme obsesive (care apar indiferent de rasă, mediu 

cultural sau social): 
— contaminare (microbi, murdărie, substanțe chimice) — este unul din cele 
mai întâlnite simptome. Indivizii prezintă o teamă morbidă de a contracta 


206 


SIDA sau alte boli infecțioase, de a atinge obiectele din baie si pot 
deveni extrem de anxioşi dacă o altă persoană atinge alimentele pe care 
au intenția să le consume; 

îndoială; 

ordine şi simetrie-lucrurile trebuie să fie perfect aliniate sau aranjate într- 
un anumit mod; 

imagini cu conţinut agresiv, terifiant (rănirea membrilor familiei, 
sinucidere, uciderea altor persoane); 

imagini cu temă sexuală; 

obsesii pe temă religioasă, morală (scrupule). 


Temele obsesive se pot modifica în timp. Uneori, individul adaugă pur şi 
simplu noi obsesii la cele deja existente, alteori obsesiile vechi sunt 
complet înlocuite de unele noi. 


Ritualuri compulsive frecvente 
ritualuri de spălare (igienă); 
ritualuri de numărare — se pot asocia adesea cu alte ritualuri compulsive. 
Numărarea este frecvent un ritual îndeplinit în tăcere. Profesorii, colegii 
pot să nu-şi dea seama că individul este obligat să numere pentru a putea 
îndeplini o sarcină care i se încredințează. Întrucât îndoiala este de 
asemenea întâlnită în tulburarea obsesiv-compulsivă, pacientul poate 
începe brusc să se gândească dacă ritualul de numărare a fost corect 
îndeplinit şi se poate simți obligat să îl reia până când consideră că l-a 
efectuat corespunzător; 
verificare şi reverificare exagerată — fie că este vorba de a verifica dacă 
uşa a fost încuiată, aparatura electrică din casă închisă sau dacă nu 
cumva individul a accidentat pe cineva în timp ce îşi conducea maşina. 
Nu sunt neobişnuite la astfel de persoane întârzierile la şcoală sau la 
serviciu, întrucât pacienţii petrec foarte mult timp îndeplinind aceste 
ritualuri de verificare. Temele şcolare, proiectele pot să nu fie predate la 
termen întrucât ele sunt continuu verificate pentru depistarea unor 
eventuale erori; 
colectarea unor lucruri inutile (inclusiv obiecte din coşul de gunoi, 
numere vechi de ziare şi reviste în ideea că vor fi cândva necesare); 
solicitarea de asigurări; 
ordonarea unor obiecte în mod repetat sau executarea unui anumit gest 
într-un anume fel până când se obține senzația de „aşa cum trebuie”; 

—  perfectionismul — copiii cu astfel de compulsii se pot simți obligati să 
şteargă şi să îşi rescrie tema până când paginile caietului ajung să se rupă. 
De asemenea, ei pot rămâne să lucreze până noaptea târziu din dorința de 
a face totul perfect; 

— Rugăciune. Unii indivizi repetă de nenumărate ori rugăciuni (ca 
pedeapsă sau pentru a alunga gândurile nedorite). Copiii cu scrupule se 
simt obligați să anunţe atunci când cuiva i se face o nedreptate sau o 
acuzație falsă. 

— ritualuri de repetare — ex.,: copii care trebuie să citească de la coadă la 
cap o propoziție după ce au citit-o normal, pentru a împiedica ceva 
îngrozitor să se întâmple; sau persoane care sunt obligate să meargă de 
mai multe ori de-a lungul unui culoar sau să intre într-un anumit mod pe 
uşă de un anumit număr de ori. Pentru elevi sau studenți, astfel de 
ritualuri compulsive pot face formularele de examen extrem de dificil de 
completat (mai ales acele tipuri de formulare care se completează prin 
colorarea unui cerc) — indivizii se simt obligați să coloreze perfect 
cercurile şi pot petrece foarte mult timp făcând acest lucru); 

— evitarea compulsivă — atunci când o anumită situație sau un anume loc 
este asociat cu comportamentul compulsiv, individul poate începe să 
evite situația sau locul respectiv, de teama că şi-ar putea pierde controlul 
şi ar rămâne „blocat” îndeplinind un ritual compulsiv. În alte cazuri, un 
anumit eveniment sau stimul poate fi asociat cu gânduri terifiante, iar 
persoana evită respectivul stimul, consecinţele putând fi grave — de ex., 
un student care nu poate privi sau scrie un număr din cauza obsesiei că se 
poate întâmpla ceva îngrozitor. Ca urmare o problemă de matematică 
incluzând respectivul număr nu va putea fi rezolvată, iar calculele 
implicând acest număr îi vor crea persoanei o stare de anxietate extremă 
astfel încât individul se va vedea obligat să îndeplinească o serie de 
ritualuri compulsive pentru a împiedica producerea ,,catastrofei’’. 

Superstitiile şi comportamentele de verificare repetitive sunt 
întâlnite frecvent in viata de zi cu zi. Ele pot fi considerate patologice 
doar daca sunt extrem de consumatoare de timp sau duc la o deteriorare 
semnificativă clinic. De asemenea, comportamentul ritual prescris 
cultural nu este prin sine indicator de tulburare obsesiv-compulsivă, dacă 
nu excede normele culturale, nu survine la date şi în locuri considerate 

inadecvate de către alții aparținând aceleiaşi culturi şi nu interferează cu 
funcționarea socială a individului. 

Lentoarea obsesivă este, de obicei, rezultatul ritualurilor 
compulsive, al îndoielilor repetate, dar poate apărea uneori în lipsa 
acestora (lentoare obsesivă primară). 

Anxietatea este o componentă importantă a tulburării obsesiv- 
compulsive. Unele ritualuri sunt urmate de o reducere a anxietatii, în timp 
ce altele duc la o creştere a acesteia. 


FACTORI ETIOPATOGENICI IMPLICAȚI ÎN APARIȚIA TULBURĂRII 
Factori biologici 
O Factori genetici 


rata de concordanță pentru tulburarea obsesiv-com- 
pulsivă este mai mare pentru gemenii monozigoti decât 
pentru gemenii dizigoti; 

rata tulburării obsesiv-compulsive la rudele biologice de 
gradul I ale pacienţilor cu această afecțiune şi la rudele 
biologice de gradul I ale indivizilor cu tulburarea 
Tourette este mai mare decât cea din populaţia generală; 
există o relaţie inversă între ponderea factorului genetic 
în producerea tulburării obsesiv-compulsive şi vârsta 
individului la debutul afecțiunii. 


e) Tulburări ale procesului de dezvoltare neurologică normală — 
în cazul bolii cu debut în copilărie. 
e) Etiologie infecțioasă 


s-a evidenţiat existența unei legături între infecția 
streptococică şi tulburări neuropsihiatrice pediatrice 
(ex., ticuri, obsesii, compulsii) 

la adult, s-a remarcat o asociere între tulburarea obsesiv- 
compulsivă şi infecții SNC (encefalite). 


o Traumatisme cranio-cerebrale. 

[e] Factori neuroendocrini — hormoni, neuropeptide al cáror nivel 
este crescut în LCR la indivizii cu tulburare obsesiv- 
compulsiva. 

Factori psihosociali 
Nu se cunoaşte rolul exact al experiențelor din copilărie în 


apariția afecțiunii. Ar fi de aşteptat ca mamele obsesive să transmită 
simptomele copiilor lor, prin învăţare imitativă. Totuşi, în acest caz există 
un risc mai mare de apariție a unor simptome nevrotice nespecifice. 


Teorii psihanalitice 

Freud (1895) a sugerat pentru prima dată că: 

simptomele obsesive rezultă din pulsiuni refulate, de natură 
agresivă sau sexuală; această idee concordă cu puternicele 
fantasme sexuale ale multor pacienți obsesivi şi cu faptul că ei îşi 
înăbuşă propriile pulsiuni sexuale şi agresive; 

simptomele obsesive apar ca rezultat al regresiei la stadiul de 
dezvoltare anal ideea e în concordanță cu preocupările frecvente 
ale pacientului obsesiv legate de murdărie şi de funcția excretorie. 
Ideile lui Freud au atras atenţia asupra naturii agresive a multora 


dintre simptome. Totuşi, ca explicație cauzalá a tulburării obsesiv- 
compulsive, această teorie nu este convingătoare. 


Teoria Invăţării 
S-a sugerat că ritualurile obsesive constituie echivalentul răspun- 


surilor prin evitare, ceea ce nu se poate susține însă ca explicaţie generală, 
deoarece după unele ritualuri anxietatea nu scade, ci dimpotrivă creşte. 

Teoria Evolutionista 

sistemele biologice, funcţiile psihice au evoluat ca urmare a 
selecției naturale, 

tulburarea obsesiv-compulsiva este o variantă anormală a unei 
strategii adaptative care permitea indivizilor o mai bună 
confruntare cu factorii de mediu; 

există două modalități fundamentale de gândire: on-line (comună 
multor organisme complexe, implică o activitate mentală menită 
să rezolve o problemă cu care individul se confruntă în mod 
direct) şi off-line (activitate mentală ce are ca scop rezolvarea 
unei probleme cu care individul s-ar putea confrunta la un 
moment dat; este bazată pe limbaj, fiind specific umană); 
obsesiile reprezintă o variantă primitivă de gândire off-line, de tip 
involuntar 


e sistemul neurobiologic ce sta la baza obsesiilor (Involuntary Risk 
Scenario Generating System — IRSGS) are funcția de a genera în 
mod involuntar scenarii de risc, permiţând individului să-şi 
dezvolte strategii comportamentale de evitare a pericolelor fără a 
se afla efectiv în situația respectivă. 


POSIBILITĂŢI DE INTERVENȚIE TERAPEUTICĂ A PSIHOLOGULUI 
CLINICIAN 

Terapia comportamentală 

Scopul terapiei comportamentale este acela de a reduce 
anxietatea asociată  obsesiilor, ceea ce ar scădea frecvența 
comportamentelor compulsive (prin diminuarea anxietatii pe care 
individul o trăieşte, acesta nu se va mai simți atât de constrâns sa 
îndeplinească diferite ritualuri). 

Desensibilizarea sistematică 

e individul alcătuieşte o listă a situaţiilor care îi provoacă anxietate 
— ordonarea crescătoare a circumstanțelor cauzatoare de stres ( 
ex., o persoană cu obsesii legate de curățenie poate afirma că 
situația cea mai puţin stresantă este reprezentată de mersul pe 
iarbă cu încălțăminte; următorul loc în ierarhie îl ocupă mersul pe 
iarbă fără încălțăminte, apoi statul pe iarbă ş.a.m.d. până la 
situaţia generatoare de stres maxim); 

e pacientul avansează treptat către finalul listei pe măsură ce 
devine capabil să se confrunte cu respectiva situație fără a 
îndeplini ritualuri compulsive sau fără a simţi o anxietate 
extremă; 

e acest tip de terapie comportamentală poate fi practicat 
confruntând efectiv individul cu contextul stresant sau solicitând 
pacientului să îşi imagineze respectivul context; o alternativă 
poate fi reprezentată de terapia VR (realitate virtuală); 

e persoanele care urmează acest tip de terapie sunt învăţate să 
utilizeze tehnici de relaxare care să le ajute să facă fata mai uşor 
situaţiilor anxiogene; 

e un alt element al terapiei poate fi reprezentat de un ,,contract” 
între terapeut şi pacient, prin care acesta din urmă hotărăşte să 
limiteze numărul de ritualuri compulsive efectuate. 

Prevenirea răspunsului 

e tehnică cognitiv-comportamentala; 

e initial, terapeutul identifică evenimentele care declanşează 
ritualurile compulsive, oferind apoi pacientului o explicaţie cât 
mai concisă cu privire la metoda de tratament ce urmează a fi 
aplicată; 

e ulterior, situaţia stresantă este in mod sistematic indusă, iar 
pacientul trebuie să încerce să nu se comporte în mod compulsiv; 
anxietatea atinge un nivel ridicat la început, dar diminuă pe 
măsură ce timpul de expunere şi numărul de expuneri cresc; 

e în cursul confruntării cu evenimentul anxiogen, pacientul trebuie 
ajutat să facă fata sentimentului de teamă; 

e există o mică diferență fata de metoda anterioară, constând in 
prezenţa elementului cognitiv. 

Terapia Familială 
e familia poate fi privită ca un sistem a cărui bună funcționare 
depinde de funcționarea normală a tuturor componentelor. De 
obicei, familiile ignoră simptomele obsesiv-compulsive atât timp 
cât ele nu le afectează activitatea, obiceiurile; 
e nevoia de asigurare din partea familiei poate deveni un 
comportament compulsiv; individul devine din ce în ce mai 
anxios, până când primeşte aceste asigurări; deşi familia doreşte 
să sprijine pacientul, aceasta nu este atitudinea cea mai potrivită, 
întrucât nu face altceva decât să accentueze comportamentul 
compulsiv; in mod corect, pacientului trebuie să i se refuze aceste 
asigurări, demonstrându-i-se astfel că, deşi cererile sale nu sunt 
îndeplinite, consecinţele nu sunt nici pe departe atât de severe. 
Medicația 
Se pot utiliza: antidepresive şi anxiolitice. Durata tratamentului 
este de minim 10-12 săptămâni, până la 6 luni. 

Psihochirurgia 

Este o metodă radicală de tratament constând în distrugerea 
chirurgicală de căi nervoase la nivelul creierului. Este utilizată extrem de 
rar în prezent, doar în acele cazuri care sunt extrem de severe şi care nu 
răspund deloc la nicio altă formă de tratament. 

5.2.5. Tulburarea de stres posttraumatic 


DEFINIȚIE 

Persoanele care au trăit o experiență traumatizantă sunt supuse 
adesea unui stres psihologic legat de respectivul eveniment. 

În cele mai multe cazuri este vorba de reacţii normale la situaţii 
anormale, însă cei care se simt incapabili să-şi recapete controlul propriei 
vieţi, care prezintă următoarele simptome timp de mai mult de o lună, ar 
trebui să ia în considerare ideea solicitării unui ajutor profesionist: 

= tulburări de somn (insomnii de diferite tipuri, coşmaruri 
legate de incident); 

= tulburări ale comportamentului alimentar; 

= gânduri, imagini recurente; 

= tulburări afective (stări depresive, plâns spontan aparent 
nemotivat, sentimente de disperare, lipsă de speranță, 
capacitate redusă de a simţi emoţiile, iritabilitate, mânie, 
anxietate ce se intensifică mai ales în situații care 
amintesc de traumă); 

= sentimentul distantarii, izolării de cei din jur; 

= tulburări de memorie (legate de incidentul marcant), de 
atenţie şi de concentrare; 

= dificultăți în luarea deciziilor; 

= atitudine protectoare excesivă fata de cei dragi, teamă 
exagerată pentru siguranța acestora; 

= evitarea locurilor, situațiilor sau chiar persoanelor care 
au în vreun fel legătură cu evenimentul stresant. 


SCURTĂ PREZENTARE CLINICĂ 

Sindromul posttraumatic de stres apare mai frecvent la veteranii 
de război, dar poate apărea la oricine a fost supus unui traumatism grav 
fizic sau mintal. Oamenii care au fost martorii unui accident aviatic sau 
care au fost victimele unui atentat pot dezvolta acest stres posttraumatic. 

Gravitatea tulburării este mai mare când traumatismul a fost 
neaşteptat. Din această cauză, nu toti veteranii de război dezvoltă un stres 
posttraumatic, ci mai ales aceia care au luat parte la lupte sângeroase şi 
îndelungate. Soldații se aşteaptă totuşi la anumite violențe. Cei care sunt 
victime ale traumatismelor sunt prinşi nepregatiti de situaţii care le pun 
viaţa în pericol. 

Persoanele care suferă de stres posttraumatic retrăiesc experiența 
traumatică: 

= Coşmaruri, vise terifiante, flashbackuri ale evenimentului. În 
puţine cazuri, pacientul suferă de o disociatie temporală a 
realității, trăind din nou trauma. Această stare poate dura secunde 
până la zile. 

= Anestezie emoțională (,amortealá psihică”), anestezie psihică 
dureroasă: pacientul îşi pierde interesul pentru lumea din jur şi 
pentru activitățile care fi făceau în trecut plăcere. 

=  Vigilentá excesivă, agerime în declanşarea reacțiilor. La un 
pacient care a fost o dată victimă a unui incendiu, vederea unei 
maşini arzând îl determină să se arunce instinctiv la pământ. 

= Anxietate generalizată, depresie, insomnie, slăbirea memoriei, 
dificultate în concentrare etc. 


Stresul posttraumatic poate fi: 

primar — persoanele afectate sunt în mod direct expuse 

evenimentului traumatizant; 

secundar (prin compasiune extremă, contratransfer, trauma- 
tizarea prin mandatar — by proxi) — poate apărea la cei care vin în ajutorul 
victimelor unui eveniment traumatizant (medici de diferite specialități 
(inclusiv psihiatri!), membrii echipelor de salvare, poliţişti, pompieri), 
dar şi la reporterii care prezintă respectivul eveniment de la fata locului. 

Principalii trei factori de risc implicaţi în apariţia tulburărilor de 
stres secundar sunt: 

= expunerea la imagini sau multiple relatări ale victimelor 

directe ale dezastrelor; 

= sensibilitatea empaticá a celor expuşi; 

= aspecte emotionale neclarificate care sunt legate afectiv sau 

simbolic de suferinţele la care individul asistă. 

Tulburările asociate PTSD cel mai frecvent sunt: tulburarea 
depresivă majoră, tulburarea de panică, agorafobia, fobia socială, fobia 
specifică, tulburarea obsesiv-compulsiva, tulburarea de somatizare, 
consumul de droguri. 


INTERVENŢIILE PSIHOFARMACOLOGICE 
Dintre psihotropele care au fost creditate ca ameliorând starea 
pacienților cu PTSD, s-au remarcat următoarele grupe de medicamente: 

= antidepresivele triciclice; 
= antidepresive serotoninergice; 
=  benzodiazepinele se pot utiliza în tratamentul de scurtă durată al 
afecțiunii. 
POSIBILITĂŢI DE INTERVENȚIE TERAPEUTICĂ A PSIHOLOGULUI 
CLINICIAN 
Relaţia terapeutică cu astfel de pacienţi tine să fie extrem de 
complexă. Ea implică o confruntare a tuturor participanţilor cu experienţe 
emoţionale intense, obligându-i să-şi exploreze colţurile cele mai 
întunecate ale minţii şi să se confrunte cu întregul spectru al degradării 
umane. 
PSIHOTERAPIA DE GRUP 
Reprezintă terapia de electie în cazul stresului posttraumatic. 
Ataşamentul afectiv este un mecanism primar de protecţie 
împotriva traumelor — atât timp cât rețeaua de suport social este intactă, 
indivizii sunt protejaţi inclusiv în cazul evenimentelor catastrofale. 
Indiferent de natura factorului traumatizant sau de structura 
grupului de lucru, finalitatea e reprezentată de recăpătarea sentimentului 
de siguranță, de control asupra propriei vieţi, de sprijinirea pacienţilor în a 
face fata în mod activ cerințelor de moment care apar în viata de zi cu zi, 
fără reactualizări intruzive ale experiențelor, perceptiilor din trecut. După 
un stres acut, cea mai eficientă legătură pe termen scurt se poate stabili cu 
persoanele care au trăit, de asemenea, experiența respectivă (experienţă 
care poate constitui punctul de plecare în procesul de refacere a 
sentimentului apartenenței la o comunitate). Confruntându-şi propriile 
probleme în cadrul unui grup restrâns, pacienții pot deveni capabili să 
facă fata problemelor care apar în comunitățile mai mari. 
PRINCIPALELE SCOPURI ALE PSIHOTERAPIEI DE GRUP 
stabilizarea reacţiilor fiziologice şi psihologice la traumă 
explorarea şi validarea perceptiilor şi emoţiilor 
înțelegerea efectelor experiențelor trecute asupra comportamentului, trăirilor 
din prezent 
învăţarea unor noi modalități de a face fata stresului interpersonal 


TERAPIA COMPORTAMENTALĂ 
In cadrul acestui tip de terapie, atenţia este îndreptată spre 
modificarea anumitor comportamente. 

Există mai multe tehnici de reducere/stopare a comportamentelor 
nedorite. Un exemplu este respirația diafragmatică (un exerciţiu special 
de respirație constând în inspirări lente şi profunde în scopul reducerii 
anxietatii). Această tehnică este extrem de utilă, întrucât persoanele 
anxioase prezintă amețeli, palpitatii si alte simptome din cauza 
hiperventilatiei. O altă metodă este terapia prin expunere (expunerea 
gradată a pacientului la stimulii anxiogeni şi ajutarea acestuia să facă fata 
propriilor temeri). 

TERAPIA COGNITIV-COMPORTAMENTALA 

Este asemănătoare până la un punct cu terapia comportamentală. 
Pacientilor li se explică însă şi influenţa pe care modul lor de a gândi o 
are asupra simptomatologiei. De asemenea, sunt învățați cum să îşi 
modifice gândirea astfel încât simptomele să se diminueze treptat, până la 
dispariție. Această conştientizare a patternului de gândire este combinată 
cu alte tehnici comportamentale, astfel încât pacientul să fie capabil să 
facă fata situațiilor anxiogene. 

PSIHOTERAPIA SENZITIVOMOTORIE 

Constituie o metodă de procesare a memoriei traumatice. 

Formele uzuale de psihoterapie abordează aspectele cognitive şi 
emoţionale ale evenimentului traumatizant, nu însă şi pe cele somatice, 
deşi multe din simptomele pe care pacienții le prezintă au o bază 
somatică. Modificarea raporturilor normale existente între nivelele 
cognitiv, emotional şi senzitivomotor de procesare a informațiilor 
conduce, de fapt, la simptomatologia tulburării de stres posttraumatic. 

Utilizând corpul (si nu conştiinţa sau emoţiile) ca punct de 
plecare în procesarea evenimentului, acest tip de psihoterapie tratează în 
mod direct efectele traumei asupra organismului, ceea ce facilitează apoi 
procesarea cognitivă şi emoțională. Procesarea senzitivomotorie este însă 
insuficientă; integrarea tuturor celor trei nivele de procesare — senzi- 
tivomotor, emoțional şi cognitiv — este esenţială pentru refacerea pacientului. 

TERAPIA PRIN EXPUNERE PRELUNGITĂ PENTRU PISD 

Pilonii terapiei prin expunere prelungită pentru stresul 
posttraumatic sunt următorii: 

e  Educare despre reacțiile obişnuite la trauma; 

e Perfecţionarea tehnicilor de respiraţie, ex., să se arate 

pacientului cum să respire într-un mod calm; 

e Expunere prelungită (repetată) la amintiri traumatice; 
e Expunere repetată in vivo la situaţii pe care pacientul le evita 
datorită sentimentului de teamă declanşat de traumă. 
Terapia are o durată de zece şedinţe săptămânale care se 
desfăşoară după programul pe care îl prezentăm mai jos. Fiecare şedinţă 
durează între o jumătate de oră şi o oră. 


INSTRUMENTE DE EVALUARE A PACIENTULUI ANXIOS 


SCALE SCURTĂ DESCRIERE 
Ham -A - Scala Hamilton de | Scala constă în 14 itemi care măsoară 
cotare a anxietatii severitatea simptomelor anxietátii precum 


starea de tensiune, anxietatea, dispoziția 
depresivă, palpitatii, tulburări de respirație, 
tulburări de somn, nelinişte şi alte 
simptome somatice. 

Y-BOCS - Scala Yale-Brown | Este o scală formată din 10 itemi care 

de măsurare a obsesiv- măsoară severitatea şi tipurile de simptome 
compulsivitatii la pacienţii cu TOC - tulburare obsesiv- 
compulsivá. Include timpul ocupat de 
compulsii, interferența lor cu activităţile 
sociale obişnuite, gradul de distres, 
rezistenţa şi controlul. 

SPIN - Inventarul Fobiei Cuprinde 17 itemi cu variante de răspuns 
Sociale pe 5 nivele. Cel căruia i se aplică inventarul 
este rugat să specifice cât de mult 
problemele expuse în itemii instrumentului 
l-au deranjat în săptămâna precedentă. 
MINI SPIN - variantă redusă | Instrument extrem de flexibil care cuprinde 


a testului SPIN doar 3 itemi din cei 17 ai testului SPIN. 
LSAS — Scala anxietatii Evaluează atât situaţiile de teamă şi evitare 
sociale Liebowitz în situaţii sociale, cât şi anxietatea de a 


desfăşura anumite activități în prezența 
altor persoane (engl. performance anxiety). 


Cuprinde 24 de itemi. 
ASI — Inventarul stărilor Dezvoltat de Zung ca instrument de cotare 
anxioase Zung a tulburărilor anxioase. Cuprinde 20 de 


simptome afective şi somatice asociate cu 
anxietatea care sunt cotate de observator în 
funcţie de interviul cu pacientul. 

SCALE 


SCURTĂ DESCRIERE 


Scala pentru Severitatea 
Tulburării de Panică 


Această scală conţine 7 itemi, fiecare dintre 
ei fiind cotat de la O la 4, scorul total 
putând varia între 0 şi 28. Cei 7 itemi se 
adresează frecvenţei atacurilor, distresului 
asociat atacurilor, anxietatii anticipatorii, 
evitării fobice şi deteriorării funcționalități 
zilnice a individului. 


Testul CAPS 
(clinician 
administered PTSD 
scale) 


CAPS este un interviu clinic structurat, al 
cărui scop este de a aprecia (la adult) cele 17 
simptome ale tulburării de stres prevăzute in 
DSM-IV, precum şi a 5 caracteristici asocia- 
te (vinovăţie, disociere, derealizare, deperso- 
nalizare şi diminuarea simțului realităţii). 


Clinician administered 
ptsd scale-child and 
adolescent (CAPSCA). 


Există o variantă a testului special adaptată 
pentru copii şi adolescenţi. 


Tesi-c (the traumatic events 
screening inventory-child) 


Este un interviu clinic ce evaluează expune- 
rea copiilor (implicare directă sau în calitate 
de martori) la evenimente potential trauma- 
tizante (accidente severe, boli, dezastre, vio- 
lenta în familie sau comunitate, abuz 
sexual). Discutia se poartă cu copilul şi nu 
cu adulții. Întrebările (16 la număr) au o 
anumită ordine — gradul de intimitate al 
evenimentelor analizate creşte progresiv, 
pentru ca pacientul să poată face fata 
stresului reamintirii traumei. 


Cattel — Chestionarul de 
anxietate 


Permite evaluarea globală a anxietatii. 
Cuprinde 40 de itemi pentru anxietate 
voalată, neconştientizată sau inhibată şi 
pentru anxietate manifestă, simptomatică. 


5.3. 


Neurastenia 


NEURASTENIA — DEFINIȚIE 
In ceea ce priveşte poziția adoptată de şcoala românească de 
psihiatrie în două lucrări recent publicate sub titlul „Psihiatrie”, 


neurastenia este văzută ca: 


O reacție psihică de intensitate nevrotica a cărei expresie clinica 


evidențiază sindromul dominant astenic caracterizat prin fatigabilitate, 
epuizare rapidă hipoprosexie voluntară, hipomnezie de fixare şi evocare, 

iritabilitate, labilitate emoţională, insomnie, hiperestezii şi cenestopatii cu 
stare generală de disconfort psihic şi somatic adesea însoțite de o stare 
depresiv-anxioasă trăită penibil şi conştient de către bolnav 
(Predescu V., 1998). 

[] Neurastenia este boala epuizării si suprasolicitării, era foarte 
frecventă şi în trecut, cea mai dispretuita şi cea mai mascată de alte 
etichete (pentru concedii si pensionări) (Romilă A., 1997). Acelaşi autor 
încearcă să delimiteze principalele manifestări ale neurasteniei ca fiind 
irascibilitatea, hiperestezia, fatigabilitatea, insomnia, cefalea, ameteala 
(amefeala sperie cu mult mai mult decât cefalea „căci da nesiguranţă in 
mers şi bolnavului îi este frică să traverseze strada, să urce în tramvai), 
paresteziile, aerofagia, diskinezia biliară şi patologia genitală. 

Se poate uşor observa tendința ambilor autori de a face o 
descriere fenomenologică ca o tentativă de a delimita un câmp conceptual 
imposibil altfel de a fi abordat mai riguros. 

De altfel şi ICD-10 a revenit şi a introdus neurastenia (codul F48) 
subliniind că în prezentarea acestei tulburări există variaţii culturale con- 
siderabile, două tipuri principale apărând cu o suprapunere importantă: 

e Un tip are ca principală trăsătură o acuză de fatigabilitate 
crescută după efort mintal, adesea asociată cu o anumită scădere în 
performanța ocupationala, de a face fata eficient în sarcinile cotidiene. 
Fatigabilitatea mintală este descrisă tipic ca o intruziune neplăcută a unor 
asociații sau reamintiri care distrag atenția, dificultăți de concentrare şi, în 
general, o gândire ineficientă. 

e In celălalt tip accentul este pus pe sentimentul unei slăbiciuni şi 
epuizări fizice sau corporale după un efort minim, însoțit de algii şi dureri 
musculare şi incapacitate de relaxare. 

În ambele tipuri este comună o varietate de alte trăiri somatice 
neplăcute, cum ar fi ameteala, cefalea de tensiune şi sentimentul unei 
instabilitáti generale. Îngrijorare privind o scădere a stării de bine mintale 
şi corporale, iritabilitatea, anhedonia şi grade minore variabile atât de 
depresie, cât şi de anxietate sunt obişnuite. Somnul adesea perturbat în fa- 
zele inițiale şi mijlocii, dar hipersomnia poate fi proeminentă. Un recent 
studiu publicat de Krasnov, V.N. si Vel’tishev Dlu (1999) obțin date cer- 
te pentru a împărți neurastenia în două variante: cea hipostenică cu hipo- 
reactivitate, depresivitate şi alte tulburări din spectrul afectiv şi cea hiper- 
stenică cu hiperreactivitate, hiperestezie şi tulburări in sfera anxietati1. 

CRITERIILE ICD-10 PENTRU NEURASTENIE 
A. Una din următoarele trebuie să fie prezentă: 

1) sentimentul de oboseală dureroasă şi persistentă după eforturi 

mintale minore (ca: executarea sau desfăşurarea sarcinilor zilnice 

care nu ar trebui să ceară un efort mintal deosebit); 

2) sentimentul persistent şi neplăcut de oboseală şi slăbiciune 

corporală după eforturi fizice minore. 
B. Unul din următoarele simptome trebuie să fie prezent: 

(1) sentimentul de durere şi suferință musculară; 

(2) ameteala; 

(3) cefalee difuza; 

(4) tulburări de somn; 

(5) incapacitate de relaxare; 

(6) iritabilitate. 

Pacientul este incapabil să treacă de la simptomele de la criteriul 
(1) sau (2) cu ajutorul odihnei, relaxării sau divertismentului. 

Durata tulburării este în ultimele trei luni. 

Cele mai obişnuite cauze care trebuie excluse: 

— tulburările trebuie să nu apară în prezența unei labilitati 
emoționale datorată encefalitei, traumatismului craniocerebral, unei boli 
afective, tulburării de panică sau tulburării de anxietate generalizată. 


CONSENSUL DE NEURASTENIE 

Subliniind trăsăturile clinice ale sindromului neurastenic, un grup 
de lucru al Asociaţiei Mondiale de Psihiatrie condus de profesorul 
Edmond Chiu (1999) dedicat consensului în neurastenie delimitează cele 
cinci domenii în care trebuiesc căutate principalele semne clinice ale 
sindromului neurastenic şi ale sindroamelor asemănătoare în care apar 
diferenţe culturale. 

TULBU- 
DOMENIU DOMENIU DOMENIU DOMENIU Sena 
NIT EMOȚIONAL MATI ENERGETI 
COGNITIV OTION: SO C NERGETIC DE SOMN 
Insomnie 
Excitabilitate DE efalee şi alte Fatigabili- de 
eS Iritabilitate E Ces 8 T 
mintală dureri tate diferite 
tipuri 
bons Reduce- 
s : . | Slábiciune : 
Teamá te Crampe şi dureri ESN rea tim- 
ju Disforie s fizicá gi : 
excesivá nespecifice 2 pului de 
obosealá 
somn 
Sensibilitate 
Incapacitate de | Tensiune excesivá la Lipsá de Somn 
concentrare emotionalá zgomot şi la alți | energie întrerupt 
stimuli senzoriali 
Incapacitate 
pentru o Lipsi de Intoleranta la Vise care 
activitate ise schimbárile de tulburá 
f " stápánire 3 
intelectuala temperatura somnul 
sustinuta 
E E itc: us Somn 
Acuzeprivind | Neplácere, Slábiciune fizicá neodih 
memoria plictiseală generală : 
nitor 
Gândire Dispepsie sau 
ineficientă şi alte probleme 
neproductivă gastrointestinale 
Frică nemo- 
tivată fata de Palpitatii 
greutăţile vieții 
Disfunctii 
sexuale 


NEURASTENIA SI TULBURĂRILE SOMATOFORME 


O a doua categorie de tulburári care se suprapun teritoriului 
clasic al neurasteniei sunt tulburările somatoforme care in DSM-III-R si 
DSM-IV au acoperit o bună parte din mai vechea neurastenie. Totuşi, 
anumiți pacienți au simptome atât de variate încât neurastenia rămâne 
diagnosticul preferat. Aceşti pacienți pot fi diagnosticati folosind criteriile 

ICD-10 sau vor primi un diagnostic de tulburare somatoformă 
nediferentiata, potrivit criteriilor DSM-IV. 


CRITERIILE ICD-10 PENTRU 
NEURASTENIE 


A. Una din următoarele trebuie să fie 
prezentă: 

(1) sentimentul de oboseală dureroasă şi 
persistentă după eforturi mintale minore 
(ca: executarea sau desfăşurarea sarcinilor 
zilnice care nu ar trebui să ceară un efort 
mintal deosebit); 

(2) sentimentul persistent şi neplăcut de 
oboseală şi slăbiciune corporală după 
eforturi fizice minore. 

Unul din următoarele simptome trebuie 
să fie prezent: 

(1) sentimentul de durere şi suferință 
musculară; 

(2) ameteala; 

(3) cefalee difuză; 

(4) tulburări de somn; 

(5) incapacitate de relaxare; 

(6) iritabilitate. 

Pacientul este incapabil să treacă de la 
simptomele de la criteriul (1) sau (2) cu 
ajutorul odihnei, relaxării sau 
divertismentului. 

Durata tulburării este în ultimele trei luni. 
Cele mai obişnuite cauze care trebuiesc 
excluse: 

tulburările trebuie să nu apară în 
prezența unei labilitati emoționale 
datorată encefalitei, traumatismului 
craniocerbral, unei boli afective, 
tulburării de panică sau tulburării de 
anxietate generalizată. 


Tabelul 10 


CRITERIILE DSM IV PENTRU 
TULBURAREA SOMATOFORMĂ 
NEDIFERENTIATA 

Una sau mai multe plangeri somatice 
(ex.,: oboseală, scăderea apetitului, 
tulburări urinare sau gastrointestinale). 
Oricare din (1) sau (2): 
(1) dupa investigatii amanuntite 
simptomele nu pot fi integral 
explicate ca apartinand unei afectiuni 
de medicină interna sau ca fiind 
consecinta unor factori fizici (efectul 
unor traumatisme, medicamente, 
droguri sau alcool); 
(2) dacă simptomele sunt legate de o 
suferință medicală, acuzele somatice 
sau consecințele negative sociale sau 
ocupaţionale sunt excesive fata de 
cele aşteptate după istoric, examinare 
corporală sau probe de laborator. 
Simptomele cauzează suferințe 
clinice semnificative sau consecințe 
negative sociale sau ocupaţionale sau 
în alte zone importante ale 
funcţionării individului. 
Durata tulburării este cel putin 6 luni. 
Tulburarea nu este într-o relaţie clara 
cu o altă tulburare mintală. (ex.,: o 
altă boală somatoformă, disfunctie 
sexuală, tulburare afectivă, tulburare 
de anxietate, tulburare de somn sau 
tulburare psihotică). 
Simptomul nu este intenționat produs 
sau simulat (ca în tulburarea factica 
sau simulare). 


NEURASTENIA ŞI SINDROMUL BURNOUT 


O altă zonă din vechiul concept de neurastenie a fost redefinit 
după 1974 când psihanalistul american H. Freundenberg a introdus 
termenul de sindrom burnout pentru a desemna eşuarea, uzura şi 

epuizarea energiei şi forțelor sau resurselor care Îi provoacă individului o 
scădere globală a întregului potențial de acțiune. Acest termen venea să 
definească mai bine aşa numitul stres profesional (W. Paine), depresia de 
epuizare a autorilor sovietici, sindromul şefului stresat (Larouche). 
Sindromul de burnout va deveni obiectul unei monografii apărută în urmă 
cu trei decenii, redactată de M. Lauderdale, care sublinia ideea că 
„burnout înseamnă existența unei discrepanțe între ceea ce se aşteaptă 
de la un rol profesional şi ceea ce se obține de la el”. 

Sindromul de burnout apare frecvent în profesiunile care 
presupun o implicare directă în ajutorarea celorlalți (servicii sociale, 
publice, administrative, asigurarea ordinii). A. Pines (1982) considera 
sindromul mai frecvent în sectoarele auxiliare, la persoanele predispuse, 
cele care idealizează natura muncii şi scopurile lor profesionale. 
Profesiunile care predispun la apariția acestui sindrom de epuizare ar fi 
profesiunile care implică o mare dependenţă a individului aflat în poziția 
de simplu executant al unor operațiuni de mare precizie, dar a căror 
reuşită nu influențează în niciun fel prestigiul pe care profesiunea ar 
trebui să 1-l confere, profesiunile cu un program neconvențional sau care 
nu tin seama de bioritmurile obişnuite şi care conduc la desincronizări în 
cadrul familiar între partenerii cuplului, profesiuni care sub presiunea 
ritmului informațional crescut şi a cererilor tot mai mari din partea 
membrilor comunitari şi-au schimbat profilul traditional precum şi 
metodele obişnuite de adresabilitate. Este uşor de constatat că există un 
grup profesional cel mai defavorizat, care din păcate îndeplineşte toate 
cele trei condiţii, acesta fiind grupul personalului medical. În acest fel 
vom fi în acord cu cele mai multe anchete care au demonstrat frecvența 
cea mai crescută a sindromului de burnout la medici (Vaillant, Shortt, 
Crombez, Saucier). Caracteristicile comune ale meseriilor predispozante 
la burnout au fost prezentate de Ch. Dejous ca obligație permanentă a 
individului de a-şi susține o imagine personală idealizată indiferent de 
progresul tehnologic şi de condiţiile socioeconomice reale. Deşi 
majoritatea autorilor sunt de acord că acest concept de sindrom de 
burnout este eterogen şi că nu se poate vorbi de o patologie specifică. Se 
acceptă un tablou clinic minim cu următoarele aspecte: 

— semne şi simptome somatice: cefalee perpetuă, tulburări 
digestive, astenie, oboseală etc.; 

comportamente neobişnuite pentru subiect: iritabilitate, ruperea 
relațiilor cu colaboratorii până atunci apropiaţi, neîncredere, 
atitudine de superioritate (subiectul cunoaşte „totul”, e la curent 
cu „orice”, „ştie” dinainte rezultatele unor acțiuni si nu mai 
doreşte să-şi asculte colaboratorii); 

atitudini defensive cum ar fi: rigiditate, negativism, 
pseudoactivism (subiectul petrece tot mai multe ore la locul de 
munca, dar realizeaza tot mai putin din ceea ce isi propune fara 
sa fie constient pe deplin de acest lucru), rezistenta la schimbare. 


CAPITOLUL 6 


PSIHOPATOLOGIA LEGATĂ DE VÂRSTĂ ŞI ALTE 
TULBURĂRI ORGANICE 


6.1. Întârzierea mintală 


DEFINIŢIE 

Eforturile de a defini şi clasifica retardarea mintală cunosc un 
trecut îndelungat. Esquirol (1843) este considerat primul care a creionat 
o definiţie, privind retardarea mintală nu ca pe o boală, ci ca pe o 
tulburare de dezvoltare, concept menţinut si în definițiile moderne. În 
practică, cea mai utilă definiție modernă este probabil cea folosită de 
Asociaţia Americană pentru Deficiența Mintală (AAMD), care defineşte 
retardarea mintală ca „o funcționare intelectuală generală semnificativ sub 
medie, care a început în timpul perioadei de dezvoltare şi se asociază cu o 
deficiență a comportamentului adaptativ”. 


SCURTĂ PREZENTARE CLINICĂ 

Retardarea mintală uşoară (IQ 55-70) — vârstă mintală 9-12 ani 

Persoanele cu retardare mintală uşoară reprezintă cel mai mare 
grup (85%) dintre retardatii mintal. De obicei, înfăţişarea lor nu prezintă 
nimic deosebit şi orice deficite motorii sau senzoriale sunt abia sesizabile. 
Multi dintre ei obțin rezultate şcolare care le permit să ajungă în clasa 
a VI-a sau să termine şcoala generală, iar unii reuşesc chiar să intre în liceu. 
Ca adulți, multi dintre ei au un loc de muncă, familii şi copii, dar au nevoie 
de ajutor în rezolvarea unor probleme de viață mai complexe şi sunt lenti. 
Capacitatile de limbaj şi comportamentul social este mai mult sau mai putin 
normal dezvoltat, marea majoritate reuşind să trăiască independent. 

Retardarea mintală moderată (IQ 40-55) — vârstă mintală 
6-9 ani 

Apare la 10% din persoanele cu retard mintal. La acest nivel, 
multi prezintă probleme neurologice, motorii şi de locomotie. Ei pot 

învăţa să comunice şi pot învăţa să se îngrijească, dar sub o oarecare 
supraveghere. Ca adulti, pot să încerce o munca de rutină. 

Retardarea mintală severă (IQ 25-40) — vârsta mintală 
3-6 ani 

Apare la aproximativ 3-4% din persoanele cu retardare mintală. 
În perioada preşcolară, dezvoltarea lor este de obicei foarte încetinită. 
Majoritatea persoanelor cu acest tip de retard necesită o supraveghere 
atentă şi îngrijire specializată. 

Retardarea mintală profundă (IQ sub 25) — vârsta mintală 
mai mică de 3 ani 

Reprezintă mai putin de 1% din persoanele cu retard şi implica 
deficite multiple cognitive, motorii, de comunicare. Deteriorarea sen- 
zorială şi motorie este uşor de observat încă din copilărie. Persoanele cu 
retard mintal profund au nevoie de instruire intensivă pentru a căpăta 
independenţă în efectuarea celor mai rudimentare activități zilnice (mân- 
catul, toaleta). Vasta majoritate a acestor persoane au cauze organice pen- 
tru întârzierea mintală şi necesită supraveghere pe parcursul întregii vieți. 


EPIDEMIOLOGIE, DATE DE EVOLUȚIE ŞI PRONOSTIC 


Potrivit unor estimări, aproximativ 1-3 % din populaţie are retard 
mintal. 

Retardarea mintală se află într-o relaţie de comorbiditate cu o 
serie de tulburări psihice: 

e Tulburarea de hiperactivitate/deficit de atenție; 

e Tulburări ale controlului impulsului (agresivitatea şi 
automutilarea); 
Tulburări de conduită; 
Tulburări anxioase; 
Tulburări de alimentare; 
Tulburări mintale datorate unei condiții medicale generale; 
Psihoze; 
Tulburări afective. 

Evoluţia retardului mintal este influențat de evoluţia bolilor 
subiacente şi de factori externi (oportunitățile de instruire, stimulare 
ambientală etc.). 

FACTORI ETIOPATOGENICI IMPLICAȚI ÎN APARIŢIA 
TULBURARII 

Principalii factori etiopatogenici ai retardării mintale sunt eredi- 
tatea, factorii sociali şi factorii de mediu. S-a făcut distincţia între două 
feluri de retardare mintală: subculturală (limita inferioară de distribuţie 
normală a inteligenţei într-o populație) şi patologică (datorată proceselor 
patologice specifice). Cele mai multe cazuri de retardare mintală se 
datorează nu unei singure cauze, ci unei interacțiuni de factori ereditari şi 
de mediu. 


Etiologia retardării mintale 


Genetică 
1. Anomalii cromozomiale; 
2. Tulburări metabolice care afectează sistemul nervos central; 
3. Boli cerebrale; 
4. Malformatii craniene. 


Prenatală: 
1. Infectii (rubeola, infecția cu virusul  citomegalic, sifilis, 
toxoplasmoză); 


2. Intoxicatii (plumb, medicamente, alcool); 
3.  Afectare somatică (traumatism, iradiere, hipoxie); 
4. Disfunctie placentará (toxemie, întârziere în creştere prin 


subalimentatie); 
5. Boli endocrine (hipotiroidism, hipoparatiroidism). 
Perinatală: 


1. Asfixia la naştere; 
2. Complicatiile prematuritátii; 
3. Icterul nuclear; 
4. Hemoragia intraventriculară. 
Postnatală: 
1. Traumatism (accidental, prin abuz asupra copilului); 
2. Intoxicatie cu plumb; 
3. Infectii (encefalite, meningite). 
Malnutritie 

INVESTIGAȚII PSIHOLOGICE SPECIFICE 


Există o serie de teste de inteligență folosite pentru diagnosticarea 
retardului mintal. Tabelul următor prezintă principalele instrumente de 
măsurare a IQ-ului. 


Testul de inteligență Grupa de Domeniile testate 
vârstă 
(ani, luni) 
Scala de inteligență pentru 6-14 ani Oferă un profil al 
copii Wechsler — forma aptitudinilor verbale şi de 
revizuită (WISC-R) performanţă, IQ. Nu poate 
fi folosită pentru un IQ mai 
mic de 40. 
Scala de inteligență Wechsler 3-7 ani şi 3 Este o versiune a WISC 
preşcolară şi primară revizuită luni folosită cu copii mai mici, 
(WPPSI -R) ca si pentru cei cu intárziere 
mintală. 
Scala de inteligență Standford- 2 ani — adult Evaluează aptitudinile 
Binet verbale, memoria de scurtă 


durată, capacitatea de 
vizualizare abstractă. 
Rezultatele sunt influențate 
de cultură. 


Scalele de aptitudini (britanice) 2,5-17 ani Există 24 de subscale 
adecvate diferitelor vârste şi 
acoperind şase domenii: 
viteza de prelucrare a 
informațiilor, gândirea, 
reprezentările spaţiale, 
adecvarea percepției, 
memoria, aplicarea 
cunoştinţelor. Analiza poate 
fi generală sau specifică. 


Testul de desen Goodenough- 3-10 ani Test de inteligență 

Harris nonverbală. 

Test de inteligență nonverbală 5-85 ani Evaluează capacitatea de 

(Brown, Sherbenou, Johnsen) rationare, asemănări, 
deosebiri, relaţii. 

Testul desenării unei persoane 2-6 ani-adult | Apreciază dezvoltarea 
vizuală-motorie, funcțiile 
nonverbale. 

wee 


Evaluări ale dezvoltării 
sociale 


Domeniile testate 


Scala de maturitate socială 
Vineland 


Este scala originală de dezvoltare, recent 
revizuită, care are limitări psihosometrice. 
Acoperă: ajutorarea generală, îmbrăcatul singur, 
locomotia, comunicarea, autodirectionarea, 
izolarea socială, ocupaţia. Oferă „vârsta socială”. 


Scala comportamentului 
adaptativ (Nihira) 


Oferă posibilitatea de evaluare a aptitudinilor şi 
obiceiurilor în zece domenii comportamentale. 


Diagramele Gunzburg de 
evaluare a progresului 


Oferă o imagine vizuală clară a ajutorării, 
comunicării, aptitudinilor sociale şi ocupaţionale. 


Alte evaluări ale Grupa de Domenii testate 
dezvoltării vârstă 
(ani, luni) 
Scala Denver de | Vârstă mai Evaluări ale dezvoltării fine şi grosiere 
dezvoltare mare de 2 ani motorii, sociale şi a limbajului. 
Scala Bayley de | 2 luni — 2 1⁄2 Însuşirea de subiecte care pot fi 
dezvoltare a ani cuantificate în indici de dezvoltare 


copilului 


mintală şi psihomotorie. 


Achiziţii educaţionale 


Analiza citirii Neale 


Test gradat al capacității de a citi, claritatii, 
înțelegerii şi vitezei pentru copii mai mari de 6 


ani. 
Testul Schonell de citire Copilul citeşte cuvinte de dificultate 
gradată crescândă. 

Testul Schonell de Copilul silabiseşte cuvinte de dificultate 
pronunție gradată crescândă. 


Testul de aptitudini 
matematice 


Nu există un test satisfăcător. Există subteste 
aritmetice ale WISC-R, WPPSI si ale scalelor 
britanice de aptitudini. 

Măsurarea comportamentului adaptativ 


Scala Grupa de Domeniile testate 
vârstă 
Scalele Naştere — 18 Comunicare: receptivitate, 
Vineland expresivitate, scriere; aptitudini ale 
activităţii zilnice: personale, domestice. 
Scalele revizuite Nastere — 80 Motorii: mişcări fine şi grosiere; 
de interacțiune socială şi comunicare, 
comportament înțelegerea limbajului, expresivitatea 
independent limbajului; aptitudini ale activității 


zilnice: mâncatul şi prepararea mesei, 
igiena, îmbrăcarea; aptitudini sociale: 
timpul şi punctualitatea, banii şi 
valoarea lor, munca. 

Scalele AAMR 3-18 Functionalitatea independenta, 
dezvoltarea fizica, activitatile 
economice, scoala. 

Aptitudini 15-58 Aptitudini matematice şi de citire. 
Academice 
Kaufman 
Chestionarul de 9 —40+ Concepte de bază, sănătate, 
aptitudini de instrumente, semne funcţionale. 
supraviețuire pe 
stradă 


POSIBILITĂŢI DE INTERVENŢIE TERAPEUTICĂ ALE 
PSIHOLOGULUI CLINICIAN 

Tratamentul persoanei cu retard mintal necesită implicarea unei 
echipe multidisciplinare formate în general din medic, asistent social, psi- 
holog, terapeut ocupational. De regulă se abordează familia în întregul ei. 

Persoana cu retard mintal poate beneficia de următoarele forme 
de tratament: 

e Tratament medicamentos (principalele indicații fiind epilepsia, 
tulburările depresive, tulburările obsesive, enurezisul nocturn, 
tulburarea de hiperactivitate/deficit de atenție); 

e Psihoterapie individuală (în prezent se utilizează frecvent 
psihoterapii de scurtă durată pentru rezolvarea problemelor 
curente, situaţiilor de criză); 

e Terapia familială (considerându-se cá multe din simptomele 
asociate retardului sunt o expresie a vieţii de familie în care 
trăieşte persoana cu retard, mai ales atunci când aceasta este la 
vârsta copilăriei); 

e Terapie de grup; 

Terapie comportamentală (in special pentru formarea 
aptitudinilor sociale la persoanele cu retard uşor şi moderat); 
Terapie ocupationala; 

e Educaţie specială (în vederea remedierii întârzierilor la citit, 

scris, calcul aritmetic). 


6.2. Tulburări organice ale vârstei a III-a 
6.2.1. Sindromul psihoorganic cronic 


Sindromul psihoorganic cronic a fost descris de Bleuler ca o 
tulburare psihică cauzată de o disfunctie cerebrală generală caracterizată 
de următoarele simptome: 

— slăbirea memoriei; 

— scăderea atenției; 

— scăderea capacității de judecată, abstractizare, generalizare; 

—  fatigabilitate accentuată; 

—  bradipsihie; 

—  sárácirea modulării afective; 

—  tendintá la perseverare; 

— modificări frapante ale personalității; 

— egoism. 


Sub aspect comportamental, sindromul psihoorganic ar putea fi 
desemnat după unii autori, prin trei patternuri simptomatologice (3D): 

—  Dezorientare (confuzional-senzorial); 

—  Distimii (dismitic-emotional); 

—  Deteriorare (cognitiv-involutional). 

6.2.2. Dementa. Boala Alzheimer 


Cuvântul demenţă are origine latină fiind creat din prefixul de cu 
sens privativ semnificând „separare, cedare sau scădere-micşorare” şi 
un substantiv derivat din mens (suflet, spirit, inteligență). În consecință, 
prin demență s-ar înțelege o ,,micsorare a minții”. O altă traducere a 
termenului demens din latină este cea de „afară din mintea proprie”. 


DIAGNOSTICUL DE DEMENȚĂ 

DSM III-R considera necesară prezenţa a cinci criterii pentru 
diagnosticul de demență: 

A. Afectarea memoriei de scurtă şi lungă durată 
B. Unul dintre următoarele: 

1) Tulburarea gândirii abstracte; 

2) Tulburarea judecății; 

3) Afazie, apraxie, agnozie; 

4) Modificare a personalității. 

C. Afectare a relaţiilor sociale şi/sau, a activităților de muncă. 
D. Simptomele să nu apară exclusiv în timpul deliriumului. 
E. Evidenţierea sau presupunerea unui factor etiologic organic. 

DSM-IV priveşte diagnosticul de „deteriorare mintală generală” 
caracteristic dementei ca pe o dezvoltare de multiple deficite cognitive. În 
această definiţie, deficitele includ „deteriorarea memoriei” şi „trebuie să 
fie suficient de severe pentru a provoca deteriorare în funcţionalitatea 
socială şi ocupationala’. De asemenea, trebuie să reprezinte un declin de 
la nivelul anterior de funcționare. 

În viziunea celei de-a zecea revizii a clasificării internaţionale a 
bolilor (ICD-10, OMS, 1992), dementa este un sindrom datorat unei boli 
cerebrale, de obicei de natură cronică sau progresivă, în care există o 
deteriorare a multiplelor funcţii corticale superioare, incluzând memoria, 
gândirea, orientarea, înțelegerea, calculul, capacitatea de a învăţa, 
limbajul şi judecata. Câmpul de conştiinţă nu este alterat. Deteriorările 
funcției cognitive sunt in mod obişnuit însoţite (şi ocazional precedate), 
de deteriorarea controlului emoțional, comportamentului social sau a 
motivatiei. Acest sindrom apare în boala Alzheimer şi boala 
cerebrovasculară ca, şi în alte afecțiuni ce afectează primar sau secundar 
creierul. Dementa produce un declin apreciabil în funcționarea 
intelectuală şi, ulterior, perturbări ale activităților cotidiene obişnuite. 

Modul de manifestare a acestui declin depinde în mare măsură de nivelul 
social şi cultural în care trăieşte subiectul. Afectări în performanța de a 
îndeplini rolurilor sociale, cum ar fi scăderea şi dispariția capacității de a 
menține sau de a găsi un loc de muncă, nu vor fi considerate drept criterii 
de demenţă, ținând cont de marile diferente transculturale existente. 


Etiolgia dementelor este multiplă: 
e Demente de tip Alzheimer — cea mai frecventă aprox. 50%; 
e Demente vasculare; 
e Demente mixte; 
e Alte demente: 
—  Demenţa cu corpi Lewy; 
—  Demenţa alcoolică; 
— Dementa care însoţeşte uneori boala Parkinson; 
— Demente infecțioase (ex., HIV, sifilis etc.); 
— Demente traumatice (ex., dementa boxerilor); 
— Demente datorate unor tumori cerebrale; 
— Demente reversibile prin tratament datorate unor carente 
vitaminice sau unor boli endocrine (ex., Hipo- 
tiroidismul) etc. 


BOALA ALZHEIMER 

Definiţia operațională a boli Alzheimer cuprinde: 
Tulburare neurodegenerativă progresivă; 

e Caractere clinice şi trăsături patologice specifice; 
Variatii individuale, privind vârsta de debut, modalitatea 
progresiunii, ritmul deteriorării; 

e  Etiologii multiple care conduc la distrugere neuronală în regiunea 
hipocampului şi în ariile corticale asociative. 


Definiţie şi istoric. Descriere 

Dementa Alzheimer este o afectare progresivă a celulelor 
nervoase ale creierului care sunt distruse lent. Afectiunea a fost descrisă 
de dr. Alois Alzheimer în anii 1904-1906 pe baza examenului 
anatomopatologic efectuat unei femei în vârstă de 51 de ani. Boala 
Alzheimer începe de obicei după 70 de ani. Într-un studiu extensiv s-a 
găsit vârsta medie a debutului de 73 de ani la bărbaţi şi 75 la femei 
(Larsson şi colaboratorii). 

Epidemiologie 

În populaţia generală se estimează un risc de 0,196. S-a estimat 
că 5% din populația de peste 65 de ani are Alzheimer şi riscul creşte cu 
vârsta. Pe la 85 de ani una din 3 persoane are Alzheimer. Boala 
Alzheimer este cea mai frecventă formă de demență. Aproximativ 50% 
dintre pacienți cu demență au Alzheimer, 15% au demenţă vasculară, iar 
15% au ambele forme de demență. Dementa secundară bolii Parkinson, 
hidrocefaliei cu presiune normală sau depresie, dementa fronto-temporala 
sau dementa cu incluziuni au restul de 20%. 


Evoluţia bolii 

Debutul bolii este, de obicei, lent, progresiv şi poate dura de la 
câteva luni la 2-4 ani, deseori este greu de stabilit un timp. În mod 
normal, evoluţia bolii variază dar, de obicei, implică un declin gradat al 
abilităților cognitive în 7 până la 10 ani. Sunt afectate toate funcțiile 
creierului, limbajul, abilitățile motorii, gândirea, gândirea abstractă, 
comportamentul şi personalitatea, la fel ca şi memoria. Evoluţia acestor 
schimbări seamănă dezvoltării umane normale, dar în sens invers. Astfel, 
copilul învaţă la început să înghită, apoi să deprindă aptitudinile sociale, 
cum ar fi: zâmbitul sau „conectarea” cu cei care îl îngrijesc. Chiar dacă în 
această etapă ei nu pot merge, pot totuşi vocaliza şi repeta cuvinte. Nu 
sunt încă fluenti verbal când încep să meargă, de asemenea, când sunt în 
stadiul în care abia încep să umble, ei nu au continenta fecalelor şi a 
urinei. Aptitudinile verbale încep să se dezvolte. În curând obțin si 
continenta sfincteriană. Pe măsură ce trece timpul, vorbirea şi memoria se 
îmbunătăţesc. În final, li se dezvoltă judecata. Acest proces se inversează 
la pacienţii cu Alzheimer. Astfel, de timpuriu sunt evidente tulburările de 
gândire, memorie şi limbaj, chiar dacă funcția motorie şi controlul 
sfincteral sunt păstrate. În scurt timp apare incontinenta, dar pacienţii sunt 
încă capabili să meargă, dar numărul căzăturilor începe să crească. Dacă 
pacienții trăiesc destul, ei nu vor mai fi capabili să meargă şi posibil nici 
să înghită. Pacienţii mor adesea din cauza pneumoniei de aspirație. 
Persoanele cu boala Alzheimer dezvoltă la început modificări ale 
personalității şi de pierdere a memoriei aproape imperceptibile. Ei 
obosesc mult mai uşor şi se enervează mult mai repede. Nu pot face fata 
schimbărilor, astfel ei ar putea merge pe un traseu cunoscut, dar călătoria 
într-un loc nou îi dezorientează şi se pierd uşor. Ei găsesc cu greu 

cuvintele pentru o conversaţie oarecare. Dezorientarea este, de regulă, un 
semn precoce şi poate deveni evidentă pentru prima dată atunci când 
subiectul se găseşte într-un mediu care nu-i este familiar, de exemplu in 
vacanţă. Dispozitia poate fi predominant deprimată, euforică, aplatizată. 
Autoingrijirea şi comportamentul social se prăbuşesc, deşi unii pacienți 
îşi păstrează o bună faţadă socială în ciuda deteriorării cognitive severe. 
În stadiile timpurii trăsăturile clinice sunt substanţial modificate de către 
personalitatea premorbidă, iar orice defect de personalitate tinde spre 
exagerare. 

Perioada de stare nu este bine determinată, apar tulburi afazo- 
agnozo-apraxice. 

Afazia are aspect senzorial — bolnavul nu intelege limbajul, da 
răspunsuri parafrazice, găseşte cu greu sau deloc numele unor obiecte 
uzuale, prezintă intoxicație prin cuvinte. În unele cazuri limbajul ia 
aspectul logoreei neinteligibile din cauza tulburărilor disartrice şi a 
logocloniilor. Iteratia verbală exprimată clinic prin ecolalie şi palilalie şi, 
mai ales, prin logoclonii este considerată ca fiind caracteristică acestei 
demente. 

Agnozia optica (a culorilor, formelor, fizionomiilor), desi greu de 
diferentiat de tulburarile mari de memorie si de atentie, face parte din 
boala Alzheimer fiind explicată prin leziunile atrofice corticale care 
interesează polul occipital. Se consideră ca fiind tipică pentru boala 
Alzheimer agnozia structurilor spatiale şi acţiunilor în spaţiu care 
constituie suportul destul de timpuriu al dezorientării nu numai în situații 
noi, ci si în cele obişnuite. 

Încă din perioada incipientă apar tulburările apraxice, exprimate 
prin diminuarea progresivă a îndemânării şi a capacităţii de executare a 
unor acțiuni obişnuite (îmbrăcatul, dezbrăcatul, încheierea nasturilor, 
spălatul, descuiatul uşii cu cheia, aprinderea unui chibrit). Mai târziu, 
pierderea memoriei se inráutáteste aşa încât pacienții cu Alzheimer pun 
de mai multe ori aceeaşi întrebare, nu pot lua decizii coerente şi devin 
furiosi când membrii familiei încearcă să-i ajute în activități obişnuite 
(calcului sumei de pe CEC). Viaţa socială devine mai dificilă, iar aceştia 
încep din ce în ce să se izoleze mai mult. Condiţia lor poate fi, de 
asemenea, agravată de către reacţii la medicamente sau de către un mediu 
de viață necorespunzător, iar alterarea treptată a relațiilor de prietenie 
poate creşte suferința acestor bolnavi. 

Stadiul terminal se caracterizează printr-o demenţă generală şi 
profundă în care tulburările afazo-agnozo-apraxice se confundă cu 
dementa. În această fază apar reflexele orale si de prehensiune forțată (la 
apropierea unui obiect bolnavul mişcă buzele, plescăie din limbă sau face 
gestul de a apuca obiectele cu gura). Bolnavii duc obiectele la gură, le sug 
sau mestecă mâneca halatului, a cămăşii, colţurile lenjeriei de pat aşa 
încât întreaga musculatură bucală se află într-o mişcare automată aproape 
continuă. Moartea survine fie ca urmare a unor infecţii intercurente (în 
formele prelungite), fie în timpul crizelor de aspect epileptic. 


ETAPE ÎN INVESTIGAREA DEMENTEI 


Anamneza trebuie să se concentreze pe stabilirea prezenței sau 
absenței simptomelor unei boli cerebrale organice, descrierea compor- 
tamentului şi capacităţii funcţionale premorbide a individului, starea 
generală medicală şi tratamentele prezente şi trecute. Este important să se 
excludă o stare acută confuzională sau o boală psihiatrică funcțională 
primară. 

Informaţiile se vor obține atât de la pacient, cât si de la anturaj, 
de obicei o rudă apropiată sau un prieten; fiecare va povesti medicului 
propria versiune, separat (astfel încât unul să nu audă versiunea celuilalt). 
Ordinea în care materialul este colectat trebuie să fie flexibilă şi 
adaptabilă. Un sistem rigid ar putea inhiba pacientul care l-ar putea simți 
pe intervievator ca nefiind un bun ascultător fata de ceea ce el ar dori să 
spună. Dacă pacientul simte că stăpâneşte situația, va fi mai putin 
defensiv şi mai dornic „să divulge” informaţiile revelatoare. Interviului i 
se va acorda timpul necesar. Este necesară multă răbdare mai ales dacă 
informaţiile revelatoare trebuie discutate adecvat. Investigatorul trebuie 
să-şi răspundă unei serii de întrebări ale căror răspunsuri devin în acelaşi 
timp elemente de anamneză: Există în cabinet surse de stimulare care ar 
putea distrage atenţia pacientului? Auzul şi văzul pacientului sunt bune? 
Stă el confortabil? Se va acorda atenție comunicării nonverbale a 
pacientului. Priveşte el unde trebuie? Comportarea lui sugerează depresie 
sau anxietate? Este el îmbrăcat şi aranjat corespunzător? De asemenea, se 
va acorda atenţie stării emoţionale şi fizice a persoanelor apropiate afectiv 
de bolnav, întrebările ale căror răspunsuri sunt căutate de la aceştia fiind: 
Câtă grijă şi ce fel de supraveghere îşi asumă aceştia? Cât înţeleg despre 

natura condiției pacientului? Care sunt nevoile şi speranțele lor pentru 
viitor? Ce efort depun pentru pacient? 

Analiza antecedentelor patologice ale pacientului trebuie făcută 
sistematic în următoarele direcţii: 

e trasarea unui arbore familial, notând vârsta fiecărui membru, 

cauzele deceselor şi stările de sănătate ale fiecăruia. 

e Se vor nota separat: 

Boala Parkinson; 

Sindrom Down; 

Boli cardiovasculare/cerebrovasculare, hipertensiune; 
Depresia, demenţă, senilitatea, şi alte boli psihiatrice; 
Internările psihiatrice. 

Pentru fiecare din simptomele prezente, anamneza va încerca să 
evidentieze felul în care acestea au apărut (acut sau progresiv), remi- 
siunile sau exacerbările acestor simptome, modul de evoluţie al acestora. 

Examinarea somatică generală va respecta regulile generale 
punând un accent special pe modificările funcționării aparatului cardio- 
vascular. 

Examinarea medicală va căuta o serie de semne şi simptome 
care ar putea să fie relevante pentru diagnosticul de demență. Va fi 
urmărită cu atenție întreaga istorie medicală a pacientului notându-se 
existenţa oricăror semne privind: 


Simptome ale tulburărilor cerebrale organice 
= Tulburări de memorie; 
= Tulburări de vorbire (capacitate de conversaţie săracă, probleme 
în a găsi cuvintele, neînțelegere, repetiție); 
= Tulburări la scris, citit, calcul matematic; 
= Tulburări ale atenției; 
=  Apraxie, agnozie; 
= Judecată greoaie. 


Simptome de comportament sau psihiatrice 
= Halucinatii; 
= Depresie; 
= Anxietate; 
=  Agresiune; 

= Tulburări de somn; 
=  Vagabondaj; 
" Obsesii. 


Posibilitatea de a-şi desfăşura activități le de zi cu zi 
= Îngrijirea personală (baie, îmbrăcare, aranjare); 
= Mobilitate; 
= Cumpărături; 
= Finanțe; 

" Călătorii; 
= Conducere auto. 

Stare medicală prezentă şi trecută 

= Boli sistemice sau neurologice; 
" Traumatisme craniene; 
= Depresii în antecedente sau boli psihiatrice. 


Medicatie curentá 
= Ceis-aprescris? 
= Ceia pacientul în momentul de fata? 
= Ceefecte (bune sau rele) are terapia curentă? 


Probleme educaţionale şi ocupaţionale 
=  Vársta la care a părăsit şcoala; 
= Studii medii sau superioare; 
" Natura meseriei; 
" Probleme la locul de muncá; 
= Împrejurările pensionării. 
Mediul social 
" Structura familială; 
= Contactele sociale curente; 
= Cererile emoționale şi fizice ale persoanelor apropiate din punct 
de vedere afectiv; 
= Implicare în convențiile vieții sociale; 
= Împrejurările financiare. 


Personalitate anterioară (şi schimbările de dată recentă) 
= Puncte de interes şi hobbyuri; 
= Canalizarea energiei în anumite direcţii; 

= Grija pentru alții; 
= Relațiile cu prietenii şi familia. 


Consumul de alcool 
Examinarea 


medicală va respecta criteriile obişnuite ale 


examenului medical subliniind unele modificări care ar putea sugera 
existența dementei sau a unei posibile etiologii a acesteia. 
Tinuta şi mersul reprezintă o sursă importantă de informații 


diagnostice. 
Modificări de mers Semnificație 
Dificultăţi la ridicarea de pe Dispraxie 
scaun Tulburări extrapiramidale 
Mersul cu paşi mici (dar cu Tumoare de lob frontal sau degenerescenta 
mişcarea normală a braţelor) frontală 


Dementa vasculară prin afectarea vaselor 
mici 


întoarcere sau pornire 


Mers împleticit cu dificultăți de | Hidrocefalie 


Mers cu bază lărgită, ataxic Boala Jacob Creutzfeld 


Dementa alcoolică 


Mişcări coreiforme 


Boala Huntigton 


Examinarea psihiatrică va căuta să evidentieze tulburări în 


următoarele domenii: 


Schimbări ale 
personalității 


Detasare, apatie, dezinhibitie 


Idei delirante 


Furt, persecuție şi urmărire, infidelitate, abandonare, 
delir cu ectoparaziti 


Halucinatii şi iluzii 
patologice 


Sindromul Capgras (iluzia sosiilor) 
Sindromul de Clerambant (falsa recunoaştere) 
Semnul fotografiei 

Halucinatii vizuale, auditive, olfactive, tactile 


Tulburări ale 


Depresie, hipomanie, disforie, apatie 


dispozitiei 

Modificari Tulburări de somn, tulburări alimentare, schimbări ale 
neurovegetative comportamentului sexual 

Comportamente Nelinişte, psihomotorie (hoinăreală sau lentoare 
neadecvate psihomotorie) comportamente stereotipe, agresiune 


verbală şi/sau fizică 

În demente, s-au înregistrat următoarele tulburări psihologice si 
de comportament în ordine descrescătoare: 

=  Agitatie — mai mult de 75%; 

= Rátácire — mai mult de 60%; 

= Depresie — mai mult de 50%; 

= Tulburări psihotice — mai mult de 30%; 

=  Tipete — mai mult de 25%; 

=  Violentá — mai mult de 20%; 

= Tulburări de comportament sexual — mai mult de 10%. 


Examinarea neuropsihologică este în opinia multor autori prima 
cale de investigare a dementei, deoarece oferă posibilitatea evaluării unor 
variate domenii ale funcției cognitive. Evaluarea neuropsihologică 
implică observarea comportamentului unui individ legată de stimulii 
aplicaţi, selecționați după probabilitatea provocării unui răspuns anormal 
în cazul unor leziuni ale unor structuri neuroanatomice specifice. Baza 
teoretică a evaluării neuropsihologice este derivată, pe de o parte, din 
psihologia cognitivă care se ocupă de elaborarea testelor cognitive pentru 
a demonstra modelele teoretice ale funcționării cognitive normale, iar pe 
de altă parte, din neurologia comportamentală (Karen Ritchie, 1999). 

Cel mai cunoscut instrument de acest tip este MMSE (Mini 
Mintal State Examination) care practic ar trebui să fie un instrument la 
îndemâna oricărui medic sau psiholog clinician. Alte teste folosite în 
evaluarea dementei sunt: CDR = Scala de cotare a dementei clinice, 
GDR = Scala deteriorării globale, ADAS-Cog = Scală de evaluare a 
cognitiei în boala Alzheimer. 

Câteva teste frecvent folosite pentru evaluarea funcţiilor cognitive 
în demență 


Funcţia cognitivă Testul 


WAIS-R (Scala de inteligență a 
adultului Wechsler-revizuită) sau FSIQ 
(Scală completă de evaluare a 
coeficientului de inteligenţă) 
Boston Naming 

FAS fluency 

Informaţii 

Memoria semantică Asemănări 

Vocabular 

Desenarea unui cub 
Rey-Osterreith Copiere 


Cognitia globală 


Abilitatea verbală 


Abilitatea vizuospatiala 


Memoria de scurtă durată, Interval Numeric (Digit Span) 
verbală 

Memoria de scurtă durată, Corsi Span 

spaţială 


Învăţarea verbală auditorie Rey 
Învăţarea verbală California 
Test de Reţinere Rey-Osterreith 
Retentia vizuală Benton 
Atentia Simboluri numerice 

Labirintul 

Turnul din Hanoi 


Memoria episodică, verbală 


Memoria episodică, spaţială 


Funcţiile de execuție 


6.3. ADHD 


DEFINIREA ADHD 

ADHD înseamnă Deficit de Atenţie / Tulburare Hiperkinetică 
şi este una dintre cele mai frecvente afecțiuni comportamentale întâlnite la 
copii şi adolescenți. Studiile arată că un procent de 5% din copiii de vârstă 
şcolară prezintă simptome ADHD (1-2 din copiii dintr-o clasă de 30). 

Buitelaar (2004) comentează că este o mare diferență între 
definiţia ideală a unei entităţi nosologice psihiatrice şi realitatea de astăzi. 
El insistă că nu există astăzi nicio tulburare psihiatrică la care să se fi 
înțeles pe deplin substratul fiziopatologic, astfel încât pentru niciuna nu 


241 


există un test biologic sau psihologic suficient de sensibil şi de specific 
încât să stabilească diagnosticul. 

Faptul că ADHD este o tulburare reală şi nu o etichetă asociată 
unor tulburări de comportament este demonstrat atât de validitatea internă 
(elementele de comportament incriminate nu reprezintă o colecție 
întâmplătoare de simptome, ci ele se corelează statistic puternic între ele 
în cadrul ADHD şi mult mai putin cu alte simptome ale altor tulburări), 
cât şi de validitatea externă a bolii (relaţiile care există între simptomele 
comportamentale ale ADHD şi variabilele externe, cum ar fi evoluţia în 
timp, performanţele cognitive, anomaliile cerebrale). 


Dezvoltarea conceptului 

În 1980, DSM III redenumeşte conceptul ca fiind «tulburare cu 
deficit de atenţie” — cu sau fără hiperactivitate. Sunt listate, pentru prima 
oară cele trei dimensiuni ale tulburării: neatentia (cinci simptome), 
impulsivitatea (cinci simptome) şi hiperactivitatea (patru simptome). 
Pentru ca diagnosticul de ADD/H să fie pus era nevoie să fie îndeplinite 
trei simptome de neatentie, trei de impulsivitate şi două de hiperactivitate. 
Dacă erau îndeplinite doar criteriile de neatentie si de impulsivitate, 
diagnosticul era de ADD fără hiperactivitate. 

DSM-III-R, în 1987, modifică terminologia în cea actuală, de 
«tulburare hiperactivă cu deficit de atenţie». Conţine, de data aceasta, 
o singură listă cu 14 simptome, care acoperă neatentia, impulsivitatea şi 
hiperactivitatea. Motivul pentru a nu mai păstra cele trei dimensiuni 
separate a fost imposibilitatea de a delimita clar care simptome reflectă 
neatentia, care impulsivitatea şi care hiperactivitatea motorie (Lahey, 
1988). Când opt simptome erau îndeplinite, diagnosticul era stabilit. 
DSM-III-R include şi categoria numită «tulburare nediferentiata cu deficit 
de atenție», comparabilă cu ADD fără hiperactivitate din DSM III, dar 
fără criterii clare de diagnostic. În 1994, DSM IV, deşi păstrează 
terminologia folosită de DSM-III-R, modifică mult criteriile de 
diagnostic. Se listează din nou simptomele, separat, pentru cele trei 
dimensiuni: neatentie — nouă, impulsivitate — trei, hiperactivitate — şase. 
Se descriu cele trei tipuri de ADHD: combinat, predominant cu neatentie 
şi predominant cu impulsivitate şi hiperactivitate. În plus, DSM IV 
specifică faptul că simptomele trebuie să fie prezente în cel puţin două 
situații sociale diferite (de exemplu, la şcoală şi acasă). DSM-IV-TR, 

alcătuit în 2000, păstrează terminologia şi criteriile de diagnostic ale 
ediției precedente. Aduce, însă, precizări suplimentare privind prevalența, 
raportul pe sexe şi prezenţa tulburării şi la vârstă adultă. 


DATE EPIDEMIOLOGICE SI ETIOPATOGENIE 

Prevalenta 

ADHD este de aproximativ 6-9% cu un raport băieți: fete de 3:1 
până la 5:1. Se consideră că ADHD este o tulburare neurobiologica a 
căilor dopaminergice şi noradrenergice având o puternică transmitere 
genetică. Datele publicate recent în Pediatric Annals arată că un copil cu 
un părinte care prezintă simptome ADHD are şanse în proporţie de 
aproximativ 25% de a avea ADHD. S-a demonstrat că tipul de ADHD 
care persistă la vârsta adultă are un caracter genetic mai pronunțat decât 
tipul care dispare spre sfârşitul copilăriei. 

Istoricul familial de alcoolism şi de tulburări afective pare să se 
asocieze cu un risc crescut de ADHD. Acest fapt poate implica un anumit 
model genetic comun al acestor două afecţiuni. În afara cauzelor genetice 
există şi alți factori de mediu şi medicali care pot produce simptome 
asemănătoare celor prezente în ADHD. Examinarea atentă evidenţiază 
totuşi diferențe importante între aceste afecțiuni şi ADHD. Studii 
epidemologice au ajuns la concluzia că ereditatea explică, în medie, 
majoritatea comportamentelor de tip ADHD pe care le manifestă copiii, 
în timp ce factorii de mediu nu explică decât aproximativ 20% din acest 
tip de comportament. 

În trecut, incertitudinea legată de cauzele ADHD a creat un 
climat fertil pentru diverse speculaţii. Au fost emise numeroase teorii — 
printre care unele îi invinováteau într-o anumită măsură pe părinți pentru 
comportamentul necontrolat al copilului lor. Ulterior s-a stabilit că aceste 
teorii sunt nefondate. 

Iată câteva dintre cele mai frecvente percepții cu privire la 
cauzele ADHD, deşi acestea nu sunt documentate ştiinţific: 

e  Alimentatia/dieta; 

e Atitudinea parentală deficitară; 

e Urmărirea excesivă a emisiunilor TV sau preocuparea excesivă 
fata de jocurile video; 

e Hormonii. 

O teorie extrem de disputată este cea a lui Thom Hartmann, 
care susține că ADHD este un comportament adaptiv al «Vânătorului fără 
odihnă» la modul de viaţă al «Agricultorului». Partea pozitivă a teoriei 
este că gândirea, folosind noțiunea de «diferență între indivizi» în loc de 
cea de «tulburare», este bună pentru întărirea încrederii în sine a 
individului. Partea proastă este că această teorie îi poate întări persoanei 
suferinde de ADHD credinţa că nu are nimic. Potrivit teoriei «Vânătorul 
împotriva Agricultorului», ADHD poate fi explicată mai degrabă ca o 
«problemă socială” decât ca o «tulburare obiectivă” (Timimi, 2002). 
Astfel, în societățile in care pasivitatea şi ordinea sunt la mare pret, cei 
aflați în partea activă a spectrului activ-pasiv pot fi catalogati drept 
«problematici». Punerea acestui diagnostic ar putea servi, în respectivele 
cazuri, la marginalizarea «problematicilor». Argumentele celor care 
susțin teoria social-constructionistá vin dintr-un număr de studii ce 
demonstrează diferenţele semnificative dintre ADHD şi alte tulburări 
psihiatrice. Pur şi simplu, această teorie susține că granița dintre normal şi 
anormal este arbitrară şi subiectivă, iar ADHD nu există ca entitate 
obiectivă, ci numai ca o «construcție». 


DIAGNOSTICUL ADHD 

Conform Diagnostic and Statistical Manual of Mental Disorders 
(DSM-IV-TR), simptomele ADHD se împart în trei categorii: cu deficit 
de atenție, hiperactivitate si impulsivitate, putând surveni şi în formă 
combinată. 


1. Tipul cu deficit de atenţie 

Diagnosticul este stabilit în condițiile în care copilul prezintă şase 
sau mai multe simptome de inatentie. 

Copilul cu deficit de atenție nu se poate concentra, face adesea 
greşeli din neglijenţă, nu ascultă până la capăt atunci cand i se adresează 
cineva, nu finalizează sarcinile, nu respectă instrucţiunile, evită efortul 
intelectual susținut. 


2. Tipul hiperactiv-impulsiv 

Diagnosticul este stabilit în condițiile în care copilul prezintă şase 
sau mai multe simptome de hiperactivitate — impulsivitate. 

Simptomatologia include: neastâmpăr, vorbire excesivă, agitație 
fizică în momente nepotrivite, întreruperea persoanelor care vorbesc şi 
dificultatea în a-şi aştepta rândul. 

3.Tipul combinat 

Diagnosticul este stabilit în condiţiile în care copilul prezintă şase 
sau mai multe simptome de inatentie sau şase sau mai multe simptome de 
hiperactivitate — impulsivitate. 

Toţi copiii se comportă în moduri care ar putea fi interpretate ca 
deficit de atenţie, hiperactivitate sau impulsivitate. simptome centrale ale 
ADHD, dar nu toti suferă de ADHD. Specialiştii stabilesc diagnosticul de 
ADHD numai atunci când un copil: 

e A manifestat comportamente inadecvate nivelului său de dezvoltare. 

e  Manifestá cel putin şase astfel de comportamente în mod 
constant, timp de cel puţin şase luni. 

e A prezentat unele simptome înainte de vârsta de şapte ani. 

e Este afectat de aceste simptome în activitățile curente, în mai 
mult decât un singur context, de exemplu la şcoală şi acasă. 

e Prezintă simptome care nu sunt explicate mai bine de o altă 
boală. 


TABLOUL CLINIC ADHD 

Simptomele ADHD se împart în două categorii principale: deficit 
de atenție si hiperactivitate-impulsivitate. Diagnosticul de ADHD se 
bazează pe numărul, persistenta şi istoricul simptomelor ADHD, şi 
totodată pe măsura în care acestea produc modificări ale compor- 
tamentului copilului în mai mult decât un singur context. 


Simptomele de deficit de atenţie 

e Adeseori ignoră detaliile; greşeşte din neglijență. 

e Adeseori îşi menţine cu greutate concentrarea la lucru sau la 

joacă. 

e Adeseori pare să nu asculte atunci când cineva i se adresează 
direct. 
Adeseori nu respectă instrucțiunile; nu termină ceea ce a început. 
Adeseori are dificultăți în a-şi organiza sarcinile şi activitățile. 
Adeseori evită activitățile care necesită efort intelectual susținut. 
Adeseori pierde lucruri de care are nevoie. 
Adeseori este distras de zgomote exterioare. 
Adeseori este uituc în activităţile cotidiene. 

Simptomele de hiperactivitate-impulsivitate 


Hiperactivitatea 

Adeseori se agită sau se foieşte. 

Adeseori trebuie să se ridice de pe scaun. 

Adeseori aleargă sau se catárá atunci când nu ar trebui. 

Adeseori are dificultăți în desfăşurarea activităților de timp liber 
nezgomotoase. 

e Adeseori este în mişcare, parcă „ar avea motoraş”. 

e Adeseori vorbeşte excesiv. 


Impulsivitatea 

Adeseori răspunde înainte ca întrebările să fie complete. 
e Adeseori are dificultăţi în a-şi aştepta rândul. 

Adeseori întrerupe sau deranjează alte persoane. 


COMORBIDITATEA ADHD 

Multi copii cu ADHD suferă şi de alte boli care pot complica 
diagnosticul şi tratamentul. Cele mai frecvente afecțiuni care pot coexista 
cu ADHD sunt: 


Dizabilitatile de învăţare 

Dizabilitatile de învăţare includ dizabilităţi de citire, probleme la 
matematică şi la formulările scrise. Pacienţii cu dizabilităţi de învăţare 
obțin note mult mai mici decât cele considerate normale în conformitate 
cu vârsta, şcolarizarea şi nivelul de inteligență. În plus, aceste carac- 
teristici includ incapacitatea de autoapreciere şi abilități sociale reduse. 


Tulburarea de opozitionism (ODD, Oppositional Defiant 
Disorder) şi tulburarea de conduită (CD, Conduct Disorder) 

Conform National Institute of Mental Health (NIMH) din 
S.U.A., copiii cu ADHD, în special băieții, au un risc mai mare de a 
dezvolta două tulburări psihiatrice: tulburarea de opozitionism şi tulbu- 
rarea de conduită. ODD se caracterizează printr-un comportament 
nesupus, sfidător, negativ şi ostil fata de formele de autoritate, care per- 
sista timp de cel putin şase luni. CD se caracterizează printr-un com- 
portament persistent de violare a normelor sociale şi a drepturilor altora. 

Tulburările afective şi anxioase 

Copiii cu ADHD au risc mai mare de a dezvolta tulburări 
anxioase şi depresive desi este posibil ca aceste tulburări afective să nu se 
manifeste înainte de adolescență sau de vârsta adultă. Indiferent de 
originea tulburărilor, mulți experți consideră că unele consecințe ale 
comportamentelor cauzate de ADHD pot să producă prin ele însele 
anxietate sau depresie şi pot reduce stima de sine. Atunci când sunt 
prezente, tulburările afective sau anxioase necesită tratament specific, 
suplimentar fata de ADHD. 


SCALE SPECIFICE DE MASURARE ADHD 
Ghidurile Asociației Americane de Psihiatrie recomandă 
folosirea scalelor de cotare specifice în evaluarea ADHD. Există mai 
multe opțiuni incluzând: 
e Scala SNAP - Swanson Nolan Pelham IV; 
e Scalade cotare a comportamentului disruptive IV; 
e Scala revizuită Coners pentru părinți şi profesori. 
Există şi scale care evaluează un spectru mai larg de simptome, 
utile în screeningul tulburărilor comorbide, dar mai putin utile în diagnos- 
ticarea ADHD. 


CBCL/4-18-R,Total Problem Scale 
Lista comportamentului copilului de vârstă 4-18 ani, formular pentru 
părinți şi formular pentru profesori 


DSMB-Total Scale 
Scalele Devereaux de tulburări mintale 


CPRS-R:L-Global Problem Index 
1997 Revizuirea scalelor de cotare Conners pentru părinți şi copii, 
versiunea lungă 


Caracteristicile majore ale copiilor cu ADHD (Barkley, 1991): 


1. Susținerea slabă a atenţiei şi persistenta scăzută a efortului in 
sarcină, în special la copiii care sunt relativ dezinteresati şi 
delăsători. Aceasta se vede frecvent la indivizii care se plictisesc 
rapid de sarcinile repetitive, trecând de la o activitate neterminată 


247 


la alta, frecvent pierzându-și concentrarea în timpul sarcinii şi 
greşind la sarcinile de rutină fără supraveghere. 

2. Controlul impulsurilor înrăutățit sau întârzierea satisfactiei. 
Aceasta se manifestă în special în inabilitatea individului de a se 
opri Şi gândi înainte de a acţiona, de a-şi aştepta rândul când se 
joacă sau a discuta cu alţii, de a lucra pentru recompense mai 
mari si pe termen lung decât de a opta pentru recompense mari, 
dar imediate, şi de a-şi inhiba comportamentul în funcție de 
cerințele situației. 

3. Activitate excesivă, irelevantă pentru sarcină sau slab reglată de 
cererile situationale. Copiii hiperactivi se mişcă excesiv, 
realizând foarte multe mişcări suplimentare, inutile pentru 
executarea sarcinilor pe care le au de făcut. 

4. Respectarea deficitară a regulilor. Copiii hiperactivi au frecvent 
dificultăţi în a urma regulile şi instrucțiunile, în special când nu 
sunt supravegheați. Aceasta nu se datorează unei slabe înțelegeri 
a limbajului, neascultării sau problemelor de memorie. Se pare că 
nici în cazul lor instruirea nu reglează comportamentul. 

5. O varietate mai mare decât normală, în timpul executării sarcinii. 

Nu este încă un consens în legătură cu includerea acestei 
caracteristici printre celelalte tulburări. Mult mai multe cercetări 
sugerează că indivizii hiperactivi prezintă o foarte mare 
instabilitate în privința calității, acuratetii şi vitezei cu care isi 
realizează sarcinile. Aceasta se oglindeste în performanţele 
şcolare fluctuante, unde persoana nu reuşeşte să menţină un nivel 
de acuratețe în timpul unor sarcini repetitive, lungi, obositoare şi 
neinteresante. 
O parte a acestor caracteristici pot fi prezente şi la persoanele 
normale, în special, la copiii mici. Ceea ce distinge copiii cu 
hiperactivitate cu deficit de atenţie de indivizii normali este 
gradul şi frecvenţa mult mai mare cu care aceste caracteristici se 
manifestă. 

Alte câteva caracteristici sunt asociate cu această tulburare: 

1. Manifestarea timpurie a caracteristicilor majore. Multi copii 
hiperactivi au demonstrat aceste probleme încă din copilăria 
timpurie (3-4 ani), iar marea majoritate de la 7 ani. 

2. Variația situationala. (Caracteristicile majore prezintă o 
variabilitate situationala foarte mare. Astfel, performanţa este 
bună în activitățile de tip «unu la unu” cu alţii, în special atunci 
când se implică tatăl sau altă autoritate. De asemenea, 
performanțele indivizilor hiperactivi sunt mai bune când 
activităţile pe care le fac sunt noi, cu un grad ridicat de interes 
sau implică consecinţe imediate ce îi afectează. Situatiile de grup 
sau activităţile relativ repetitive, familiare şi neinteresante par să 
fie mai problematice pentru ei. 

3. Evoluția relativ cronică. Multi copii hiperactivi manifestă 
caracteristicile încă din timpul copilăriei şi adolescenţei. 
Principalele simptome se inrautatesc cu vârsta, majoritatea 
copiilor hiperactivi rămânând în urma celor de vârsta lor în 
abilitatea de a-şi sustine atenţia, de a-şi inhiba comportamentul şi 
de a-şi regla nivelul de activitate. 


TRATAMENT ADHD 


Ca tratament al ADHD se recomandă o combinaţie între 
modificarea comportamentului, medicatie şi tehnici de management la 
şcoală şi acasă oferă cele mai promițătoare rezultate. Numai o abordare 
personalizată aplicată de părinţi şi profesori, sub conducerea şi super- 
vizarea psihologilor şi medicilor, va satisface necesitățile speciale ale co- 
piilor cu ADHD. Abordarea multimodală poate conduce la beneficii 
terapeutice. 

Ca principii de tratament, organizația CHADD (Children and 
Adults with Attention-Deficit/Hyperactivity Disorder) recomandă: 

— abordarea simptomelor ţintă: cele care afectează copilul şi sunt 
considerate importante de către părinți şi profesori; 

— se vor lua în considerare şi simptomele asociate diagnosticului 
diferențial; 

— familia şi educatorii vor opta împreună pentru modalitățile de intervenție; 

— motivarea familiei şi dinamica acesteia pentru participarea la planul 
terapeutic; 

— se vor avea în vedere rezultatele evaluării mediului familial şi scolar, se 
vor stabili resursele existente şi posibilitatea colaborării cu alte persoane 
implicate în educaţia copilului cu ADHD. 


249 


Tratamentul multimodal cuprinde intervenția medicală, 

educațională, comportamentala şi psihologică şi include: 

— pregatirea părinților; 

— strategii de intervenție comportamentală; 

— un program de educare adaptată profilului psihologic al copilului; 
— informarea şi cunoaşterea noutatilor despre ADHD; 

— consiliere individuală şi familială; 

—  medicatie când este necesar. 

Managementul terapeutic al ADHD cuprinde schematic: 

A. Intervenția psihoterapeutica: 
1. psihoterapia familiei; 
2. psihoterapia individuală; 
3. psihoterapia de grup. 

B. Intervenţia medicamentoasă: 

Tratamentul farmacologic este prima linie de tratament al ADHD 
şi s-a dovedit eficace atât pentru copii, cât ti pentru adulti. Există mai 
multe tipuri de medicamente disponibile, dar pacienţii trebuie informați 
despre efectele secundare asociate fiecărui tip de medicament şi care pot 
apărea în primele 3 luni de la iniţierea tratamentului. Ghidurile de practică 
prezente precizează că pacienții trebuie monitorizati până la stabilizarea 
stării lor şi apoi la fiecare alte 3 luni pentru a verifica semnelor vitale, 
apariția efectelor adverse şi compliantei terapeutice. 

Educaţia pacienţilor cu ADHD şi a familiilor acestora reprezintă 
însă primul pas în abordarea terapeutică. Aceasta trebuie să cuprindă atât 
informaţii despre boală cât şi consiliere în vederea adaptării la 
consecinţele bolii, sisteme de suport. 


Practicile psihoterapeutice curente includ: 
e  Psihoeducatie; 
Grupuri de suport; 
e Antrenarea aptitudinilor sociale, organizaționale, vocationale, 
managementul timpului; 
Terapie cognitiv-comportamentală; 
e Terapie psihosociala. 

Tratamentul psihosocial se divide în procedee operaţionale şi 
procedee cognitiv-comportamentale. Un program operational implică 
următorii paşi: 

1. Identificarea comportamentelor ţintă specifice (complianta, 
completarea sarcinilor de serviciu şi sarcinilor casnice, 
comportamentul din timpul unei sarcini); 

2. Dezvoltarea unui sistem specific de gratificatii şi pedepse; 

Stabilirea unui sistem de „plată” (puncte, stele sau insigne, 
daruri) care să urmărească gradul de succes al copilului şi să 
semnaleze astfel progresul sau regresul copilului. 
Abordarea cognitiv-comportamentaláà variază in formă şi 
conținut şi include antrenarea aptitudinilor precum: autoinstruirea, 
autoevaluarea, automonitorizarea, managementul furiei, comportamen- 
tului social. Astfel de procedee antrenează copilul să-şi modifice prin 
dialog cu el însuşi cognitiile care preced şi însoțesc comportamentul 
ajutând la orientarea copilului către sarcina încredințată, organizând o 
strategie comportamentală şi reglând performanţele până la terminarea 
sarcinii. De exemplu, în antrenamentul rezolvării de probleme (o strategie 
de autoinstruire), copii sunt învăţaţi să identifice problemele, să genereze 
soluții alternative, să anticipeze şi să cântărească rezultatele fiecărei 
soluții şi să-şi răsplătească sau să-şi sanctioneze rezultatele pozitive şi 
negative. Aceste aptitudini cognitive sunt antrenate atât individual, cât şi 
în grup cu jocuri de rol şi acţionare după model. 


x 

CAPITOLUL 7 
PSIHOPATOLOGIA ADICTIEI 


7.1. Conceptul de adictie 


Noţiunea de adictie este o noțiune descriptivă şi defineşte 
comportamente sau procese. Ea se referă la zona comportamentelor 
caracterizate de acte repetate în care predomină dependenţa fata de o 
situaţie sau un obiect material care este căutat şi consumat cu aviditate. În 
comportamentul adictiv persoanele deviază toate celelalte centre de 
interes cu incapacitatea de a alege să nu realizeze gestul adictiv, care nu 
constituie, de altfel, neapărat, o experiență agreabilă (Peele). Într-o 
manieră mai largă, sfera sa de aplicare nu poate fi limitată numai la 
alcoolism sau toxicomanie, făcând, de asemenea, parte din aceasta: 
bulimia, toxicofilia, jocul patologic (gambling), autoagresiunea, compor- 
tamente sexuale. 

Termenul de comportament adictiv corespunde extensiei 
termenului care serveşte a desemna toxicomanii cu alte comportamente 
pe care Fenichel (1945) i-a numit „toxicomanii fără drog”. 
Comportamentul adictiv este pus în raport cu eşecul în fața unei obligaţii, 
eşec ce pune la îndoială capacitatea de a reuşi (sentimentul incompetentei 
personale şi sociale). Într-o perspectivă psihanalitică modelul adictiv 
subliniază că relaţiile obiectuale sunt în adictie caracterizate de inexistența 
relațiilor genitale si de predominanta obiectului partial. Gestul adictiv 
survine într-un context de separare sau echivalent de separare, dispariția 
obiectului confruntând subiectul cu sentimentul de vid, chiar de pierdere a 
limitelor sau cu sentimentul inexistenţei. Economia adictiilor este 
construită pe reducerea dorințelor la nevoie, se caracterizează prin 
importanţa pulsiunilor agresive, limitele simbolizării şi incapacitatea de a 
elabora tensiuni pulsionale cărora subiectul le răspunde printr-o regresie 
comportamentală (J.L. Pedinielli, 1991). Comportamentul adictiv se 

manifestă ca o incapacitate psihică de a elabora tensiunile pulsionale sau 
„violenţa fundamentală” (Bergeret, 1981). 

Noţiunea de act-simptom propusă de McDougall (1978, 1982) a 
demonstrat raportul între descărcarea în comportament şi eşecul funcției 
reprezentării. Pare aşadar, în mod clar, că diferențele comportamentale, 
subsumate sub termenul de comportament adictiv, trebuie să fie situate nu 
într-un registru oedipian, ci într-o patologie ce evoca axa narcisistă. 
Înţelesul comportamentului adictiv este situat, în general, de o parte de 
insuccesul acțiunii de identificare. Impasurile de identificare sunt 
determinante. (Comportamentul  adictiv reprezintă un eşec de 
INTROIECTIE", de asemenea o tentativă paradoxală de identificare, de 
renaştere sau de unificare cu sinele. Conduitele adictive trebuie, deci, să 
se situeze într-o patologie a axei narcisist. 


7.2. Alcoolismul 


DEFINIŢIE 
Este o boală primară, cronică, adesea progresivă şi fatală. 
Manifestările şi dezvoltarea ei sunt influențate de factori: genetici, 
psihosociali, de mediu 
Se caracterizează prin: 
e scăderea controlului asupra báutului; 
e interesul pentru alcool; 
e consumul de alcool în ciuda consecințelor adverse; 
e distorsiuni în gândire — negarea. 
Simptomele alcoolismului pot fi continue sau periodice. 


EPIDEMIOLOGIA ALCOOLISMULUI 

e Problemele legate de alcool încep de obicei la vârsta 
de 16-30 ani. 

e  Prevalenta abuzului/consumului de alcool — 13,6% 
în populația generală. 

e Probleme medicale induse de alcool — 7,4%. 

e Doar 22% dintre aceştia apelează la servicii de 
specialitate.  Adresabilitatea acestor pacienți se 
împarte în mod egal între medici generalişti şi 
medici psihiatri. 

e 53% dintre persoanele cu alcoolism au o boală 
psihică în relaţie de comorbiditate. 

e 25% dintre pacienții unui spital general şi 20% din 
pacienții policlinicilor au diverse tulburări legate de 
alcool. 


COMPLICATII ALE ALCOOLISMULUI 


COMPLICATII MEDICALE ALTE COMPLICATII 
Gastrită Creşterea criminalității globale 
Pneumonie (violuri, molestarea copiilor, 
Insuficienta hepatică tentative de crimă, crime) 

Ulcer Creşterea numărului de accidente 
Pancreatită rutiere 

Hematom subdural Creşte numărul tentativelor de 
Cardiomiopatie suicid 

Anemie (o rata a suicidului de 60-120 de ori 
Neuropatie periferica mai mare, cu un risc suicidar de 
Sdr. Alcoolic fetal 2%-3,4% în timpul vieții) 
Psihoza Korsakoff 

Dementa alcoolică 

Creşterea riscului apariției 

cancerului de limbă, laringe, 

esofag, stomac, ficat, pancreas 


PREDISPOZITIE ŞI FACTORI DE RISC ÎN ALCOOLISM 

Există o interacțiune complexă între: vulnerabilitate, familie, 
mediu, cultură. 

Factorii genetici influențează în mare măsură prevalența 
alcoolismului. 

Factorii ereditari au influenţă prin transmiterea unor deficienţe în: 
serotonină, endorfine, prostaglandine. Nu s-au găsit dovezi pentru 
existența unui anumit tip de personalitate care să fie predictivă pentru 
alcoolism. Există însă, tulburări de personalitate (borderline, antisocială) 
care se asociază cu alcoolismul. Se asociază cu: tulburările de somatizare, 
anxietatea, depresia (2/3 din alcoolici au cel puţin un episod depresiv 
major în timpul vieții). Un consum îndelungat poate preceda apariția 
atacurilor de panică sau tulburării anxioase generalizate şi poate urma 
după un istoric de agorafobie şi fobie socială. 

CIRCUMSTANŢE PATOLOGICE INDUSE DE ALCOOL 
* Intoxicația alcoolică 
Sevrajul necomplicat 
Sevrajul complicat cu convulsii 
Delirium tremens 
Tulburarea psihotică indusă de alcool 
Tulburarea amnezică persistentă indusă de alcool 
Boli neurologice 
* Boli hepatice 

INTOXICATIA ALCOOLICĂ 

Variază de la ebrietate uşoară la insuficienţă respiratore, comă şi 
moarte. 

În efectele fiziologice sunt implicați: y acidul aminobutiric (gaba) 
în transmisia activă, receptorii pentru n metil-d-aspartat (nmda) si 
mesageri secunzi. 


activează canalele ionice gaba 
Alcoolul inhibă canalele ionice nmda 
potenteaza canalele ionice de 5HT3 


Se combina cu substante endogene si exogene precum dopamina si 
cocaina rezultând metaboliți toxici. 

Organismul poate metaboliza 100 mg/kgc/ora. 

Cei care nu au dezvoltat toleranta la alcool dezvolta la: 

e 0,03 mg% — disforie; 

0,05 mg% — incoordonare motorie; 
0,1 mg% — ataxie; 
0,4 mg% — anestezie, coma, moarte. 


DELIRIUM TREMENS 

Se caracterizează prin confuzie, dezorientare, intunecarea 
constientei, tulburări de percepție. Sunt frecvent întâlnite ideile delirante, 
halucinatiile terifiante, vii (ex., micropsii, zoopsii), agitație, insomnii, 
febră, hiperactivitate neurovegetativă. 

Simptomele apar la 2-3 zile după încetarea unui consum 
important de alcool, cu intensitate maximă în ziua 4-5. 

La consumatorii cronici de alcool există un pattern repetitiv de 
delirium tremens de-a lungul vieţii. Netratat, durează aproximativ 4-5 
săptămâni. Cu tratament adecvat, simptomele se ameliorează după 3 zile. 


TULBURAREA PSIHOTICĂ INDUSĂ DE ALCOOL 

Halucinatii auditive marcate pentru cel putin 1 săptămână, care 
apar putin dupa reducerea sau sistarea consumului abuziv de alcool. 

Persoana raspunde la aceste halucinatii prin teama, anxietate, 
agitatie. 

Diagnosticul pozitiv se bazeaza pe istoricul de consum recent de 
alcool in doze mari si absenta schizofreniei sau maniei. 


TRATAMENTUL IN ALCOOLISM 
Tratamentul implică în egală măsură pacientul şi personalul 
medical şi cuprinde câteva etape: 
e Educația 
Motivarea pacientului să accepte planul terapeutic 
Încurajarea personalului să lucreze cu pacientul 
Sugerarea tratamentului farmacologic 
Integrarea tratamentului pentru abuz de alcool în schema 
generală de tratament 
e Facilitarea transferului in alte secţii pentru tratament 
specific. 


Strategia terapeutică în alcoolism 

Proiectul terapeutic pentru un alcoolic dat nu poate fi codificat. 
El constă în a propune fiecărui subiect, cu maximum de suplete posibilă, 
un larg evantai de metode în care folosirea lor depinde de: 

O personalitatea subiectului, 

de tipul sau de relaţie cu alcoolul, 
de gradul sau de motivare, 
de momentul evolutiv al comportamentului alcoolic, 
de prezenta/absenta tulburărilor mintale asociate. 
Tinta acestor metode, condiţie necesară, dar nu suficientă a 
succesului terapeutic, este obținerea şi menţinerea prelungită a acestui 
sevraj total de alcool, în cazul în care existase dependență sau abuz. 
Reîntoarcerea la un consum moderat pare imposibilă la alcoolicii 
dependenți. Ea nu a fost, deocamdată, propusă decât în cadrul 

programelor comportamentale în caz de consum abuziv fără dependență. 
Strategia terapeutică, pe termen mediu şi lung, vizează să întărească 
beneficiile multiple ale sevrajului menţinut. 
În mod clasic terapia alcoolismului este concepută ca o cură ale cărei 
etape le vom trece pe scurt în revistă. 

(a) Precura 

Este un timp pregătitor a cărui importanță e fundamentală. Este un 
timp medical şi psihoterapeutic ale cărui principii esențiale sunt urmă- 
toarele: 

e stabilirea unei relaţii de încredere, permițând libertatea de 
expresie, evitând pericolul (obstacolul) unor atitudini autoritare 
culpabilizante, şi atitudinile de ingaduinta excesivă ineficace. 

e bilant psihologic şi somatic al comportamentului alcoolic 
(vechimea si tipul relației cu alcoolul, bilanțul afectărilor 
somatice, psihoafective, familiale, sociale legate de alcool). 

e psihoterapia explicativă favorizând luarea la cunoştinţă 
(înţelegerea) a abuzului sau dependenței, eliberarea de atitudinile 
de banalizare sau de negare, inițierea unei motivații a sevrajului. 
Această precură poate fi un timp mai lung sau mai puţin 

prelungit. Trecerea la cură, la un subiect nemotivat, poate fi amânată şi 
timpul pregătitor se poate dovedi eficace prin contactele cu familia sau 
prin punerea în legătură cu grupuri de vechi bolnavi. 


(b) Cura de sevraj 

e Strategia terapeutică a curei după cele mai multe opinii este mult 
mai uşor realizată în mediu spitalicesc decât în ambulator; ea 
permite, în mediu specializat, aplicarea mai completă a 
metodelor medicale şi psihoterapeutice. 

e Cura implică un proiect clar de abstinenta, care a fost enunțat 
pacientului, explicitat şi înscris în timp. (Utilitatea unei postcure 
trebuie evocată încă din timpul curei, care trebuie înţeleasă ca un 
prim moment al sevrajului mai degrabă decât să fie realizat ca un 
timp miracol ale cărui efecte terapeutice vor fi definitive). 
Sevrajul de alcool este total şi imediat. În afara rehidratării 

suficiente pe cale orală, vitaminoterapia B, pe cale i.m., prescrierea 
medicamentelor psihotrope este regula. Acest tratament substitutiv are 
drept țintă prevenirea incidentelor şi accidentelor sevrajului şi asigurarea 

unui confort psihologic pacientului. Caracterul său sistematic este admis 
de majoritatea. Produsele preconizate sunt forme variabile: benzo- 
diazepine, carbamat, tetrabamat, barbiturice, mai rar clormetizol, beta- 
blocante. 

Cura de dezgust 

Derivată din tehnicile comportamentale, ea constă teoretic în a 
crea o aversiune față de alcool prin folosirea unei substanţe cu efect 
emetizant legat de acumularea de acetaldehidă. 

Aspectele psihoterapeutice ale curei sunt esențiale. Ele conferă 
perioadei de sevraj spitalicesc valoarea sa simbolică. 

Numeroase tehnici sunt utilizate şi aici foarte variabil, în funcție 
de tara sau de centru de îngrijire. 

Metodele colective constau în reuniuni didactice referitoare la 
alcoolism, vizând favorizarea unei deculpabilizări, a unei revalorizări 
narcisiste, o stăpânire a comportamentului alcoolic şi diverse tehnici de 
grup mai mult sau mai putin structurate (jocuri de roluri, psihodrame, 
grupe psihoterapeutice de inspiratie analitica). 

Obiectivul esențial în cursul curei este de a dezamorsa pasivitatea 
alcoolicului, de a favoriza o exprimare verbală a conflictelor, de a conferi 
sevrajului sensul unui demers personal activ. 

Printre metodele individuale, psihoterapia de susținere are primul 
loc, în cursul curei. Ulterior se poate recurge la tehnici mai elaborate: 
relaxare şi mai ales metode comportamentale (autocontrol, afirmarea 
sinelui) vizând reîntoarcerea eventuală la un consum moderat de alcool la 
consumatorii excesivi nedependenti. 


(c) Postcura. Îngrijirea pe termen lung 
codificat, condiționează  prognosticul comportamentului alcoolic. 
Îngrijirea implică o relație neîntreruptă si prelungită cu un terapeut. 
Strategiile terapeutice fac apel la: 
e chimioterapie: 

— locul tratamentelor chimioterapice în timpul postcurei nu 
este fundamental. Tratamentele substitutive ale 
sevrajului, tranchilizantele în special, trebuie să fie 
reduse progresiv, apoi întrerupte la capătul a câteva 
saptamâni, dacă sevrajul este menținut. 

obţinerea şi menţinerea sevrajului total de alcool, întărit 
de îngrijirea psihoterapeutică antrenează în 80% din 
cazuri, vindecarea tulburărilor mintale asociate, cel mai 
des secundare alcoolizării excesive (sindroame depre- 
sive, anxietate, modificări de caracter, comporta-ment 
heteroagresiv). 


Unele tratamente chimioterapice pot diminua apetitul pentru 


alcool. 


Psihoterapiile in alcoolism 

Multiple metode sunt utilizate câteodată simultan în cursul 
postcurei la alcoolici. Ele fac apel, în funcție de personalitatea fiecărui 
pacient, la tehnici diverse, dintre care niciuna nu poate fi estimată 
(apreciată) global ca superioară celorlalți pe ansamblul cazurilor. 


Psihoterapia în cursul postcurei la alcoolici 
Metode individuale: 


Psihoterapia de susținere; 
Psihoterapia; 
Psihoterapia analitică; 
Relaxarea; 


— Terapii comportamentale; 


Psihoterapii de grup: 
— Grupe de vechi (foşti) bolnavi, vechi băutori; 
— Grupe de discuții; 
— Grupe de informatie; 
—  Psihodrame; 
— Analize tranzactionale; 
— Terapi familiale sistemice sau analitice; 


Psihoterapii instituționale: 
— Centre de postcura; 
—  Socioterapie; 
—  Ergoterapie. 


259 


Trebuie subliniată imposibilitatea de a codifica o strategie 
terapeutică univocă, aplicabilă tuturor pacienţilor. Diversitatea metodelor 
propuse răspunde heterogenitatii alcoolicilor. Pentru fiecare subiect în 
parte, trebuie elaborat un proiect terapeutic în funcţie de gravitatea şi de 
tipul de alcoolism (abuz sau dependenţă, formă intermitentă sau perma- 
nentă) de personalitatea de bază, de mediul sociofamilial, de prezența sau 
absenţa unei patologii mintale asociate. 


TRATAMENTUL CU CEL MAI BUN PROGNOSTIC PE TERMEN LUNG: 
cura de sevraj în mediu spitalicesc specializat pentru alcoolism 
selecţia pacienților admişi 
postcura energică şi prelungită 
îngrijire simultană în anturajul familial 
utilizarea terapiilor comportamentale 
administrare prelungită de disulfiram 
absența unei patologii mintale primare 
un statut conjugal şi socioprofesional stabil 
intervenţia elementelor vitale pozitive (Vaillant). 


INTERVENTIA PSIHOLOGULUI ÎN ALCOOLISM 

Prin multitudinea factorilor implicaţi in etiopatogenia sa, 
alcoolismul necesită o abordare terapeutică complexă, amplă, şi de lungă 
durată care trebuie să cuprindă intervențiile familiei, medicului psihiatru, 
psihologului, asistentului social. 

Terapia alcoolismului ca boală nu va fi eficientă decât având în 
vedere individualitatea cazului cu relațiile interpersonale stabilite în 
cadrul familiei şi mediului social, mecanisme de apărare, fondul 
premorbid al bolnavului şi factorii situationali. 

Indiferent de tipul de psihoterapei folosit, principiile generale ale 
intervenţiei psihologice vizează parcurgerea unor paşi obligatorii. 

Principii generale ale intervenției psihologice 
Stabilirea unei alianțe terapeutice 
Controlul fenomenului de contratransfer 
Identificarea cauzelor care determină consumul de alcool 
Depăşirea mecanismului de negare folosit în principal de pacient printr-o 
intervenţie care să-l determine să-şi recunoască boala 
Identificarea valorilor şi resurselor pacientului în vederea stabilirii unor pârghii 
motivationale pe termen lung 
Dezvoltarea unor strategii noi de adaptare şi a abilităților sociale 
Alegerea unor metode psihoterapeutice flexibile, comprehensibile şi adaptate a 
fazelor de cură în care se prezintă pacientul: 
Ajutarea pacientului să se înțeleagă mai bine, să-şi clarifice conflictele şi să-şi 
planifice realist comportamentele 

Consiliere i Psihoterapie de grup 
Psihoterapie suportivă i Psihoterapie familială 
Psihoterapie cognitiv-comportamentală i Asociaţii de tipul «Alcoolicilor 
Psihoterapie sugestivă i Anonimi» 


Psihoterapie rational-emotiva 

Psihoterapie experentiala 

Psihoterapie psihanalitică 

Stabilirea de legături cu familia, medical asistentul social în vederea creării 
unei reţele de suport 


INSTRUMENTE DE EVALUARE A PACIENTULUI ALCOOLIC 


INSTRUMENTE DE SCURTĂ DESCRIERE 
SCREENING 


AUDIT - Testul de Identificare a | Chestionar care cuprinde 10 itemi. 
tulburării de uz a alcoolului Furnizează informaţii despre cantitatea şi 
frecvenţa consumului, sindromul de 
dependență de alcool şi problemele 
cauzate de alcool. 


CAGE Chestionar extrem de scurt de numai 4 
itemi foarte folosit pentru uşurinţa la 
aplicare. 


261 


SCALE DIAGNOSTICE DE 
COTARE 


SCURTĂ DESCRIERE 


ADS - Scala de dependenţă la 
alcool 


SADQ - Chestionar pt. evaluarea 
severitatii dependenței alcoolice. 


Oferă o metodă de măsurare a severitatii 
sindromului de dependenţă. 


CIWA-r — Scala revizuită de 
evaluare a sevrajului la alcool in 
institute clinice. 


Necesita aproximativ 5-7 minute pentru 
administrare şi oferă o evaluare 
comprehensivă a sevrajului la alcool. 


PRISM- Interviu de cercetare 
psihiatrică în tulburări mintale 
induse de substanţe 


INTERVIURI DIAGNOSTICE SCURTĂ DESCRIERE 
STRUCTURATE 

SCID - Interviu clinic structurat 

pentru DSM IV Deşi oferă informaţii diagnostice 


detaliate, aplicarea acestor instrumente 
consumă extrem de mult timp. 


EVALUAREA 
COMPORTAMENTULUI 
BĂUTORULUI 


SCURTĂ DESCRIERE 


EVALUĂRI ÎN 
PLANIFICAREA, PROCESUL 
ŞI REZULTATELE 
TRATAMENTULUI 


SCURTĂ DESCRIERE 


DrInC - Inventarul consecințelor 
băutului 


Evaluează tipul de consum, planificarea, 
procesul şi rezultatele tratamentului. 


ASI - Indexul de severitate a 
adictiei 


Se obtin indici de severitate pentru 7 
domenii legate de sanatate incluzand 
alcoolul, droguri, domenii psihiatric, 
medical, familial, social şi legal. in plus, 
măsoară schimbările severitatii şi 
frecvenţei folosirii alcoolului şi 
drogurilor în timp. 

7.3. Toxicomania 


DEFINIȚIE: este un consum patologic, cronic sau periodic, 
impulsiv de substanțe care modifică starea afectivă sau de conştiinţă. 

Toxicomania este rezultatul acțiunii unor factori externi şi 
interni, al unor interacțiuni patogene din copilărie. Conflictele existente în 
copilărie în cadrul familiilor dezechilibrate şi reactualizarea acestora în 
adolescenţă joacă un rol important în geneza toxicomaniilor. 

Dependenţa: se caracterizează prin tendința de creştere progre- 
sivă a dozelor de drog şi prin imposibilitatea de a opri, chiar şi pentru 
câteva zile, consumul fără ca aceasta să nu determine apariția sevrajului. 


Criterii de diagnostic pentru intoxicația cu o substanță după DSM-IV 
A. Apariția unui sindrom reversibil specific substanței datorat ingestiei unei 
substanţe (sau expunerii la o substanță); notă: substanțe diferite pot produce 
sindroame similare sau identice. 

B. Modificările psihologice sau comportamentale dezadaptive semnificative 
clinic sunt datorate efectului substanței asupra sistemului nervos central (de 
ex., beligeranta, labilitate afectivă, deteriorare cognitivă, deteriorarea judecății, 
deteriorarea funcțională, socială sau profesională) şi apar în cursul consumului 
de substanță sau la scurt timp după aceea. 

C. Simptomele nu se datorează unei condiții medicale generale şi nu sunt 
explicate mai bine de o altă tulburare mintală. 


Sevrajul — stare de rău subiectiv, intens, în care pacientul caută 
să obțină prin orice mijloace drogul, însoțită de o perturbare biologică 
neurovegetativă şi dismetabolică de amploare, iar uneori de moarte. 


Criterii de diagnostic pentru abstinenta de o substanță 

A. Dezvoltarea unui sindrom specific unei substanțe datorat încetării 
(sau reducerii) consumului de substanță care a fost excesiv şi 
prelungit. 

B. Sindromul specific substanței cauzează suferință sau deteriorare 
semnificativă clinic în domeniul social, profesional ori în alte 
domenii importante de funcționare. 

C. Simptomele nu se datorează unei condiții medicale generale şi nu 
sunt explicate mai bine de altă tulburare mintală 


263 


Craving sau apetenta 

— Este o nevoie imperioasá pentru o substanță cu efect psihotrop si 
căutarea compulsivă a acesteia. Acest fenomen joacă un rol important 
în apariția dependenţei. 

— Crave (engl.) = a dori ceva cu ardoare, implicând solicitare insistenta 
— „„sete” de drog. 

— Definiția OMS = dorința de a experimenta din nou efectele unei 
substanțe consumate anterior. Comportamentul devine expresia 
acestei trăiri, condensându-se — în pofida oricăror riscuri şi neajunsuri 
spre procurarea drogului. 


Dependenţa 
e Reprezintă tulburarea comportamentală definită prin dorința 
puternică, compulsivă de a utiliza o substanță psihoactivă 
e Dificultate de a opri consumul 
Comportament de căutare a drogurilor cu invazia progresivă a 
întregii existente de către acest fenomen. 
Dependenţa fizică, caracterizată prin apariția sevrajului include: 
— Efectele somatice ale utilizării repetate a substanţelor respective. 
— În acest context intervin alti doi termeni: toleranța si sevrajul. 
Dependenţa psihică = craving şi căutarea compulsiva a 
substanţei = nevoia de a menține şi regăsi senzaţia de plăcere, de bine, 
satisfacția, stimularea pe care o aduce consumatorilor, dar şi de a evita 
senzaţia de rău psihic care apare în lipsa consumului. 


CRITERIILE DSM-IV PENTRU DEPENDENŢA DE O SUBSTANŢĂ 


Un pattern dezadaptativ de consum al unei substanţe ducând la 
o deteriorare sau suferință semnificativă clinic care poate surveni 
oricând într-o perioadă de 1 an, manifestată prin trei (sau mai multe) 
din următoarele simptome: 
1) Toleranta, definitivă prin oricare din următoarele: 
a) Necesitatea creşterii considerabile a cantităților de 
substanţă pentru a ajunge la intoxicație sau efectul dorit; 
b) Diminuarea semnificativă a efectului la consumul 
continuu al aceleiaşi cantități de substanță; 

2) 


3) 
4) 


5) 


6) 


7) 


Sevraj, manifestat prin oricare din următoarele: 

a) Sindromul de abstinentá caracteristic pentru substanță (se 
referă la criteriile a şi b ale seturilor de criterii pentru 
abstinenta la substanţe specifice); 

b) Aceeaşi substanță (sau strâns înrudită) este consumată 
pentru a uşura sau evita simptomele de abstinenta); 
Substanța este luată adesea în cantități mai mari sau în decursul 

unei perioade mai lungi decât se intenționa; 

Există o dorință persistentă sau eforturi infructuoase de a înceta sau 
de a controla consumul de sustanta; 

Foarte mult timp este pierdut în activități necesare obținerii 
substanței (de ex., consultarea a numeroşi doctori sau parcurgerea 
unor lungi distanțe), consumului substanței (de ex., fumatul în lant) 
sau recuperării din efectele acesteia; 

Activităţi sociale, profesionale sau recreationale importante sunt 
abandonate sau reduse din cauza consumului de substanță; 
Substanța este consumată în continuare în ciuda faptului că 
pacientul ştie că are o problemă somatică sau psihologică 
persistentă sau intermitentă care probabil a fost cauzată sau 
exacerbată de substanță (de ex., consum curent de cocaină, în ciuda 
recunoaşterii depresiei induse de cocaină sau băut continuu, în 
ciuda recunoaşterii faptului că un ulcer a fost agravat de consumul 
de alcool). 

De specificat: 

— Cu dependență fiziologică: proba de toleranță sau 
abstinenta adică, este prezent, fie itemul 1, fie itemul 2), 

— Fără dependenţă fiziologică: nicio probă de toleranță sau 
de abstinenta (adică, nici itemul 1, nici itemul 2 nu e 
prezent). 

Specificatii de evolutie: 

— Remisiune completa precoce; 

—  Remisiune parțială completa; 

— Remisiune completa prelungită; 
— Remisiune parțială prelungită; 
— Sub terapie agonista; 

— Într-un mediu controlat. 

PRINCIPALELE DROGURI: 


derivații de opiu (morfina, heroina) 


cocaina 


canabis (haşis, marijuana) 


tranchilizante (barbiturice, meprobamat, benzodiazepine) 


psihodisleptice = halucinogene (mescalina, psilocibina, LSD, ecstasy) 


amfetamine 


inhalanti 


FACTORI IMPLICAŢI ÎN CONSUMUL DE DROGURI 


Dizarmonii ale structurii personalităţii 
— pasiv — dependentă 
— borderline 
—  disocialá 


Insuficienta controlului vietii pulsionale 


Lipsa capacităţii volitive — abulie 


Stări afective particulare 
— anxietate 
— depresie 
—  hiperemotivitate 
—  timiditate 


Stárile de deceptie si nemultumire 
—  monotonia vietii 
—  lipsa scárii valorice 


Obisnuinta socială 


Influenta grupului de prieteni 


Influente sociale nocive (modele culturale) 


Vagabondajul 


Incapacitatea de insertie in grup 


Insertia in grupuri anomice 


266 


TULBURĂRILE PSIHICE PRODUSE DE CONSUMUL 


DE SUBSTANŢE 


Intoxicatii şi sevraj 


Delirium 


Tulburări psihotice 


Tulburări de dispoziţie 


Tulburări anxioase 


Sindrom amnestic 


Tulburare dementiala 


Disfunctii sexuale 


Tulburări de somn 


DERIVATII DE OPIU 
In categoria derivatilor de opiu, aşa-numitele opiacee, se înscriu 


opiaceele ,naturale” — 


petidină şi metadonă. 


morfină, heroină, codeină şi cele sintetice — 


—  Morfina este o substanţă care se foloseşte in clinica medicală ca 


analgezic major. 


— Cel mai cunoscut opiaceu este heroina, substanță administrată pentru 
efectul său euforizant dintre căile de administrare, cel mai frecvent 
este preferată de către toxicomani calea intravenoasă. 

Administrarea acestei substanţe produce o serie de efecte având 


următoarea succesiune: 


Initial: — senzaţie de căldură, emoție, înfiorare, asemănătoare sau 
superioară senzatiei de orgasm, ceea ce constituie de altfel motivația 


iniţială 


Dependenţă apare rapid — pe măsură ce se instalează toleranța. 
La scurt timp apar: 

1) Disforie; 

2) Efecte somatice: 


* 


* 
* 
* 


deprimare respiratorie; 
constipatie severă; 
scáderea apetitului; 


treptat — scáderea libidoului, ceea ce conduce la 
creşterea dozelor. 

Criterii de diagnostic pentru intoxicația cu opiacee (DSM-IV) 


A. Consum al unui derivat de opiu. 

B. Modificări psihologice şi comportamentale dezadaptive semnificative 
clinic (de ex., euforie inițială urmată de apatie, disforie, agitație sau 
lentoare psihomotorie, deteriorarea judecății sau deteriorarea 
funcționării sociale sau profesionale), care apar în cursul sau la scurt 
timp după consum. 

C. Constrictie pupilară (sau dilatatie pupilară datorată anoxiei prin 
supradoză severă) şi unul (sau mai multe) din următoarele semne, 
apărând în cursul sau la scurt timp după abuzul de opiacee: 

1) Torpoare sau comă; 
2) Dizartrie; 
3) Deteriorarea atentei sau memoriei. 

D. Simptomele nu se datoreaza unei conditii mediale generale si nu sunt 
explicate mai bine de alta tulburare mintala. 

De specificat: 

Cu tulburari de perceptie. 


Sevrajul la opiacee 
Lipsa drogului determina apariția fenomenelor de sevraj: 
e La6-8-10 ore de la ultima doză: 
—  Neliniste; 
— Insomnie; 
—  Dureri musculare gi articulare; 
—  Rinoree, lácrimare, transpiratii, cáscat; 
—  Greatá, vărsături, diaree, crampe abdominale; 
e După 36 ore: 
—  Piloerectie („piele de găină”) — foarte neplăcut; 
— Midriaza (mărire pupilară); 
—  Tahicardie (accelerarea pulsului); 
—  Hipertensiune arterială; 
—  Dereglarea homeostaziei termice, îmbujorare; 
—  Miscári involuntare. 
Mortalitatea este crescută în rândul consumatorilor fiind de 15 ori 
mai mare decât în populația generală. 

De asemenea, morbiditatea (numărul de alte afecțiuni) este 
crescută: 
— Dela injectii- infecţii, hepatite, endocardite, TBC, 
SIDA; 
—  Supradozaj: insuficiență respiratorie; 
— Depresie- suicid frecvent. 


COCAINA 
Este un drog a cărui administrare se face frecvent prin aspirație 
nazală (prizare), motiv pentru care apariția intoxicației este rapidă 
(minute) conducând la dependență puternică. Consumul produce: 
e fenomene euforice — de difererentiat de manie; 
e fenomene confuzionale — de diferențiat de tulburările 
psihotice; 
e stări asemănătoare atacului de panică, atunci când există 
supraadăugate palpitatii şi hiperventilatie. 
Fenomenele de sevraj mai importante sunt: midriaza, tremor, 
senzaţie de reptatie. Într-o fază tardivă acestora li se adaugă: amețeli, 
convulsii, aritmii — fibrilatie ventriculara — stop cardiac. 


HALUCINOGENE 

Consumul acestor substanțe produce halucinații, iluzii, stări 
emotionale secundare intense. Consumul de fenciclidina, mai ales, 
conduce la comportament violent, mioclonii, ataxie. 

Dintre substanțele halucinogene cele mai cunoscute sunt: 

* LSD -dietilamina acidului lisergic; 

* Psihocibina; 

* Fenciclidina; 

* Mescalina; 

@ Mdma ,ecstasy /metilen-dioxi-metamfetamina. 


DERIVATII DE CANABIS (HASIS, MARIJUANA) 

Consumul acestor substante poate produce senzatii de bine, 
relaxare, liniste. 

Aceste substante sunt derivati de cánepá indianá si au reputatia, 
cel putin în Statele Unite de a fi droguri sociale fiind extrem de răspândite 
în populația studenţească. De asemenea, în unele tari asiatice există un 

consum endemic de derivati canabici. Substanțele care intra in această 
categorie sunt haşişul şi marijuana. 

Intoxicația cu canabis produce initial fenomene de excitație 
euforica — (greu de diferențiat de manie), urmate de stare confuzionala cu 
apatie, stări depresive sau disforice, care se pot agrava. 


BARBITURICE 

Consumul îndelungat conduce la instalarea unui sindrom 
toxicomanic complet ceea ce a condus în multe tari la renunţarea folosirii 
acestei categorii de substanțe în practica medicală. Intoxicația cu 
barbiturice produce următoarele: 
Simptome somatice: 

1) Inapetenta; 

2) Scadere ponderala; 

3) Paloare; 

4) Dermatoze (prurit, exanteme rubeoliforme, scarlatiniforme); 

5) Alergii de aspect reumatoid; 

6) Insuficienta hepatica. 
Simptome psihice: 

1) Iritabilitate, irascibilitate, labilitate afectiva; 

3) Scăderea randamentului profesional; 

4) Modificări caracteriale. 
Manifestări comportamentale: 

1.  Slăbirea cenzurii morale; 

2.  Slăbirea simțului estetic; 

3. Scăderea responsabilități. 
Pe acest fond pot apărea tulburări psihotice: 

a) Excitatie; 

b) Fenomene confuzionale; 

c) Fenomene halucinatorii. 

Diagnosticul diferenţial al intoxicației cu barbiturice se face cu: 

— beţia alcoolică; 
— stări confuzionale. 

TRANCHILIZANTE 

Cele mai frecvente produse medicamentoase din această 
categorie care conduc la instalarea unui sindrom toxicomanic sunt: 
meprobamatul şi benzodiazepinele. De aceea, aceste medicamente nu 
trebuie administrate o perioadă mai mare de 3 luni. Dacă este necesară 
menținerea tratamentului anxiolitic, preparatul va fi înlocuit. 

Abstinenta la anxiolitice se manifesta prin: 

— amețeli; 

—  tremuráturi; 

— slăbiciune; 

— insomnie; 

—  hipersensitivitate; 

— insomnii; 

— iritabilitate. 


PROBLEME ÍN CONSULTAREA PACIENTILOR CU ABUZ DE MEDICAMENTE 

SAU DROGURI 

În suspiciunea pentru abuzul de droguri, de câte ori este posibil, este 

recomandată obţinerea nivelurilor toxice urinare. 

Cunoaşterea principiilor generale de detoxifiere. 

Ajustarea procesului de dezintoxicatie la pacienţii cu boli somatice. 

În tratamentul polidependentei, prima detoxifiere este fata de sedative. 

Recunoaşterea interacțiunilor medicamentoase. 

Recunoaşterea unei psihopatologii majore, a bolilor metabolice şi neurologice, 

precum şi a intoxicației vs. sevraj. 


INTERVENTIA PSIHOLOGULUI ÎN TOXICOMANII 

Cea mai importantă formă de psihoterapie a toxicomanilor este 
psihoterapia cognitiv-comportamentală. Etapele pe care psihologul va 
trebui să le parcurgă sunt: stabilirea unei relaţii terapeutice şi interviul 
motivational. Acesta evaluează motivaţia pacientului pentru schimbarea 
comportamentului adictiv; el reprezintă o tehnică cognitiv-comporta- 
mentală, adresată rezolvării ambivalentei pacientului fata de drog şi 
angajării în schimbare. Pacientul are diferite grade de motivaţie în funcție 
de stadiul în care se află în raport cu consumul de drog. Prochaska- 
DiClemente (1986) a elaborat un sistem de evaluare a motivatiei 
pacientului toxicoman. 

detoxifiere; apariţia de 
scurte schimbări de 
comportament tranzitorii 


Stadiul Caracteristicile stadiului Intervenţii 

Precontemplativ | Ignorarea aspectelor Interviuri motivationale 
negative ale adictiei 

Contemplativ Conştientizarea problemelor | Realizarea unei balante 
legate de consumul de drog | decizionale 

Preparativ Angajarea în mici Stabilirea unui plan de 
comportamente de acțiune cu repere spatio- 
schimbare temporale precise 

De acţiune Optarea pentru cura de Implementarea planului 


de acţiune; însuşirea de 
noi tehnici de adaptare; 
strategii cognitiv- 
comportamentale 


De menţinere a 
abstinentei şi 
preventie a 
recaderilor 


Creşterea duratei de 
menţinere a schimbării de 
comportament (minim 6 
luni) 


Evaluarea situatiilor de 
risc crescut pentru 
recădere şi strategii de 
abordare a stării de 
craving 


Psihologul îl va ajuta pe pacient să-şi construiască motivaţia şi 
să-şi consolideze angajarea în schimbare fără însă a uita niciun moment 


că responsabilitatea pentru schimbare aparține pacientului. 


psihologului nu se opreşte atunci când pacientul devine abstinent şi nu se 
rezumă la ajutarea pacientului să menţină abstinenta. 
Următoarele etape în care psihoterapia şi-a dovedit utilitatea şi 
eficiența sunt: episoadele de recădere, perioadele de craving — dorința 
imperioasă de a experimenta din nou efectele drogului şi căutarea acestuia. 
Tipurile de psihoterapie folosite în abordarea toxicomanului sunt: 
— terapia cognitiv-comportamentală, centrată pe existenţa unor compor- 
tamente dezadaptative ale consumatorului de droguri şi care pleacă de 
la ideea că modul în care se comportă un pacient este determinat de 
contextul situational şi de felul în care individul îl interpretează; 
— terapia structural strategică — care consideră consumul de droguri un 
răspuns dezadaptativ la dificultăţile de comunicare şi relationare cu 
membrii familiei şi care urmăreşte restructurarea sistemului familial 
prin introducerea unor noi patternuri comportamentale; 

Rolul 


— terapia familială — îşi propune drept obiective asigurarea suportului 
familial pentru orientarea către abstinentá, menţinerea acesteia şi 
prevenirea recăderilor, furnizarea de informaţii cu privire la consumul 
de droguri şi efectele diverse ale acestora, îmbunătățirea relațiilor 
intrafamiliale. Abordarea psihodinamică a familiei este mai rar 
folosită. Această terapie abordează consumul de droguri în contextul 
analizei trecutului fiecărui membru al familiei. Scopul final al acestei 
forme de terapie este eliminarea disfunctiilor din cadrul sistemului 
familial. Există şi o abordare comportamentală a familiei care îşi 
propune să introducă la nivelul acesteia comportamente cu ajutorul 
cărora să se poată atinge şi menţine abstinenta. 

Este de remarcat că în toate unitățile şi serviciile medicale pentru 
persoanele dependente de droguri psihologul este o figură importantă a 
echipei terapeutice. Astfel, în unitățile închise de detoxifiere cu 
capacitatea de maxim 20 de locuri psihologul psihoterapeut este prezent 
ca şi în unităţile de tip detox de tip scurt sau lung din ambulatoriu. În 
comunitățile terapeutice psihologul psihoterapeut, alături de asistenți 
sociali şi foarte rar de medic, este cea mai importantă figură. În sfârşit, în 
centrele de consiliere psihologii lucrează alături de asistenții sociali. 

Este sigur că intervenția terapeutică la nivelul toxicomanului 
trebuie să fie una globală: să vizeze toate componentele vieţii acestuia, de 
la familie, grup de prieteni până la reinsertie profesională. Problemele 
toxicomanului nu sunt numai psihice, dar şi sociale, întrucât mediul social 
al acestuia este în general unul patogen. 


7.4. Adictia sexuală (dependenţa la sex, 
comportamentul sexual compulsiv) 


O problemă aparte de încadrare diagnostică o pune dependenţa la 
sex sau adictia sexuală. Este vorba despre pacienţi cu o afectare importantă 
a funcționării lor sociofamiliale şi profesionale datorită unei compulsivitati 
sexuale exprimată prin căutarea repetată şi necontrolată a activității sexuale. 
Se încadrează această categorie la parafilii sau nu? Răspunsul clinicienilor 
nu este unanim. Atunci când comportamentul compulsiv cuprinde practici 
perverse, înscrierea în cadrul parafiliilor este evidentă. Dar numeroşi 
pacienți prezintă această compulsivitate sexuală pentru un comportament 
sexual normal, care nu poate fi definit în sine ca pervers. 


273 


Elemente definitorii ale adictiei (după Brown, 1991) 

Este compulsivă. 

Conduce la creşterea preocupărilor despre sex. 

Continuă în ciuda problemelor asociate. 

Este caracterizată prin asumarea riscurilor şi a necesității de a depăşi 
sau de a se elibera de sentimentele dureroase, asigurându-se acele mijloace 
vitale înlăturării nevoii adictive. 

Nu este încurajat de ataşamentul emoțional pentru un partener sexual. 

Este necunoscută de către ceilalţi, conduce la creşterea fisurilor din 
personalitatea adictivă. 

Adesea conduce la implicarea în numeroase aventuri. 

Este o sursă de sentimente de vinovăţie şi ruşine în sexualitatea 
adictivă. 

Adesea merge netratată până la un punct de criză, cum ar fi divorțul 
sau expunerea publică a comportamentului adictiv. 

Este ciclică cu obsesionalitate şi raționalizări care conduc către 
episoade de acting out urmate de sentimente de teamă ruşine care tind să 
oprească acest comportament, continuat de obsesionalitate şi rationalizare. 


Termenul de adictie sexuală pune accentul pe pierderea controlului 
asupra comportamentului, asemănător cu ce se întâmplă în dependența de 
substanţe, încadrând aceste cazuri în marele capitol al adictiilor. În 
termeni clinici, se consideră că 7 sau mai multe orgasme pe săptămână ar 
fi o definiție rezonabilă a compulsivitatii sexuale, de cea mai mare impor- 
tanta pentru diagnostic rămânând totuşi mai putin numărul de orgasme cât 
absența controlului asupra comportamentului. Cu toate că „normale” in 
sine, ca act sexual distinct, repetarea lor necontrolată poate fi dăunătoare 
atât subiectului, cât şi partenerului acestuia, acesta fiind un argument în 
sprijinul apropierii adictiei sexuale de parafilii. Un punct de vedere pe 
care îl împărtăşim foloseşte termenul de adictie sexuală atunci când 
intențiile conştiente al subiectului sunt convenţionale, neparafile, rămâ- 
nând să se încadreze ca parafilii cazurile cu intenţii conştiente şi punere în 
practică. 

Conceptul de dependență la sex s-a dezvoltat în ultimele două 
decenii, odată cu apariția modelului adictiilor. Esenţa adictiei este 
reprezentată de lipsa controlului asupra comportamentului respectiv, care 
se repetă şi persistă în mod inadaptat. Subiectul nu poate rezista 
impulsului de a adopta acel comportament, trăind o perioadă prodromală 

de tensiune urmată de un sentiment de eliberare odată cu realizarea 
actului. Comportamentul poate fi mediat de administrarea unei substanțe 
(dependenţă la alcool şi alte substanţe psihoactive), caz în care de cele 
mai multe ori la dependenţa psihologică se adaugă şi cea fizică. În alte 
cazuri este vorba despre un comportament repetitiv în sine (Jocul 
patologic, cumpărăturile patologice, bulimia etc.). În această a doua 
categorie se înscrie adictia la sex, în care pacientul se implică în mod 
compulsiv în activități sexuale, tentativa de a stopa comportamentul- 
problemă soldându-se cu o marcată stare de frustrare şi disconfort. Indi- 
vidul intră astfel sub semnul repetitiei incontrolabile a aceluiaşi comporta- 
ment, ajungând la o afectare a funcționării sale socioprofesionale şi 
familiale. 


CARACTERISTICILE ADICTIEI SEXUALE (după Carnes, 1991) 
Pierderea controlului asupra comportamentului respectiv 
Consecințe adverse severe (medicale, legale, interpersonale) 
Persistenta unor comportamente sexuale autodistructive sau de risc 
Încercări repetate de a limita sau stopa comportamentul 
Obsesia sexuală sau fantezia sexuală ca mecanism primar de coping 
Nevoia unei activități sexuale crescânde 
Schimbări severe de dispoziţie legate de activitatea sexuală (de exemplu, 
depresie, euforie) 
Un timp neobişnuit de mare pentru a obţine, a desfăşura şi a-şi reveni din 
activitatea sexuală 
Interferenţa comportamentului sexual cu activităţile sociale, ocupaţionale sau 
recreationale 


Este vorba despre persoane a căror viata este sub semnul căutării 
permanente a sexului şi activităţilor legate de el, petrecând un timp 
excesiv în aceste activități şi făcând tentative nereuşite de a stopa acest 
comportament, a cărui oprire declanşează importante simptome de distres 
(Kaplan şi Saddock, 2000). În clasificarea internațională a maladiilor 
(ICD-10) se întâlneşte diagnosticul de «Activitate sexuală excesivă» — 
F52.7, definită ca prezența unor pulsiuni sexuale excesive. Din păcate, 
acest diagnostic trece cu vederea nucleul său adictiv, care are implicații 
majore în terapia acestui tip de comportament. 

Tablouri clinice care pot trimite la adictia sexuală se întâlnesc în 
donjuanism si nimfomanie. În donjuanism (sau satiriazis) bărbatul 
respectiv îşi multiplică întâlnirile şi cuceririle, apărând ca hipersexual. De 
obicei nu se mai arată interesat de o femeie o dată cucerită. Spre deose- 
bire de adictia sexuală pură, în donjuanism accentul este pus pe a avea o 
relație sexuală cu o nouă cucerire şi nu pe relația sexuală în sine. Se 
presupune că la baza acestui comportament ar sta sentimente marcate de 
inferioritate, compensate în acest fel, sau impulsiuni homosexuale latente. 

În nimfomanie pacienta prezintă o dorinţă excesivă sau patologică 
de a avea relaţii sexuale. Adesea în nimfomanie există o nevoie marcată 
de dependență şi teama de a pierde dragostea, mai mult decât o simplă 
nevoie de a satisface un impuls sexual. 

Nimfomania „autentică” este mai mult un exhibitionism (obținerea 
satisfactiei sexuale prin expunerea nuditatii corporale, a zonelor erogene 
sau a organelor genitale). Sunt femei care obtin adevarata placere doar in 
acest mod, pentru ele actul sexual în sine neavând o valoare deosebită. 

În adictia sexuală de obicei anamneza revela un lung istoric al 
tulburării, cu repetate încercări eşuate de a opri comportamentul. Cu toate 
că subiectul poate traversa sentimente de culpabilitate după ce trece la act, 
acestea nu previn recurentele. 


7.5. Alte tipuri de comportament adictiv 
ADICTIA DE INTERNET 


Dependenţa de internet ar putea fi privită din perspectiva 
orientării behavioriste. Skinner a creat teoria conditionárii operante al 
cárei principiu este: oamenii au tendinta de a repeta un comportament 
dacă acesta este întărit sau recompensat. Odată ce învăţăm să asociem 
răspunsul sau reacţia noastră la mediu cu consecințele răspunsului nostru 
vom continua să răspundem în maniere care duc la rezultate plăcute şi 
vom rari răspunsurile urmate de rezultate neplăcute. Timpul este foarte 
important pentru eficiența oricărei recompense. Dacă recompensa 
întârzie, ea îşi va pierde mult din putere şi este mai putin probabil ca noi 
să o asociem cu răspunsul nostru. Un comportament învăţat prin 
condiționare operantă poate fi eliminat dacă nu mai este întărit, însă de 
cele mai multe ori, comportamentul poate fi incredibil de persistent, chiar 
dacă recompensa nu a apărut de mult timp. În cazul chat-ului si a jocurilor 

pe internet recompensa poate fi recunoaşterea şi atenţia din partea 
celorlalți, care sunt de multe ori necunoscuţi şi aproape sigur idealizati. 

În cazul jocurilor, o altă recompensă ar fi adrenalina jucătorului 
atunci când câştigă o luptă, rezolvă o enigmă sau găseşte calea secretă 
către următorul nivel. Recompensele sociale sunt, de asemenea, foarte 
importante. Atunci când un jucător a marcat un punct, cei din echipa lui fi 
trimit mesaj (eşti cel mai tare) îi trimit baloane colorate cu numele lui etc. 
Jucătorii cu cele mai mari scoruri sunt recompensati cu respect, admiraţie 
chiar venerație din partea celorlalți. În viata reală, oamenii primesc rareori 
o astfel de recunoaştere socială, dar pe internet poti să devii „cel mai tare” 
dacă petreci suficient de mult timp în faţa calculatorului. 

Producătorii jocurilor pe calculator au inventat recompense, 
premii, fiind conştienţi de principiile psihologice care îi tin pe oameni 
,lipiti" de calculator. De exemplu, la începutul jocului este uşor să treci la 
un nou nivel, pe măsură ce jocul evoluează este din ce în ce mai greu să 
avansezi. Recompensa pentru un începător al cărui comportament nu a 
fost încă puternic condiționat apare mai repede. Recompensa jucătorului 
avansat poate să nu apară aşa repede, el oricum îşi va păstra 
comportamentul şi în absenţa ei. Tot din inițiativa producătorilor jocurilor 
foarte populare şi jucate în toată lumea, sunt organizate concursuri, 
campionate la care se întâlnesc cei mai buni jucători, de data asta în afara 
cadrului virtual. Astfel personajele din spatele caracterelor animate au 
posibilitatea să iasă din anonimat. 

Unii cercetători sunt de părere că termenul de adictie la internet 
este prea nespecific pentru că nu defineşte un comportament precis şi că 
mai corect ar fi să se vorbească de una din următoarele comportamente: 
adictie cibersexuală, adictie Cyberrelationship, compulsion Net, Informa- 
tion overload, Interactive gaming compulsion. 

CRITERIILE FOLOSITE PENTRU DIAGNOSTICAREA ADICTIEI 
DE INTERNET (adaptat dupa Young) 

1. | Toleranta se referă la nevoia de a petrece din ce în ce mai mult timp 

pe internet, pentru a ajunge la efectul dorit, pentru a obţine aceeaşi 

satisfacție. 

2. | Apariţia unor simptome, a unor fenomene disconfortante: agitaţie 

psihomotorie, tremurat, anxietate, fantezii şi vise despre activitatea 

desfăşurată pe internet, mişcări involuntare ale degetelor care imită 

tastarea etc. 

3. | Utilizarea internetului pe perioade mai lungi decât s-a intenționat. 

4. | Acordarea unui timp semnificativ de mare activităţilor desfăşurate 

pe internet (comerţ, lecturi). 

5. | Renuntarea la relaţii importante sau la oportunităţi ce tin de carieră 

din cauza utilizării în exces a internetului. 

6. | Eforturi repetate şi fără succes de a stopa sau, cel puţin, de a 

controla timpul petrecut pe internet. 

7. | Stări de depresie, iritabilitate, indispozitie, când se încearcă oprirea 

accesului la internet. 

8. | Utilizarea internetului ca o cale de a scăpa de probleme (inclusiv cele 

ce tin de anxietate, depresie, vinovăţie). 

9. Înşelarea familiei, a prietenilor cu privire la implicarea excesivă în 

activităţi legate de internet. 


Pacienţii sunt considerați dependenți dacă prezintă 5 sau mai 
multe simptome. 


ANOREXIA MINTALĂ 

Anorexia (în greacă an — „lipsă” şi orexis — „apetit, poftă de 
mâncare”) nervoasă reprezintă un concept psihosomatic în care lipsa 
apetitului alimentar este de natură psihogenă cu interferenţe sociocultu- 
rale, motiv pentru care este denumită şi boală a civilizației. Este o 
tulburare a conduitei alimentare. Relația dintre psihic şi comportamentul 
alimentar este de natură duală, adică psihică şi somatică, demonstrată prin 
faptul că tulburările psihice duc frecvent la modificări ale apetitului şi 
consumului de alimente şi invers, bolile organice intervin în modificări 
ale conduitelor alimentare. 

Are un determinism multifactorial, afectează cu predilecție fetele 
tinere, se caracterizează printr-o restricție progresivă, durabilă şi voluntară 
a consumului de alimente motivată de dorinţa de a avea o greutate de 
manechin conform sistemului sociocultural referitor la estetismul fru- 
musetii feminine. Acesta este un factor favorizant al anorexiei, deoarece 
duce frecvent la cure de slăbire exagerate. Se poate conchide că proble- 
matica centrală a anorexiei nervoase o reprezintă neintegrarea armonioasă 
a corporalitatii în structura personalității psihice ceea ce duce la 
dezvoltarea unor contradicții între psihism şi componenta somatică. 
Riscul bolii este letal şi de aceea echipa trebuie să aibă multă perse- 
verenta. 

Tratamentul anorexiei se bazeaza pe: 

— reabilitarea nutritionala prin creşterea în greutate a 
bolnavilor; 

— corectarea imaginii corporale; 

— o echipă multidisciplinară. 


BULIMIA SI CORPUL PERFECT 


Se caracterizează prin episoade paroxistice de supraalimentare 
marcate de consumul rapid al unor mari cantități de alimente. Reprezintă 
o tulburare de comportament caracteristică femeilor care începe de obicei 
în adolescență sau la începutul vârstei adulte. 

Încă de dimineaţă este preocupată de hrană, ştie că va ceda încă o 
dată şi consideră acest comportament inevitabil şi de necontrolat. Criza 
apare la sfârşitul zilei când îşi cumpără alimentele şi le mănâncă pe 
stradă, în maşină, în magazine, acasă. Un alt comportament frecvent este 
acela de a goli frigiderul. Dacă locuieşte cu familia se va izola şi îşi va 
domoli senzațiile de tensiune interioară consumând alimente dulci şi 
sărate. 

Pentru a stopa efectul de îngrăşare asupra corpului, persoana 
bulimică se va forța să vomite la toaletă, acasă sau chiar în restaurante. 
După o lungă practică a ritualului, bulimicii îşi lasă o urmă pe mâna 
dreaptă de care se muşcă pentru a atenua sentimentul de culpabiliatate. 
Vomitările sunt mult timp ascunse anturajului. 

Criterii de diagnostic DSM IV 
1. Crize recurente: 

— consumul rapid al unei mari cantități de hrană în timp scurt 2 
ore; 

— sentimentul de pierdere a controlului asupra compor- 
tamentului alimentar în timpul crizei (sentimentul că nu te 
mai poti opri din mâncat sau cá nu poti controla ceea ce 
mănânci ori cantitatea în care mănânci); 

2. Comportamente compensatorii inadecvate şi recurente care să prevină 
îngrăşarea cum ar fi: vomitări provocate şi recurente care să prevină 
îngrăşarea, diuretice, clisme, post, exerciţii fizice excesive; 

3. Crizele de bulimie şi comportamentele compensatorii inadecvate apar, 
în medie, de 2 ori pe săptămână, timp de 3 luni; 

4. Respectul de sine este influențat excesiv de greutate şi de forma 
corporală; 

5. Tulburarea nu survine exclusiv în timpul episoadelor de anorexie 
mintală. 


Specificarea formei 
—  vomitari si purgative; 
— alte comportamente compensatorii inadecvate: inanitia, exer- 
citii fizice excesive. 

CAPITOLUL 8 


TERAPII PSIHOFARMACOLOGICE. TERAPIA 
ELECTROCONVULSIVANTĂ 


8.1. Neuroleptice 


Neurolepticele sunt substanţe cu structură chimică diferită, având ca 
efect principal acţiunea antipsihotică. În momentul actual, 
psihofarmacologia recunoaşte două clase de substanţe antipsihotice: 

e  antipsihotice din prima generaţie — ,,neurolepticele clasice”; 

e  antipsihotice atipice — agenti antipsihotici din a doua generație. 


TIPUL DE DEFINIŢIE EFECTE 
NEUROLEPTIC 
antipsihotice din definite de Delay şi reducerea tulburărilor 


prima generaţie — 
„neurolepticele 
clasice” 


Denicker (1957), ca fiind 
caracterizate prin acțiunea 
de blocare a receptorilor 
D; predominant 
subcorticală, şi a 
receptorilor a; NA 


psihotice, predominant 
a simptomatologiei 
pozitive; 


producerea sindromului 
extrapiramidal şi a unor 
manifestări 
neurovegetative; 


crearea „stării de 
indiferență 
psihomotorie”; 


diminuarea excitatiei şi 
agitatiei motorii. 

agenţi antipsihotici 
din a doua generaţie 


(1994), drept substanțe 
psihotrope antagoniste ale 
receptorilor 
dopaminergici D» varianti 
(D», Ds, D4), Di, Ds 
serotoninergici 5-HT», 
nicotinici, muscarinici gi 
histaminici; aceastá 
„acţiune polivalentă”, 


TIPUL DE DEFINIŢIE EFECTE 
NEUROLEPTIC 
antipsihotice atipice — | definite de Martres efect antipsihotic 


asupra 
simptomatologiei 
pozitive şi negative; 


foarte rar fenomene 
extrapiramidale sau 
diskinezii tardive; 


efect cataleptigen putin 
exprimat; 


exprimata la nivel 
mezencefalic, hipocampic 
si cortical 


Dupa Marinescu, D., Chirita, A., 2001 


tendinte de modificare 
a formulei sanguine. 


EFECTELE TERAPEUTICE ALE NEUROLEPTICELOR 


1. Efectul sedativ manifestat prin acţiunea psiholeptică cu sau 
fără acțiune hipnotică, constă în inhibitia şi reducerea evidentă a stării de 
excitație psihomotorie, a agitatiei şi agresivitatii. 

2. Efectul antianxios combate anxietatea psihotică „angoasa de 
neantizare" sau „angoasa de destructurare, depersonalizare”. 

În aceste tulburări anxioase psihotice, anxioliticele benzo- 
diazepinice sunt ineficiente, motiv pentru care au fost denumite şi tranchi- 
lizante minore sau „cu efect limitat”, în comparaţie cu neurolepticele 
denumite initial tranchilizante majore. 

3. Efectul antipsihotic are în axul său central capacitatea 
substanțelor neuroleptice de a reduce fenomenologia productivă din 
schizofrenie: 

— acțiune antidelirantă (deliriolitica); 

—  actiune antihalucinatorie (halucinolitică). 

Aceste efecte sunt obținute rapid în comparație cu influențarea 
altor mecanisme psihopatologice, cum ar fi: intuiţia delirantă, inter- 
pretările delirante şi prelucrările delirante secundare (munca delirantă). 

4. Efectul antiautistic şi/sau dezinhibitor 

Acţiunea terapeutică este dominată de combaterea simptomelor 
negative primare din schizofrenie (autismul, ambivalenta, incoerenta, 
aplatizarea afectivă, disocierea şi depresia) sau a celor secundare din stă- 
rile defectuale postprocesuale dominate de simptome negative. În cadrul 
acestor efecte se situează şi efectul antidepresiv produs de unele neuro- 
leptice tipice sau atipice (flupentixol, tioridazin, sulpirid, leponex etc.). 


5. Efectul antimaniacal, anticonfuzional 


Clasificarea neurolepticelor după activitatea psihofarmacologică 


ACŢIUNE ACȚIUNE EFECTE ADVERSE 
TERAPEUTICĂ 


Puternic sedativă, somnolenta, 
combate: hipotensiune, 
Antidopaminergica agit. psihomotorie, sindrom neuroleptic 
+ anxietatea psihotica, malign (SNM). 
Antinoradrenergica | excitatia psihomotorie. 
Antipsihotica: Extrapiramidale: 


delirioliticá, akatisie, 
Antidopaminergice halucinoliticá, diskinezie tardivă, 
selective antimaniacalá, SNM. 
sedativă. 
Antipsihotică moderată: 
dezinhibitorie, 
combat simptomele 
Antidopaminergice negative din schizofrenie | Extrapiramidale. 
moderate antidepresiva. 


Efecte adverse 

Aceste efecte nedorite, dar in acelasi timp inevitabile prin 
frecvenţa si amplitudinea lor, constituie o componentă importantă a 
terapiei antipsihotice, ce scade semnificativ complianta terapeutică. 
Depistarea şi contracararea lor depind în egală măsură de cooperarea 
dintre medicul terapeut şi pacient, împreună cu anturajul său, cât şi de 
monitorizarea acestor fenomene şi o corectă informare. 

Efect advers 


Manifestări 


Efecte anticolinergice 


Disfunctii cognitive, uscăciunea mucoaselor, vedere 
incetosatá, constipatie, retenție urinară, sindromul 
anticolinergic: dezorientare, confuzie, amnezie, fe- 
bră, tahicardie 


Efecte cognitive 


Sedare, confuzie, dificultăți de concentrare a aten- 
tiei, dezorientare, tulburări de memorie 


Efecte neurologice 


Reacţii extrapiramidale: distonii (mişcări lente, 
prelungite ale musculaturii membrelor, feţei, limbii 
din care rezultă contorsionări sau contracturi mus- 
culare), akatisie (bolnavul simte în permanenţă 
nevoia de a se foi, de a-şi pendula picioarele), pseu- 
doparkinsonism (bradipsihie, bradilalie, tremor fin, 
rigiditate), disfagie, incontinentá urinară, voma 
tardivă 


Sindrom neuroleptic 
malign 


Rigiditate musculară, tahicardie, hipertermie, alte- 
rari ale funcţiilor vitale, tulburări de constienta 


Efecte cardiovasculare 


Hipotensiune arterială, tahicardie, amețeli, aritmii, 
moarte subită 


Efecte gastrointestinale 


Anorexie, disfagie, constipatie, diaree, modificarea 
gustului, glosite, senzaţie de vomă 


Efecte secundare 
sexuale 


Scăderea libidoului, dificultăți de erectie, inhibarea 
ejaculării, anorgasmie, priapism 


Efecte endocrine 


Mărirea sânilor, hiperlactatie, galactoree, amenoree, 
creşterea apetitului, creşterea în greutate, hipergli- 
cemie, sdr. hipotalamic tardiv 


Tulburări oculare 


Reducerea acuitatii vizuale, retinopatia pigmentará 


Reacții de sensibilitate 


Fotosensibilitate, reacții fotoalergice, anomalii de 
pigmentare a pielii, rashuri, agranulocitoză, eozino- 
filie 


Efecte asupra 
termoreglării 


Alterarea capacității organismului de autoreglare la 
temperatură şi umiditate, creşterea tranzitorie a 
tempe-raturii 


Ca urmare a dezvoltării psihofarmacologiei clinice a apărut clasa 
neurolepticelor depozit. Indicatia majoră este de fapt tratamentul de 
întreținere în schizofrenie, tulburări psihotice cronice, tulburări afective 
bipolare, episoade acute delirante survenite pe fundalul tulburărilor de 


personalitate etc. 

Făcând sinteza privind terapia somatică, trebuie subliniat că: 
Neurolepticele sunt principalul tratament al schizofreniei; 

e Efectele lor sunt mai degrabă antipsihotice decât anti- 
schizofrenice; 

e Majoritatea pacienților ar trebui să primească cea mai mica 
doză posibilă; 

e Eficacitatea dozei este tipic stabilită empiric; 

e Majoritatea pacienților vor beneficia de medicatie continuă. 


În ultimul deceniu noua clasă de antipsihotice ,atipice" 
(neurolepticele NOVEL) au adus o rază de speranță prin calitățile lor: 
puterea antipsihotică, mai puţine, active în multe din cazurile refractare, 
active şi în simptomele negative (Clozapina, Risperidona). 


8.2. Antidepresivele 


Aproximativ 80% din pacienții suferinzi de depresie majoră, 
boală bipolară sau alte forme de boală răspund foarte bine la tratament. 
Tratamentul general include anumite forme de psihoterapie şi adesea 
medicatie care ameliorează simptomele depresiei. Deoarece pacienții cu 
depresie prezintă adeseori recăderi, psihiatri prescriu medicatie 
antidepresivă pe o perioadă de 6 luni sau mai mult, până când simptomele 
dispar. 


Tipuri de antidepresive: 

Trei clase de medicamente sunt folosite ca antidepresive: 
antidepresivele heterociclice (triciclice), agenţii serotonin specifici şi alți 
agenti antidepresivi. 


Antidepresivele heterociclice: 

Acest grup cuprinde amitriptilina, amoxapina, desipramina, 
doxepinul, imipramina, maprotilina, nortriptilina, protriptilina şi trimi- 
praminul. Aproximativ 80% din pacientii cu depresie raspund pozitiv la 
acest tip de medicatie. La începutul tratamentului, antidepresivele 
heterociclice pot determina o serie de efecte neplăcute ca: vedere 
incetosatá, constipatie, ameteala in ortostatism, gură uscată, retenție de 

urină, confuzie. Un mic procent dintre pacienți pot avea alte efecte 
secundare, ca de exemplu transpiratie, tahicardie, hipotensiune, reacții 
alergice cutanate, fotosensibilitate. Aceste efecte secundare pot fi 
înlăturate prin sugestii practice, ca de exemplu includerea fibrelor de 
celuloză în dietă, ingestia de lichide, ridicarea lentă din clinostatism. 
Efectele neplăcute dispar în majoritatea cazurilor după primele săptămâni, 
când se instalează efectele terapeutice ale medicamentelor. Pe măsură ce 
efectele secundare se diminuează, vor predomina efectele terapeutice. 
Treptat dispare insomnia şi energia revine. Sentimentele de disperare, 
neajutorare, tristețe dispar, iar autoevaluarea personală devine mai 
optimistă. 


Agenţii serotonin specifici: 

Agenţii serotoninergici specifici, ca de exemplu, fluoxetin şi 
sertralin, reprezintă cea mai nouă clasă de medicamente pentru depresie. 
Aceste medicamente nu au efecte secundare în raport cu sistemul 
cardiovascular şi, de aceea, sunt utile pentru pacienții cu afecțiuni 
cardiace. Ele au în general mai puţine efecte secundare decât alte 
antidepresive. În primele zile pacienţii pot fi anxioşi sau nervoși, pot avea 
tulburări de somn, crampe gastrice, greturi, rash cutanat şi rareori 
somnolentá. În extrem de rare cazuri pot dezvolta un acces. 


Alţi agenţi antidepresivi: 

În ultimul deceniu au fost dezvoltați o serie de agenti anti- 
depresivi care acționează în mod specific la nivelul diferitelor etape ale 
neurotransmiterii. Dintre aceştia, inhibitorii de monoaminooxidază rever- 
sibili, inhibitorii recaptării noradrenalinei şi serotoninei. Scopul declarat 
al psihofarmacologilor este găsirea acelor antidepresive care să aibă un 
maxim de eficacitate şi specificitate şi un minim de efecte secundare. 

Noi medicamente antidepresive 


DCI Medicament Clasa 
Fluoxetina Prozac SSRI 
Fevarin SSRI 
Fluvoxamina Floxyfral 
Luvox 
Sertralina Zoloft SSRI 
Citalopram Cipramil SSRI 
Seropram 
Paroxetina Seroxat SSRI 
Paxil 
Reboxetina Edronax NaRI 
Venlafaxin Effexor SNRI 
Nefazodon Dutomin SARI 
Serzone 
Bupropion Wellbutrin NDRI 
Mirtazepin Remeron NaSSA 


SSRI - inhibitor al recaptárii de serotoniná 
NaRI- inhibitor al recaptarii de noradrenalina 


SNRI- inhibitor al recaptarii de serotonina si noradrenalina 


SARI- inhibitor al recaptarii de adrenalina si serotonina 


NDRI- inhibitor al recaptării de noradrenalină şi dopamina 


NaSSA-antagonist al receptorilor 02 adrenergici 


ANTIDEPRESIVUL IDEAL 


Eficace în toate formele de depresie 
Rapid 

Are toate formele de administrare 
Fără efecte adverse 

Doză unică 

Ieftin 

Monoterapie 

Nu dă toleranță 

Raportul doză eficace /doză periculoasă foarte mic 
Fără efecte teratogene 

Fără interferenţe 


Poate fi administrat la fel de bine în ambulator şi în spital 

Indicatiile tratamentului cu antidepresive 


Antidepresivele sunt indicate în primul rând pentru tratamentul 
simptomelor depresive din: 
e Depresia majoră; 
e Episoadele depresive din tulburarea bipolară. 
Alte utilizări ale antidepresivelor: 
Simptomele depresive secundare unor probleme medicale; 
Distimia; 
Tulburarea obsesiv-compulsiva; 
Tulburarea de panica; 
Tulburarea anxioasă generalizată, mai ales in cazurile care 
asociaza $i simptome depresive; 
Folosite ca medicatie auxiliară pentru controlul durerii (de 
ex., in neuropatia diabetica); 
Tulburarea disforică premenstruala; 
Tulburarea afectivă sezonieră; 
Depresia postpartum; 
Tulburarea de stres posttraumatic; 
Fobia socială. 
Când antidepresivele sunt utilizate corect, 50% până la 70% din 
pacienți cu depresie majoră răspund la tratament dacă: 
e Diagnosticul de depresie este corect, 
e Pacientul tolerează medicamentul, 
e  Abandonarea tratamentului datorită lipsei de complianta si 
efectelor adverse este frecventă, 
e Sunt folosite doze şi durate de administrare adecvate. 


Efectele adverse ale antidepresivelor 


Efectele anticolinergice 

Cele mai întâlnite efecte adverse ale antidepresivelor triciclice 
sunt cele ce rezultă din activitatea anticolinergică. Acestea includ: uscarea 
mucoaselor (asociate ocazional cu adenite sublinguale), tulburarea vederii 
ca rezultat al midriazei şi cicloplegiei, creşterea tensiunii intraoculare, 
hipertermie, constipatie, ocluzie intestinală adinamică, retenție urinară şi 
dilatatie a tractului urinar. S-a observat că substanțele au redus tonusul 

sfincterului esofagogastric şi au provocat hernia hiatală la indivizi 
susceptibili sau au exacerbat-o la indivizii cu hernie hiatală existentă. 
Antidepresivele triciclice trebuie scoase din schema terapeutică dacă se 
dezvoltă simptome de reflux esofagian. Dacă se impune terapia 
antidepresivă, atunci se poate administra cu atenție un agent colinergic, 
cum ar fi betanecol, folosit simultan cu un antidepresiv. Anticolinergice 
devin mult mai frecvente la pacienții în vârstă. 


Efecte asupra sistemului nervos 

Efectele neuromusculare şi reacţiile adverse ale SNC apar în mod 
frecvent. Somnolenta este cea mai frecventă reacţie adversă la 
antidepresivele triciclice. De asemenea, apar letargia, oboseala şi starea 
de slăbiciune. S-au observat şi stări precum agitație, anxietate, ruminatii 
obsesive, îngrijorare, insomnie. La pacienții vârstnici, cele mai întâlnite 
stări sunt confuzia, tulburare a concentrării, dezorientarea, iluziile, halu- 
cinatiile. Copiii cărora li s-au administrat antidepresive triciclice pentru 
enurezisul functional pot dezvolta stări precum somnolenta, anxietate, 
instabilitate emoțională, nervozitate şi tulburări de ritm de somn. Chiar 
dacă efectele diferă de la un pacient la altul, efectele sedative sunt de 
obicei accentuate cu amitriptilină sau doxepin şi cel mai putin cu 
maprotilină. 

La pacienții aflați sub antidepresive triciclice poate apărea o 
exacerbre a depresiei, hipomanie, panică, ostilitate supărătoare, anxietate 
sau euforie. Exacerbarea psihozelor a apărut la pacienți cu schizofrenie 
sau cu simptome paranoide trataţi cu aceste substanțe. Pacienţii cu 
tulburare bipolară pot vira spre faza maniacală. Astfel de manifestări 
psihotice pot fi tratate prin diminuarea dozei de antidepresive triciclice 
sau prin administrarea unei medicatii antipsihotice, cum ar fi fenotiazina 
ca antidepresiv. Se pot înregistra dereglări ale ritmurilor EEG şi în mod 
ocazional înregistrări de atacuri epileptice. Crizele epileptice sunt mult 
mai frecvente la copii decât la adulți. Simptomele extrapiramidale pot 
apărea la pacienţii ce au primit antidepresive triciclice. La pacienții tineri, 
cat şi la cei vârstnici, poate persista un tremor aproape insesizabil, iar 
sindromul parkinsonian este foarte întâlnit la pacienții vârstnici cărora li 
s-au administrat doze ridicate. Alte efecte extrapiramidale ce pot apărea 
sunt: rigiditatea, akatisia, distonia, crizele oculogire, opistotonusul, 
dizartria şi disfagia. Diskinezia tardivă asociată terapiei cu amoxapină, a 

fost rareori înregistrată. Asemenea agenţilor antipsihotici, amoxapina a 
fost asociată sindromului neuroleptic malign (SNM), un sindrom 
potential fatal ce impune o întrerupere imediată a medicatiei şi un 
tratament simptomatic intensiv. 

La pacienții aflați sub antidepresive triciclice, au fost înregistrate 
de asemenea neuropatie periferică, vertij, tinitus, dizartrie, parestezii, 
incoordonare motorie, ataxie. 


Efecte cardiovasculare 

În cursul terapiei cu antidepresive triciclice poate surveni 
hipotensiunea posturală. Alte efecte cardiovasculare induse de medicatie 
se referă la unde T anormale (aplatizare a undei T) şi la alterarea altor 
semne ECG, propagarea blocurilor atrioventriculare şi de ram, diferite 
aritmii (tahicardie ventriculară), bradicardie, fibrilatie ventriculara, com- 
plexe ventriculare premature si extrasistole ventriculare, sincopa, colaps, 
exitus subit, hipertensiune, tromboze şi tromboflebite, astm ischemic 
cerebral, insuficiență cardiacă congestivă. Pacienţii cu boli cardio- 
vasculare preexistente sunt deosebit de sensibili la cardiotoxicitatea medi- 
catiei. În timpul intervențiilor chirurgicale asupra pacienţilor cărora li s-au 
administrat antidepresive triciclice, au apărut episoade hipertensive. 
Astfel că se impune întreruperea medicatiei cu câteva zile înainte de 
intervenţia programată. La pacienţii cardiaci aflaţi sub terapie anti- 
depresivă triciclică, s-a observat că medicatia induce o accentuare a inci- 
dentei morții subite. Chiar dacă infarctul de miocard a fost atribuit terapiei 
cu antidepresive triciclice, nu a fost totuşi stabilită o relație cauzală. 


Efecte hematologice 

Arareori s-a înregistrat agranulocitoze, trombocitopenie, eozino- 
penie, leucopenie şi purpură. La toti pacienţii care dezvoltă simptome de 
discrazie sanguină, cum ar fi febră şi dureri de gât, trebuie analizată 
formula leucocitară diferențiată. Medicația antidepresiva triciclică trebuie 
întreruptă dacă apare neutropenia. 


Efecte hepatice 

Creşterile transaminazelor, modificările de concentrație a 
fosfatazei alcaline sunt efecte ce apar în timpul terapiei cu antidepresive 
triciclice. Creşterea valorilor la testarea funcției hepatice ne indică 
necesitatea repetării testelor. Dacă apar creşteri accentuate, medicatia 
trebuie întreruptă. Icterul şi hepatita devin reversibile ca urmare a 

întreruperii medicatiei, dar trebuie să menționăm că s-au înregistrat 
decese generate de hepatite toxice care au survenit atunci când s-a 
continuat administrarea de antidepresive triciclice. 


Reacţii de sensibilitate 

Manifestările alergice au inclus erupțiile şi eritemul, urticaria, 
pruritul, eozinofilie, edemul (generalizat sau doar facial sau lingual), febra 
medicamentoasă şi fotosensibilitatea. Pacienţii care manifesta fotosensi- 
bilitate trebuie să evite expunerea la soare. 


Alte efecte adverse 

La pacienţii aflați sub medicatie antidepresiva triciclică au 
fost înregistrate efecte adverse gastrointestinale, cum ar fi anorexia, 
greata şi vomismentele, diareea, crampele abdominale, creşterea enzi- 
melor pancreatice, dureri epigastrice, stomatitele, gustul caracteristic 
$i colorarea neagră a limbi. 

Efectele de ordin endocrin ce au apărut la pacienţii cărora li 
s-au administrat antidepresive triciclice includ accentuarea sau dimi- 
nuarea libidoului, impotenta, inflamarea testiculară, ejaculare dure- 
roasă, ginecomastie la bărbaţi, galactoreea la femei, sindromul de 
secreție inadecvată a hormonului antidiuretic şi creşterea/scăderea 
glicemiei. În mod paradoxal, au fost înregistrate congestie nazală, uri- 
nare frecventă şi somnambulism. Mai mult, unii pacienţi au manifestat 
durere de cap, alopecie, frisoane, diaforeză, inflamarea parotidei, 
accentuarea apetitului şi creştere sau scădere în greutate. 


8.3. Anxiolitice şi tranchilizante 


Anxioliticele reprezintă o clasă de substanţe ce se distinge prin 
diminuarea anxietátii, reducerea stării de tensiune psihică, acțiune asupra 
stărilor de excitație — agitație psihomotorie, ameliorarea tulburărilor de 
comportament, echilibrarea reacțiilor emoționale. Au efect în manifes- 
tările somatice ce constituie expresia anxietatii sau depresiei mascate. 
Dezvoltarea psihofarmacologiei a modificat în ultimul deceniu clasi- 
ficarea inițială, multe din substanţele tranchilizante dovedindu-si utilitatea 
şi în afecţiuni psihotice, iar descifrarea mecanismelor neurobiologice 
pentru tulburările anxioase şi obsesivo-compulsive a diversificat clasele 
de medicamente anxiolitice în perspectiva utilizării lor clinice. Deşi, din 
cele mai vechi timpuri, substanțe ca alcoolul şi o serie de plante 

(passiflora, valeriana) au fost folosite pentru proprietăţile lor sedative, 
prima substanță tranchilizantă folosită pe scară largă a fost meprobamatul 
— 1954. Tranchilizantele cuprind la ora actuală un grup heterogen de 
substanțe cu acțiuni farmacologice diferite, al căror principal efect 
terapeutic este reducerea anxietátii, motiv pentru care majoritatea clasi- 
ficărilor actuale preferă denumirea de medicamente anxiolitice. 


Principalele anxiolitice folosite în practica medicală 


Denumire internaţională D.C.I. 
Procalmadiol Meprobamat 
Hidroxizin Atarax 
Propranolol 
Clordiazepoxid Napoton 
Diazepam Seduxen 
Oxazepam Serax 
Medazepam Rudotel 
Clonazepam Rivotril 
Mitrazepam Mogadon 
Flunitrazepam Dormicum 


Cele mai folosite anxiolitice sunt clasa benzodiazepinelor (BZD). 
După durata de acţiune aceste anxiolitice se împart in benzodiazepine cu 
acțiune ultrascurtă, scurtă, intermediară şi lungă. Această clasificare ne 
interesează din două motive: tendința de acumulare la BZD cu acţiune 
lungă şi intermediară, favorizează apariția efectelor secundare ce scad 
complianta la tratament, în cazul intoxicatiilor voluntare cu aceste 
substanţe se poate anticipa riscul vital. 


Clasificarea Benzodiazepinelor după durata de acţiune 
(după Marinescu, D., Chiriţă, A.) 


DURATĂ DE ACȚIUNE PRODUSUL 
Midazolam (Versed) 
Triazolam (Halcion) 
Alprazolam (Xanax) 
Bromazepam (Lexonil) 
Lorazepam (Ativan) 
Oxazepam (Seresta) 
Temazepam (Restoril) 


Ultrascurta 


Scurta 


Intermediara 

DURATĂ DE ACȚIUNE PRODUSUL 


Lungă 


Clordiazepoxid 
Clonazepam (Rivotril) 
Clorazepat (Tranxene) 
Diazepam (Valium) 
Flurazepam (Dalmane) 
Nitrazepam(Mogadon) 
Prazepam (Centrax) 


Administrarea repetată şi prelungită a benzodiazepinelor poate 
conduce fenomenul de dependență. Medicul şi psihologul trebuie să 
cunoască potenţialul toxicomanic al benzodiazepinelor. 

După acțiunea lor farmacologică benzodiazepinele pot fi clasifi- 


cate în mai 
e 


multe subclase: 

Anxiolitice: medazepam, clordiazepoxid; 

Hipnoinductoare: nitrazepam, flunitrazepam; 
Anticonvulsivante: diazepam, nitrazepam, clonazepam; 
Antidepresive: alprazolam (Xanax); 

Sedative:  clorazepat dipotasic  (Tranxene), lorazepam 
(Temesta); 

Timoreglatoare: clonazepam (Rivotril), medicament ce pare a 
avea si acțiune antimaniacală. 


EFECTE SECUNDARE 
Efectele secundare ale tranchilizantelor sunt puţin frecvente şi de 
gravitate redusă, repartizându-se în două categorii: 


efecte secundare legate de accentuarea efectelor terapeutice, 
greu tolerată de către pacient; 
efecte secundare necorelate cu acţiunea terapeutică. 


Principalele efecte adverse ale tranchilizantelor, care de obicei 
dispar la ajustarea dozelor, constau în: 


fatigabilitate, slăbiciune, tulburări de concentrare, 
incoordonare; 
oboseală musculară; 
excitație paradoxală, cu accentuarea anxietatii, insomniei, 
agresivitátii (clordiazepoxid); 
risc teratogen; 

293 


— agravarea insuficientei respiratorii; 

— efecte secundare rare: tulburări de deglutitie, intoleranta 
locală, afectare hepatică, disfuncţii sexuale, leucopenie, 
manifestări cutanate. 


8.4. Timostabilizatoare 

Definiţie 

Grup polimorf de substanţe cu acțiune psihotropă cu proprietatea 
de a stabiliza dispoziţia, evitând distorsiunile hipertimice pozitive sau 
negative şi putând preveni accesul maniacal sau pe cel depresiv. Deşi s-a 
folosit termenul de „efect psihostatic” (Lehmann, 1965), ce reprezintă 
calitatea farmacologică a unor neuroleptice de a stabiliza tulburările 
psihotice şi de a preveni astfel recăderile, unii autori preferă termenul de 
psihostabilizatoare (Liebermann, 1989) sau pe cel de stabilizatoare ale 
dispozitiei (Martin, 1994). 

În sens psihofarmacologic, se consideră că termenul de timosta- 
bilizator este mai adecvat, subliniind mecanismele de acţiune complexe 
ale acestor substanțe, mecanisme ce acționează asupra întregului psihism 
şi nu numai asupra „faţadei” timice. 


Clasificare 
Principalele clase de substanţe timoreglatoare sunt: 
e Litiul şi sărurile de litiu; 
e  Anticonvulsivante (AEDs — Anti-Epileptic Drugs): 
—  valproat; 
—  carbamazepiná; 
—  lamotrigina; 
—  gabapentin; 
—  topiramat; 
—  vegabatrin; 
— clonazepam. 
SÁRURILE DE LITIU 


Indicatiile tratamentului cu sáruri de litiu au fost constatate incá 
din 1949, când Cade remarcă acțiunea sedativă a acestora în stările de 
agitație psihomotorie. Studiile ulterioare confirmă acţiunea 
normotimizantă a sărurilor de litiu şi în particular faptul că efectul sedativ 


294 


al litiului nu este însoțit de sindromul inerție — pasivitate specific 
neurolepticelor. Principalele indicaţii ale sărurilor de litiu, recunoscute 


astăzi, sunt: 


profilaxia şi tratamentul de întreținere în boala afectivă 
bipolară; 
tratamentul episodului maniacal; 


prevenirea sau diminuarea intensității episoadelor recurente 
maniacale sau depresive; 
potenteaza efectul antidepresiv în tulburările depresive şi 
obsesiv-compulsive; 
tulburări afective secundare din sindroamele psihoorganice; 
comportament antisocial / agresiv; 
cefalee migrenoidă; 
medicina generală: — vertij Meniere; 

— torticolis spasmodic; 

— tireotoxicoza; 

— discrazii sanguine (neutropenii). 


Contraindicatiile tratamentului cu săruri de litiu decurg în 
primul rând din toxicitatea pe termen lung a acestuia, dată fiind durata 
nedeterminată a tratamentului de întreținere. Cele mai frecvente contra- 
indicaţii sunt reprezentate de: 


insuficiență renală sau hepatică; 

tulburări cardiovasculare; 

diabet zaharat decompensat; 

asocierea cu terapia electroconvulsivantă; 


asocierea cu unele neuroleptice (de ex., Haloperidol) poate 
creşte riscul de neurotoxicitate (afirmaţie contestată de unii 
autori). 


Efectele adverse coincid cu várful concentratiei litiului si apar 
probabil prin absorbţia rapidă a ionului de litiu, dispărând în câteva săptă- 


mâni: 


iritatie gastrointestinala (greață, dureri abdominale, diaree); 
oboseală musculară,  fatigabilitate,  disartrie, | vedere 
incetosata, vertij; 

e tremor fin al extremităților, creştere în greutate, poliurie, 
polidipsie, edeme; 

e cefalee, rashuri cutanate, exacerbarea psoriazisului, prurit, 
disfuncţii sexuale, hiperglicemie, anemie, amețeli; 

e pe termen lung — afectare renală, hipotiroidism, hiper- 
paratiroidism cu hipercalcemie. 

CARBAMAZEPINA 


Carbamazepina (CBZ) este o substanță antiepileptică cu structură 


triciclică, al cărei efect timoreglator este direct legat de acţiunea anti- 
convulsivantă. Acţiunea CBZ se exercită în primul rând asupra dispozitiei 
şi tulburărilor de somn, dar mai putin asupra agitatiei psihomotorii. Nu 
s-au semnalat cazuri de viraj dispozitional sub tratament cu CBZ. 
Actualmente, CBZ reprezintă o alternativă posibilă a litiu-terapiei, 
principalele sale indicaţii fiind în: 

tratamentul bolii afective, mai ales la pacienţii cu cicluri 
rapide sau Li-rezistenti; 

profilaxia episodului maniacal acut; 

crize convulsive temporale si ale regiunii limbice; 

sindroame dureroase paroxismale (nevralgie trigeminala); 
tulburări distonice la copii; 

sevraj la sedative hipnotice sau alcool; 

diabet insipid. 


Contraindicatiile, rare, se reduc la boli cardio-vasculare sau 
hepatice grave, discrazii sanguine sau hipersensibilitate la compusii 
triciclici. 
Efectele adverse, moderate, constau în: 


uscăciunea mucoaselor, ataxie, vedere înceţoşată, diplopie, 
cefalee, tremor, greață, febră; 


efecte hematologice (anemie aplastică, leucopenie, eozi- 
nofilie, trombocitopenie, purpură, agranulocitoza; 

rash-uri, reacții dermatologice severe; 

icter colestatic, hiponatremie, intoxicații cu apă; 

diskinezie tardivă şi reacţii distonice acute; 

poate exacerba schizofrenia, în special la sevraj. 


În ciuda realităţii apariţiei efectelor adverse, la pacienţii vârstnici, 
mai ales în timpul tratamentului de lungă durată, se impune controlul 
regulat al formulei sanguine. 


8.5. Tratamentul electroconvulsivant 


Foarte controversat atât în psihiatrie, cât şi în mass-media, acest 
lucru se datorează partial pentru că s-a folosit abuziv şi în afara situațiilor 
în care ar fi fost util şi parțial pentru că era dificil să se facă o cercetare cu 
acuratețe. Mai multe studii au demonstrat cá ECT e superior medicatiei 
antidepresive şi de departe superior placeboului în tratamentul depresiei. 

Indicaţii clinice 

Principala folosire a electroşocului este boala depresivă severă. 
Trăsăturile bolii care pot prevedea un bun răspuns la electroşocuri sunt 
următoarele: 

1) Scăderea ponderală severă; 
2) Sculare foarte devreme dimineaţa; 
3) Lentoare psihomotorie; 

4) Trăsăturile psihotice — idei delirante depresive. 

În practică, în clinică electroşocul este folosit: 

1) Când o boala depresivă cu trăsături descrise mai sus nu 
răspunde la tratament antidepresiv; 

2) În depresia psihotică când suferința este severă, în special 
atunci când sunt prezente idei delirante; 

3) În stuporul depresiv; 

4) În stuporul catatonic; 

5) În psihozele puerperale, în special acelea cu clouding, 
perplexitate şi importante trăsături afective. 


Administrarea electroşocului 

Electroşocul necesită un anestezic general şi, în consecință, toate 
precautiile necesare. Tratamentul este în mod obişnuit administrat 
dimineaţa devreme, astfel ca pacientul să nu mănânce. 

Atropina este administrată ca premedicatie pentru a usca 
secrețiile salivare si bronhice şi, de asemenea, pentru a preveni o 
bradicardie externă. Un anestezic de scurtă acțiune este administrat 
împreună cu un relaxant muscular pentru a modifica criza, urmează 

ventilatia cu oxigen (s-a demonstrat că aceasta reduce anestezia 
ulterioara),electrozii — umeziti pentru a realiza un bun contact cu pielea — 
sunt plasați unul în regiunea temporală şi unul aproape de vertex pe partea 
emisferului nondominant (ECT unilateral). Pentru electroşocul bilateral, 
electrozii sunt plasați fiecare în regiunea laterală. 

Tratamentul se administrează de 2/săptămână cu 2 zile libere 
între administrări până se obține un răspuns satisfăcător, aceasta se 
întâmplă de obicei de la 6 până la 8 tratamente. 


Efecte nedorite 

Electroşocul este un tratament sigur. Rata mortalității este 
similară cu cea a anestezicelor de scurtă durată folosite în stomatologie 
sau în investigații medicale. Cele mai mari studii au înregistrat un deces la 
20.000 de tratamente. Tratamentul determină: 

— o modificare a pulsului; 

— o creştere a tensiunii arteriale; 

—  ocreştere a debitului sangvin cerebral. 


Contraindicații 

Se referă la bolile cardiovasculare şi afecțiunile SNC: 

—  anevrisme cerebrale si aortice; 

—  hemoragii cerebrale recente; 

—  [nfarct miocardic; 

— aritmii cardiace; 

— hipertensiune intracraniană şi tumori cerebrale; 

— infecții acute respiratorii; 

— reprezintă o contra indicație pentru anestezic şi necesită 

tratament înainte de administrarea electroşocurilor; 

Efectele somatice care apar după administrarea electroşocurilor 
sunt rare. Totuşi efectele somatice consecutive anestezicului pot include: 

— infarct miocardic; 

—  aritmil cardiace; 

— embolism pulmonar 

— pneumonie. 

Dacă relaxantul muscular nu a fost administrat adecvat pot apărea: 

— dislocări; 

— fracturi. 

Creşterea tensiunii arteriale care poate apărea în timpul crizei: 
— hemoragie cerebrală; 
— sângerarea într-un ulcer peptic. 


Efecte adverse psihologice 

Mania este precipitată de electroşoc în aproximativ 5% din 
cazuri. Acest procent este similar cu cel găsit în tratamentul cu 
antidepresive, triciclice şi apare la acei pacienți cunoscuți ca având sau 
vulnerabili să aibă, boala bipolară maniaco-depresivă. O stare confu- 
zională poate să dureze în mod obişnuit aproximativ !2 ora; o cefalee 
poate, de asemenea, să apară, dar de scurtă durată. Tulburările de 
memorie sunt cele mai importante efecte secundare. Există o amnezie de 
scurtă durată şi rapid trecătoare pentru evenimentele care preced fiecare 
electroşoc (amnezie retrogradă) şi o amnezie de lungă durată post 
electroşoc — amnezia aterogradată. Pacienţii se pot plânge de dificultatea 
de a-şi reaminti lucruri anterior bine învăţate cum ar numere de telefon 
sau adrese. Aceste evenimente sunt greu de demonstrat cu teste obiective 
de memorie. Totuşi, următorii factori pot reduce tulburările de memorie: 

1) şoc unilateral pe emisfera nondominantă; 

2) evitarea administrării de prea multe şedinţe; 

3) evitarea administrării unui tratament prea frecvent; 

4) evitarea folosirii unei cantități inutile şi prea mare de 
electricitate. 

CAPITOLUL 9 


AMENINȚĂRI ȘI PROVOCĂRI LA ADRESA PSIHIATRIEI. 
ORIENTĂRI CONTEMPORANE. PSIHIATRIA — 
O PRACTICĂ ETICĂ 


O serie de amenințări la adresa psihiatriei contemporane şi 
implicit la adresa psihopatologiei ca şi la statutul profesional al 
psihiatrului şi al psihologului clinician se manifestă în lumea contem- 
porană. Ele izvorăsc fie din direcții de cercetare şi orientare teoretică 
unilaterală care absolutizează o latură sau alta a modelului biopsihosocial, 
încercând o simplificare până la caricatură a instanțelor ce determină 
comportamentul uman normal şi patologic, fie din modele culturale care 
se subsumează mai repede gândirii magice şi prejudecatilor decât 
modelelor umanist-stiintifice. 


DIRECȚIA PSIHOBIOLOGICĂ 

Puternica tendință psihobiologică tinde să transforme psihiatria şi 
psihopatologia într-un soi de alchimie neuronală care nu vede individul 
decât prin perspectiva sinapsei. Evident sinapsa nu are relații sociale, nu 
reacționează la schimbări istorice şi culturale, iar creierul pare din această 
perspectivă, o maşină, este adevărat — complexă, dar cu reacții mecanice. 
Universul existențial al ființei umane nu îşi găseşte locul în această 
descriere în care iubirea, credința, morala, nu sunt decât nişte ipotetice 
reacții chimice complicate. Psihiatria devine acum o „tautologie 

neurologică” (Bracken, P., Thomas, P., 2001). 


PREJUDECĂȚI FATA DE BOALA PSIHICĂ 

O serie de prejudecăţi privind natura şi imaginea bolii psihice 
sunt adesea avocaţii celor care şi-ar dori într-un fel sau altul dispariția 
psihiatriei ca specialitate medicală şi înlocuirea ei cu practici difuze sau 
arogante demersuri teoretice făcute de specialişti formati în ştiinţele 
comportamentului într-o încercare moderna (dar mereu stupidă) de a 
separa psihicul de corp sub motive a căror subtilitate este evidentă doar 

celor care le enunță. Aceste prejudecăți au fost sistematizate de 
Mihailescu, R. (1999) astfel: 

e nu există boală psihică; 

e boala psihică este ereditară; 

e boala psihică este rezultatul unei dezvoltări psihologice 

distorsionate; 
e boala psihică este rezultatul unei sexualitati anormale; 
boala psihică este o consecință a stresului. 


DOGMA INEXISTENTEI BOLII PSIHICE 

A fost esenţa antipsihiatriei care a negat apartenenţa tulburărilor 
psihice la conceptul de boală. Dacă tulburările psihice nu sunt boli este 
clar în opinia liderilor antipsihiatriei că nu există nici necesitatea de a 
institui măsuri terapeutice medicale şi, cu atât mai putin, de a avea 
instituții specializate de tipul spitalului sau secţiei de psihiatrie. 
Psihopatologia a fost redusă la un conflict generic individ-societate în 
care societatea capitalistă procustiană încearcă să îşi găsească mijloace 
prin care să constrângă individul la comportamente conforme. Au fost 
negate tablourile psihopatologice considerate ca fiind rezultat al 
ambiguitátii limbajului şi relației pacient-medic şi s-a cerut cu insistență 
desființarea barierei normal/bolnav psihic. A fost afirmată inexistența 
fenomenului patologic care a fost considerat doar „diferit” luându-se 
întotdeauna exemple extreme. 

Contestarea instituțiilor psihiatrice şi, ulterior, a psihiatrilor, care 
devin personajele ţintă acuzate de promulgarea violenței spitalelor 
împotriva celor ,etichetati" drept bolnavi a fost esența acestei mişcări 
care nu propune în schimbul măsurilor de asistență pe care le contestă 
nimic, sau cel mult, o revoluţie a marginalilor care să se reintegreze cu 
forța în societatea care i-a respins. 

Antipsihiatria a fost un curent de idei scandalos, percutant, 
contestatar, uneori folcloric, născut în deceniul şapte (Bosseur, Ch.), sub 
diferite forme pusee antipsihiatrice au fost înregistrate şi în ultimul 
deceniu al secolului al XX-lea odată cu prăbuşirea sistemului comunist, 
dar paradoxal este că de data aceasta sistemul socialist le părea autorilor 
generator de dogmă psihiatrică. În acest fel antipsihiatria — o mişcare 
stângistă în ideologia ei s-a reactivat pe fundalul prăbuşirii ideologiilor de 
stânga. 

EREDITATE ȘI DEGENERESCENTA 

Boala psihică este ereditară — cea de-a doua mare prejudecată îşi 
are rădăcini istorice importante în secolul al XIX-lea — vezi celebra 
degenerescenta, dar este şi un reflex al exagerărilor biologizante gata să 
găsească genele fiecărui comportament sau simptom. 


ÎNVĂŢAREA SOCIALĂ 

Teoriile învăţării sociale şi datele psihologiei comportamentale 
creditează cea de-a treia prejudecată după care boala psihică este 
rezultatul distorsiunilor din copilărie. Versantul social este aici cel pe care 
se rostogoleşte avalanşa de confuzii. 


BOALĂ PSIHICĂ SI SEXUALITATE 

Prezentarea bolii psihice ca rezultat al unei sexualitati anormale 
rezultă din exagerarea si vulgarizarea teoriei psihanalitice freudiene 
colportată într-o manieră folclorică 


STRESUL CAUZĂ UNICĂ 

În sfârşit, prezentarea bolii psihice ca o consecinţă a stresului este 
exogenizarea maximă a cauzalitatilor. 

Stresul — maladia epocii informaționale este, cel puţin în opinia 
mass-mediei, cauza princeps a bolii psihice putând fi găsit drept 
componentă cauză în cvasitotalitatea bolilor. Este interesantă participarea 
entuziastă a unor medici organicişti la această teorie explicativă în care 
este implicat stresul — acest veritabil flagel al vieții contemporane ne 
modifică actele noastre comportamentale ce se constituie în adevăraţi 
factori de risc pentru îmbolnăvire (Iamandescu, I.B., 2002). La fel de 
pasionate par să fie şi unele importante grupuri de psihologi pentru care 
această versiune simplificată a bolii ca reacție este suficient de 
intelectualizată pentru a căpăta legitimitate. 


DOGMA ŞI ECLECTISM 

Abordările dogmatice legate de anumite curente de gândire care 
au dominat sau domină psihologia la un moment dat, oricât de 
seducătoare ar fi în dimensiunea lor explicativă sau ordonatoare s-au 
dovedit incomplete. Am preferat de aceea cu toate limitele sale, abordarea 
eclectică şi pragmatică, recunoscând că psihiatria „a devenit un spațiu de 
constelație a tuturor direcțiilor după care se studiază natura umană” 
(Lăzărescu, M., Ogodescu, D., 1993). 

NOILE PATOLOGII ȘI SĂNĂTATEA MINTALĂ 

În ultimii ani, în special în ultimul deceniu, s-a manifestat o 
tendință importantă de a acorda interes unor perturbări, disfuncţii sau 
dizabilități aflate într-o fază preclinică sau poate doar la granița dintre 
patologie şi cenuşiul unor trăiri normale dezagreabile (neliniştea, teama, 
tristețea, oboseala, frica, indiferența). Preocuparea deosebită din 
societatea modernă pentru sănătatea mintală văzută nu doar ca o 
componentă fundamentală a sănătăţii, ci şi ca o cheie de boltă a „fericirii 
perpetue” (Bruckner, P.) căutată de lumea occidentală a extins, de 
asemenea, câmpul de intervenție a psihiatriei. Cu toate acestea, psihiatria 
nu se poate extinde la nesfârşit chiar sub acoperirea acestui concept 
extrem de mediatizat numit sănătate mintală. Psihiatrul nu este un 
grănicer care păzeşte o frontieră care îşi schimbă permanent traseul 
transformându-l într-un Sisif al normalitatii. 

O recentă sinteză arată că, pe măsură ce perspectiva soluțiilor la 
problemele de sănătate mintală este din ce în ce mai bogată prin 
tratamentele psihiatrice graniţele tradiționale ale tulburării psihiatrice s-au 
lărgit. Problemele zilnice considerate ca teritoriu al altor sfere sociale s-au 
„medicalizat” prin psihiatrie. Se consideră că îngrijirea sănătății mintale 
poate funcționa ca o soluţie pentru multe probleme personale şi sociale 
diferite. Spre exemplu, diagnosticul tulburării de deficit de 
atentie/hiperactivitate la copii a crescut dramatic în ultimii ani în țările 
anglo-saxone, în paralel cu o creştere la fel de explozivă a prescrierilor de 
medicamente stimulante. Totusi, comportamentul copiilor la care se 
identifică tulburarea deficitului de atentie/hiperactivitate se suprapune cu 
comportamentul care apare frecvent la copii când aceştia se simt frustrati, 
anxioşi, plictisiti, abandonaţi sau stresaţi in orice alt mod. Dintr-o 
perspectivă critică este evident că fenomenul social de supraincarcare 
medicamentoasă a copiilor nu indică o creştere reală a frecvenţei unei 
tulburări mintale, ci o strategie de mutare a accentului de la sarcina 
dificilă de îmbunătăţire a calității vieţii de familie şi a sistemelor şcolare. 
Recurgerea la tratament medicamentos descurajează însă asumarea 
responsabilitatii individului şi, deci, exacerbează dificultățile pe care 
acesta ar trebui să le remedieze. Un alt exemplu este cel al tulburării de 
stres posttraumatic oficial admisă în clasificări în Statele Unite în urma 
unor repetate intervenții la nivel politic pentru a recunoaşte suferința 
psihică a veteranilor de război din Vietnam care au trecut prin situaţii 

dramatice. Nu după mult timp, diagnosticarea a început să se asocieze cu 
experiențe mai putin extreme, ceea ce a încurajat cererile de 
recompensare pentru daune psihologice. Cu toate acestea, medicalizarea 
suferinței umane traumatice prezintă riscul reducerii acesteia la nivelul 
unei probleme tehnice. Exemplele pot continua cu adevărate noi capitole 
de patologie, cum ar fi cazul anxietátii sociale. Este deosebit de interesant 
că adepții viziunilor biologice în psihiatrie nu numai că nu neagă noile 
entități, ci găsesc modele neurochimice cu o suspectă uşurinţă creatoare. 
Mai mult, marile companii producătoare de psihotrope produc într-un 
vârtej ametitor de înnoire medicamente precis circumscrise noilor entități. 
La fel de inventivi, psihoterapeuti de cele mai diverse orientări doctrinare 
găsesc soluții rapid adaptate noilor provocări. 

O serie de medici, sociologi, psihologi arată că psihiatria trebuie 
să-şi reducă excesele, în special pe cele biologizante, reîntorcându-se şi 
limitându-se cu insistenţă la modelul biopsihosocial. 


POSTPSIHIATRIA 

O nouă direcţie numită postpsihiatrie (Bracken, P. şi Thomas, P., 
2001) ridică o serie de probleme în această perioadă în care societatea 
trece împreună cu medicina în epoca postmodernă. Întrebările pe care 
reprezentanții acestui curent le consideră legitime ar fi următoarele: 

(1) Dacă psihiatria este produsul instituției, nu putem să nu ne 
întrebăm care va fi capacitatea sa de a determina natura ingrijirilor 
postinstitutionale? 

(2) Putem să ne imaginăm o relație între medicină şi bolnavul 
psihic diferită de cea care s-a format în sistemul azilar al epocilor 
precedente? 

(3) Dacă psihiatria este produsul unei culturi preocupată de 
raționalitate şi individualitate, ce fel de sănătate mintală se potriveşte 
lumii postmoderne în care aceste preocupări sunt în evidentă scădere? 

(4) Cât de adecvată este psihiatria occidentală pentru grupurile 
culturale care sunt adeptele unei ordini spirituale a lumii şi a punerii unui 
accent etic asupra importanței familiei şi comunităţii? 

(5) Cum am putea interveni si separa problematica ingrijirilor de 
sănătate mintală de excluderea socială şi coercitia exercitată în ultimele 
două secole în acest domeniu? 

Provocările cărora psihiatria postmodernă va trebui să le facă fata 
sunt următoarele: 

+ Încrederea în puterea ştiinţei şi tehnologiei de a soluţiona 

problemele sociale şi umane este în scădere; 

e Psihiatria trebuie să meargă dincolo de caracterul său 
„modernist? pentru a se corela cu propunerile 
guvernamentale cele mai recente şi cu puterea din ce în ce 
mai mare a utilizatorilor de servicii; 

e  Post-psihiatria accentuează contextele sociale si culturale, 
pune etica înaintea tehnologiei şi încearcă să reducă, cât de 
mult posibil, controlul medical al intervențiilor coercitive. 

Această direcţie se doreşte o cale de mijloc între excesele 
psihiatriei şi orgoliile antipsihiatriei, dar sunt multi aceia care arată cá 
psihiatria poate trece fără secuse în epoca postmodernă dacă pregătirea 
medicilor îşi păstrează dimensiunea antropologică şi filosofică şi dacă 
psihiatria este gata să îşi asume responsabilitatile pe care le-a avut 
întotdeauna. 

Se demonstrează că afirmaţia de acum un deceniu a şcolii de la 
Timişoara tutelată de spiritul profesorului Pamfil după care: „Psihiatria 
constituie un document autentic al curajului,  generozitátii şi 
responsabilitatii de a înfrunta, descifra şi asista una dintre cele mai 
cumplite şi, în acelaşi timp, misterioase tragedii ale ființei umane, numită 
generic boală psihică” (Lăzărescu, M., Ogodescu, D., 1993) este mai 
actuală ca niciodată. 


HĂRȚI GENETICE ŞI VIITORUL PSIHOPATOLOGIEI 


Secolul al XXI-lea a pornit sub auspiciile unor progrese în 
cercetarea medico-biologicá care par de domeniul literaturii stiintifico- 
fantastice. Am numit aici descifrarea genomului uman, realizarea hărților 
genetice şi clonarea. Aceste descoperiri au pulverizat pur şi simplu 
graniţele tradiționale ale bioeticii, şi aşa fragilizate de implicațiile desco- 
peririlor şi evoluţiilor tehnice anterioare. Sunt greu sau imposibil de 
anticipat consecinţele aplicării practice ale noilor cuceriri, fără ca să nu 
existe temerea că în medicina contemporană este prezent riscul 
reîncarnării doctorului Frankenstein. Că este aşa, există deja indicii, dacă 
ne gândim la „îmbogăţirea” arsenalului medical cu sinuciderea asistată şi 
la faptul că doar un timp scurt ne desparte de naşterea primilor cetateni- 

clone ai planetei. (Poate acest lucru s-a şi petrecut undeva într-o clinică 
privată dotată cu laboratoare de ultimă generaţie.) Oare vor fi aceştia 
euthanasiati de guvernele ţărilor care au interzis categoric clonarea 
umană? Oare vor fi excomunicați de bisericile care au considerat o erezie 
supremă practicarea acestui procedeu de a accede la valoarea supremă: 
viata? Dacă noua ființă nu va avea trăsăturile celorlalți oameni, va fi 
păstrată pentru a fi expusă în grădini zoologice sau vor fi înfiinţate 
grădinile antropologice? Parcă s-a mai plătit cândva taxă de vizitare la 
ospicii! Lucrurile se întâmplau acum două secole, iar îngrijitorii întărâtau 
bolnavii cu furcile de fier pentru a face „spectacolul” mai interesant. Oare 
ne vom întoarce? Oare mâine selecția psihologică şi examinarea 
pacientului va mai fi făcută de psiholog, de psihiatru, sau de genetician 
sau psihogenetician, cum se va fi numind el, studiind la microscopul 
electronic, asistat de calculator, harta genomică a individului? Sau poate 
la spectrometrul de masă psihochimistul, sau la ecranul tomografului cu 
emisie de pozitroni psihoinginerul, vor pune irefutabile etichete 
melancolicului, maniacalului, obsesionalului sau poetului. Toate aceste 
„amenințări” ale viitorului, numeroasele neîmpliniri şi incertitudini ale 
prezentului precum şi tragediile şi ororile trecute şi potențiale fac utilă 
discuţia dimensiunii etice a psihiatriei. 


PSIHIATRIA O PRACTICĂ ETICĂ 


Practica psihiatrică este caracterizată de anumite incertitudini şi 
ambiguitati ce trebuie acceptate, dar limitate (Chiriţă, V., Chiriţă, R., 1994). 

Responsabilitatea muncii clinice înseamnă acțiune, implicare, 
detaşare şi convingerea că ajuţi pacienţii (Mechanic, D., 1989). 
Profesionalizarea psihiatriei şi aprofundarea psihopatologiei pot să apară 
ca bază etică. 

Cunoaşterea este întotdeauna un principiu fundamental în 
medicină şi psihologie. Problema începe atunci când se pun în discuție 
fundamentele comportamentului social, deoarece psihiatrul nu se poate 
opri în demersul său la determinarea strict biologică sau etiologică, ci îşi 
pune în acord activitatea cu concepțiile societății despre comportamentul 
social, aşa cum arată orice analiză istorică. Există un mare număr de 
tulburări psihice în care nu se poate vorbi de un determinism etiologic 
cert. Atitudinea psihiatrului fata de acestea, in special fata de cele care par 
să aibă o determinare netă psihosocială, nu va fi una de pasivitate doar 

pentru că acest model nu mai este modelul medical al bolii. Implicarea 
terapeutică, în special atunci când este vorba de psihoterapie devine una 
clar implicată în modelele normalitatii, acceptate la un moment dat şi 
legată de modele ideologice şi axiologice ale fiecărui psihiatru. 

Cu toate posibilele nuanţe si limite, credem că acțiunea in 
favoarea şi spre binele pacientului este calea etică şi nu ruminatia sterilă 
despre dreptul de ingerintá sau imperfectiunea sistemului diagnostic văzut 
ca un tablou mendeleevian. 

Chiar comparată cu, să spunem, o disciplină medicală extrem de 
precisă, cum ar fi chirurgia, psihiatria nu se va dovedi un domeniu mai 
putin exact sau cu o intervenție mai neglijentă. Medicina rămâne o ştiinţă 
empirică, un demers al fiecărui caz şi cu atât mai mult psihiatria va fi aşa. 
Nu grupa schizofreniilor este o invenție psihiatrică, ci faptul că unul sau 
altul dintre psihiatri au inclus în mod greşit un pacient pentru care nu 
existau suficiente argumente de includere. Rigoarea procustiană devine o 
armă împotriva psihiatriei atunci când ea operează cu un model al 
normalitátii exagerat şi nu cu unul al bolii. 

Este evident că excesul de zel nosografic poate lăsa cel mult fără 
asistenţa psihiatrică un număr de bolnavi şi în niciun caz nu va include 
între „asistaţii” psihiatriei sănătoşii. De altfel, se exagerează mult în faptul 
că psihiatrii încearcă să psihiatrizeze societatea. Nu psihiatrul este cel care 
poate lansa comanda socială şi nicăieri în lume psihiatrii sau psihologii nu 
sunt indrituiti să intervină in mod activ în selectarea de pacienți. 


DESPRE ABUZUL PSIHIATRIC 


S-a vorbit şi se vorbeşte mult de fenomenul abuzului psihiatric 
văzut ca un fenomen politic. Credem că trebuie foarte clar diferențiate 
cele două fenomene: abuzul de putere personală şi ,,colaborationismul” 
care poate privi orice activitate medicală sau socială în care specialiştii 
aplică politici sau creează „realități paralele” cu realitatea socială. 
Afirmăm răspicat că acest demers nu vrea să scuze pe nimeni şi nici să 
diminueze cu nimic vina celor care, prabusiti din dimensiunea morală si 
etică, au folosit autoritatea sau cunoştinţele profesionale pentru a limita la 
comandă politică drepturile indivizilor sănătoşi sau bolnavi în numele 
psihiatriei. 

Fiecare trebuie să poarte răspunderea actelor sale. A face 
generalizări asupra psihiatriei dintr-o anumită epocă sau asupra tuturor 

psihiatrilor care au lucrat până în 1989 este, credem, adevăratul abuz. 
Nimeni nu a deschis o dezbatere incriminatorie despre felul în care 
ginecologii erau obligaţi să raporteze numărul de sarcini nou depistate cu 
ocazia examenelor ginecologice obligatorii. 

Nimeni nu s-a întrebat şi nu se întreabă de ce examenul 
ginecologic, de exemplu, este obligatoriu la obținerea carnetului auto. 
Nimeni nu se întreabă ce rațiuni inconştiente au făcut ca în România 
termenul de reabilitare universal recunoscut în psihiatria europeană să fie 
înlocuit cu cel de resocializare şi pentru ce un institut de psihiatrie 
socială (realizat — atenţie! — după căderea comunismului) are gratii la 
ferestre. 

Revenind la celălalt tip de abuz, abuzul de putere personală în 
numele psihiatriei, mai frecvent şi, din acest motiv, la fel de periculos ca 
ŞI primul, trebuie să notăm aici câteva din principalele cauze ale acestuia: 

— influența socială asupra rationamentului diagnostic; 

— biografiile personale şi sociale ale psihiatrului; 

— contextul sociocultural; 

— constrângeri sociale. 


DIAGNOSTIC PSIHIATRIC SI ETICĂ 


Importanţa eticii psihiatrice decurge din complexitatea aspectelor 
care caracterizează această specialitate medicală în care, de ce să nu 
recunoaştem, există mai multe incertitudini şi ambiguitati decât în 
celelalte specialităţi clinice. 

Pentru a reliefa obligaţia de a cunoaşte şi aprofunda dimensiunea 
etică a actului medical în psihiatrie, să luăm mai întâi exemplul 
diagnosticului psihiatric. 

Dintotdeauna, diagnosticul psihiatric a sedus şi înspăimântat 
deopotrivă prin multiplele valenţe pe care le presupune. Reich, W. trece 
în revistă doar o parte dintre rolurile pe care acesta le poate juca. Astfel, 
diagnosticul psihiatric poate fi privit ca: 

e  Explicatie, atenuare şi disculpare; 
Transformare a deviantei sociale în boală; 
Excludere şi dezumanizare; 
Ipotezá care se autoconfirma (profeție autorealizatoare); 
Discreditare şi pedeapsă. 

DIAGNOSTIC ŞI ETICHETARE 


Nu de puţine ori un diagnostic de boală psihică a fost solicitat ca 
protecție în fata unei situații limită. Se poate evita astfel o pedeapsă 
penală, obţine o scutire de stagiu militar, aproba un avort într-o lună mare 
de sarcină, obține o pensionare medicală etc. Pe de altă parte, au existat 
perioade în care diagnosticul a reuşit să „purifice” societatea şi să 
liniştească angoasele puritanilor, atribuind unor comportamente inaccep- 
tabile social (ex.: homosexualitatea) explicații psihopatologice. 

Unele regimuri dictatoriale au folosit eticheta bolii psihice pentru 
a exclude şi chiar extermina indivizi sau grupuri sociale considerate 
„indezirabile”. Pentru exemplificare, nu e nevoie decât să reamintim de 
perioada hitleristă sau pe cea stalinistă. 

Una dintre cele mai nefericite consecințe ale unui diagnostic 
psihiatric rămâne însă aceea de a întări prejudecățile celor care consideră 
o anumită persoană „nebună”. În absenţa unor criterii obiective bazate pe 
probe paraclinice, multe diagnostice psihiatrice formulate neglijent sau 
superficial, se pot autoconfirma prin depresia, anxietatea sau chiar reacția 
catastrofică pe care o pot provoca individului etichetat ca fiind bolnav 
psihic. Din păcate, diagnosticul psihiatric poate fi folosit şi ca o redutabilă 
armă de discreditare. Este suficient uneori ca medicul să „scape” un 
cuvânt ca schizofren, maniacal, dement, instabil emoţional, referindu-se la 
o persoană publică pentru ca mass-media să preia imediat cuvintele 
acestuia si, in acest fel, să compromită şi, poate, să distrugă acea persoană. 

Iată doar câteva argumente pentru a recunoaşte că abuzul de 
diagnostic psihiatric este o problemă majoră de etică pentru că, aşa cum 
concluziona Reich, W., el este mai întâi de toate o problemă umană care 
ține probabil mai putin de coruptibilitatea membrilor profesiunii şi mai 
curând de nevoile şi de vulnerabilitatile omeneşti. 

În psihiatrie există o serie de legături importante între conceptele 
de diagnostic şi etică (Reich, W., 1999; Fulford, K.W.M., 1994). 

Justificarea etică pentru tratamentul psihiatric fără consim- 
tamantul pacientului se leagă direct de diagnosticul unei tulburări mintale. 
Acest lucru este reflectat de legile sănătății mintale privind tratamentul 
fără consimțământul pacientului care necesită, pe lângă un element de 
risc, prezenţa unei tulburări mintale. În mod asemănător, în dreptul penal, 
apărarea bazată pe evocarea nebuniei, pe faptul că cineva care a comis o 
infracţiune nu este responsabil moral pentru acţiunile sale, se bazează pe 

diagnosticarea unei tulburări mintale (în general psihotică). O mare parte 
a diagnosticelor diferențiale din psihiatrie au o dimensiune morală. Cel 
mai elocvent exemplu este diferenţierea între personalitatea psihopatică 
(un concept medical) şi delicventa (un concept moral). Alte diagnostice 
diferentiate din punctul de vedere medical/moral includ isteria/simularea 
în vederea sustragerii din fata unei responsabilități şi alcoolismul/betia 
simplă. Unele dintre cele mai grave abuzuri ale psihiatriei, în care a fost 
folosită ca mijloc de control social, au fost produse prin folosirea eronată 
a conceptelor de diagnostic. 

Aceste legături între diagnostic şi etică, deşi există în toată 
medicina, sunt mult mai evidente în cazul psihiatriei. Scuza „nebun, nu 
vinovat” folosită în faţa legii pentru a scăpa de pedepsele legale reflectă, 
spre exemplu, faptul că boala implică, în general, pierderea simțului 
responsabilităţi. 

Legătura mai accentuată între diagnostic şi etică, în cazul 
psihiatriei, este una din particularitatile de diferențiere între boala mintală 
şi cea somatică. Din acest punct de vedere, diferenţa dintre psihiatrie şi 
restul medicinei este una de nivel. 


TERAPIE SI ETICĂ 


Actul terapeutic, fie că este vorba de psihoterapie sau de trata- 
ment medicamentos, cuprinde, de asemenea, aspecte etice pe care orice 
profesionist din domeniul sănătății psihice este obligat să le cunoască. 

Primul dintre aspectele etice care caracterizează relația terapeut- 
pacient, cu atât mai mult în psihiatrie, este păstrarea confidentialitatii. 


CONFIDENTIALITATEA 

Confidentialitatea este una dintre pietrele de temelie ale relatiei 
terapeutice. Încă din vremea lui Hipocrate, s-a considerat că medicul 
trebuie să păstreze secretă informaţia obținută de la pacient în cursul eva- 
luării stării sale de sănătate sau de-a lungul desfăşurării tratamentului său. 

„Ceea ce aş putea vedea sau auzi, în cursul tratamentului sau în 
afara lui, despre viata pacienţilor, povestiri ce ar putea fi răspândite 
pretutindeni, lucruri ruşinoase vor fi păstrate doar pentru mine, pentru a 
nu se vorbi despre ele”. 

Fiecare medic este guvernat de etica profesiei sale, care cere ca 
informaţia primită de la pacient să fie secretă. 

Principiile Eticii Medicale ale Asociaţiei Medicale Americane 
stabilesc următoarele: „un medic trebuie să respecte drepturile 
pacientilor..., şi să protejeze informaţiile confidentiale ale acestuia, în 
conformitate cu constrângerile legii”. Consiliul Asociaţiei de Etică şi 
Afaceri Juridice a enunțat: „Medicul nu trebuie să dezvăluie informaţii 
confidentiale fără consensul pacientului, cu excepția situaţiilor prevăzute 
de lege sau în cazul protejării bunăstării individuale sau a interesului 
public” (Barbara, A.W.; Robert, M.W.). 


„Vizita săptămânală” — un caz de abuz psihiatric 


O sală plină cu bolnavi şi medici, studenţi şi psihologi. 

In fata bolnavilor adunaţi cu forța din saloane (vizita de vineri 
este obligatorie) — unii dintre ei având o mare nelinişte provocată de 
situație, alții resemnati sau indiferenți — stă „comisia medicală”. In 
fruntea comisiei şeful secției, un soi de Charcot dâmboviţean, care face 
din apelarea pacienţilor şi prezentarea publică a acestora celorlalți 
pacienți, a simptomelor şi tratamentului fiecăruia — un spectacol pe care îl 
consideră ştiinţific şi având valente terapeutice. Ceilalţi medici prezintă 
cu zel cazurile; bolnavii nominalizați stau umili în picioare, îşi raportează 
cu jenă starea sau, uneori, nu zic nimic. Experienţa este de neuitat şi 
numeroşi pacienți, după externare, refuză orice contact cu secția în care 
au fost internați. O parte din ei cer externarea numai pentru a nu fi expuşi 
la „spectacolul” vizitei publice. Satisfacerea fantasmelor sadice si 
exhibitioniste ale psihiatrilor este evidentă; justificările sunt legate de 
potențialul didactic al prezentării şi păstrarea unei tradiţii care ar disculpa 
psihiatrul de orice responsabilitate pe criteriul domeniului de excepție în 
care alternativele sunt egale. 


Este bine cunoscut că, atunci când o persoană caută îngrijire 
medicală, problemele pe care el le dezvăluie sunt atât de personale, încât 
medicul este obligat să nu le discute decât cu persoanele direct implicate 
în tratamentul pacientului respectiv. Îngrijirea medicală a unei persoane 
poate fi importantă într-un litigiu de genul divorţului sau cazurile medico- 
legale. Istoricul medical al unei persoane poate interesa sistemul 
criminalistic de justiție, mai ales dacă persoana respectivă a fost acuzată 
pentru o crimă şi poate influenţa, de asemenea, natura sentinţei. În plus, 
mass-media este deseori interesată de problemele medicale ale 
persoanelor publice, de exemplu, politicieni, sportivi de performanță şi 
aceasta doar pentru a face deliciul revistelor „de scandal”. Cu toate 

acestea, în fiecare dintre aceste circumstanţe, doar pacientul hotărăşte cine 
este cel care are grijă de sănătatea sa şi care ştie detaliile privind îngrijirea 
ŞI tratamentul său. 

Dezvăluirile pacientului, concluziile examinării, investigaţiile 
paraclinice, diagnostice, planurile de tratament, prognosticul sunt 
confidentiale şi nu pot fi dezvăluite fără consimțământul pacientului, 
decât în cazul unei cereri făcute de autorități în numele legii. În general, 
informaţiile medicale nu pot fi dezvăluite nici familiei acestuia fără 
consimțământul pacientului. 

Evident că în aceeaşi situație, în ceea ce priveşte secretul 
profesional, se află şi psihologul clinician care direct sau indirect află 
informaţii cu caracter confidential în timpul examinării bolnavului psihic. 

Domeniul terapeutic în care confidentialitatea are cea mai mare 
valoare este psihoterapia. Prin profunzimea şi intimitatea pe care le capătă 
relația medic-pacient aflaţi într-un proces psihoterapeutic, aceasta devine 
teritoriul unor ample dezbateri despre etica psihiatrică. 


ETICĂ, TRANSFER SI CONTRATRANSFER 

Pârghiile care imprimă relaţiei psihoterapeut-pacient poate cea 
mai intensă dinamică sunt transferul şi contratransferul, care, deşi caracte- 
rizează orice relaţie medic-pacient, în psihiatrie sunt extrem de puternice. 

Transferul este definit de modelul general ca un set de aşteptări, 
convingeri şi răspunsuri emoţionale pe care pacientul le aduce în relaţia 
medic-pacient; ele nu sunt determinate în mod necesar de cine este 
medicul, sau cum acționează el, ci mai degrabă pe experienţele continue 
pe care pacientul le-a avut de-a lungul vieții cu alte personalități. 
Atitudinea pacientului față de medic este susceptibilă să fie o repetiție a 
atitudinii pe care el sau ea au avut-o fata de alte autorități. Această 
atitudine poate varia de la o atitudine bazală realistă — în care doctorul se 
aşteaptă la cel mai autentic interes din partea pacientului, la o supra- 
idealizare însoţită nu de puţine ori de fantasme erotice până la una de 
neîncredere, aşteptându-se ca medicul să fie dispretuitor şi eventual abuziv. 

Sunt necesare mult profesionalism şi experiență pentru rezol- 
varea transferului pacienţilor. În caz contrar, exploatarea unui transfer 
pozitiv fără ca acest lucru să fie în scop pur terapeutic, se înscrie ca unul 
dintre cele mai grave abuzuri în psihiatrie. 


312 


Ce s-ar întâmpla oare dacă psihiatrul sau psihologul ar accepta 
favorurile sexuale ale unei paciente aflate într-un episod maniacal, fără ca 
aceasta, în dezinhibitia care o caracterizează, să realizeze măcar consecin- 
tele gestului pe care îl face? Sau dacă ar lăsa sau influenţa un astfel de 
pacient să-i ofere bunuri materiale, pe care acesta, din lipsa de critică şi 
sentimentul de grandoare, i le-ar asigura cu foarte mare probabilitate? Dar 
dacă, aflat în fata unui pacient vârstnic cu un sindrom deteriorativ, l-ar con- 
vinge să renunţe, de exemplu, la bunurile sale imobiliare în favoarea lui? 

Au existat suficiente cazuri, din păcate cât se poate de reale, ca să 
nu vorbim de bogata cazuistică din beletristică şi cinematografie, în care 
psihoterapeutul profitând de sentimentele pe care pacienta/pacientul le-a 
dezvoltat de-a lungul şedinţelor de psihoterapie, a solicitat sau acceptat 
favoruri materiale sau s-a angajat în relaţii erotice. Uneori, în astfel de 
Cazuri, nici nu este vorba despre premeditarea răuvoitoare a psiho- 
terapeutului, ci de naiva credință că a găsit pe cineva sensibil, care să-i 
împărtăşească propriile sentimente de dragoste „autentice”. 

Este, de fapt, vorba numai despre un contratransfer care poate lua 
forma sentimentelor negative, ce dezbină relația medic-pacient, dar poate, 
de asemenea, să devină disproporționat pozitiv, idealizând sau având 
reacții erotice. 

Indiferent de momentul pe parcursul terapiei în care are loc o 
relaţie erotică între specialist şi pacient, acest tip de legătură constituie un 
caz de malpraxis. Nimeni nu a stabilit cât timp ar trebui să treacă de la 
încheierea unei terapii pentru ca relația terapeut-pacient să redevină una 
„normală”. Clinicianul sau terapeutul se vor afla pe un teren etic şi legal 
mai sigur dacă aderă la principiul exprimat sintetic de Karasu, B.T. 
(1991): „odată ce o persoană este pacient, pacient să rămână”. 

Asa cum pacientul are față de medic aşteptări privind 
competenţa, şi absenţa oricărei tentative de a-i exploata sau specula 
suferința, obiectivitate, confort, ameliorarea suferinței, medicii au adesea 
expectatii inconstiente şi nerostite fata de pacienţi. Dacă aceste expectatii 
nu se îndeplinesc, chiar dacă acesta este rezultatul unei necesități 
inconştiente din partea medicului, pacientul poate fi blamat şi perceput ca 
antipatic, cu care nu se poate lucra sau rău. 

Câştigarea controlului conştient în relația dintre medici 
(psihologi) si pacienți necesită o evaluare constantă. Cu cât 
medicul/psihologul are o mai bună înțelegere asupra lui însuşi, cu cât se 

simte mai sigur, cu atât e mai capabil să modifice atitudinile distructive. 
Terapeutii au nevoie să fie empatici, dar nu până la punctul de a-şi asuma 
problemele pacientului sau fanteziile lor nerealiste că numai ei pot fi 
salvatorii lor. Ei trebuie să fie capabili să dea la o parte problemele 
pacienților când părăsesc cabinetul sau spitalul şi nu trebuie să-şi 
folosească pacienţii ca un substitut pentru intimitate sau relații care poate 
le lipsesc în viaţa personală. În caz contrar, vor fi împiedicaţi în eforturile 
lor de a ajuta oamenii bolnavi, care au nevoie de simpatie şi înţelegere, 
dar nu de sentimentalism sau de supraimplicare. 


PSIHOFARMACOLOGIE SI ETICĂ 

Brown, P. accentuează punctul de vedere etic din perspectiva 
tratamentului medicamentos care în psihiatrie, afirmă el, nu a fost analizat 
sistematic până la revoluţia medicamentelor psihotrope. 

In paralel cu apariţia studiilor clinice asupra eficacitatii medica- 
mentelor, farmacocineticii şi psihofarmacologiei, s-a înregistrat un declin 
global şi de-a dreptul dramatic al numărului pacienţilor trataţi în spitalele 
de psihiatrie. 

Odată cu apariția unor psihotrope eficiente care a făcut să scadă 
numărul necesar de zile de spitalizare, „descarcerarea” pacienţilor psihici 
a dus la o tot mai frecventă neglijare a tratamentului în afara mediului 
spitalicesc. Instituţiile care se ocupau de tratamentul medicamentos s-au 
văzut fără o înlocuire eficientă prin mijloace terapeutice cu bază 
comunitară. De aceea, afirmă Brown, nu trebuie privit ca un paradox 
faptul că revoluţia medicamentului a fost urmată de dispute şi contribuții 
ştiinţifice, dar şi etice. 

Psihotropele sunt agenti terapeutici redutabili, cu efecte secun- 
dare majore şi unele dintre ele cu probleme de complianta şi de 
dependență. Polipragmazia le creşte gradul de periculozitate, motiv 
pentru care sunt necesare indelungi testări de laborator, măsuri speciale 
de administrare la copii, vârstnici, indivizi cu retard psihomotor, bolnavi 
cu afecțiuni somatice şi femeile gravide sau care alăptează. Odată cu 
utilizarea fenotiazinelor şi a tranchilizantelor minore, riscurile trata- 
mentului medicamentos în psihiatrie au devenit mai evidente, fie din 
cauza unor efecte secundare importante, fie din cauza dependenței pe care 
o pot induce. Simptomele de dependență sau abstinentá date de 
tranchilizante apar până la 40% din consumatorii cronici! 

Multe colegii medicale au inclus codul eticii profesionale în 
practica lor, o violare a eticii medicale putând duce la sancţionarea celui 
care a încălcat-o. 

